
' „Epoca noastră se caracterizează 
printr-un extraordinar romantism intelectual: 
fugim de prezent pentru a ne refugia în nu 
contează ce fel de trecut pentru a regăsi acolo 
floarea albastră a unei siguranțe pierdute (...). 
Și ceea ce vreau să arăt în mod special este 
faptul că această ipoteză lipsită de curaj nu se 
impune. Starea actuală a spiritului european, 
după părerea mea, nu este decadența, ci o 
tranziție încă în curs; nu un exces, ci oO 
insuficientă maturitate. ” 


ROBERT MUSLL, Eseuri, p. 346 


Cuvânt înainte 
Parantezele umanismului 


1. Procese de animale 


1587: locuitorii satului Saint-Julien intentează 
proces pe lângă judecătorul episcopal din Saint-Jean-de- 
Maurienne contra unei colonii de cârtiţe. Din cauza 
acestor «hoțomani», care au invadat podgoriile, cauzând 
pagube considerabile, ţăranii cer consilierilor locali să 
redacteze, în numele lor, o cerere adresată «reverendului 
senior vicar general şi oficial al episcopiei de Maurienne», 
pe care îl roagă să binevoiască să le prescrie măsurile 
convenabile pentru a linişti mânia dumnezeiască și pentru 
a proceda, «pe calea excomunicării sau a oricărei altei 
măsuri potrivite», la expulzarea definitivă 'a acestor 
animale. 

Cu patruzeci de ani înainte, în 1545, avusese loc un 
proces identic împotriva aceloraşi «cârtițe» (sau măcar a 
strămoşii lor). Diferendul s-a soldat cu victoria insectelor, 
apărate, ce-i drept, de avocatul ales — conform procedurii 
— de către însuşi judecătorul episcopal. Acesta din urmă, 

conchizând din faptul că animalele, create de Dumnezeu, 
posedau acelaşi drept ca şi oamenii de a se hrăni cu 
vegetale, refuzase să excomunice «cârtitele», mărgi- 
nindu-se, printr-o ordonanţă datată 8 mai 1546, să prescrie 
rugăciuni publice nefericiților locuitori somați să se 
căiască sincer de păcatele lor şi să invoce milostivirea 
divină. Cu acelaşi prilej, îi invita să-și plătească dijma tără 
întârziere — era ocazia visată — precum şi să facă «timp de 
trei zile consecutive, trei procesiuni în jurul viilor 
invadate». Urmau şi alte devoţiuni sau penitente de acelaşi 
tel. Sub efectul acestor recomandări sau, mai prozaic, 
pentru că procedura durase mult timp, fapt este că sus- 
numitele coleoptere părăsind locurile lucrurile nu au mers 
mai departe. 

Dar patruzeci şi doi de ani mai târziu, la reluarea 
procesului în 13 aprilie 1587, viticultorii se aşteptau la 
severitate din partea judecătorului de vreme ce flagelul 
revenise. Oficialul s-a mulțumit ca imediat să pună la 
dispoziție insectelor un nou reprezentant sau «procuror», 
asistat de un nou avocat (cel din 1545 fiind deja mort). În 
plus, l-a însărcinat pe vicarul din Saint-Julien să aplice 
ordonanța din 8 mai 1546. Ceea ce s-a şi înfăptuit cu mare 
pompă, în 20, 21 şi 22 mai, după cum atestă procesul 
verbal redactat cu grijă şi semnat de către paroh. 

Urmarea acţiunii este comparabilă cu complicatele 
proceduri pe care le raportează cronicile juridice de astăzi. 
Avocatul insectelor a pledat bine şi îndelung asupra celui 
mai mic viciu de formă astfel încât în 18 iulie — la peste 
trei luni, deci, de la deschiderea procesului — acuzaţia 

începea să se clatine. Presimțind că abila pledoaric a 
apărării risca să aibă cel mai bun efect (adică cel mai rău) 
asupra Judecății oficialului, consilierii de la Saint-Julien au 
optat pentru un compromis şi au convocat o adunare 
generală a locuitorilor pentru a «da respectivelor animale 
loc de suficientă păşune în afara viilor sus-numuitului ţinut 
Saint-Julien, hrană îndestulătoare pentru a putea trăi şi 
pentru a nu mânca ori strica amintitele vii». Ceea ce s-a şi 
făcut: după o matură cumpănire, s-au decis să «le ofere 
locul numit La Grand-Feisse [urmează descrierea detaliată 
a peticului de pământ în chestiune], loc oferit care se 
întinde pe o suprafață între patruzeci și cincizeci de 
sesterii' plantate cu mai multe specii de arbori, cum ar i 
fagi, aluni, cireși, platani și alţi arbuști, copaci sau 
frunzişuri, în afară de iarbă şi furaj în cantitate 
îndestulătoare...». Pe scurt, era vorba de a convinge partea 
adversă de buna-voinţă a locuitorilor și de reala valoare a 
terenului. Desigur că cereau să aibă un drept de liberă 
trecere, ca şi pe cel de a exploata câteva mine de ocru şi de 
a se refugia în caz de război, dar promiteau de asemenea 
să nu cauzeze prin asta nici un prejudiciu «pășuni 
respectivelor animale» şi, pentru o dreaptă măsură, «să le 
trecem contractul asupra numitului pământ în condiţiile 
stabilite aşa cum se cere și într-o formă bună și valabilă 
perpetuu ...». 

Prima ocurenţă, fără îndoială, a unui «contract 
natural», a unui pact cu fiinţe ale naturii, dar care nu a fost 
suficient pentru a-l linişti pe avocatul apărării. Conștient 


! fi. medievală sesrerie, unitate de măsură a suprafeţei (n. ir.). 

de seriozitatea sarcinii asumate şi dornic de a-şi servi bine 
clienţii, el a vizitat personal La Grande Feisse, după care a 
concluzionat că, dat fiind că locul în cauză este «steril şi 
neroditor», cererea adversarilor trebuia imediat respinsă 
cum expensis (pe cheltuiala lor). Nu ştim care a fost 
decizia ultimă a oficialului?. Ştim, totuşi, că acesta a numit 


? Actele acestui proces, publicate în 1846 de către Léon 
Ménabréa, pe atunci consilier la curtea regală din Chambery, 
consemnează cu fidelitate derularea sa, inclusiv pledoariile celor doi 
avocaţi, până la intervenţia procurorului episcopal, dar sentinţa însăși 
pare să se fi pierdut. Literatura consacrată proceselor de animale este 
relativ redusă cantitativ, adesea greu de obținut. De asemenea, ca 
întotdeauna în astfel de cazuri, este repetitivă, plagiatul constituind 
regula. Trebuie să adaug că în afară de sursele directe (actele înseși ale 
proceselor de animale care au fost publicate în diverse reviste savante 
la începutul secolului XIX, precum şi comentariile jurisconsulților 
medievali, izvoare de neînlocuit), cele două lucrări care mi s-au părut 
cele mai utile sunt: Karl von Amira, Thierstrafe und Thierprocesse 
(Pedepse şi procese de animale), Innsbruck, 1891 şi Léon Menabrea, 
De l'origine, de la forme et de l'esprit des jugements rendus au 
Moyen Age contre les animaux (Despre originea, forma şi judecățile 
medievale împotriva animalelor), „Memoriu la Academia de Savoia”, 
Tomul XII, 1846. Se mai găseşte în Rapports et recherches sur les 
proces et jugements relatifs aux animaux (Rapoarte şi cercetări 
asupra proceselor şi judecăților relative la animale) de Berriat Saint- 
Prix, apărută în 1829 în „Memorii şi disertații asupra antichităților 
naţionale şi străine” publicate de Societatea regală a anticarilor din 
Franţa, o enumerare cronologică şi geografică aproape exhaustivă a 
numeroaselor procese de animale cunoscute în epocă. Se mai găsesc şi 
documente preţioase, în special sentinţe, în articolul lui Alexandre 
Sorel, Proces contre les animaux et insectes suivis au Moyen Age dans 
la Picardie et le Valois (Procese contra animalelor şi insectelor în 
Evul Mediu în Picardia şi Valois), „Buletinul Societăţii istorice din 

ȘI alți experți pentru a evalua bogățiile veritabile ale 
terenului propus şi că în 20 decembrie afacerea nu era încă 
clasată. 

Prin comparaţie cu alte cazuri asemănătoare, 
putem estima ca probabilă victoria animalelor. De fapt, se 
întâmpla destul de des ca judecătorul episcopal să fic de 
partea lor. Tratatul Despre exorcisme (1497) redactat de 
către teologul elveţian Felix Hemerlein” ne oferă mai 
multe exemple care merg în același sens. Așa este cel al 
Laubkăifer-ilor, care merită menţionat aici pentru analogia 
sa: «În împrejurimile oraşului Coire, a avut loc o irupţie 
subită de larve cu cap negru şi corp alb, de grosimea 
degetului mic, care umblau pe şase picioare şi erau 
cunoscute de lucrători: în dialectul regiunii se numesc 
Laubkăfer, ele intră în pământ la începutul iernii, atacă 
rădăcinile, găurindu-le, astfel că la începutul sezonului 
frumos plantele se usucă în loc să înflorească (...) Or, 
locuitorii au dat în judecată aceste insecte destructive la 
tribunalul provincial, prin trei edicte consecutive; le-au 


Compiègne”, t. III, 1876, precum şi o analiză interesantă a statutului 
teologic al excomunicării animalelor de catre H. d'Arbois de 
Jubainville în „Revista de întrebări istorice”, t. V, 1868. Semnalez, în 
sfârşit, pentru relatările anumitor procese din care dă extrase Jean 
Vartier în cartea sa, Les proces d'animaux du Moyen Age à nos jours 
(Procesele de animale din Evul Mediu până în zilele noastre), 
Hachette, 1970. 

5 1389-1457. Cele două tratate ale sale au fost retipărite la 
Lyon în 1604 în tomul H al unei culegeri de demonologie intitulate 
Mallei Maleficarum (3 vol.). Citez aici după traducerea făcută de 
Menabrâa în raportul său. 

pus la dispoziţie un avocat și un procuror, respectând 
întocmai formaltățile justiției, după care au procedat 
împotriva acestora în modul cuvenit. În sfârşit, judecătorul 
considerând că sus-numitele larve sunt creaturi ale lui 
Dumnezeu şi, deci, pentru că au drept la viaţă, nu e bine să 
fie private de mijloace de subzistență, le-a îndepărtat într-o 
regiune forestieră şi sălbatică pentru ca acestea să nu mai 
aibă pretext să devasteze pământurile cultivate. Ceea ce s- 
a ŞI făcut.» 

Dar se poate întâmpla, de asemenea, după 
exemplul lipitorilor din lacul Berna în anul 1451, carc au 
fost lovite de blestem şi sever anatemizate. După ce li s-a 
dat gângăniilor un termen de trei zile pentru a părăsi apele 
pe care le infestau şi constatând că ultimatumul rămâne 
fără efect, episcopul de Lausanne se deplasă personal la 
fața locului pentru a lansa următoarea anatemă: «În 
numele lui Dumnezeu Atotputernicul şi a întregii curți 
cereşti, a sfintei Biserici dumnezeieşti, vă blestem pc voi 
şi pe descendenţii voştri până când veți dispărea de pe tot 
pământul.» 

De unde se vede că sentința putea să varieze dacă 
animalele erau considerate creaturi ale lui Dumnezeu, care 
se mărgineau să urmeze legea naturală, un flagel trimis 
oamenilor ca pedeapsă pentru păcate sau dacă ele erau 
privite ca instrument al demonului ce se opunea, astfel, 
frontal autorității eclesiastice înseşi. În prima ipoteză, se 
recurgea la penitenţe şi devoțiuni înainte de a despăgubi 
animalele rugate, dacă era cazul, să se deplaseze dintr-un 
loc în altul; în cea de-a doua ipoteză, elc crau 
«excomunicate» sau, măcar, blestemate. 

De aici rezultă şi procedura contradictorie care era 
cerută pentru a decide în legătură cu soarta lor. Formele 
care trebuiau respectate în astfel de cazuri au fost minuţios 
descrise de către Gaspard Bally, avocat la Chambery în a 
doua jumătate a secolului al XVII-lea, care era, încă, un 
călduros partizan al acestor procese care aveau să se stingă 
abia în veacul al XVIII-lea. În partea a doua a lucrării sale 
intitulate Tratatul monitoriiloi”, cu o pledoarie împotriva 
insectelor, de Gaspard Bally, avocat la suveranul Senat al 
Savoiei (1668), el pledează cu convingere în favoarea 
opiniei după care «nu trebuie să disprețuim monitoriile 
(adică discursurile «fulminante» ale autorității eclesiastice 
contra animalelor), având în vedere că este un lucru foarte 
important excomunicarea, sabia cea mai periculoasă pe 
care Maica noastră, sfânta Biserică, o poartă şi de care se 
serveşte, care taie atât lemnul uscat cât şi cel verde, 
necruțând nici vii, nici morţii, ea nu loveşte doar 
creaturile dotate cu rațiune, ci şi pe cele iraționale, precum 
animalele». Şi Bailly continua prin a indica «cum se 
intentează procese pentru a ne proteja de acestea prin 
blestemele date de către Biserică». 

Să mai zăbovim o clipă la acest aspect juridic al 
proceselor: el este întru totul caracteristic unui raport 
premodern, adică pre-umanist. faţă de animalitate ca şi 
față de natură în general. Fără excepţie, acțiunea în justiție 


* fr. monitoire, invitaţie făcută credincioşilor de a semnala 
păcatul cuiva (n. tr.). 
Acest text face parte din documentele publicate de 


Menabrea la sfârşitul raportului său. 

se conforma etapelor următoare: începea prin cererea 
reclamanțţilor la judecătorul episcopal. Urma un examen 
amănunțit al realității faptelor, apoi citația în justiție a 
animalelor și numirea unui procuror (asistat, după caz, de 
un avocat) care să apere cauza acuzaților. 

lată ce scrie Bally: «În primul rând, în ceea ce 
priveşte cererea prezentată de locuitorii aşezării care 
suferă paguba, informăm despre condițiile stricăciunii, 
despre animalele care au pricinuit-o sau ar putea fi 
suspectate, după care judecătorul eclesiastic trimite un 
curator acestor animale pentru a se prezenta la judecată, 
prin procuror; iar acolo se deduc toate motivele pagubei şi 
se apără de locuitorii care vor să le determine să 
părăsească locul în care se găsesc, se revăd motivele, de o 
parte şi de alta, după care se dă sentința.» Bailly continuă 
cu câteva exemple de cerere, de pledoarie a locuitorilor, 
precum şi a avocatului insectelor, un model de replică a 
reclamanțţilor, de concluzii ale procurorului episcopal și, în 
sfârşit, a sentinței judecătorului bisericesc. Este vorba de 
un formular general, care nu ţine cont de detalii sau de 
particularitățile locale. Dar pe acesta îl putem întregi cu 
uşurinţă pornind de la câteva cazuri reale, extrase din 
lectura actelor proceselor respective. 

Astfel, de exemplu, în cerere — în afara precizărilor 
despre natura şi localizarea exactă a pagubelor — animalele 
incriminate, insecte, reptile, șobolani, șoareci, lipitori sau 
altele (a existat chiar un caz, la Marsilia, de excomunicare 
a unor delfini care încurcau trecerea în port și îl făceau, 
astfel, impracticabil) trebuiau descrise şi numite cu mare 
precizie pentru ca, somate să compară în justiție, să nu 

poată aduce ca pretext nici cea mai mică posibilitate de 
confuzie. Asupra acestui aspect insistă în mod deosebit 
Barthélemy de Chassance, celebru jurist al vremii, care a 
adunat în Sfaturile publicate în 1531 tot ceea ce se ştia în 
epocă despre procesele intentate animalelor de către 
oficialități. În acest fel, cunoaştem ceea ce confirmă Felix 
Hemmerlein, care oferea mai multe exemple conform 
cărora era curent procedeul de a trimite la locurile unde 
sălăşluiau acuzaţii un sergent sau un portărel însărcinat să 
le citească cu voce tare şi clar decizia de a se prezenta în 
persoană, în ziua de, la ora de, în faţa autorității judiciare. 
Trebuia, după dreptul roman, ca această decizie să fie 
repetată de trei ori, împreună cu termenul precis, ceea ce 
permitea decretarea ulterioară a stării de contumacie. La 
data şi la óra stabilită, tribunalul aștepta inculpaţii cu 
porțile oficiale larg deschise. Și pentru că — Dumnezeu ştie 
de ce — aceştia nu se prezentau, trebuia să li se găsească o 
scuză plauzibilă pentru a li se putea da un procuror — şi 
Chassance subliniază că acesta era legitim din acel 
moment, în afara cazului în care ar fi fost respins de cei pe 
care avea sarcina să-i reprezinte! Léon Mânabrea 
raportează în felul următor, după Istoria universală a lui 
Thou (1550), pledoaria condusă şi câştigată de Chassane 
în persoană într-un proces împotriva şobolanilor diecezei 
de Autun: «Tânăr încă fiind, a fost desemnat să-şi exercite 
ministerul în sprijinul acestor animale. Deși şobolanii 
fuseseră citați în conformitate cu normele în vigoare, el se 
zbătu până obținu pentru clienții săi să fie din nou citați de 
fiecare parohie în parte, pentru că — spunea el — cauza 
interesând pe toți şobolanii, ei trebuiau toți chemați. 

Câștipând acest punct, el se strădu: să arate că termenul 
fixat nu le era suficient; că trebuia ţinut cont nu numai de 
distanţa între locuri, ci şi de dificultatea călătoriei, cu atât 
mai mult cu cât pisicile stăteau la pândă Și ocupau cele 
mai neînsemnate locuri de trecere...» 

În timpul procesului scarabeilor din Coire, a cărui 
desfăşurare o relatează  Hemmerlein, judecătorul, 
constatând şi el că citația de a compărea în justiție 
rămânea fără efect, a considerat că nu trebuie tinut cont în 
mod riguros de acest fapt, având în vedere că gânpăniile 
«erau foarte tinere şi aveau corpul atât de mic». Asinilaţi 
minorilor, devenea posibil ca acestora să li se atribuie un 
reprezentant, asistat de un avocat, care se angajau sub 
jurământ să îşi servească clienţii cu loialitate. În procesul 
lipitorilor din Berna, evocat mai sus, episcopul, judecând 
că acestea nu se pot sustrage atât de ușor curţii, hotărî să 
fie aduse câteva exemplare şi puse fizic în prezența 
tribunalului. Acestea fiind făcute, el ordonă să fie 
avertizate «sus numitele lipitori, atât cele prezente cât și 
cele absente, pentru a părăsi locurile pe care le-au invadat 
în mod temerar şi să se retragă acolo unde nu vor aduce 
daune, iar pentru aceasta trei mici amânări, de câtc o zi 
fiecare, în total trei zile pline, li se acordă, cu clauza că, o 
dată termenul trecut, ele vor suporta blestemul 


$ Vartier a contestat autenticitatea acestei pledoarii. Motivele 
pe care le avansează sunt, însă, nesigure. În orice caz, proba este cu 
totul conformă spiritului acestor procese, precum şi recomandărilor 
făcute de Chassance însuşi în Sfaturile sale, în ceea ce priveşte citațiile 
în justiție. 
16 


dumnezeiesc şi al curții celeste». Şi ca o dovadă a 
seriozități deciziei luate, lhpitorile desemnate de soartă 
fură executate pe loc după ce au auzit acest monitoriu! 

Să lăsăm deocamdată deoparte chestiunea sensului 
pe care îl putea avea această stranie dramaturgie în ochii 
diverşilor săi protagonişti. Să evităm de asemenca — 
istoricii Evului Mediu nu ne-o vor ierta — să facem din 
aceste practici obscure, norme ale adevărului unei epoci, 
despre care ştim astăzi că a fost mai frumoasă şi mai 
complexă decât lăsa să se vadă o întreagă imagerie 
moştenită din perioada Luminilor. Este un fapt că aceste 
procese, care au avut loc cu zecile în Europa întreagă între 
secolele XIII-X VIII, trezesc în noi un irepresibil sentiment 
de stranietate. Problemă etnologică devenită clasică: cum 
putem să înţelegem că ceea ce a fost evidenţa unei lumi 
devine perlect ermetic pentru o alta? Ce abis se deschide 
în omenire, pentru ca un ritual îndeplinit cu cea mai marc 
grijă de unii, să devină atât de comic de neînțeles pentru 
ceilalți? 

Pentru noi, Modernii, răspunsul este câi se poate de 
clar. Ţine de o evidenţă pe care cu uşurinţă o considerăm 
ca «naturală»: ni se pare pur şi simplu lipsit de sens să 
tratăm animalele, ființe supuse naturii şi nelibere, ca 
persoane juridice. Ni se pare de la sine înţeles că doar 
acestea din urmă sunt, ca să zicem așa, «demne de 
proces». Natura este pentru noi literă moartă. În sensul 
propriu: ea nu ne mai vorbeşte pentru că noi am încetat 
demult — cel puţin de la Descartes încoace — să îi atribuim 


7 L. Ménabréa, op. cit., p. 500. 

un suflet şi să credem că este locuită de forţe oculte. Or, 
noțiunea de crimă implică în ochii noştri ideea de 
responsabilitate, presupune o intenţie voluntară - până 
acolo încât sistemele juridice acordă «circumstanţe 
atenuante» în toate cazurile în care infracțiunea este 
comisă într-o «stare secundă», sub imperiul naturii 
inconștiente şi, deci, lipsit de libertatea unei voințe 
suverane. Adevărul acesta sau noua imagerie pe care o 
propune va face probabil să surâdă generaţiile viitoare. Se 
prea poate, de altfel, ca separarea omului de natură — 
proces datorită căruia umanismul modern a fost silit să 
atribuie doar celui dintâi termen calitatea de persoană 
morală şi juridică — să nu fie decât o paranteză pe cale să 
se închidă. Iată un indiciu în acest sens. 


2. Copacii în proces 


În 1972 apărea în foarte serioasa Southern 
California Law Review un lung articol al profesorului 
Cristopher D. Stone, intitulat: Should trees have Standing? 
Toward legal rights for natural objects (Ar trebui să aibă 
copacii un statut juridic? Înspre crearea de drepturi 
legale pentru obiectele naturale). Republicat doi ani mai 
târziu sub forma unei cărțulii, articolul lui Stone s-a 
bucurat de mare succes într-un context care merită să fie 
menționat. La distanța de ani-lumină, după cum se pare, de 
campaniile noastre medievale, California contemporană 

reinventează nimic mai puţin decât ideea unui drept al 
ființelor naturii, ocazionată de un proces ciudat. 

În 1970, Serviciul apelor şi pădurilor (The US 
Forest Service) a eliberat companiei Walt Disney un 
permis care o autoriza să «dezvolte» o vale sălbatică, 
«Mineral King», situată în Sierra Nevada. Un buget de 
treizeci şi cinci de milioane de dolari a fost prevăzut 
pentru construirea de hoteluri, restaurante şi obişnuitele 
spaţii de joc, după modelul Disneyland. Foarte bogatul 
«Sierra Club», fără îndoială una dintre cele mai eficiente 
asociaţii ecologiste din lume, a depus o plângere, invocând 
că proiectul amenință să distrugă estetica şi echilibrul 
natural al văii Mineral King. Plângere care a fost respinsă 
de Curte, nu din cauză că serviciul pădurilor ar fi fost în 
drept să elibereze un asemenea permis, ci întrucât Sierra 
Club nu avea nici un titlu pentru a susține această plângere 
— interesele sale nu erau lezate în mod direct prin proiectul 
în discuție (să nu uităm că dreptul american se sprijină, ca 
principiu, pe ideea că sistemul juridic în întregime 
protejează interese, oricare ar fi acestea, şi nu valori 
abstracte). Afacerea urmând să meargă în apel, profesorul 
Stone, care până atunci apărase în linişte tezele ecologiei 
radicale în cursurile sale universitare, s-a' hotărât să 
întreprindă redactarea în mare viteză a unui articol care 
propunea, după formularea sa, «în mod foarte serios, ca 
noi să atribuim drepturi legale pădurilor, oceanelor, 
râurilor Și tuturor obiectelor numite «naturale» din mediul 
înconjurător, chiar acestuia în ansamblul său». Trebuia să 
se acționeze rapid astfel încât judecătorii să poată dispunc, 
în lipsa unei jurisprudențe reale, măcar de un precedent 

teoretic. După cum scrie Stone în prefața cărții sale: «Fără 
îndoială că paguba produsă asociaţiei Sierra Club nu era 
directă, în schimb cea suferită de Mineral King — parcul 
însuşi — nu se prezenta tot aşa. Dacă eu aș putea face astfel 
încât Curtea să considere parcul ca atare drept persoană 
juridică — în sensul în care întreprinderile sunt —, noțiunea 
de natură cu drepturi ar putea fi o diferență operatorie 
considerabilă...». Concluzie: dintre cei nouă judecători, 
patru au votat contra, doi s-au abținut, insă trei au volal 
pentru, ceea ce ne permite să spunem că arborii au pierdut 
procesul din pricina unui singur vot. 

Argumentaţia lui Stone în favoarea drepturilor 
obiectelor nu este lipsită de interes. În primul moment, 
care îi va bucura pe discipolii lui Tocqueville, se aminteşte 
raționamentul, ritual în literatura ecologistă, conform 
căruia timpul drepturilor naturii a sosit, după cel al 
copilului, al femeii, al negrului, al indianului, chiar al 
prizonierului, al nebunului şi al embrionului (în cadrul 
cercetării medicale, dacă nu în cel al legislației despre 
avort...). În fapt, se sugerează că ceea ce părea «de 
negândity» în trecut, chiar în cel apropiat nouă, a devenit 
astăzi evidenţa însăşi. Şi Stone continua citând cu plăcere 
din istoria justiției, care, inclusiv în secolul al XIX-lca, nu 
considera chinezii, femeile și negrii, ca subiecți de drept, 
decât în grade diferite. 

| Rămâne de definit, bineînţeles, ce condiţii trebuie 
să îndeplinească o fiinţă pentru a fi «purtătoare de drepturi 
legale». După Stone, trebuie în primul rând ca această 
ființă să poată intenta acţiuni Juridice în propriul său 
profit, în al doilea rând, ca într-un eventual proces Curtea 
20 


să poată lua în considerare ideea unei pagube sau a unui 
prejudiciu adus acesteia (şi nu, de cxemplu, asupra 
proprietarului său), în sfârşit, în al treilea rând, ca ca să 
beneficieze în mod direct de eventuala reparație. Restul 
lucrării este consacrat demonstrației, punct cu punct, 
potrivit căreia copacii (şi alte fiinţe naturale) pot satisface 
fără dificultate aceste trei condiţii — dacă admitem, fireşte, 
cum se procedează în alte cazuri comparabile, pentru alte 
fiinţe neraționale, să se acționeze prin intermediul unor 
reprezentanți ai acestora (asociaţii ecologiste sau alţii: 
Stone merge până la a imagina pentru -copaci o 
reprezentare proporțională la nivel legislativ!). O teză 
analogă este reluată astăzi în Franţa de către un număr de 
jurişti care, de asemenea, pornesc de la principiul că 
trebuie repusă în discuţie tradiția umanismului modern 
conform căreia omenirea singură ar avea personalitate 
juridică. Astfel, Marie-Angele Hermitte vede în mod 
favorabil cele câteva precedente cu ajutorul cărora «sc 
face dintr-o zonă, aleasă în funcție de interesul său ca 
ecosistem, un subiect de drept, reprezentat de către un 
comitet sau asociaţie cu sarcina de a-i apăra drepturile, 
adică dreptul de a rămâne în starea în care se găsește sau 
într-o stare superioară». 


5 Cf. “Le concept de diversité biologique et la création d'un 
statut de la nature” (Conceptul de diversitate biologică şi crearea unui 
statut al naturii). în L'homme, la nature, le droit (Omul, natura, 


dreptul), Bourgois, 1988. 

Să nu ne înțelegem greşit. Toţi acești jurişti nu sunt 
nişte fanteziști. 

Dintr-un punct de vedere pragmatic sau operatoriu, 
argumentația lui Stone nu este lipsită de coerenţă, chiar 
dacă poate fi contestată, după cum vom vedea: ea permite 
de facto să se intenteze procese marilor întreprinderi 
poluante, deşi nu există un interes direct (şi Stone citează 
un Caz concret, destul de problematic, al unor întreprinderi 
devastatoare în plan ecologic, dar care nu puteau fi stopate 
întrucât poluarea avea loc în zone în care nu era lezat nici 
un interes individual imediat). Dar interogația devine mai 
presantă într-un plan cvasi «ontologic», deoarece 
construcția juridică abilă disimulează un parti pris 
filosofic discutabil, în favoarea reîntoarcerii la concepții 
antice despre natură. Aceşti gânditori care se vor 
«postmoderni» în sens propriu, filosofi sau jurişti ai «post- 
umanismului», nu se împărtășesc oare în mod straniu 
dintr-o concepție premodernă a lumii în care ființele 
naturii îşi regăsesc statutul de persoane juridice? Nu este 
vorba, în fond, de acelaşi sentiment ciudat care ne bântuie, 
întrucât suntem încă Moderni, la ideea că arborii sau 
insectele pot pierde sau câștiga un proces? 

Umanismul se află astfel pus între paranteze. Şi 
chiar aici se găseşte miza problemei pentru aceşti noi 
suporteri zeloşi ai naturii. Dezbaterea în jurul dreptului 
copacilor, al insulelor sau al stâncilor, dincolo de bizarena 
în sine — şi ne-am înşela dacă am crede că aceasta e 
ignorată de Stone sau de amicii săi — nu are alt motiv: se 
pune întrebarea dacă omul este singurul subiect de drept 
sau, dimpotrivă, dacă singurul subiect de drept este ceca 

ce numim astăzi «biosferă» sau «ecosferă», ceca ce sc 
chema altădată cosmos. Omul ar fi, în accastă optică, din 
toate punctele de vedere, etic, juridic, ontologic, un 
element între celelalte — şi de fapt cel mai puţin simpatic, 
pentru că este cel mai puţin simbiotic în acest univers 
armonios şi ordonat, în care nu încetează, prin lipsa sa de 
măsură, prin Aybris-ul său, să introducă o supărătoare 
dezordine. Nu ar trebui să recurgem la un nou «contract 
natural» care să-i pună la punct orgoliul şi să restabilească 
armonia pierdută? Nu este oare aceasta viziunea la care nc 
invită să trecem premoderna postmodernitate, de` la o 
concepţie umanistă la una cosmică asupra dreptului? 


3. Opiumul poporului sau noul ideal 


Noua cosmologie ce se întrezăreşte din aceste 
procese, în care copacii acced la statutul de persoane 
juridice, are şanse serioase de a seduce pe decepționaţii 
lumii moderne care, în grade diferite, suntem noi toți. 
Într-adevăr, găsim aici totul, sau aproape totul, chiar şi 
elementele clasice ale «marilor planuri» politice defuncte. 
Împreună cu ideea unei ordini cosmice, ecologia — această 
formă de ecologie, întrucât vom vedea că sunt și altele — 
reînnoadă legătura cu noțiunea de «sistem», pe care o 
credeam de acum discreditată din temeiuri. Acesta este 
prețul plătit — care ar putea părea exagerat — pentru a 


pretinde statutul de autentică «viziune asupra lumii», în 

momentul în care utopiile politice, dar şi parcelarea 
domeniului cunoașterii sau «barbaria» disciplinelor 
ştiinţifice particulare par să interzică pentru totdeauna 
orice proiect de globalizare a cunoştinţelor. Această 
pretenție sistemică, dacă nu sistematică, este 
indispensabilă pentru fundarea unei cscatologii politice. 
Într-o vreme în care reperele etice sunt nesigure și 
indeterminate mai mult ca oricând, ea lasă să apară 
promisiunea nesperată a unei înrădăcinări în sfârşit 
obiective şi certe a unui nou ideal moral: puritatea își 
regăseşte drepturile, însă acestea din urmă nu se mai 
bazează pe o credinţă religioasă sau «ideologică», ci se 
Vor, pur şi simplu, «demonstrate» de datele incontestabile 
ale unei noi ştiinţe, ecologia, care este la fel de puţin 
dubitabilă ca şi ştiinţele pozitive pe care se sprijină în 
permanenţă, fiind în acelaşi timp globală, titlu pe care îl 
deținea înainte filosofia. Dacă serviciile de sănătate au 
arătat că fumatul provoacă boli grave, dacă laboratoarele 
au găsit efectul dezastruos al aerosolilor, dacă 
constructorii de automobile au recunoscut ei înşişi legătura 
între poluarea cu gazele de eşapament şi efectul lor asupra 
pădurilor, nu este oare nesăbuit, chiar imoral, să continui 
să mergi pe aceeaşi cale? Şi nu este, la fel — Stone are 
dreptate să insiste asupra acestui punct — lumea modernă 
în ansamblu, cu antropocenirismul e1 arogant, în industrie, 
dar şi în cultură (se mai pot separa cele două?), pe drept 
incriminabilă? 

În momentul în care marile ideologii politice, cu 
excepția integrismelor, sunt în declin peste tot în lume, nu 
trebuie să reaprindem flacăra eternului militantism? Cu 

atât mai mult cu cât critica modernităţii poate primi şi 
sprijinul marilor religii, întotdeauna gata să corecteze 
orgoliile omeneşti, precum şi pe cel al neo-fasciştilor sau 
al ex-staliniştilor, ale căror convingeri antiliberale, trecute 
sau prezente, refulate de nevoie mai mult decât din 
rațiune, nu cer decât să se investească într-o nouă aventură 
a politicii ştiinţifice. 

«Ecologie sau barbarie»: secolul următor riscă să 
consacre acest slogan. De unde şi necesitatea de a repera 
falsa problemă ce amenință, precum şi punerea adevăratei 
întrebări care încă aşteaptă. 

Falsa dispută e simplă, o ştim deja: «democr atul 
vigilent» îl tratează pe ecologist drept «pâtainist», pe 
motiv că dragostea sa faţă de natură scamănă prea mult a 
pământ pentru a nu fi puţin coclită. O altă variantă: acelaşi 
democrat vigilent descoperă reîncarnarea stângismului în 
critica civilizației occidentale și elogiul vieţii frugale a 
indienilor americani sau a țăranilor din Larzac. Să fim bine 
înțeleşi: democratul nu se înşeală în totalitate, departe de 
aşa ceva. El are chiar dreptate în încercarea sa de a ne face 
să reflectăm la cele două pante perverse ale ecologismului 
contemporan, ambele animate de același dispreţ faţă de 
social-democraţia formală, amândouă sprijinindu-se pe o 
tradiție solidă al cărei apogeu se situează, fără îndoială, la 
sfârşitul anilor '30. Dar, în sfârşit, nu vom reduce astfel la 
zero, adică doar la iluziile ideologiilor politice catastroliste 
și catastrofice, provocarea lansată de ecologie tradiţiei 
umanismului modem. Cu atât mai mult cu căt 
sensibilitatea ecologistă «medie», aceea a fiecăruia, nu arc 
nimic extremist, şi nici chiar antidemocratic. Ea exprimă, 

mai degrabă, acea etică a autenticităţii, acea grijă față de 
sine, în numele cărora revendicăm bucuros — şi de ce nu? — 
o anume «calitate a vieţii». 

Aici se află adevărata problemă. Întreaga noastră 
cultură democratică, întreaga noastră istorie economică, 
industrială, intelectuală, artistică, este marcată, începând 
cu Revoluţia franceză şi din motive filosofice de fond, de 
un elogiu al dezrădăcinării sau, ceea ce înseamnă acelaşi 
lucru, al inovației — elogiu pe care romantismul şi apoi 
fascismul şi nazismul n-au încetat să-l denunte ca fatal 
pentru identitățile naționale şi chiar pentru cutume și 
particularități locale. Antiumanismul acestora, explicit în 
plan cultural, a fost însoțit de o grijă pentru înrădăcinare 
propice ecloziunii unei atracţii formidabile pentru 
ecologie. Ca să parodiem fericita formulă a lui Marcel 
Gauchet, «iubirea naturii» disimula (slab) «ura față de 
oameni». 

Nu este întâmplător, deci, că regimul nazist şi 
voința personală a lui Hitler ne-au furnizat două dintre 
cele mai elaborate legislații pe care le-a cunoscut omenirea 
până în zilele noastre în materie de protecţie a naturii şi a 
animalelor!” Şi totuşi, cum să negi că «ura față de 
oameni», înţeleasă ca genitiv (ură a oamenilor), ca dispreţ 
cartezian al naturii şi, mai ales al viului, nu ar fi o 
problemă autentică? Cum să nu recunoști că umanismul 
metafizic a fost, de fapt, la originea acestei întreprinderi de 
colonizare a naturii, fără precedent, fie că e vorba de 


? Cf Le Débat, nr. 60, august 1990. 
19 Cf. infra, partea a doua, Ecologia nazistă. 


teritorii sau de fiinţe vii, animale sau ființe «naturale», 
cum au fost numiţi «indigenii»? 

Un umanism nemetafizic, netiranic este oare de 
conceput? Ar avea oare altceva de spus decât 
cartezianismul ce încearcă să facă din oameni «stăpânii şi 
posesorii naturii» — sau trebuie să ne resemnăm cu 
întoarcerea la «adevărata viaţă», la frugalitatea pierdută, la 
acel Wilderness care ni se. serveşte astăzi de către 
cinematograful american sau filosofia germană? O astfel 
de întoarcere ar însemna chiar abolirea a tot ceea ce am 
putea iubi în cultura modernă, de fapt artificialul şi. încă 
foarte denaturat. Întrebarea se impune, este civilizaţia 
dezrădăcinării şi a inovației, aşa cum pare la prima vedere, 
întru totul ireconciliabilă cu luarea în serios a «grijii 
pentru natură»? Şi, reciproc, această grijă presupune 
renunţarea la orice artificial? Eu nu cred. În plus, dacă am 
dori să studiem condiţiile necesare unei astfel de 
reconcilieri, să băgăm de seamă că a devenit imposibil să 
vorbim despre ecologie la singular. Filosofiile care animă, 
în mod secret sau explicit, diversele sensibilități față de 
problemele mediului înconjurător sunt atât de diferite, 
chiar opuse, încât însăşi varietatea lor descalifică 
judecăţile globale ce se poartă pro sau contra iubirii de 
natură. A sosit timpul să ținem cont de "această 
complexitate, să renunțăm, în sfârşit, la adversarii fictivi 
pe care este atât de uşor, dar şi de inutil să îi respingem. 


4. Cele trei ecologii 


În Franţa — tradiţia carteziană obligă — dar şi în 
majoritatea țărilor catolice din sudul Europei, ecologia nu 
şi-a găsit încă teoreticieni comparabili cu cei din lumea 
anglo-saxonă sau germanică. Aici se află un punct asupra 
căruia merită să reflectăm, iar ipoteza conform căreia ar 
exista o legătura între religii și grija față de natură merită 
să fie aprofundată. În general, se poate observa că peste tot 
unde dezbaterile teoretice asupra ecologiei au luat o formă 
filosofică coerentă, acestea s-au structurat în trei curente 
bine distinse, chiar opuse în principiile lor, în ceea ce 
priveşte problema directoare a raporturilor omului cu 
natura. 

Primul curent, fără îndoială cel mai banal, dar şi 
cel mai puțin dogmatic întrucât mai puţin doctrinar, pleacă 
de la ideea că protejând natura, de fapt omul este cel care 
trebuie protejat, chiar de sine însuși, atunci când se joacă 
de-a ucenicul vrăjitor. Mediul ambiant nu este dotat aici cu 
o valoare intrinsecă. Pur şi simplu, s-a ajuns la 
conştientizarea faptului că distrugând mediul înconjurător 
omul riscă să-şi pună propria existență în pericol și, cel 
puțin, să se priveze de condițiile unei vieți bune pe 
pământ. Şi astfel, pornind de la o poziție pe care o putem 
numi «umanistă», chiar antropocenirisiă, natura este luată 
în considerare doar indirect. Ea nu este decât ceea ce 
înconjoară fiinta umană, deci periferia, iar nu centrul. 
Astfel considerată, ea nu poate fi privită ca subiect de 
drept, ca entitate ce posedă o valoare absolută în.ea însăşi. 

A doua figură face un pas în plus în atribuirea unei 
semnificaţii morale unor ființe non umane. Aceasta constă 
în a lua în serios principiul «utilitarist» conform căruia 
trebuie nu doar să căutăm interesul propriu omului, ci, 
într-un mod mai general, să tindem să diminuăm la 
maximum suma suferințelor din lume şi să mărim pe cât 
posibil cantitatea de bunăstare. În această perspectivă, 
foarte prezentă în lumea anglo-saxonă unde întemeiază 
uriașa mişcare a -«liberalizării animale», orice ființă 
susceptibilă de a simţi plăcerea sau durerea trebuie 
considerată subiect de drept şi tratată ca atare. În această 
privinţă, punctul de vedere al antropocentrismului se vede 
deja înăbuşit întrucât animalele sunt incluse, cu acelaşi 
titlu ca oamenii, în sfera preocupărilor morale. 

Cea de a treia formă este cea pe care am văzut-o 
aplicată în revendicarea unui drept pentru copaci, adică al 
naturii ca atare, inclusiv sub formele sale vegetale și 
minerale. Să încercăm să nu cedăm prea repede spiritului 
de deriziune. Pentru că nu numai că ea tinde să devină 
ideologia dominantă a mișcărilor «alternative» în 
Germania şi în Statele Unite, ci este şi cea care punc în 
termenii cei mai radicali problema necesarei rediscutări a 
umanismului. Ea şi-a găsit, bineînţeles, intelectualii săi 
organici: printre mulți alții, Aldo Leopold în Statele Unite, 
dar şi, pentru o bună parte a operei, pe Hans Jonas în 
Germania, al cărui Principiu al responsabilității, apărut în 
1979 şi difuzat în peste o sută cincizeci de mii de 
exemplare, a devenit biblia unei oarecare stângi germane, 
dar şi dincolo de aceasta; Michel Serrres, de asemenea, alc 
cărui teze, totuşi, ne îndoim că ar fi înţelese în Franţa drept 

ceea ce sunt: o veritabilă cruciadă å l'américaine (Scrres 
predă în California de mai mulți ani şi cunoaște bine toată 
această literatură) împotriva  antropocentrismului în 
numele drepturilor naturii. Pentru că despre asta este vorba 
în această ultimă versiune a ecologiei, în care vechiul 
«contract social» al gânditorilor politici trebuie înlocuit cu 
un «contract natural», prin care universul întreg devine 
subiect de drept: nu mai e omul, considerat ca centru al 
lumii, cel care trebuie protejat în primul rând de sine 
însuşi, ci cosmosul ca atare trebuie apărat de oameni, 
Ecosistemul — «biosfera» — este de acum investit cu o 
valoare intrinsecă superioară celei a specici umane, care c 
mai degrabă dăunătoare. 

Conform terminologiei devenite clasice în 
universitățile americane, trebuie să opunem «ecologia de 
adâncime» (deep ecology), ` «ecocentrică» sau 
«biocentrică», «ecologiei superficiale» (shallow ecology) 
sau «ambientaliste», ce se bazează pe vechiul 
antropocentrism. Încă de acum douăzeci de ani, însă fără 
vreun ecou semnificativ în Franța înaintea publicării cărții 
lui Serres (care rămâne de o mare discreție asupra 
izvoarelor), o bogată literatură s-a străduit să construiască 
o doctrină coerentă a naturii ca nou subiect de drept. Să 
tinem seama de asta. 

Vom privi, însă, și dintr-o altă perspectivă 
tensiunile ce compun complexa nebuloasă ecologică. 
Pentru că renașterea sentimentului de compasiune fală de 
ființele naturii este intotdeauna insoțilă de o dimensiune 
critică la adresa modernității — desemnată, în funcție de 
registrul de referință, ca «occidentală», «capitalistă», 

«tehnicistă» sau, mai general, «consumistă». Or, critica 
lumii moderne se poate face în varii moduri, oferind astfel 
un fir călăuzitor acestei noi tipologii a chipurilor ecologiei. 


5. Anii '30 sau cele trei critici ale modernității 


Să începem cu un paradox: este un lucru evident că 
grija față de mediu se manifestă cel mai pregnant în 
societățile  liberale-social-democrate. Chiar în ` Franţa, 
reputată ca mai puţin interesată decât Germania sau Statele 
Unite în iubirea naturii, cei ce se ocupă cu protecția mării 
ȘI a solului beneficiază de multă simpatie: comandantul 
Cousteau, figurează în mod regulat printre personalitățile 
cele mai dragi inimilor concetăţenilor noştri, iar filosofii, 
ale căror lucrări savante, chiar academice, rămâneau 
altădată confidenţiale, au devenit astăzi gânditori populari 
exprimând principiile care reglează ecosistemele sau 
vulgarizând tezele ecologiei  anglo-saxone privind 
necesitatea unui «contract natural» care să permită, în 
sfârşit, existența unui statut juridic al fiinţelor non-umanc. 
Bineînţeles, au existat şi punks destul de rebel față de 
buna conştiinţă unanimă a tinerilor pacifişti care au arborat 
insigne unde se putea citi: «Nuke the Whales!» 
(«nuclearizaţi balenele!»). Dar o făceau pentru a se amuza 
şi tocmai pentru a se afişa în culmea marginalității. Pentru 
că, în cazul occidentalilor, se potriveşte faimosul adagiu 
după care e mai bine să fu tânăr, frumos şi bogat decât 

bătrân, urât şi sărac: şi nimeni nu se poate gândi în mod 
serios să îi conteste o oarecare legitimitate. 

În ţările lumii a treia sau în Europa de Est, 
necesitățile de dezvoltare economică trimit în plan secund 
chestiunile legate de mediul ambiant. Accasta ascunde o 
enigmă. Pentru că, departe de fi dominate exclusiv de 
logica rentabilității capitaliste sau orbiţi de ideologia 
scientistă, presupusă a domina lumea tehnicii, democraţiile 
noastre liberale suscită din ele însele propria lor critică, 
inclusiv formele cele mai radicale. În Occident are drept 
de cetate denunţarea ecologistă a daunelor Occidentului şi 
se elaborează argumentele cele mai sofisticate, se 
mobilizează simpatizanţii cei mai numeroşi. lar paradoxul 
este cu atât mai remarcabil cu cât ecologismul radical 
formulează criticile cele mai negative care au fost vreodată 
pronunțate împotriva universului modern: nazismul însuşi, 
pentru a trece sub tăcere stalinismul, păstrează încă o 
atitudine ambiguă față de o tehnoştiință pe care o denunţă, 
pe de o parte, dar nu se oprește să o dezvolte, pe de altă 
parte, în contextul belicist al unei «mobilizări totale» a 
forţelor națiunii. Cum să înţelegi acest fenomen ciudat? 

O primă ipoteză, aceea a celor mai ostili ecologişti 
față de civilizația occidentală, constă în a marginaliza 
voluntar contestaţia. Pentru a-i sublinia aspectul subversiv 
și a o reinvesti în mituri revoluționare, se cere 
condamnarea la moarte a «sistemului», ca şi cum aceasta 
ar veni de la marginile sale. După modelul devenit clasic 
al studentului burghez care denunță stricăciunile 
burgheziei sau al intelectualului mediatic care 
apostrofează «cu curaj» mijloacele de comunicare de câte 

ori are ocazia, ecologistul radical se autoconvinge că lupta 
sa e în totală ruptură cu universul pe care vrea să-l 
distrugă. Faptul că societăţile cele mai industrializate sunt 
şi cele în care acest discurs are cel mai mare ecou nu îl 
tulbură câtuşi de puţin. Dimpotrivă, el vede în aceasta o 
confirmare a exteriorității sale; tocmai grație faptului că 
trăieşte într-o ţară devastatoare, conştientizarea poate 
surveni la cei care au curajul reflecţiei. 

O altă ipoteză, mai puţin romantică, însă mai 
plauzibilă, constă în a gândi că exigența unui mediu 
ambiant sănătos, în care bunăstarea funţelor vii în 
ansamblu să fie asigurată, se înrudeşte cu ideea statului- 
providenţă, a cărei formulare — nimeni nu o va contesta — 
rămâne specifică culturii occidentale. În această optică, 
atenţia acordată naturii nu ar însemna atât construirea 
împotriva unui univers modern, cât producerea de către 
acesta: ea ține, în fond, de aceleaşi pasiuni democratice ca 
şi cele care animă revendicările dreptului la viață, la timp 
liber, la. sănătate etc., atât de caracteristice unui raport 
modern al individului cu statul liberal devenit protector. 

Se întrevede aici cât de mult criticile modernității 
mobilizate în ecologie sunt susceptibile de a fi opuse unele 
altora. Este posibil, în primul rând, să denunţi greşelile 
reale sau presupuse ale universului liberal în numele unei 
nostalgii sau, dimpotrivă, în numele speranței: nostalgia 
romantică a trecutului pierdut, a unei identități naționale 
biciuite de o cultură a  dezrădăcinării; speranţa 
revoluționară într-un viitor radios al societății fără clase şi 
fără constrângeri. Dincolo de propriile lor opoziții, 
fascismul şi comunismul împărtăşesc astfel acecaşi 

neîncredere față de democraţia formală, aceeaşi respingere 
faţă de piaţa şi societatea plutocratică pe care aceasta o 
creează în mod natural, aceeaşi grijă de a produce omul 
nou, acelaşi mit, în fond, al purității fără compromis sau 
compromitere"!. În ambele cazuri, critica modernității se 
vrea o critică externă, operată în numele unui altceva 
radical, premodern‘ sau postmodern, după dorință. Pentru 
că din liberalism nu trebuie să păstrăm nimic, nu trebuie să 
i se facă nici o concesie. În faţa acestui rău radical, 
atitudinea politică ce convine nu poate fi decât aceca a 
revoluției, neoconservatoare sau proletară, dar nu cea a 
reformei. 

- Într-adevăr, regăsim acelaşi pathos al anilor 30 în 
ecologia de adâncime. Împotriva concurenţei sale 
«superficiale», pe care o taxează drept reformistă, trebuie 
să adopte o atitudine «radicală», în sensul englezesc al 
termenului: nu este posibilă nici o formă de compromis cu 
modul de viaţă occidental, cu Western civilization , care 
pretinde să fie predată încă studenților în primii ani de 
College. Occidentul nu este «politic corect». Nu doar că 
falimentul său e verificat, dar el antrenează în cădere şi 
popoarele lumii a treia, minoritățile etnice şi fracțiunile 
dominate, fie că este vorba de femei sau de «diferențe» ale 
naturii. Numai dincoace sau dincolo de această lume se 
poate trăi. 

De aici derivă şi putinţa ecologiei de adâncime de 
a alia în aceeaşi mişcare teme tradiționale ale extremei 


1 Joc de cuvinte în limba franceză: compromis (compromis) 
— compromission (compromitere) (n. tr.). 

drepte cu motive futuriste ale extremei stângi. Escnţialul, 
ceea ce furnizează coerenţa întregului, este inima acestui 
diagnostic: modernitatea antropocentristă este un total 
dezastru. Împotriva tendinței sale către unidimensio- 
nalitate, descrisă deja de Marcuse sau Foucault, împotriva 
«lobby-ului  politico-mediatic», a  uniformităţii, a 
consensului, a pretențiilor de universalitate, trebuie să 
facem elogiul diversităţii, al 'singularității şi particulari- 
tătii, deci, în acelaşi timp, al «localului» (versiunea de 
stânga a ecologiei de adâncime) şi al «naţionalului» 
(varianta de dreapta). Întreaga problemă fiind că, 
bineînțeles, modelele de referință, fascismul şi 
comunismul năruindu-se, critica externă caută cu disperare 
repere conceptuale care să-i permită să nu rămână doar la 
reflexe. Trebuie, astfel, să înţelegem de ce cele două 
totalitarisme care altădată constituiau polii expliciți ai 
idealului nu mai figurează decât în filigran, reduşi la 
statutul de veleități sau, mai bine zis, de intenționalități. 
Cele două direcții fundamentale ale acestui tip de 
ecologie, cele două interpretări posibile, nu sunt mai puţin 
reperabile din pricina urii negreşite de care dă dovadă faţă 
de orice formă a culturii umaniste — şi în particular față de 
moştenirea acoperită de ruşine a epocii Luminilor. . 

Cu totul altfel stau lucrurile în cea de a treia formă 
de ecologie, care coincide în bună parte cu cea numită 
«ambientalistă». De aici am putea deduce că ea se sprijină 
pe o critică a modernității — normal — dar una care se vrea 
internă, deci reformistă. Însufleţită de pasiuni foarte 
democratice ca grija pentru sine, respectul individului, 
exigența unei existente mai «autentice», căutarea unei 

calități superioare a vieţii, mai puţin stresantă, în care 
singurătatea bine dozată să-şi recâștige drepturile contra 
aglomerației marilor oraşe, aceasta aspiră mai degrabă să 
amenajeze sistemul decât să-l înlocuiască printr-un altul. 
De altfel, ecologistul democrat, care iubeşte plajele goale 
sau mările nepoluate, resimte oarecare dificultate în a se 
dispensa de binefacerile ştiinţei moderne sau de compania 
celorlalți. Ni-l imaginăm greu renunțând la progresele 
medicinei pentru propriii copii sau pentru sine sau chiar la 
necesitatea automobilului individual sau a călătoriilor cu 
avionul. Nu îi plac soluțiile politice extreme, iar respectul 
lui pentru autonomia individuală nu se acomodează cu 
deciziile colective autoritare. Ecologistul adâncimilor îi 
reproşează incoerenţa... 

Ce poate el să-i răspundă acestuia? 

Nu puţine lucruri, într-adevăr. Începând cu faptul 
că ura faţă de tot ceea ce e artificial şi legat de civilizația 
dezrădăcinării este, de asemenea, o ură față de om ca 
atare. Întrucât omul este prin excelenţă o ființă de anti- 
natură. Şi aceasta constituie chiar diferența sa specifică 
față de celelalte ființe, inclusiv faţă de cele care-i par cele 
mai apropiate: animalele. Din această cauză el poate scăpa 
de ciclurile naturale, poate accede la cultură şi la sfera 
moralității, care presupune o ființă-pentru-lege şi nu doar 
pentru natură. Pentru că umanitatea nu se reduce la 
instinct, doar la procese biologice, pentru că posedă o 
istorie, pentru că generaţiile se succed, însă nu sc 
aseamănă cu necesitate — acolo unde regnul animal 
comportă o continuitate perfectă. 

Oricât de ciudat 1 s-ar putea părea lui Descartes, 
animalitatea se găseşte ca temă în centrul dezbaterilor 
contemporane asupra relațiilor omului cu natura şi aceasta 
din cel puţin trei motive. Primul ține de faptul că zoofilia a 
devenit un fenomen de masă, un veritabil fapt social 
global în majoritatea societăţilor democratice. În Franţa 
există treizeci şi cinci de milioane de animale domestice! 
Al doilea motiv pentru care temele antimoderne ale 
ecologismului se cristalizează asupra animalității este de 
ordin mai filosofic: umanismul cartezian este, fără 
îndoială, doctrina care a mers cel mai departe în 
devalorizarea naturii în general şi a animalului în special. 
Redus la statut de simplu mecanism, i-au fost refuzate 
inteligența, afectivitatea şi chiar sensibilitatea. Teoria 
animalelor-maşini apare ca și chintesenţa a ceea ce o 
anumită ecologie contemporană denunță sub numele de 
antropocentrism.  Dobitocul este, deci, prima ființă 
întâlnită în acest proces de descentrare, care conduce la 
repunerea în discuție a antropocentrismului şi la luarea în 
serios a naturii ca subiect de drept. Mergând de la om la 
univers, cum cere nu numai ecologia adâncimilor, ci şi 
utilitarismul, trecem întâi pe la animal. 

Dacă problema directoare a acestui eseu este aceea 
a capacităţilor unui umanism non metafizic de a lua în 
primire întrebările privitoare la mediul ambiant, aceasta 
are loc trecând prin cazul particular, dar paradigmatic, al 
animalului, de unde începe discuţia. 

PARTEA ÎNTÂI 


Despre animal sau confuzia genurilor 


I. OMUL ANTI-NATURAL 


Aristotel sau Descartes? Mă întreb uneori care 
dintre cei doi ar câştiga la capitolul reprobării de către 
contemporanii noștri, dacă aceştia i-ar mai citi. Primul, 
întrucât a justificat sclavia «naturală», iar al doilea pentru 
că a diferențiat atât de bine omul de animal încât a ajuns 
să-l considere pe acesta din urmă doar o maşină. 
Dragostea pentru animale a progresat atât de mult în ţara 
Discursului asupra metodei şi a Meditaţiilor metafizice! 
De exemplu, astăzi putem saluta existența unei «ligi 
franceze a drepturilor animalului», fondată de Alfred 
Kastler, Etienne Wolff şi Rémy Chauvin. Rod al unei 
reflecţii conduse de jurişti şi de oameni de ştiinţă de 
renume, o «Declaraţie universală a drepturilor animalului» 
a fost concepută în 1978, la doar treizeci de ani după cca 
care i-a făcut onoare lui René Cassin. Citim în această 
declarație că «toate animalele se nasc egale în faţa vieţii şi 
au aceleaşi drepturi la existenţă». Mai aflăm de asemenea 
că «omul comite genocide», atâta timp cât şi el aparține 

«speciei animale» şi că «extermină celelalte animale» cu 
preţul violării drepturilor imprescriptibile ale acestora. 

Ne întrebăm dacă cuvintele mai au încă sens? În 
spiritul  zoofil care  impregnează cultura noastră 
democratică, ideea că distincția între umanitate şi 
animalitate ar putea avea o semnificație etică aparec ca 
dogmatică. Dă impresia unui spirit de segregare, chiar de 
excluziune, într-o vreme în care ideologia dreptului la 
diferență domneşte aproape pretutindeni. Nu ne învaţă, de 
altfel, ştiinţa că o continuitate secretă există între ființele 
vii? Am putea, de acum, în numele atât de prestigroasei 
ştunţe să acordăm un respect egal tuturor manifestărilor 
vieții universale. Proiect simpatic, în sensul propriu, dar 
poate că incompatibil cu termenii în care s-a definit 
umanismul laic izvorât din Revoluţia franceză. Este 
posibil să nu ne placă această moştenire, să dorim chiar să 
o «deconstruim) pentru a termina odată cu ea. Pentru 
aceasta, însă, ar trebui să evaluăm miza unei astfel de 
rupturi — ceea ce presupune, suntem cu toţii de acord, ca 
miza să fie înţeleasă. 

În acest scop eu sugerez să suspendăm pentru o 
clipă bunele sentimente — pe care să le păstrăm ca provizic 
— şi să ne interogăm din nou asupra modului în care s-a 
realizat, în veacul Luminilor, o antropologie în lipsa căreia 
universul etic născut la Revoluţie ar fi fost privat de 
dimensiunea sa filosofică cea mai profundă. lată un 
paradox: momentul decisiv se găseşte la Rousseau, despre 
care ştim şi că a fost unul din marii inițiatori ai 
sensibilităţii romantice. El este primul care a ştiut să vadă 
consecințele  distincției carteziene animal-om asupra 

emergenţei unei lumi a culturii specific umane (Dilthey ar 
fi spus: a unei «lumi a spiritului»). Într-unul din acele 
pasaje fulgurante, care condensează în câteva fraze o 
gândire al cărei ecou secular e încă perceptibil, în 
Discursul asupra originii şi fundamentului inegalității 
dintre oameni, el elaborează o reflecţie despre umanitate 
fără de care universul nostru intelectual nu ar fi fost ceea 
ce este. Prin aceasta nu înţeleg că pagina respectivă ar juca 
în istoria noastră rolul unei cauze determinante. Dar, cel 
puţin, îi tematizează un moment esențial. Hegel spunea 
despre filosofie că este «percepţia timpului ei în planul 
gândirii». Textul lui Rousseau ilustrează, poate cel mai 
bine, pertinenţa acestei aserțiuni. Și iată-i primele rânduri: 
«Eu nu văd în nici un animal decât o maşină ingenioasă, 
căreia natura i-a dat simţuri pentru a se mişca singură și 
pentru a se proteja, până la un punct, de'ceea ce tinde să o 
distrugă sau să o deranjeze. Găsesc exact aceleaşi lucruri 
la maşina omenească; cu această diferență că natura 
singură face toate operaţiile animalului, în timp ce omul 
participă la ale sale în calitate de agent liber. Prima alege 
sau respinge din instinct, cea de a doua printr-un act de 
libertate: ceea ce face ca animalul să nu se poată îndepărta 
de la regula prescrisă, chiar atunci când i-ar fi avantajos, 
iar omul să se îndepărteze adesea în dauna sa. Din aceeaşi 
cauză, un porumbel ar muri de foame alături de un bazin 
plin de carne şi o pisică ar păți la fel lângă grămezi de 
fructe sau de seminţe, deşi atât unul cât şi celălalt s-ar 
putea foarte bine hrăni din alimentul pe care-l resping dacă 
ar încerca să o facă. lar omul decăzut se dedă excesclor 
ce-i cauzează febra şi moartea pentru că spiritul 

depravează simţurile şi pentru că voinţa dictează chiar şi 
atunci când natura a tăcut.» 

Formula ce închide această evocare a nenorocirilor 
în care libertatea poate singură să-l arunce pe om, îmbină 
frumuseţea şi profunzimea. Ca şi un bulb de crin, conţine 
nebănuite multiplicități. La suprafaţă întâlnim opoziția 
între natură şi libertate. Aceasta semnifică, în primul rând, 
că animalul e programat printr-un cod pe care-l numim 
«instinct». Carnivor sau vegetarian, el nu se poate sustrage 
de la regula naturală ce-i guvernează comportamentul. 
Determinismul este atât de puternic în el încât îl poate 
antrena chiar până la moarte acolo unde o doză infinite- 
zimală de libertate faţă de norma proprie i-ar permite să 
supraviețuiască fără greutate. Situaţia ființei umane este 
inversă. Ea e prin excelență nedeterminată, natura îi este 
ghid în atât de mică măsură încât se îndepărtează de 
aceasta până la a-şi pierde viața. Omul este suficient de 
liber pentru a muri, iar libertatea sa, spre deosebire de ceca 
ce gândeau anticii, cuprinde şi posibilitatea răului. Optima 
video, deteriora seguor. Văzând binele, el poate alege 
ceea ce este mai rău: iată formula acestei ființe anti- 
naturale. Humanitas-ul său rezidă în libertate, în faptul că 
nu are o definiție, că natura lui înseamnă lipsa de natură în 
schimbul capacităţii de a se sustrage oricărui cod ce ar 
încerca să și-l facă prizonier. Sau, altfel spus esenţa sa este 
de a nu avea esenţă. Și în acest mod, ideea de rasă sau 
istoricismul romantic se dovedesc imposibile în mod a 
priori. 

Ce înseamnă rasismul, în fondul său filosofic, dacă 
nu pretenția de a închide o categorie de oameni într-o 

definiție esențialistă? Ar exista o esență a negrului, a 
arabului, a evreului, în funcţie de care ei ar poseda 
anumite caracteristici insurmontabile întrucât ar fi înscrise 
chiar în conceptul lor. Devine astfel, dacă nu indiferent, 
cel puţin secundar, să cauţi ulterior să clasezi defectele sau 
calitățile unei scări ierarhice a raselor. Inegalitatea vine pe 
deasupra, dar răul e deja făcut din momentul în care am 
afirmat existența definiţiilor. Filosemitismul este şi cl 
suspect, ca şi antisemitismul, al cărui revers este. Or, ceea 
ce afirma Rousseau este posibilitatea pentru om ca atare, 
pentru acest om «abstract», căruia orice gândire contra- 
revoluționară îi contestă existența, de a se smulge 
determinaţiilor sale biologice, ceea ce Arendt va numi 
«ciclul vieţii». Întrebarea privitoare la istorie este analogă 
celei privitoare la rasă. Umanismul abstract închide în sine 
ideea că «istoria»,după frumoasa formulă a lui Rabaut 
Saint-Etienne, «nu este codul nostru». Împotriva a ceea ce 
va dezvolta romantismul, omul nu este prizonier al 
propriei tradiții lingvistice sau naționale în aceeaşi măsură 
cu ființa sa biologică. Chiar în acest fel revoluţia devine 
posibilă ca act suprem al unei libertăţi care se sustrage 
universului ce pretindea să o conțină şi să o modeleze. A 
învăța o limbă străină şi a-şi face astfel posibil accesul la 
înțelegerea unei alte culturi, rămâne și va rămâne 
întotdeauna, în acelaşi sens, marca unei «gândiri lărgite». 
Fără îndoială, ni se va obiecta că o atare viziune a 
lucrurilor este «idealistă», că ea nu ține cont de 
învăţăturile biologiei şi sociologiei — care nu încetează să 
confirme postulatul potrivit căruia individul ar fi produs, 
determinat şi modelat prin apartenenţa la un corp social 

sau biologic. Din partea biologiei obiecţia se aude în două 
sensuri: putem trage omul înspre animal sau animalul 
înspre om. În acest din urmă caz, se va invoca, de 
exemplu, sinuciderea balenelor ca indiciu că ele pot, de 
asemenea, să se desprindă de naturalitate, limbajul 
maimuţelor sau al delfinilor, capacitatea unor animale de a 
se folosi de unelte pentru a-şi atinge obiectivele, pentru a 
nu mai vorbi despre devotamentul câinilor sau 
independenţa pisicii, care dispare după bunul său plac... 
Inconvenientul, bineînţeles, este că aceste luări de distanță 
în raport cu natura nu se transmit de la o generaţie la alta 
pentru a ţese o istorie. Îndepărtarea de normele naturii nu 
este decât aparentă atâta timp cât ea nu dă naştere unei 
lumi a culturii, iar societățile animale, oricine e de acord, 
sunt lipsite de istorie. 

În primul caz, însă, ar trebui insistat asupra faptului 
că diferenţa este doar cantitativă și eroarea lui Rousseau se 
explică în felul următor: pentru că la om numărul de celule 
cerebrale este foarte ridicat, se observă un timp de 
nedeterminare între un stimul şi răspuns. Creierul animal, 
fund mai puțin complex, determinarea naturală — 
«instinctul» despre care vorbeşte Rousseau — apare mai 
clar. Dar, într-adevăr, din punctul de vedere al savantului 
care cercetează omul «neuronal» fără prejudecăţi 
filosofice dintr-un alt veac, această nedeterminare nu este 
decât iluzie: nu ne-o putem însuşi pentru a justifica ipoteza 
unui liber arbitru. Pentru orice gândire deterministă 
libertatea nu este decât acel «delir» despre care Spinoza 
arătase deja în ce mod este legat de ignorarea celor mai 
subtile mecanisme materiale în care suntem implicaţi. -O 

mai bună cunoaştere ne-ar permite să atribuim naturii ceea 
ce în mod naiv acordăm libertăţii. 

Sprijinindu-se pe cercetările biologului Henri 
Laborit, Alain Resnais a arătat în Mon oncle d'Amérique 
(Unchiul meu din America), unul dintre ciudatele sale 
filme teziste, că noi nu ne comportăm în viața cotidiană 
altfel decât şobolanii de laborator; stresul ne face agresivi, 
recompensele sau eșecurile ne incită să continuăm sau să 
ne abandonăm întreprinderile, astfel încât suntem în 
majoritatea cazurilor incapabili să ne controlăm reacţiile 
emotive.  Pretinsele noastre «alegeri» afective sau 
intelectuale se reduc, în ultimă instanţă, la reflexe 
inconştiente. În aceste condiţii, nu văd de ce protecţia pe 
care ne-o asigură drepturile omului ar trebui rezervată, de 
fapt, singurelor fiinţe pe care un decret arbitrar le califică 
drept «umane». Sau, dacă admitem că valoarea unei 
creaturi este în funcție de complexitatea sa biologică, nu ar 
fi mai bine să abolim orice distincție juridică netă în 
favoarea unei concepții graduale a dreptului? 

Din partea sociologiei obiecțiile sunt analoge: 
determinaţi fiind de natura noastră biologică, nu suntem 
mai mult scutiți de povara condiţiilor sociale, mai ales cele 
inerente apartenenţei de clasă. Tema este prea cunoscută 
pentru a insista asupra ei. De asemenea, răspunsul care 
constă în a aduce aminte că nu se poate confunda, la 
rigoare, în acelaşi concept «Situaţia» şi «determinarea». 
Este clar că avem un trup, că trăim într-un mediu social, 
într-o națiune, o cultură şi o limbă. Nu pot să sar mai sus 
decât tigrul, asta e indiscutabil. Dar voi deduce de aici că 
sunt mai puțin liber decât el? 

Afirmarea libertății nu constă în negarea 
evidențelor factuale. Ea pretinde doar posibilitatea omului 
de a se salva de reificare, emanciparea față de ceea ce 
amenință neîncetat să-l transforme într-un lucru. Aceasta 
postulează o marjă de manevră, facultatea de a evita faptul 
ca ceea ce ţine de ordinul simplei situaţii să se transforme 
(ceea ce este posibil, bineînţeles, chiar adesca real) în 
determinare. Fiecare individ este în parte reificat, iar 
sociologia, la fel ca şi psihanaliza, poate încerca să dea 
socoteală de asta. Mai rău, avem toate motivele să ne 
temem că reificarea este orizontul ultim al vieții noastre — 
ceea ce ridică problema dificilă a îmbătrânirii într-un 
univers democratic ce aduce un veritabil cult eroismului 
libertății. Dar a pretinde că nimeni nu se poate ridica 
deasupra propriei condiții înseamnă a recădea într-un soi 
de «clasicism» pe care nu-l vedem cu nimic preferabil 
rasismului ori sexismului obişnuit. Bineînţeles că nu se 
pune problema să demonstrăm existența transcendenței. 
Însă a o nega revine la a nu recunoaşte aptitudinea omului 
de a crea un univers care să rupă cu dimensiunea naturală 
(inconştientă) a vieții sociale sau biologice. Aceasta ceste 
sugestia textului lui Rousseau în continuare: «Însă, când 
dificultățile ridicate de toate aceste întrebări vor face loc 
unei discuţii asupra diferenței dintre om și animal, vom 
constata că există o calitate foarte specifică ce îi distinge și 
care nu poate fi nicicum contestată: facultatea de 
autoperfecționare, care, cu ajutorul circumstanțelor, le 
dezvoltă pe rând pe toate celelalte şi pe care o posedăm 
atât ca specie cât şi individual ; spre deosebire de animal, 
care va arăta toată viaţa ca şi după primele câteva luni, dar 

ŞI de specie care va arăta timp de o mie de ani ca şi în 
primul an. Cum de poate omul să devină imbecil? Nu se 
datorează aceasta faptului că revine astfel la stadiul 
primitiv şi că — atâta timp cât animalul, care nu a învăţat 
NIMIC şi, deci, nu are nimic de pierdut, rămâne cu 
instinctul său — pierzând la bătrâneţe sau prin accident tot 
ceea ce obținuse datorită perfectibilităţii, recade astfel mai 
Jos chiar decât animalul?» 

Cu o rară densitate a expresiei, acest pasaj anunţă 
ceea ce universul modern are, poate, mai profund, dar, în 
acelaşi timp, şi de temut, într-o triplă dimensiune: 
antropologică, etică şi existențială. Şi aici trebuie să 
desfăşurăm semnificaţiile. În primul rând, vom remarca 
legătura directă ce uneşte definiţia omului de emergenţa 
unei problematici moderne a istoricităţii. Kant, Fichte şi 
Sartre vor relua aceeași temă: pentru că omul este la 
origine «neant» — spre deosebire de animal — el nu este 
nimic determinat prin natură şi din acest motiv este 
destinat unei istorii care e aceea a libertăţii. 
«Perfectibilitatea» despre care vorbeşte Rousseau sc va 
împlini pe două planuri: educația înțeleasă ca istorie a 
individului şi politica drept istorie a speciei. Pasiunea lui 
Rousseau pentru copilărie, despre care s-a putut spune că a 
fost descoperirea unui continent, nu zare egal decât în 
interesul său pentru politică. Emil şi Contractul social. În 
cele două cazuri problema este analogă: să cunoaştem 
modul în care o ființă a cărei esență este transcenderea 
oricărei determinaţii particulare poate să se construiască 
pe sine de-a lungul timpului, fără a deveni ceva şi a se 
pierde astfel prin reificare (ccea ce Sartre numca şi «rca 

credinţă»). Paralela sugerată aici între educaţie şi politică 
va rămâne o constantă a gândirii moderne, de la Kant până 
la Marx ca teoretician al praxisului. Naşterea «metodelor 
active» în pedagogie, ca şi aceea a militantismului politic, 
sunt inseparabile de o viziune asupra omului ca 
transcendență sau neant — ca ființă ce nu se reduce la 
situaţiile în care se găsește prinsă întotdeauna. 

Aici percepem şi tot ceea ce separă de romantism o 
atare viziune asupra istoricității: civilizația nu se reduce la 
tradițiile naţionale, lingvistice sau culturale cărora le 
aparținem întotdeauna deja la nivel natural (într-o.manicră 
inconștientă şi involuntară); departe de a se reduce doar la 
valorile înrădăcinării, aceasta se realizează deplin prin 
detașarea de universul natural, constituind progresiv o 
«lume a spiritului». 

Se va obiecta, nu fără motiv, că nici un om n-ar 
putea pretinde să se abstragă în întregime din comunitatea 
istorică şi culturală căreia îi aparține, că universalismul 
abstract nu e credibil şi nici de dorit. Cum am putea să nu 
fim, într-un fel sau altul, atașați de ceea ce romanticii au 
numit Heirmatsgefiihi, de acest loc, de această epocă, de 
această tradiție în care trăim sentimentul de a ne simţi, în 
sfârşit, acasă (bei sich)? Obiecţia nu va ii uşor de 
îndepărtat. Trebuie să o precizăm. 

În conflictul dintre romantism şi epoca Luminilor 
avem două concepţii despre cultură și istorie care sc 
confruntă, fiecare posedând împotriva celcilalte argumente 
solide. Pentru unii omul nu este într-adevăr om decât 
printre ai săi, în cadrul comunității care îl cuprinde 
întotdeauna deja și îl modelează, după exemplul limbii pe 

care noi o învăţăm, bineînţeles, fără să o creăm noi înşine. 
De aici şi critica adresată în permanenţă partizanilor unei 
libertăţi concepută ca transcendentă: lipsit de cultura sa, 
tăiat de la rădăcini, omul care se pretinde ajuns la libertate 
pierde într-adevăr calitatea de a fi om. Dacă faptul de a 
poseda o cultură este cel care-l distinge pe om de animal, 
atunci emanciparea față de această cultură înseamnă 
revenirea la regnul non-uman. 

Și în acest sens dezrădăcinarea este 
dezumanizantă. Filosoful Luminilor — şi Rousseau este în 
acest punct unul dintre reprezentanţi, cel pe care îl vor 
urma revoluționarii francezi — împărtășește opinia după 
care cultura şi istoria îi sunt specifice omului. Dar în ochii 
săi, romantismul naruralizează această caracteristică 
specifică. El face din aceasta, ca să zic aşa, o a doua 
natură, identificând-o cu ceea ce se impune omului din 
exterior şi îl determină într-atât încât dacă vrea să evadeze 
se prăbuşeşte în neant. Pentru acest om istoria nu este 
tradiție, ci creație, inovație, perfectibilitate. Ea nu sc mai 
defineşte prin ceea ce oamenii receptează din afară, ci e 
construită de către ei, nu mai este negarea libertăţii lor în 
numele unui trecut intangibil, ci este chiar efectul său, 
înscris într-un dinamism al viitorului. Romanticului, care 
consideră că omul abstract nu este un om, Aufklârer-ul îi 
răspunde că, dimpotrivă, individul înrădăcinat, determinat 
în toate de situația sa şi care revine la natură, este cel care- 
şi pierde calitatea de om. 

Este evident că ar fi tentant să conciliezi cele două 
momente ale acestui conflict, să-ți afirmu apartenenţa la o 
comunitate și, în acelaşi timp, să te poți distanţa de ea. 

Întrucât gestul distanţării este indispensabil inovației ca şi 
simple: critici, iar aceasta presupune totdeauna o 
îndepărtare în raport cu realul în care riscăm fără încetare 
să fim scufundați până la punctul de a nu ne mai putea 
detaşa. Este clar, de asemenea, că orice cultură demnă de 
acest nume, orice operă de anvergură, este în acelaşi timp 
particulară, înrădăcinată într-un spațiu şi într-un timp 
determinate, şi universală, având semnificaţii accesibile şi 
altor oameni decât cei care compun comunitatea de 
origine. Chiar prin aceasta devine singulară, are forma 
unei «individualități», dacă e adevărat că singularul 
înseamnă reconcilierea particularului şi universalului. 
Această sinteză este, aşadar, fecundă. Va trebui să 
luăm măsura decisivă, fără îndoială, de a discerne 
concepțiile despre raportul Cultură-Natură care sunt 
vehiculate şi astăzi de diferitele filosofii ale ecologiei. 
Aceasta nu trebuie, însă, să ne facă să uităm că între cele 
trei momente care o compun, particularul, universalul şi 
singularul, cel de al doilea, al dezlipirii şi al libertăţii ca 
transcendenţă, constituie spațiul propriu-zis uman. Dacă 
nu am dispune de facultatea de a ne smulge din această 
cultură tradițională care ni se impune ca o a doua natură, 
am rămâne, ca şi dobitoacele, ghidaţi de codurile naturale. 
Dacă nu am fi capabili să o punem în perspectivă şi să 
adoptăm asupra ei un punct de vedere critic, singurul care 
ne permite să o modificăm şi să o înscriem într-o 
istoricitate reală, atunci cultura noastră originară s-ar 
înrudi cu comportamentele animale, iar societățile 
omeneşti nu ar mai avea vreo altă istorie decât aceca a 
furnicilor sau a termitelor. Tradiţia, redusă la simpla 

transmitere a trecutului, s-ar defini doar ca instinctul 
propriu speciei umane, specie programată în conduitele 
sale ca şi celelalte specii animale. În acest punct precis al 
dezbaterii, mi se pare că Luminile marchează un avantaj 
decisiv asupra romantismului. 

Trebuie să măsurăm cu atenţie ce înseamnă o astfel 
de gândire şi ce implicații are asupra antropologiei. 
Adesea s-a dorit să se vadă aici apariția etnocentnismului, 
chiar originea intelectuală a colonialismului. Şi înţelegem 
de ce: în perspectiva lui Rousseau şi, cu el, în perspectiva 
ideologiei revoluţionare, este greu să deosebim atât de net 
cât ar fi de dorit «sălbaticul» de animal. Urmarea textului 
confirmă această temere: «Sălbaticul, înzestrat de natură 
doar cu instinct, (...) va începe, aşadar, numai cu functii 
pur biologice.» O îndoială pare să planeze asupra 
identității «primitivului». 

Să mergem mai departe. Dacă etnologia contem- 
porană ne învață un lucru, el este următorul: societățile 
numite «sălbatice» sunt, sau cel puţin se vor astfel, 
societăți fără istorie. Ba chiar mai mult, această orientare 
singulară către fidelitatea față de trecut provine, pentru a 
relua formula lui Clastres, din faptul că acestea sunt 
societăţi «împotriva Statului», adică, pentru a merge la 
esențial, împotriva inovației. Conduse de tradiţie, ele 
conferă cutumelor şi legilor o origine religioasă, ceca ce 
înseamnă în acelaşi timp 2 non-umană şi situată într-un 


2 Îi revine lui Marcel Gauchet meritul de a fi expus 
consecinţele acestei intuiţii a lui Clastres în frumoasa sa carte, Le 
desenchantement du monde (Dezvrăjirea lumii), Gallimard, 1985. 

timp mitic, ai cărei moştenitori şi depozitari sunt cei vechi, 
chiar strămoşii. Dreptul natural modem, filosofia 
Luminilor şi Revoluția franceză culminează, prin contrast, 
cu ideea /aică, umanistă, conform căreia legea trebuie să- 
şi găsească fundamentul în voința indivizilor sau în 
umanitatea politică constituită ca popor. Diametral opusă 
lumii tradiției, acțiunea revoluționară se organizează astfel 
în jurul noțiunii de viitor: ea presupune întotdeauna, mai 
mult sau mai puţin, să caute să transforme realul în numele 
unui program, al unui ideal care aparține prin esenţa sa 
viitorului. Exact invers, rolul circumscripției militare 
indiene pe care o descrie Clastres, nu este de a schimba 
ceea ce este, ci de a menține tradiția unei fidelități fată de 
principii imemoriale, a căror trădare se plătește cu viaţa. 
Filosofii secolului al XVIII-lea nu au avut 
privilegiul de a urma învățătura lui Lévi-Strauss. Ideea 
potrivit căreia culturile ar putea fi «altele», că trebuie să le 
măsurăm cu o măsură ce nu este scara unică a istorici 
umane, le-a rămas străină. Existenţa unor societăți care 
trăiau clar în exteriorul civilizației europenc, chiar 
rezistând la emergența acesteia, nu putea fi percepută 
decât într-o manieră negativă. Înţelegem cu atât mai mult 
amploarea problemei: dacă specificul omului este 
istoricitatea, care este statutul ce trebuie atribuit acestor 
societăți «sălbatice», despre care totul indică neintrarea în 
lumea istoriei, deci în lumea specific umană a 
«perfectibilității» şi a dezlipirii de natură? Nu ar trebui să 
ne mulțumim a le clasa de partea animalității şi să le 
comparăm, întrucât sunt fără istorie, cu stupii sau cu 

muşuroaiele de furnici care sunt «după o mie de ani ceea 
ce erau în primul an din cei o mie»? 

Fără discuţie că distincţia între umanitate şi 
animalitate are consecinţe importante. lar denigratorii 
umanismului modern au exploatat tocmai această 
aparență. Un examen mai aprofundat ne va convinge că 
nici aici lucrurile nu sunt atât de simple cât par. Naşterea 
universului democratic nu trebuie citită doar cu ochii celui 
ce a văzut urmarea (europocentrismul, dacă vreți), ci şi, 
sau mai ales, în raport cu ceea ce a precedat (lumea 
ierarhizată, închisă şi finalizată a anticilor). 

În această perspectivă, întrebarea pusă este, în 
fond, susceptibilă de un dublu răspuns. Primul împrumută 
din lumea antică ideea de ierarhie. Există, pe scara 
fiinţelor, un sus şi un jos, precum. şi o continuitate între 
toate gradele. Se coboară de la Dumnezeu la oameni, de la 
oameni la animale, de la acestea la vegetale şi apoi la 
minerale. Se admite, de asemenea, că în fiecare clasă 
există din nou o ierarhie (de la înțelept la nebun, de la 
mamifere la viermele de pământ etc.). Se mai presupune, 
continuitatea obligă, că există fiinţe intermediare, de unde 
şi pasiunea pentru cristale, pasiune care i-a atins pe 
filosofii secolului al XVIII-lea şi care a dat naştere la 
numeroase tratate. Căci aceste cristale par să fie chiar 
veriga lipsă între ființele organizate şi minerale, după cum 
planta carnivoră stabileşte o legătură între animale şi 
vegetale. Aceasta este optica în care trebuie plasată emer- 
genta problematicii «sub-omului», a lui Unrermensch, atât 


de bine analizată de Alexis Philonenko'”. Ea nu este, în 
fond, decât reluarea, pe baze pseudo-ştiinţifice, a unei 
gândiri arhaice a ierarhiei. «Sălbaticul» — sub-om sau 
«Ssupra-maimuţă», după extraordinara formulă a lui 
Buffon — s-ar defini ca acela care este, stricto sensu, situat 
sub umanitate, dar deasupra animalităţii, venind să umple 
vidul între două regnuni. 

Imposibil, de acum, să eviți rasismul şi conse- 
cințele sale politice: fie prin esenţă, fie prin natură, 
primitivul este incapabil să acceadă la umanitatea 
autentică. Inferioritatea este înscrisă în conceptut lui, în 
definiția sa, astfel încât civilizația îi va rămâne străină 
pentru totdeauna. Mutaţi un african în Europa: el va 
rămâne african, cel puțin pentru câteva generaţii şi vor 
trebui, aşa se exprima Buffon, «de la o sută cincizeci la 
două sute de ani pentru a-i albi pielea»! 

Dar acesta nu este un răspuns de Aufklărer. În 
orice caz, nu al celui mai mare dintre ei, Kant, care 
schițează fără îndoială una dintre primele explicaţii non- 
rasiste pentru necesitatea ce a putut constrânge câteva 
popoare să se situeze în marginea civilizației şi, deci, se 
pare, a umanității. Pentru că este una mitică şi, ca atare, 
fără valoare din punct de vedere descriptiv sau ştiinţific, 
aceasta oferă nu mai puţin interes pe plan filosofic. 
Asociind istoria şi geografia, ea debutează printr-o 
supoziție: suprafața pământului a fost populată prin 
intermediul războiului. Cum altfel s-ar putea explica faptul 


'5 De exemplu, în La théorie kantienne de l’histoire (Teoria 


kantiană a istoriei), Vrin, 1986. 

vreunui program. Desigur, femeia poate să nască copii; 
asta este, pentru a vorbi în limbajul lui Sartre, situatia sa. 
Dar să declari că ea «este făcută pentru a avea copii» ar 
însemna să-l negi libertatea, să transformi situaţia într-o 
determinație naturală, pe scurt, să o «animalizezi». Şi 
dacă ființa umană este «neant», dacă ea nu posedă nici un 
fel de «natură» sau «misiune» ce s-ar putea descifra, 
atunci activitatea virtuoasă încetează să mai poată fi 
gândită în termeni de finalitate. Virtutea nu va mai fi 
actualizarea unei naturi fericite. Nu vom mai putea vorbi, 
cum o făcea încă Aristotel, despre «virtutea» unui cal sau 
a unui ochi pentru a-i desemna excelența naturală. De 
acum înainte termenul va fi rezervat ființei umane, pentru 
ceea ce stă mărturie, în el, de distanțarea faţă de naturali- 
tate, fie că este vorba, in sfera etică, de renunțarea la 
interesele particulare în profitul celui general, fie, în sfera 
culturală, de desprinderea de evidențele aparent naturale 
ale tradiției naționale, lingvistice etc. 

Exigenţa etică fundamentală a Modernilor, aceca a 
altruismului, este chiar în principiul său antinaturală, 
întrucât cere o formă de dezinteresare. În fapt, ea 
presupune o «bună voință» şi se exprimă inevitabil sub 
forma unui imperativ. Dar, în acelaşi timp, referința la 
universalitate, de neînțeles în afara cadrului acestei noi 
antropologii filosofice, devine necesară. Căci ruperea de 
codurile istorico-naturale, prin care omul îşi manifestă 
diferența față de animal, înseamnă totdeauna şi refuzul- 
închiderii în particular. Şi datorită faptului că omul se 
dovedeşte capabil să se distanțeze de ciclul vieții sale 
biologice, dar şi de propria limbă, naţiune, cultură 

particulare, el poate intra în comuniune cu celălalt. 
Deschiderea sa către universal este în directă legătură cu 
această îndepărtare. Inversul unei idei primite de-a gata 
înseamnă să gândeşti generalul, nu ca un dictat al unei 
raționalități imperioase, ci ca rezultatul unei negații 
determinate. 

S-a pus uneori problema legăturii dintre tradiția 
judaismului şi cea a filosofiei critice. Horkheimer, de 
exemplu, a scris pagini frumoase pe această temă. Şi, de 
fapt, după moartea lui Hegel, iudaismul s-a exprimat 
adesea în categoriile gândirii kantiene atunci când a luat 
forma vreunei filosofii. Pentru a denunța identificarea 
hegeliană a conştiinţei iudaice cu figura «conștiinței nefe- 
ricite», totdeauna separată de absolut şi supusă exterio- 
rității unei legi imperioase, a fost mobilizată — de la şcoala 
din Marburg la şcoala din Frankfurt — critica în manieră 
kantiană a pretențiilor metafizicii. lar rațiunea acesteia 
este, cred, una de fond. Pentru că filosofia critică sau 
iudaismul consideră omul ca o ființă antinaturală şi, ca 
atare, o ființă-pentru-lege. Mi se pare că este ceea ce 
Lévinas a înțeles atât de bine în aceste rânduri din Difficile 
liberté: «Omul iudeu descoperă omul înainte de a desco- 
peri peisajele sau oraşele. El este acasă în societate, înainte 
de a locui într-o casă. El înţelege lumea pornind de la 
celălalt, mai degrabă decât ansamblul fiinţei pornind de la 
pământ... Această libertate nu are în ea nimic bolnav, nici 
crispat sau sfâşietor. Ea pune pe planul doilea valorile 
înrădăcinării şi instituie alte forme de fidelitate și 
responsabilitate.» 

Rămâne faptul unei condiții umane — aşa cum am 
văzut — deosebite de animalitate, care pune încă problema 
reificării. Întrucât vedem cu greu cum ar putea omul să se 
determine fără a deveni «cineva» şi, de asemenea, «ceva». 
Riscul identificării cu un caracter, cu un personaj, cu un 
rol social, familial, sexual, pe scurt, cu o natură esențială, 
este permanent. Şi este chiar inerent unei maturităţi pe 
care ar fi zadarnic şi derizoriu să o recuzăm la nesfârşit. 
Putem bineînţeles să încercăm ironia, să afişăm, la modul 
propriu, o detaşare faţă de orice experiență pentru a resta- 
bili puterile unei libertăţi absolute, ce se refuză alienării în 
vreo identitate particulară. Este însă îndoielnic ca o astfel 
de abstracţie să fie satisfăcătoare şi asta dacă admitem că 
ea ar fi posibilă. În orice caz, bătrâneţea, ineluctabilă, va 
restabili puţin câte puţin drepturile naturii faţă de cele ale 
libertăţii. Acolo unde un univers al gândirii tradiționale, 
condus în întregime de referinţele trecutului, ar ajunge să 
confere o semnificație faptului îmbătrânirii, noi, Modern, 
am rămâne în impas. Dacă doar perfectibilitatea este 
omenească, atunci ce sens să acorzi itinerariului unui 
individ care, după ce a descris o curbă ascendentă, se 
înscrie inevitabil într-un declin care-i precede căderea? 
Vom spune poate — ar fi chiar soluţia prin excelenţă, 
printre marile filosofu ale istoriei — că sensul existenţei se 
află în specie mai mult decât în individ, care trebuie să se 
mărginească la a aduce contribuţia sa la edificiul de 
ansamblu care îl depăşeşte infinit. Soluţie religioasă, în 
fond, pentru că situează încă locul sensului într-un dincolo 
de viață. Cum ar putea fi satisfăcută o gândire indivi- 

dualistă, mai îngrijorată de existența privată decât de 
soarta speciei? 

De aici şi cele două întrebări cruciale pe care le 
întâlneşte umanismul prometean atunci când admite, şi pe 
drept cuvânt totuşi, că facultatea de a se desprinde de 
ordinea naturalității este semnul specificului omenesc — 
diferenţa specifică din care izvorăsc toate celelalte specili- 
cități semnificative sau semnificante. 

Prima dintre acestea este aceea a raportului cu uni- 
versul natural. Nu este oare, în această perspectivă, o 
antinomie radicală între respectul naturii și grija pentru 
cultură? Totul s-ar petrece atunci ca şi cum alegerea a ceea 
ce este uman nu s-ar putea opera decât contra naturii, iar 
alegerea a ceea ce este natural împotriva oamenilor, identi- 
ficați cu răul radical, întrucât sunt purtătorii lipsei de 
măsură şi ai distrugerii. Victorie a urii oamenilor, în cele 
două sensuri ale acestei expresii. Frumoasa încercare a lui 
Rousseau ar conduce atunci la proiectul cartezian al 
dominației devastatoare asupra pământului. Deci, umanis- 
mul în toate formele sale este cel care ar trebui să fie 
deconstruit şi depăşit pentru a putea fonda posibilitatea 
însăşi a luării în considerare a gijii ecologice. 

Însă această primă întrebare depinde de soarta pe 
care i-o atribuim celei de a doua, aceea a raportului față de 
cultură. Să admitem pentru o clipă că libertatea, înțelcasă 
Ca şi capacitate de desprindere de naturalitatea din noi (de 
exemplu, de înclinațiile «naturale» ale egoismului), ar fi, 
cum crede Rousseau, facultatea culturală prin excelenţă, 
aceea fără de care nici nu ar fi posibilă cultura, ci doar 
comportamente şi «moduri de viață» precum cele care 

domină regnul animal. Cum ar putea această libertate să 
ajungă să se concretizeze altfel decât pornind de la 
premisa distrugerii, care este, după cât se pare, dezrădă- 
cinarea perpetuă la care ne invită? Pentru a fi «autentic», 
fidel esenței sale (care este aceea de a nu avea esenţă), nu 
ar trebui ca fiinţa umană să se facă distrugătoarea oricărui 
conţinut ce riscă să o determine? Nu ar fi oare constrânsă 
să-şi afirme libertatea prin disoluția tuturor determinărilor 
particulare, prin refuzul permanent al oricărei tradiții 
trecute, precum şi al oricărei întrupări prezente? Umanis- 
mul este prin vocație cosmopolit. Dar mai poate el gândi 
localul, naţionalul, altfel decât sub speciile răului radical? 
Pe plan politic, din punct de vedere estetic, abstracția 
seacă şi goală în care avangardismul a eşuat în acest sfârşit 
de secol, reprezintă o ilustrare perfectă a aporiilor libertăţii 
absolute. Proiectul unei culturi a dezrădăcinării culmi- 
nează în imposibilitatea experienței, în negativitatea 
abstracției nude, pe scurt, în exact contrariul a ceea ce de 
drept aşteptăm de la cultură... 

Cum să articulezi tradiția şi libertatea, grija pentru 
natură şi cultura umanistă? Este clar că această întrebare 
nu va putea fi eludată. Va trebui să revenim la ea la sfârși- 
tul acestui eseu. Sub aparenţa banală a întrebării asupra 
trăsăturilor care deosebesc animalitatea şi umanitatea este 
în joc întreaga noastră atitudine față de modernitate. Și 
întrucât aceasta din urmă e percepută de ecologiştii radi- 
cali ca fiind pătată de antropocentrism, ei propun, pentru a 
reabilita natura, să se instituie noi subiecţi de drept. Şi să 
se înceapă, bineînţeles, cu animalul. Poate umanismul laic 
să răspundă la această provocare? 

II. «ELIBERAREA ANIMALĂ» SAU 
DREPTURILE DOBITOACELOR 


Să începem prin a colecționa toate faptele: în 
Franța sunt percepute încă prea confuz pentru a ne-o putea 
permite. Se va spune poate că problema statutului juridic 
al animalelor şi al protecţiei acestora nu încetează să 
câştige în acuitate. Nu este întru totul fals, dacă înțelegem 
prin asta că soarta balenelor, a porumbeilor sau a 'focilor 
nou-născute mobilizează, din timp în timp, o parte a 
opiniei publice, cu atât mai receptivă cu cât numărul 
animalelor domestice nu încetează să crească, fiind pe 
punctul de a atinge astăzi culmi nemaivăzute. În Franţa 
există 35 de milioane de animale domestice, dintre care 10 
milioane de câini şi 7,5 milioane de pisici, pentru care 
proprietarii lor consacră, pentru diferite îngrijiri, un buget 
de 30 de miliarde de franci anual. Şi acesta creşte şi el”. O 
cifră semnificativă: în 1975 exista o singură clinică 
veterinară deschisă ziua şi noaptea în Ile-de-France. Astăzi 
există patruzeci! Am fost martori în ultimul timp la 
apariția unor cimitire de animale, ceea ce este aproape de 
la sine înţeles, dar şi a unor centre de scanner, de «dug- 
sitting» (aşa cum spunem  «baby-sittine»), de 
kinetoterapie, de  balneoterapie şi de psihoterapie! 


'5 Pentru o interpretare originală şi interesantă a acestei 
creşteri, cf. Paul Yonnet, Jeux, modes et masses (Jocuri, mode şi 


mase), Paris, Gallimard, 1987. 

Înțelegem de ce nici oamenii noştri politici nu pot fi 
dezinteresaţi de acest subiect!€. 

Însă această nouă pasiune democratică are câteva 
puncte slabe. Doar un indiciu: mușcăturile de câine dau 
naştere anual la 500 000 de plângeri. Ele reprezintă astăzi 
între 0,5 şi 1% dintre urgentele chirurgicale. Jumătate din 
victime (în special copii între doi şi patru ani) rămân 
marcate, iar 60 000 sunt spitalizate, în timp ce proprietarul 
riscă... o amendă între 40 şi 80 de franci! Ceea ce dă 
naştere unor polemici, de acum rituale, între zoofili și 
zoofobi. 

Încă o dată, toate acestea rămân la noi prea 
confuze, străbătute de bunele sentimente sau de emotii 
violente. Nimeni nu aşteaptă cu adevărat de la Brigitte 
Bardot sau, încă mai puţin, de- la Allain Bougrain- 
Dubourg, să elaboreze o doctrină coerentă a drepturilor (şi 
a obligațiilor?) animalelor. Nu există nici un fenomen 
comparabil, pe plan filosofic sau politic, cu «mişcarea de 
eliberare animală», care nu doar că reprezintă milioane de 
persoane în lumea anglo-saxonă, dar posedă şi 


15 Demagogia obligă, atingând cote uimitoare în 1988 în 
disputa Mitterand-Chirac, pe care trebuie să o relatăm cu fidelitatea ce 
se impune: „Chirac — Ca primar al Parisului şi ca om, am fost în total 
dezacord cu dvs. pe atunci. În 1984 aţi dublat taxele de TVA pentru 
alimentele pentru câini şi pisici. 

Mitterand (amintindu-și de un punci câştigat de Giscard 
împotriva lui într-o altă dezbatere) — Dvs. nu aveți monopolul asupra 
inimilor câinilor şi pisicilor, pe care şi eu le iubesc!” 

Cf., de asemenea, dosarul lui Eric Conan consacrat acestui 
subiect în L'Express din 19-25 ianuarie 1990. 

62 


universalitatea titlurilor de nobleţe. Nu se pot număra 
colocviile academice consacrate, în Statele Unite, în 
Canada sau în Germania, statutului metafizic şi juridic al 
animalelor. Trebuie spus că problematica nu rămâne 
întotdeauna, departe de aşa ceva, doar la stadiul de teorie 
(deşi intelectualii organici ai mişcării propovăduiesc non- 
violenţa). Asociația Colegiilor medicale americane a 
înregistrat ea singură peste patru mii de cazuri de 
amenințări ce veneau de la nulitanţi ai eliberării, iar un 
«raid» efectuat în campus-ul universității California a 
cauzat în 1987 pagube unui centru veterinar în valoare de 
trei milioane şi jumătate de dolari. Un alt fapt 
extraordinar, în Anglia, numărul vegetarienilor, care se 
ridica la doar 0,2% din populaţie în 1945, a crescut la 2% 
în 1980, apoi la 7% în 1991. Or, trei sferturi dintre aceştia 
declară că au încetat să consume carne din respect pentru 
animale! Un sondaj Gallup efectuat pentru Daily- 
Telegraph arată că 70% din populaţia între 16 şi 24 de ani 
se arată în favoarea interzicerii totale sau, cel puţin, a unei 
limitări foarte stricte a experienţelor pe animale". 

Este adevărat că gândirea anglo-saxonă şi-a 
pregătit cu grijă terenul. De la Plutarh şi Porfir la 
Schopenhauer, trecând prin Montaigne, Maupertuis sau 
Condillac, nu lipsesc filosofii «continentali» care să fi 
pledat în favoarea unui mai mare respect pentru cei pc care 
Michelet îi numea «frații noștri inferiori». Am putea chiar 


ir 


7 Cf. “Man's Mirror”, The Economist, 16 nov. 1991. 

să lungim lista în mod considerabil’, să privim și în 
Orient, să evocăm animalele sacre ale Indiei... Dar în afara 
cazului câtorva franctirori, esențialul se găsește într-o 
tradiție filosofică precisă, şi anume cea a utilitarismului, în 
care acest apel a luat forma specifică a revendicării unui 
drept pentru animale şi nu doar a unei obligații pentru om. 
Dacă dorim să precizăm termenii, trebuie să-i menţionăm 
antiteza absolută, cartezianismul, cu a sa teorie a 
animalelor-maşini, care a suscitat chiar în Franţa polemici 
aprinse. 


i. Animalul şi automatul 


O dată cu cartezianismul, horresco referens, 
zoofilia contemporană îşi găseşte teoria care, prin contrast 
absolut, o pune în evidență: modelul perfect al antropo- 
centrismului care acordă toate drepturile omului şi nici un 
drept naturii, inclusiv celei animale. De ce atâta dispreţ, 
putem să ne întreabăm? Pentru că subiectul, cogiro-ul, nu 
poate fi polul de sens unic fără ca natura să fie, ipso facto, 
privată de orice valorizare morală. Fizica lui Descartes şi-a 
luat această sarcină: să terminăm odată cu ideea că 
universul ar fi «marele viețuitor», cu acest animism sau 
«hilozoismy ce domină încă gândirea scolastică. Trebuie 
extirpată din rădăcinile cele mai adânci principiile 


18 Cf. L. Ferry şi Cl. Cerme, Des animaux et des hommes, une 
anthologie (Animale şi oameni, o antologie), Hachette, 

alchimiei. Nu doar că natura nu este «animată», dar nici nu 
se găseşte în ea nici o forță ocultă, nici o realitate 
invizibilă ce ar explica metamorfozele aurului în plumb 
sau ale omului în lup! Lumea materială este fără suflet, 
fără viaţă, chiar fără forță, redusă la dimensiunile 
«întinderii» şi mişcării. Nu este, deci, nici un mister 
inaccesibil cunoaşterii umane în această mecanică simplă 
a obiectelor universului. Şi animalul nu face excepție de la 
regulă. 

Proba? Acesta nu vorbeşte, nici atunci când 
dispune, ca în cazul coțofenei sau al papagalului, de 
facultatea şi de organele ce i-ar permite să o facă. 
Cuvântul său, atunci când are loc prin mimesis, nu este o 
limbă, ci efectul unei maşinării fără suflet ori semnificație. 
Vrem oare şi un alt indiciu, mai sigur, deși paradoxal? 
Animalul, ca orice maşină bine făcută, «funcționcază» 
mai bine decât omul: «Ştiu bine, scrie Descartes, că 
dobitoacele fac multe lucruri mai bine decât noi, dar asta 
nu mă miră întrucât serveşte chiar la a demonstra că ele 
acționează în mod natural şi printr-un resort, asemeni 
unui orologiu care arată mai exact timpul decât judecata 
noastră. Şi rândunelele, când se întorc primăvara, fără 
îndoială că acţionează ca nişte orologiu.» Buffon va relua 
această idee în a sa Istorie naturală a urangutanilor: 

«Caracterul cel mai clar al rațiunii este îndoiala... 
dar mişcările şi acţiunile ce nu anunță decât decizia și 
certitudinea dovedesc, în acelaşi timp, mecanismul şi 
stupiditatea.» 

Consecinţă ce se va arăta fatală: animalul ignoră 
suferinţa, iar sunetele pe care le emite în vivisecție nu au 

nici ele mai mult sens decât bătăile ordonate ale 
pendulului. Acesta este preţul ce trebuie plătit pentru a 
termina cu iluziile «vitaliste» ale aristotelismului 
medieval. În rest, teza permite evitarea unor multiple 
dificultăți teologice: dacă animalele ar suferi — atâta timp 
cât este evident că ele nu sunt subiecţi ai păcatului, care 
presupune libertatea alegerii — cum ar putea fi «salvat» 
Dumnezeu de bănuiala de nedreptate? 

Să ne ferim, însă, să caricaturizăm. Descartes a fost 
mai puţin excesiv decât discipolii săi. Animalul rămâne o 
creatură a lui Dumnezeu, iar între o maşină fabricată de 
Creator şi un artefact uman există o diferenţă 
considerabilă!”: toți mecaniciştii demni de acest nume 
«vor considera acest corp ca pe o maşină, făcută de mâna 
lui Dumnezeu, incomparabil ordonată, şi care are în sine 
mişcări mai admirabile decât oricare alta, pe care omul ar 
fi putut-o inventa». 

Nu doar că aceşti cartezieni nu vor înţelege 
avertismentul, ci ei vor fi în curând atinşi de febra 
automatelor. De la faimoasa rață a lui Vaucanson, care 
voia să reprezinte, după mărturia autorului, «mecanismele 


9 Francois Dagognet a scris pagini foarte frumoase pe acest 
subiect în lunga şi remarcabila sa prefață pe care a consacrat-o ediţiei 
Tratatului asupra animalelor al lui Condillac (Vrin, 1987). Nu pot aici 
decât să-l urmez. Largi extrase din mai multe texte evocate de 
Dagognet se găsesc în antologia noastră, Des animaux et des hommes 
(v. nota 18). Semnalez, de asemenea, pe aceeași temă, articolul 
interesant al lui Krzysztof Pomian, “De l'animal comme être 
philosophique” (Despre animal ca ființă filosofică), apărut în Le 
Débat, nr. 27, nov. 1983. 

viscerelor, destinate funcțiilor de a bea, a mânca şi a 
digestiei», până la cântăreții din flaut care au fascinat 
saloanele în secolul al XVIII-lea, s-a încercat totul sau 
aproape totul. Inclusiv maşina care vorbeşte, o orgă 
miniaturală, într-adevăr, pe care părintele Mersenne visa, 
fără îndoială, să o introducă într-o zi în pântecele unci 
păpuşi: «Acum mă ocup, scria el încrezător în 15 iulie 
1635, cu găsirea modalităţii de a pronunţa silabe prin 
tuburile de orgă. Am reuşit deja cu vocalele a, e, o şi u, dar 
am greutăți cu i, apoi am găsit silabele ve şi fe... Mă 
străduiesc să proiectez o orgă care să poată fi purtată în 
buzunar oriunde am dori...» Urmează primele proteze 
articulate, apoi primele piane mecanice, avataruri, și ele, 
ale acestei tentaţii fantastice de a te considera Dumnezeu 
şi de a termina cu misterul vieţii... 

Era de aşteptat să vină şi reacția opusă, cu atât mai 
radicală, la rândul său, cu cât proiectul iniţial era mai 
nesăbuit (ceea ce nu l-a împiedicat — trebuie spus în 
trecere — să hrănească până astăzi fantasmele iluştrilor 
noştri biologi). Împotriva acestui cartezianism, Maupcrtuis 
evoca explicit «dreptul animalelor», dotate cu sensibilitate 
şi inteligenţă, fiind unul dintre primii în contextul Franţei. 
Dar trebuie citat şi Réaumur, cu ale sale Memorii ce 
servesc la istoria insectelor, Condillac, cu Tratatul despre 
animale, care fondează o tradiție ce va fi preluată de 
republicanii umanitariști din secolul al XIX-lea, Larousse, 
Michelet, Scheelcher, Hugo şi mulţi alții. Se arată, mai 
întâi, că animalul nu este o maşină, că poate gândi şi 


% Cf. F. Dagognet, op. cit., p. 25. 

suferi. Ca atare, el posedă drepturi sau, cel puțin, creează 
obligații pentru umanitate. 

Împotriva acelora care reduceau animalul la o 
maşină, s-a ajuns acum ca,el să fie ridicat aproape la 
nivelul omului. Logica balansoarului, despre care fiecare 
ştie că nu se opreşte dintr-o dată la punctul median. 
Réaumur o va urca din nou în vârf. Albina devine un 
matematician superior celor din Antichitate. Observaţi 
alveolele stupului său: «Cu cât studiem mai mult 
construcția celulelor sale, cu atât le admirăm mai mult. 
Trebuie chiar să fii destul de priceput la geometrie, așa 
cum am ajuns după noile metode descoperite, pentru a 
înţelege perfecțiunea regulilor urmate de albine în munca 
lor.» 

Acest anticartezianism se va alia în secolul al XIX- 
lea cu anticlericalismul republican, conform unei logici 
destul de uşor de înțeles. În această perspectivă, 
spiritualismul carteziano-creştin este cel care separă 
excesiv sufletul de corp şi devine responsabil pentru 
disprețul manifestat față de animale. Un umanism 
materialist sau, cel puţin, panteist, nu va vedea, în schimb, 
decât o diferenţă de grad, şi nu de natură, între om şi 
animal. Şi va fi cu atât mai înclinat să-l protejeze pe acesta 
din urmă. De aici derivă şi imprecaţiile formidabile pe 
care le lansează Clemenceau, pe urmele lui Michelet, 
împotriva «îngrozitonilor retori ai Companiei lui Isus» care 
ignoră «deliberat legăturile de natură ce ne unesc cu frații 
noştri de jos» pentru că «împing până la limita 
iraționalului logica teorie: despre sufletul creat de 

Dumnezeu, privilegiu unic al speciei umane”'». În aceeaşi 
optică va vota şi stânga, fără ezitare (deși proiectul era 
prezentat de un conservator), «legea Grammont» (1850), 
care interzice pentru prima oară în Franţa tratamentele 
brutale aplicate în public animalelor domestice. 

Vom menționa, însă, şi limitele acestui anticarte- 
zianism. Ele ţin, în esenţă, de faptul că anticartezianismul 
rămâne de inspirație umanistă şi, deci, intr-un fel, 
antropocentristă. Tocmai din acest motiv, apelul la 
respectul pentru animal nu va ajunge decât rar până la 
recunoaşterea drepturilor acestuia. În fapt, va trebui să 
aşteptăm până în 1924 pentru ca în Franța să apară o 
«declarație a drepturilor animalului» în toată regula. Şi să 
precizăm că e vorba de opera unui tip original, André 
Geraud şi că va rămâne aproape fără ecou. După cum 
subliniază Larousse însuşi, în articolul totuşi radical 
anticartezian şi zoofil pe care îl consacră animalelor în 
dicționarul său, acestea din urmă nu sunt «obiect al 
justiției», adică ele nu posedă o personalitate juridică 
comparabilă cu cea a fiinţelor umane. Exigenţa respectului 
nu poate depăşi ideea că avem obligații nereciproce. La 
urma urmelor, formulele lui Michelet («frații noştri 
inferiori») şi Clemenceau («fraţii noştri de jos») sunt 
semnificative pentru adevărata dimensiune -a acestui 


2! Citat de Maurice Agulhon în “Le sang des bêtes” (Sângele 
dobitoacelor), în Romantisme, nr. 31 (1981). Reiau aici teza apărata de 
Agulhon în excelentul său articol, care nu trebuie completat, după 
părerea mea, decât într-un punct: există şi o tradiție creştină favorabilă 
respectului pentru animale, ceea ce bineînțeles că republicanii 

umanitarism «filantropic». Fireşte că animalele ca atare 
trebuie să ne inspire o compasiune oarecare întrucât sunt 
fiinţe sensibile, iar nu simple maşini. Dar ce este mai grav, 
în cruzimea şi tratamentele brutale care li se aplică, este că 
omul însuşi se degradează şi işi pierde umanitatea. lată de 
ce legea Grammont nu iese din cadrele acestui antropo- 
centrism, pe care zoofilii contemporani îl consideră -drept 
incalificabil. Interzicerea tratamentelor dure nu se referă, 
de fapt, decât la animalele domestice, adică la acelea care 
sunt apropiate omului (legea neprotejând animalele sălba- 
tice) şi nu reprimă decât cruzimea săvârşită în public, ceea 
ce înseamnă, încă o dată, dacă stăm să ne gândim, aceea 
care poate lovi sau corupe sensibilitatea oamenilor. 

Maurice Agulhon a formulat foarte bine ceea ce 
desparte astfel zoofilia secolului XIX de cea întâlnită în 
zilele noastre (mai ales în lumea anglo-saxonă): «Astăzi 
protecția animalelor ar putea să pară chiar o ramură a 
ecologiei... Atunci când se vorbea (...) despre protecția 
animalelor în secolul al XIX-lea (...) se avea în vedere 
aproape exclusiv Sau, în orice caz, în principal, animalele 
domestice amenințate de violența stăpânilor lor, spe- 
rându-se că prin frânarea acestei violențe minore se va 
ajuta la punerea în frâu a violenței majore a oamenilor 
între ei. Protecţia animalelor se voia o pedagogie, iar 
zoofilia o şcoală a filantropiei. Era o problemă de relație 
cu omul, iar nu de relaţie cu natura”.» 

În mare măsură, diagnosticul se potriveşte şi pentru 
Anglia aceleiaşi perioade. Când William Wilberforce şi 


“ Idem., p. 81. 

Thomas Fowell Buxton au fondat, în 1824, societatea lor 
de protecţie a animalelor (RSPCA), erau cunoscuţi, ca şi 
Victor  Schoelcher în Franţa, pentru opiniile ‘lor 
«progresiste» în favoarea abolirii sclaviei — şi nu au ratat 
nici O ocazie pentru a pune în paralel cele două probleme. 
Argumentaţia lor este, în acelaşi timp, umanitaristă şi 
filantropică. Prima lege protectoare în Anglia (1822) nu 
merge mai departe decât o va face legea Grammont: şi ea 
se mărginește la interzicerea tratamentelor brutale aplicate 
în public animalelor domestice. Omul rămâne, deci, 
omniprezeni. 

Din motive de fond”, doar un anume cadru 
filosofic, şi anume cel al utilitarismului, va permite 
depăşirea antropocentrismului, cartezian sau anticariezian, 
înspre o formă doctrinară consistentă — ceea ce nu 
înseamnă incontestabilă — a ideii că omul nu este singurul 
subiect de drept, ci, mai general, orice ființă susceptibilă 
să simtă plăcerea şi durerea. 


2. Utlitarismul şi mişcarea 
«eliberării animale» 


Un bunic fondator, Jeremy Bentham, un părinte 
fondator, Henry Salt, şi un moștenitor demn, Peter Singer, 
profesor universitar australian pe care mulți îl consideră 


* Cu excepția cazului romantic al „ecologiei profunde”, 


abordat în a doua parte a acestei cărți. 
71 


leader-ul actual al cauzei. Aceasta este, foarte schematic, 
genealogia pe care «mişcarea de eliberare animală» și-o 
recunoaşte de bună voie”. Dar dincolo de figurile eroice, 
esențialul se găseşte, fără nici o îndoială, în doctrină. 

Să începem prin a lămuri o neînțelegere: utilita- 
rismul nu este, aşa cum în mod greşit se crede uneori, o 
teoretizare a egoismului personal generalizat. Dimpotrivă, 
se prezintă ca un universalism sau, mai degrabă, ca un 
altruism al cărui principiu s-ar putea enunța în felul 
următor: o acțiune e bună când ea tinde să realizeze suma 
maximei fericiri pentru cel mai mare număr posibil de 
persoane implicate în această acţiune. Şi este rea în caz 
contrar. Apare evident faptul că postulatul inițial nu se 
poate confunda cu un hedonism narcisist, cu care, de 
altfel, şi intră în conflict. Există cazuri în care se poate 
cere chiar sacrificiul individual în numele fericirii 
colective, natura exactă a acestui conflict constituind una 
dintre principalele probleme ale teoriei utilitaristc. 

Cu aceste precizări este uşor de înțeles că pornind 
de la astfel de premise se ajunge la extinderea protecției 
dreptului asupra tuturor ființelor susceptibile să sufere. 
Trebuie să cităm aici, în integralitatea sa, pasajul, extrem 
de amintit în literatura zoofilă, în care Jeremy Bentham 


24 Trebuie menţionate şi lucrările lui Regan, Clarke, Linzey, 
Meyer-Abbisch, printre atâția alţii. Literatura americană şi germană 
despre drepturile animalelor este de o uimitoare bogăţie. O 
bibliografie recentă în domeniu numără peste şase sute de pagini. Mă 
limitez la o privire generală asupra principiilor utilitarismului aplicat, 
fără să intru în detaliile discuţiilor şi pozițiilor filosofice, uneori 
divergente, ale celor care se exprimă în favoarea dreptului animalelor. 

exprimă această idee fondatoare a întregii mişcări. Să ne 
aducem aminte că el scrie în momentul în care în Franţa se 
abolise sclavia negrilor, în timp ce în teritoriile britanice ei 
continuă să fie «tratați ca nişte animale»: «Poate că va 
veni ziua în care restul regnului animal îşi va regăsi 
drepturile ce nu i s-ar fi putut lua decât prin tiranie. 
Francezii au realizat deja că pielea mai închisă la culoare 
nu este un motiv ca să abandonezi fără drept de apel o 
fiinţă umană capriciilor unui persecutor. Poate că vom 
ajunge într-o zi să înțelegem că numărul de picioare, 
pilozitatea sau extremitatea osului sacru sunt măsuri, de 
asemenea, insuficiente, ca să abandonezi o creatură unci 
astfel de sorți. Ce altceva ar trebui să trapă linia de 
demarcație? Să fie oare facultatea de a raționa sau poate 
facultatea limbajului? Dar un cal ajuns la maturitate sau un 
câine sunt, dincolo de orice comparaţie, animale mai 
sociabile şi mai rezonabile decât un nou-născut de o zi, de 
o săptămână sau chiar de o lună. Să presupunem, însă, că 
ar fi altfel. La ce ne-ar servi asta? Întrebarea nu este dacă 
aceştia pot să raționeze, nici dacă pot să vorbească, ci 
dacă pot să sufere?» 

Argumentul central este clar: diferențele specifice 
invocate de obicei pentru a pune în valoare omul în 
detrimentul animalului (rațiunea, limbajul etc.) nu sunt 
pertinente. În orice caz, noi nu acordăm mai multe drepturi 
omului inteligent decât celui prost, nici celui vorbăreţ mai 
multe decât afazicului. Singurul criteriu moral semni- 
ficativ nu poate fi decât capacitatea de a simţi plăcere şi 
suferință. Dintr-o dată argumentul se înscrie într-un cadru 
democratic: urmându-l pe Tocqueville, acesta se sprijină 

pe progresul «egalității condițiilor» pentru a face să intre 
în sfera dreptului şi animalele, după negrii din Africa. Tot 
în spațiul unei viziuni democratice asupra lumii, noi nu 
acordăm mai multe drepturi unui înţelept decât unui 
neghiob, pe când un sistem aristocratic ar ține, dimpotrivă, 
să se proporționeze drepturile şi statutele. 

„Se pot, deci, distinge acum trei poziţii filosofice 
opuse în problema drepturilor animalelor: 

— Poziţia carteziană, după care natura, inclusiv 
regnul animal, este în întregime privată de drepturi în 
avantajul acestui pol unic de sens şi de valoare care este 
subiectul uman. 

— Tradiţia republicană şi umanistă, aşa cum se 
creionează la Rousseau şi Kant, dar şi în Franţa secolului 
XIX; patru teme filosofice se dovedesc inseparabile: omul 
este singura ființă care posedă drepturi; scopul ultim al 
activității sale morale şi politice nu este în primul rând 
fericirea, ci libertatea; aceasta din urmă este cea care 
fondează principiul ordinii juridice şi nu existența 
intereselor ce trebuie protejate este cea primordială; cu 
toate acestea, omul este legat de animale prin anumite 
obligaţii, mai ales aceea de a nu le produce suferinţe 
inutile. 

— Gândirea utilitaristă, în care omul nu este 
singurul deținător de drepturi, ci, împreună cu el, orice 
ființă susceptibilă de a simți plăcerea şi suferința. Se 
depăşeşte astfel principiul suprem al umanismului 
antropocentric; scopul ultim al activităţii morale şi 
politice este maximizarea sumei de fericire în lume şi nu 
libertatea în primul rând; dreptul are ca finalitate 

principală protecția intereselor, indiferent care este 
subiectul acestor interese; toate lucrurile fiind egale într-o 
atare viziune (vom vedea ce înseamnă aceasta), este, deci, 
la fel de nedrept să faci să sufere un animal, ca şi o ființă 
umană. 

Cartea lui Henry Salt, Drepturile animalelor în 
raport cu progresul social (1892), nu va face decât să 
precizeze tezele lui Bentham, aplicându-le la temele care 
constituie şi azi locurile obligatorii ale literaturii zoofile: 
recunoaşterea drepturilor animalelor sălbatice, critica 
tăierii copacilor, a vânătorii, a modei de a purta blană, 
piele sau pene, a experimentări pe animale etc. Nu mai 
trebuie amintit că originalitatea lui Salt constă în faptul că 
stabilește legătura între progresul democrației și iubirea de 
Animale, temă deja prezentă la Bentham în mod clar. Este 
adevărat, însă, că el îi dă o nouă vigoare, încercând să 
stabilească stricta legătură logică între existența drepturilor 
omului şi necesitatea de a institui drepturi şi pentru 
animale: «Au animalele drepturi? Fără nici o îndoială, 
întrucât şi oamenii au» — aceasta e, de la primul rând al 
cărții, convingerea afişată de Salt. 

Ideea merită să zăbovim asupra ei, fiindcă va 
deveni un loc comun în gândirea zoofilă contemporană. 
Foarte aproape, chiar în formulări, de` profeţiile 
tocquevilliene asupra evoluției societăților democratice 
către o egalizare crescândă a condiţiilor, aceasta este 
exprimată de Salt ca o dogmă de nezdruncinat. După 
emanciparea sclavilor, apoi a femeilor, va veni într-o zi ȘI 
rândul animalelor, pentru că este adevărat că «ceea ce este 
ridicol pentru o generație poate deveni preocuparea 

serioasă a celei următoare». Aceasta e o necesitate pe care 
o putem numi înscrisă în «sensul istoriei». Întrucât, «cu 
marea revoluţie de la 1789, acest sentiment de umanitate, 
ce nu era resimţit până atunci decât, poate, de un om la un 
milion, începe să se dezvolte, puţin câte puţin, şi să se 
manifeste ca o caracteristică esenţială a democraţiei». 

Reflecţie pe alocuri subtilă, încă o dată apropiată 
de Tocqueville, asupra distanței ce separă două universuri 
de gândire, vechi şi nou, de asemenea asupra răstumării 
«evidenţelor naturale», pe care nu încetează să o producă 
venirea democraţiei în sânul modernităţii. Salt ne dă un 
indiciu chemat să joace un rol considerabil în posteritate: 
un an după publicarea de către Mary Wollstonecraft a 
Revendicării dreptului femeilor apărea un pamflet anonim 
intitulat A vindication of the rights of brutes (O 
revendicare de drepturi pentru dobitoace), (1792). 
Redactată de un filosof platonizant pe nume Thomas 
Taylor, acest pamflet încerca să demonstreze «prin 
argumente probante, că speciile pe care le considerăm 
lipsite de rațiune sunt egale omului». Derizoriu, bine- 
înteles, întrucât era vorba, după cum v-aţi dat seama, de o 
demonstrație prin reducere la absurd, al cărei argument 
central s-ar fi putut enunța foarte simplu: «Dacă femeile, 
atunci de ce nu şi animalele...» 

Taylor nici nu știa cât de bine vorbise. Pentru că 
acelaşi motiv va fi reluat nu doar de către partizanii 
utilitarişti ai drepturilor animalelor, ci şi de numeroși 
feminişti sau antiplatonişti militanţi. Oare nu în numele 
acestui funest dualism între suflet şi trup, între inteligibil şi 
sensibil, vor suferi dominaţia fracțiuni masculine a 

umanității natura, femeia şi animalul, puşi toți de partea 
dezavantajoasă de către aceeaşi mişcare? «Falo-logo- 
centrism», sunt de părere cei mai buni cunoscători 
(cunoscătoare)... lar excelentul profesor Stone, pe care l- 
am mai întâlnit în rolul de avocat al copacilor, o va spune 
cu o formulă ce rezumă cărți întregi: «Noi am transformat 
copiii în persoane, chiar dacă nu au avut totdeauna statut 
juridic. La fel am făcut, însă imperfect vor spune unii, cu 
prizonierii, cu străinii, cu femeile (mai ales cu cele ce 
aparțin speciei măritate), cu nebunii, cu negrii, cu fetuşii şi 
cu indienii.» Cei interesaţi vor şti să aprecieze... 

Rămâne, însă, adevărat că prin această temă a 
epgalizării condiţiilor, le este atribuită animalelor una din 
trăsăturile tipice ale universului democratic, şi anume 
individualismul, precum şi dreptul la autenticitate, care îl 
însoțește. Salt este, fără îndoială, unul dintre primii, dacă 
nu primul, care a formulat explicit această exigenţă în ceca 
ce priveşte animalele: «A-şi trăi propria viață, a-şi realiza 
personalitatea, acesta este cel mai înalt scop moral atât al 
omului cât şi al animalului și este greu de contestat faptul 
că animalele posedă, la rândul lor, sentimentul propriei 
individualități.» Nu mai e vorba doar de a proteja pe 
«fraţii noştri inferiori» de tratamentele brutale pe care 
bestiile umane nu încetează să li le aplice, ci de 
revendicarea pentru acestea a dreptului la o viață demnă, 
la desăvârşirea de sine. 

Acestei noi viziuni asupra regnului animal Peter 
Singer îi va da o dimensiune completă şi perfect coerentă, 


Op. cit, p. 4. 

în cartea sa intitulată semnificativ Animal liberation 
(Eliberarea animală, titlu ce evocă «MLF», Mişcarea de 
eliberare animală). Se impune o precizare: cititorul lui 
Singer ştie că acesta îşi exprimă, citându-l, de altfel, pe 
Bentham, rezervele față de ideea de drept în general. 
Formulei animal rights, el preferă pe cea de animal 
welfare, de «bunăstare animală» şi s-a ajuns ca lui Singer 
să îi fie opuşi autori ca Tom Regan, de exemplu, carc se 
exprimă mai degrabă într-un registru juridic. Dar asta 
înseamnă să uiţi prea repede că Singer şi Regan au 
publicat împreună şi că cei doi sunt de acord asupra 
esenţialului. Înseamnă, de asemenea, să neglijezi filiația 
care-l leagă pe Singer de Salt, acesta din urmă vorbind 
întotdeauna de «drepturile animalelor». Într-adevăr, este 
vorba de o dispută la nivelul cuvintelor. Singer, la fel ca şi 
Bentham, refuză pur şi simplu să intre într-un conflict 
semantic asupra noțiunii de drept care i se pare «o 
stenografie politică comodă» pentru a desemna o idee mai 
largă, aceea de dreptate sau de respect moral datorat unei 
ființe, oricare ar fi aceasta. Fireşte că există divergențe 
între Regan și Singer (asupra «dreptului de a ucide», voi 
reveni asupra acestui aspect). Dar ceea ce este important în 
cazul de față este că Singer, ca şi Regan, consideră 
animalul respectabil în și pentru el însuşi. Amândoi îl văd 
ca pe o «persoană morală», înzestrată cu o demnitate 
intrinsecă. Aici e esenţialul, bineînţeles. 

= Ideile principale ale cărții lui Singer pot fi grupate 
în patru capitole: 

TEZA I: 
INTERESUL CA FUNDAMENT AL RESPECTULUI 
MORAL ȘI CRITERIU AL SUBIECTULUI DE DREPT 


Ceea ce califică demnitatea unei ființe şi o 
constituie, în sens larg, ca persoană juridică, este 
capacitatea de a simţi plăcere sau durere. Această 
capacitate se traduce în faptul «posesiei intereselor» — 
unde, se vede că utilitarismul diferă atât de antro- 
pocentrism (omul nu este singurul ce satisface această 
condiție şi, deci, singurul subiect de drept) cât şi de 
ecologia profundă, întrucât definiția pe care o dă 
personalității juridice exclude pietrele sau copacii: 
«Capacitatea de a suferi şi de a simți plăcere este o 
precondiție pentru a avea interese, O cerinţă care trebuie 
îndeplinită înainte de a putea vorbi cu sens despre interese. 
Ar fi fără rost să spui că nu este în interesul pietrei să 
primească lovituri cu piciorul de-a lungul drumului unui 
școlar. O piatră nu are interese întrucât nu poate suferi... 
Un şoarece, în schimb, are interesul de a nu primi aceste 
lovituri de picior de-a lungul drumului întrucât ar suferi... 
Astfel, limitele sensibilităţii (un termen stenografic 
comod, chiar dacă imperfect pentru a desemna capacitatea 
de a suferi şi/sau de a resimti plăcere) constituie şi singura 
limită valabilă pentru respectul ce trebuie să-l acordăm 
intereselor celorlalți. Ar fi arbitrară fixarea acestei limite 
cu ajutorul unei alte caracteristici, cum ar fi inteligenţa sau 
raționalitatea”? .» 


% La libération animale (Eliberarea animală). 1975. 


Dacă dreptul este, în sens larg, sistemul prin care 
interesele sunt recunoscute şi respectate, atunci stâncile 
sau copacii sunt excluşi. Să observăm, de cealaltă parte, 
diferența fundamentală ce separă aici utilitarismul de 
umanismul moştenit de la Rousseau şi Kant. Pentru aceştia 
din urmă, dimpotrivă, facultatea de a se desprinde de 
interese (libertatea) este cea care defineşte demnitatea şi 
face doar din om o personalitate juridică. Antiteza 
absolută, a cărei veritabilă natură îi scapă lui Singer. 
Acesta comite o eroare manifestă — asupra căreia va trebui 
să ne interogăm — atunci când crede că decelează la 
adversari doar grija de a privilegia raţiunea, limbajul sau 
inteligenţa. Întrucât este clar că în ochii lui Rousseau sau 
Kant nu aceste din urmă calităţi sunt cele ce califică omul 
ca ființă morală, ci libertatea sau, într-un alt registru, 
«bunăvoința», adică facultatea de a acţiona într-un mod 
neegoist sau, în sens propriu, dezinteresat. 


TEZA II: 
ANTISPECISMUL SAU EGALITATEA FORMALĂ 
ÎNTRE TOATE FIINȚELE CARE SUFERĂ ȘI/SAU SE 
BUCURĂ 


Atâta timp cât toate lucrurile sunt egale între elc, şi 
interesele sunt la fel, având în vedere că «un interes c un 
interes, oricare ar fi fiinţa al cărei interes este». Acest 
principiu întemeiază o egalitate formală absolută între 
toate fiinţele capabile de plăcere sau de durere. După cum 
spune Singer, cu o formulă ce rezumă «antispecismuly» său 
(termen format după modelul lui «antirasism» sau 

«antisexismy») şi care întemeiază neobosita sa critică a 
«şovinismului uman»: «Toate animalele (şi omul) sunt 
egale.» 

Regăsim aici argumentaţia ce făcea originală cartea 
lui Salt: întrucât admitem validitatea argumentelor 
antirasiste şi antisexiste, întrucât noi suntem constrânşi, 
din punct de vedere rațional, să recunoaştem egala valoare 
a intereselor ca atare (interesul unui negru valorează cât 
cel al unui alb, cel al femeii cât cel al bărbatului), trebuie 
să facem un pas suplimentar şi să acceptăm principiul 
fundamental al antispecismului: 

«Specismul — cuvântul nu este prea drăguţ, dar nu 
îmi vine în minte unul mai bun — este o prejudecată sau o 
atitudine de parti pris în favoarea intereselor membrilor 
propriei specii şi de parti pris defavorabil faţă de cei ai 
altor specii. Ar trebui să sară în ochi că principalele 
obiecţii formulate de Thomas Jefferson şi Sojourner Truth 
în ceea ce priveşte rasismul şi sexismul se aplică şi în 
cazul specismului... Rasiştii violează principiul egalității 
acordând mai multă greutate, atunci când survine un 
conflict între interesele lor şi cele ale reprezentanților altei 
rase, intereselor reprezentanților propriei rase. Sexiştii 
violează principiul egalității privilegiind interesele 
oamenilor de acelaşi sex. La fel, speciştii permit intere- 
selor propriei specii să câştige teren față de cele mai mari 
interese ale membrilor altor specii. În cele trei cazuri avem 
acelaşi tip de comportament.» 


% Ibid., p. 15. 

Egalitatea apărată aici nu este altceva decât 
egalitatea formală a declaraţiilor liberale ale drepturilor 
omului. Singer insistă asupra acestui punct pe bună 
dreptate; aceste texte canonice fac din «egalitate o idee 
morală, iar nu o afirmaţie de fapt... principiul egalității 
ființelor umane nu este descrierea unei pretinse egalități 
factuale ; este o prescriere a modului în care noi ar trebui 
să le tratăm». Ca și în cazul lui Bentham sau Salt, 
precum Şi în întreaga tradiție a liberalismului politic, avem 
de a face cu recunoașterea evidenţei că indivizii sunt 
respectabili într-o egalitate de drept, oricare ar fi 
diferențele de inteligență sau de talent ce îi disting de 
facto. Faptul de a avea un QI mai ridicat decât media, de a 
vorbi mai bine, de a fi mai frumos sau mai înalt sau mai 
dotat pentru arte etc., nu conferă nici un drept suplimentar 
fericitului beneficiar al acestor talente. Pentru a parodia un 
celebru exemplu al lui Bentham, țăranul incult va 
beneficia de aceleași garanţii juridice ca şi Isaac Newton 
în cazul în care, din întâmplare, s-ar afla într-un proces în 
justiție. Astfel, faptul că oamenii sunt (în mod global) mai 
inteligenţi decât animalele nu le conferă vreo superioritate 
intrinsecă valorii intereselor lor. 

Începem să înţelegem de ce poziţia lui Singer este 
mai coerentă şi mai tare decât zoofilia obişnuită. Ea nu 
poate fi redusă la statutul de simplu simptom al unci 
realități sociologice. Există, probabil, o legătura între 
progresul democraţiei şi cel al respectului pentru fiinţele 
vii, dar am putea remarca la fel de bine că argumentele 


“5 Thid., p. 8. 


invocate de Singer sunt, în esenţă, deja prezente, cel puțin 
în principiu, în utilitarismul lui Bentham — cu mult înainte, 
deci, ca iubirea pentru animale să devină o pasiune de 
masă. Trebuie să notăm, de asemenea, că în sânul 
concepţiilor despre drepturile dominante în țările anglo- 
saxone (în care sistemul juridic e conceput ca sistem al 
protecției intereselor), nu este deloc uşor să opunem 
motive convingătoare legăturii pe care Singer o stabileşte 
între drepturile omului şi drepturile animalelor. 

În această optică, în fapt, cum să constaţi că «un 
interes este un interes, indiferent de fiinţa al cărei. interes 
este»? Cum să-i poți reproşa lui Singer că deduce 
consecințele riguroase ale unor premise ce par, la urma 
urmei, admise în foarte mare măsură (chiar dacă au existat 
şi încercări de a le respinge, între care Teoria dreptății a 
lui Rawls reprezintă cel mai bun exemplu). 


TEZA III: 
DIFERENȚE ÎNTRE ANIMALE ŞI OAMENI 


Dacă vrem să luăm în considerare teza antispecistă 
la cel mai înalt nivel al său, trebuie să adăugăm că 
egalitatea formală între toate animalele, «umane sau nu», 
nu implică deloc nediferenţierea cazurilor particulare. 
Chiar în numele utilitarismului se admite că anumite ființe 
care suferă mai mult decât altele în aceleaşi condiţii 
trebuie tratate diferit — esențialul fiind că această diferență 
nu depinde a priori de apartenenţa la o specie sau alta, ci 
de realitatea suferinţei. 

Pentru a relua un text drag lui Singer: un om 
condamnat la moarte va suferi mai mult decât un animal 
aflat în aceeaşi situaţie întrucât el va anticipa sentinţa. În 
schimb, un animal sălbatic ținut în «închisoare» (cuşcă) va 
suferi mai mult decât un om, întrucât e imposibil să-l faci 
să înţeleagă caracterul eventual provizoriu al acestei 
detenții sau faptul că nu i se va face nici un rău etc. 
Trebuie, deci, ca principiul egalității formale să fie 
adaptat, pentru că ceea ce este legitim în cazul unui om nu 
este şi pentru un animal şi reciproc: «Ceea ce ne cere să 
facem grija poate să depindă tocmai de caracteristicile 
oamenilor vizaţi de acțiunea noastră: grija pentru 
bunăstarea copiilor în America ne-ar cere să-i învăţăm să 
citească; grija pentru bunăstarea porcilor nu ne-ar cere 
decât să-i lăsăm în compania altor porci într-un loc în care 
este suficientă hrană şi loc pentru a se putea mişca în voie. 
Însă elementul fundamental, şi anume luarea în 
considerare a intereselor creaturii — oricare ar putea să fie 
aceste interese — trebuie, în virtutea principiului egalității, 
să se aplice tuturor creaturilor, de rasă albă sau neagră, de 
sex masculin sau feminin, de natură umană sau non- 
umană 7.» 

Aceeaşi palmă aplicată pe fesa unui nou-născut sau 
pe aceea a unui cal nu va produce aceeaşi cantitate de 
durere şi nu va avea, deci, acelaşi grad de ilegitimitate — 
deși ne-am putea imagina o proporție între cele două 
lovituri, care ar avea un efect identic pentru ambele 
creaturi... 


m — 


? Ibid.,p.9. 

TEZA IV: 
SFARŞITUL ANTROPOCENTRISMULUI 


În virtutea celor precedente, umanitatea are 
privilegiul de a dispărea chiar în principiul său. I s-ar 
putea acorda o prerogativă doar în anumite cazuri şi din 
motive raționale (calculabile în termeni de plăcere și 
durere). 

În fapt, «Oricare ar fi criteriile alese, va trebui să 
admitem că ele nu delimitează strict propria noastră 
specie. Putem susține în mod logic că există anumite 
caracteristici ale unor creaturi care dau mai multă valoare 
vieții lor decât vieţii altora, dar vor exista, indiferent de 
standardul fixat, animale non-umane a căror viaţă va avea 
mai multă valoare decât aceea a anumitor oameni. Un 
cimpanzeu, un câine sau un porc vor avea, de exemplu, o 
conștiință de sine mai vie şi o mai mare capacitate de a 
crea legături decât un sugar întârziat mintal sau un individ 
aflat într-o stare de senilitate avansată 9.» 

Să-l înţelegem bine pe Singer. Dacă el alege aceste 
exemple, o face pentru a arăta că, oricare ar fi criteriul 
reținut — conştiinţă, raționalitate, sociabilitate sau 
capacitate de plăcere şi durere — va trebui să abandonăm 
specismul din cauza continuității fundamentale între genul 
animal și genul uman, continuitate în virtutea căreia, între 
anumite limite, mai frecvente decât am fi tentaţi să 
credem, animalul se găseşte în superioritate faţă de om 


59 Thid., p. 35. 

după 'orice criteriu pertinent posibil (notez, totuşi, încă de 
acum, că Singer nu ia în considerare niciodată criteriul 
libertății definite drept capacitate de a se desprinde de 
natură, de rezistenţă la interesele și înclinațiile egoiste — 
criteriu care este, totuşi, cel care mobilizează o întreagă 
tradiție ce provine de la Rousseau și Kant, pentru a face 
această distincţie între animalitate şi umanitate). 

De aici şi exemplele în lanț pe care Singer le 
propune ca teste pentru propria teorie. Intre sugarul debil, 
bătrânul senil şi porcul perfect sănătos, ce trebuie să 
alegem? lată, printre atâtea altele, un eşantion din acest tip 
de problematică: «Cimpanzeii adulți, câinii, porcii şi 
membrii atâtor altor specii de animale, sunt net superiori 
nou-născutului cu creierul afectat, prin capacitățile lor de a 
crea legături, de a acționa autonom, de a fi conștienți de 
sine și prin orice altă capacitate despre care am putea 
spune, în mod rezonabil, că dă valoare vieţii. Cu cele mai 
bune îngrijiri posibile, anumiţi nou-născuţi cu grad mare 
de retardare nu vor putea niciodată să atingă nivelul de 
inteligenţă al unui câine. Şi nu vom putea face apel nici la 
dorința părinţilor nou-născutului, întrucât ei înșiși, în acest 
exemplu ipotetic pe care îl imaginăm aici (real în anumite 
cazuri), nu doresc menţinerea lui în viaţă. Singurul lucru 
ce îl deosebeşte pe nou-născut de un animal, în ochii 
partizanilor «dreptului său la viaţă», este că el tace parte, 
în plan biologic, din specia homo sapiens, în timp ce 
cimpanzeii, alte maimuțe sau porcii nu fac parte. Este de la 
sine înțeles că faptul de a se servi de această diferenţă ca 
motiv pentru a-i acorda nou-născutului, iar nu animalelor, 
dreptul de a trăi, ţine de specismul cel mai pur. Este exact 

genul de diferenţă arbitrară de care se serveşte rasismul cel 
mai crud şi mai patent pentru a încerca să justifice 
discriminarea rasială”! .» l 

Partizan al eutanasiei (fireşte, în numele aceloraşi 
optiuni filosofice: de ce să continui să trăieşti de vreme ce 
suma suferințelor e mai mare decât cea a plăcerilor?), lui 
Singer îi este şi astăzi interzis să vorbească în Germania, 
unde opiniile sale au fost interpretate ca un veritabil apel 
la uciderea celor alienati. Culpabilitatea refulată, amintirea 
acelui faimos «trecut ce nu vrea să treacă» sunt, în mod 
clar, la originea acestei atitudini de ostilitate. Onestitatea 
intelectuală te obligă, totuşi, să constaţi că tezele lui 
Singer nu sunt nici ele decât o consecință logică și 
coerentă a presupozițiilor fundamentale ale utilitarismului. 
Sugerez, astfel, universitarilor germani care au refuzat să-l 
lase pe Singer să vorbească (sau, cel puţin, au cedat 
presiunilor ce veneau în acest sens), să ceară cât mai 
repede autodafe-ul cărților lu: Bentham şi Stuart Mill... 

Acestor patru teze fundamentale să le alăturăm 
încă două reflecţii ce trebuie luate în discuţie: una în ceca 
ce priveşte «dreptul de a ucide», iar cealaltă vizând 
prioritățile mişcării de eliberare animală. 

În ciuda unei opinii pe care am putea-o crede de la 
sine înțeleasă, utilitarismul, coerent cu premisele sale, nu 
este totdeauna a priori ostil oricărei forme de condamnare 
la moarte, fie că e vorba de oameni (tocmai am văzut), fie 
de animale. Și în special în acest punct, Singer se separă 


°l Ibid., p. 33, cf., de asemenea, pentru alte exemple, p. 34 şi 


toate lucrările de etică aplicată ale lui Singer, în care acestea abundă. 
87 


de alți teoreticieni zoofili, de altfel foarte apropiaţi de 
pozițiile sale, cum ar fi Thomas Regan. Profesor la 
Universitatea Carolina de Nord şi autorul unei faimoase 
lucrări intitulate The case for animal rights (1983), Regan 
apără opinia conform căreia animalul ar fi «subiectul 
propriei sale vieţi». În această calitate, el ar poseda 
caracteristici speciale, cum ar fi memoria, credinţe şi 
preferințe, emoții... şi printre acestea, dreptul la viață, 
adică, în mod concret, dreptul de a nu fi privat de către un 
altul de plăcerea propriului viitor — acel ceva care, la 
oameni, notează Regan, este plâns mai mult la moartea 
unui tânăr decât la a unui bătrân, întrucât privația e mai 
mare la primul decât la al doilea. 

În ceea ce-l priveşte, Singer se mulţumeşte să 
apere un utilitarism strict. În anumite situaţii, moartea prin 
sinucidere sau eutanasie poate fi considerată preferabilă 
vieții. Să decidă fiecare. La fel, în anumite cazuri, trebuie 
să te decizi să sacrifici animale pentru ca oamenii să poată 
trăi — exemplul tip fiind cel al «indienilor» sau, şi mai bine 
spus, al acestor «native americans», care trebuiau să 
vâneze bizoni pentru a se hrăni pe timp de iarnă. Totul este 
o chestiune de «prudenţă», de alegere practică în funcţie 
de o cazuistică contingentă Singurul principiu care ar 
trebui, totuşi, afirmat este următorul: «Atâta timp cât vom 
ține cont că trebuie să acordăm acelaşi respect vieţii 
animalelor ca şi cel pe care-l acordăm vieții ființelor 
umane de nivel intelectual similar, nu vom risca să ne 
înşelăm"”.» 

°? Ibid., p. 38. 

A doua remarcă este că priorităţile mişcării nu au 
deloc de a face cu dulcegăriile mediatice, ci doar cu luarea 
în calcul şi calcularea cantităţii de suferință ocazionată de 
comportamentele noastre față de animale. Altfel spus, nici 
balenele pierdute între gheţuri, nici câinii abandonaţi, nici 
chiar porumbeii sau focile nou-născute nu reprezintă o 
urgenţă în sens propriu. Însă, pentru Singer, reprezintă o 
urgență 1) zecile de milioane de animale de laborator 
sacrificate în fiecare an şi 2) miliardele de animale care 
sunt crescute în vederea alimentaţiei. Rigoarea coerenţei, 
omniprezentă la Singer, se menţine când e vorba de a trece 
la practică. l 


Elemente pentru o critică a 
«eliberării animale» 


Dificultatea principală a tezelor lui Singer — dacă 
refuzăm să le ridiculizăm prin punerea în evidență a 
absurdității sau a caracterului șocant al anumitor 
consecinţe ce pot fi deduse din ele — constă în faptul că cl 
acceptă ca orizont de nedepăşit al raţionalităţii, doar o 
logică a calculului de interese. În aceste condiţii este 
neplăcut că el nu discută deloc într-o manieră corectă 
punctul de vedere al lui Rousseau sau Kant, pe care îl 
încadrează greşit de partea celor pentru care superioritatea 
oamenilor asupra animalelor ține doar de rațiune. 
Înseamnă să nesocoteşti orice diferenţă ce separă, în acest 
punct, gândirea critică de cea a lui Aristotel, de exemplu. 

89 


Pentru că libertatea (sau, în limbajul lui Kant, rațiunea 
«practică»), iar nu inteligența (rațiunea teoretică) este 
aceea care constituie diferenţa specifică pe care o căutăm. 
Este posibil să contești, cum o face Singer, că există o 
discontinuitate între oameni și animale, din cauza 
capacității de a resimţi suferința. În acest domeniu e vorba 
de o chestiune de grad, fără îndoială, şi nu de statut 
calitativ. Însă această afirmaţie nu răspunde cu nimic 
poziției care plasează altundeva, şi anumc în libertate, iar 
nu în sentimentele naturale, principiul demnităţii umanc. 

Se va răspunde, poate urmându-l pe Bentham, că 
singură are importanță suferința. Însă întâlnim o a doua 
dificultate. Întrucât trebuie arătat tocmai de ce suferința 
animalelor este, ca atare, repectabilă — demonstrație pe 
care utilitarismul nu s-a străduit să o realizeze, fiind 
convins că este evidentă existența intereselor ce 
întemeiază imediat, cel puţin în principiu, existenţa 
dreptului protector al acestor interese. De aici derivă şi 
efortul pe care îl face pentru a demonstra că animalele au 
interese (întrucât suferă) și, deci, în sens larg, au drepturi 
(întrucât au interese), fără să fie atent la faptul că nu 
conținutul argumentaţiei ca atare (animalele au interese), 
ci premisa sa fundamentală (interesul întemeiază dreptul) 
ar contesta-o un discipol al lui Rousseau. Într-unul din 
textele pe care Singer le consacră acestei probleme, cl 
crede că a găsit soluția prin argumentația următoare: 
«Dacă toţi parametrii rămân constanți, nu poate fi în 
interesul meu să sufăr. Dacă sufăr acum, înseamnă că 
trebuie să mă aflu într-o situaţie pe care aş dori să o evit, 
în proprietăţile ei intrinseci. (...) În mod reciproc, a fi 

fericit înseamnă a fi într-o situație pe care ai prefera-o 
altor situaţii, toți ceilalți parametri rămânând constanti. Se 
poate, bineînțeles, ca în afara fericirii și suferinței, să 
valorizăm sau să devalorizăm şi alte lucruri. Însă dacă 
înțelegem aici această metodă de raționament etic, 
semnificaţia suferinţei şi fericirii este incontestabilă” .» 

Raționamentul este foarte tare, însă nu arată cu 
nimic semnificaţia etică a suferinţei, ci doar importanța sa 
pentru noi, pe care nimeni nu are de gând să o conteste. 
Altfel spus, există multe lucruri care pot să aibă 
importanță pentru mine, însă nu neapărat din motive 
morale. Nimeni nu va contesta faptul că iubirea este sursa 
celor mai mari bucurii, ca şi a celor mai mari dureri. ŞI 
totuşi, nu este sigur că morala sau, încă şi mai puţin 
dreptul, își găsesc locul aici, că regulile lor ne conduc 
destinul... Să fim bine înţeleși: nu spun că suferința nu 
poate avea, în anumite cazuri, o semnificaţie etică sau că 
nu trebuie, de exemplu, să lucrăm atât cât este posibil, 
pentru fericirea celorlalți sau, cel puţin, ca să nu le 
provocăm greutăți nejustificate. Însă, pur şi simplu, atât nu 
este suficient şi trebuie mers mai departe, trebuie măsurată 
şi mai mult greutatea etică pe care o au plăcerea sau 
durerea, pentru ca revendicarea unui anumit respect față 
de animale, mai puțin dependent astfel de o: doctrină 
particulară (utilitarismul), să-şi găsească o bază mai bună 
în plan filosofic. 


55 “The significance of animal suffering” (Semnificaţia 
suferinţei animale), în Behavioral and Brain Sciences, 1990, 13, 1 61, 

În lipsa unei astfel de analize, suntem trimişi la un 
simplu fapt natural — prin care mişcarea de eliberare 
animală se înrudeşte cu ecologismul. Deşi diferă de 
ecologia profundă, poziţia utilitaristă este şi ea animată de 
o formă de antiumanism. Fireşte, trebuie să arate, invers 
decât ecologia profundă, că drepturile animalelor vin pe 
urmele proaspete ale drepturilor omului, ale respingerii 
raționale şi democratice ale rasismului şi sexismului. Însă 
cultura, înțeleasă ca efect al libertăţii, aceasta din urma 
definită şi ea ca dezlipire de natură, nu este deloc luată în 
considerare ca atare. Întrucât, dacă totul e calculabil, 
după logica utilitarismului, aceasta se intâmplă tocmai 
pentru că totul este natural. lată şi motivul pentru care nu 
ar trebui să existe discontinuitate între natură și cultură, 
între animalitate şi umanitate. 

Ceea ce pune, în mod clar, o ultimă întrebare, care 
trimite, de astă dată, la problema delicată a coerenţei 
interne a utilitarismului. Dacă presupunem, de fapt, că 
totul este calculabil, că totul e o afacere de interese binc 
înțelese şi că singure interesele sunt respectabile, pe ce să 
te mai sprijini în cerința sacrificiului pe care îl presupune 
întotdeauna, mai mult sau mai puțin, atitudinea morală? 
Întrebare clasică, trebuie spus, care-i preocupa deja pe 
părinții fondatori ai doctrinei — începând cu Henry 
Sidgwick"* — pe care Singer pare să o ignore cu 
desăvârşire. Utilitarismul consideră virtuoasă nu acţiunea 


* A se vedea asupra acestui punct articolul interesant al lui 
Lukas Susoe apărut în Cahiers de philosophie politique et juridiques 
de Caen, nr. 18, 1990. 

egoistă, care nu ia în seamă decât interesul personal, ci 
acțiunea care are în vedere suma totală a suferințelor şi 
durerilor din lume. Şi totuși, cum se poate trece de la una 
la cealaltă dacă totul nu este decât calcul? În baza căror 
motive voi accepta eu să nu mănânc acest excelent ficat 
atâta timp cât suferința acelor gâşte îndopate îmi este 
indiferentă şi nu simt nici cea mai mică simpatie pentru 
ele? Pe scurt, dacă nu dispun de nici o facultate de anti- 
natură — acea libertate despre care vorbeşte Rousseau — de 
o capacitate de dezlipire de interesele mele egoiste pentru 
a mă ridica la considerarea întregului, cum voi putea găsi 
cel mai mic motiv pentru a mă supune principiilor 
utilitarismului? Ba mai mult, nu este tocmai această 
facultate a libertăţii singura care-mi permite să institui 
valori morale pe care să le disting ca atare de simplele 
interese, care, atunci când. nu sunt ale mele, mă pot lăsa, 
pe bună dreptate, indiferent? Nu se situează oare aici 
diferența calitativă, şi nu doar cantitativă, între om şi 
animal? S-au mai văzut oameni care să se sacrifice pentru 
a proteja balene, dar să recunoaştem că reciproca c mai 
rară”. Dar dacă nu este vorba doar de o simplă 
coincidenţă, ci de o diferență esenţială, aceea dintre fiinţe 
de natură și fiinţe, nu doar de rațiune, ci de libertate, adică 
de anti-natură? 

Singer subliniază, pe bună dreptate, poate, că 
faptul de a poseda limbajul, raționamentul matematic, 
chiar şi o sociabilitate şi o afectivitate mai dezvoltate nu 


55 Ceea ce nu exclude ipoteza devotamentului animal, legat 

constituie un motiv suficient pentru a califica o creatură 
drept ființă morală. În schimb, vedem cu greu cum ar 
putea să se dezvolte o etică normativă oarecare în absenţa 
libertăţii — poate vreo etologie, adică o simplă descriere a 
comportamentelor şi a cutumelor, incapabilă, prin 
definiție, de a da prescripții, de a fonda această forță 
imperativă a respectului care, tocmai întrucât este 
imperativă, conţine totdeauna în sine un element de 
opoziție față de natură. 

Criteriul libertăţii se dovedeşte a avea un statut cu 
totul diferit de celelalte criterii evocate de Singer (rațiune, 
limbaj, sociabilitate etc.). Pentru că, dacă îl urmăm pe 
Rousseau, care este, în acelaşi timp, anticartezian 
(animalele au o sensibilitate) şi antiaristotelician (diferenţa 
specifică a omului nu este rațiunea, întrucât animalele 
posedă o inteligenţă, asta e evident), continuitatea între 
fiinţele vii, pe care se sprijină esenţialul argumentaţici lui 
Singer, încetează să mai fie atât de incontestabil pe cât el 
credea. Putem, fără îndoială, să arătăm că există o anumită 
continuitate la nivelul suferinţei, al inteligenței, chiar al 
limbajului, dar fund vorba de libertate, animalele și 
oamenii par a fi separați de un abis. Acesta poartă şi un 
nume, istoria, fie că e vorba de cea a individului 
(educația), fie de cea a speciei (politica). Până la proba 
contrară, animalele nu au o cultură, ci doar 
comportamente sau moduri de viață, iar semnul cel mai 
sigur al acestei absențe este că ele nu transmit in această 
privinţă nici un nou patrimoniu din generaţie in generație. 
Dacă nu considerăm, aşa cum o face sociobiologia, cultura 
umană doar ca o expresie a unei naturi (însă, în aceste 

condiții, de ce evoluează ea? De ce nu există o cultură 
unică a speciei, aşa cum este cazul comportamentelor 
albinelor sau furmnicilor?), trebuie să luam serios în 
considerare această diferență specifică, această discon- 
tinuitate radicală. 

Cum se poate răspunde la întrebarea pe care Singer 
o aduce mereu în prim plan: în numele cărui criteriu 
rațional, sau chiar numai rezobabil, am putea noi pretinde, 
în orice situație, că trebuie să respectăm oamenii mai mult 
decât animalele? De ce să sacrifici un cimpanzeu sănătos 
mai degrabă decât o ființă umană redusă la starea de 
legumă? Dacă am adopta un criteriu, conform căruia ar 
exista o continuitate între oameni și dobitoace, Singer ar 
avea, poate, dreptate să considere «specistă» preferința 
acordată legumei umane. Dacă, în schimb, vom lua 
criteriul libertăţii, nu va fi nerezonabil să adnutem că 
trebuie să respectăm umanitatea, chiar în aceia în care ea 
se manifestă doar prin semne reziduale. În acest fel, vom 
continua să tratăm cu respect un om mare pentru ceea ce a 
reprezentat el în trecut, chiar atunci când vârsta îi va fi luat 
demult deja calitățile ce l-au putut face un artist, un 
intelectual sau un om politic de geniu. Din aceleaşi 
motive, ar trebui să punem protecţia operelor de cultură 
mai presus decât modurile naturale de viaţă ale animalelor, 
chiar dacă, fericită evidenţă, cele două nu se exclud 
reciproc. Întrucât preferința etică acordată regnului anti- 
natural față de cel al naturii nu ne va dispensa să reflectăm 
şi, dacă este posibil, să facem dreptate specificității 
echivoce a animalității. 

III. NICI OM, NICI PIATRĂ: FIINŢA 
ECHIVOCĂ 


Fotografia reprezintă un taur, urmat de o mulțime 
înfricoşătoare. Ştim şi vedem imediat că acesta va muri. 
Însă, cum scena evocă ritualul unui linşaj, presimţim că 
până să ajungi la această eliberare ultimă, drumul va fi 
lung şi anevoios. Dramaturgie stranie, ce se desfăşoară şi 
în zilele noastre în Spania, într-un mic sat numit Coria. E 
vorba de un joc, bineînţeles, ale cărui reguli sunt extrem 
de simple: la ora 4 dimineaţa, taurul este lăsat pe străzi şi 
ciuruit cu săgeți, vizându-se mai întâi ochii şi părțile cele 
mai sensibile. Patru ore mai târziu, animalul va fi stâlcit în 
bătaie până când va muri din cauza rănilor. În imagine 
seamănă cu acele pernițe de ace de care se foloscau 
croitoresele de altădată. Micile sulițe albe formează o 
țesătură atât de strânsă încât ai zice că e înzăpezită. Doi 
oameni îl arată cu degetul, surâzând. Unul din ei ţine în 
mână o banderilă pe care o va înfige, câteva clipe mai 
târziu (aşa cum se vede într-o altă fotografie), în anusul 
animalului. Întreaga populaţie participă la sărbătoare... 

Acest joc nu are deloc sau aproape deloc de a face 
cu corida. Nu ai nevoie de nici un talent special pentru a 
putea lua parte şi nimeni nu s-ar gândi să-l compare cu o 
artă. Pur şi simplu pune în scenă realitatea suferinţei 
animale, din plăcere. Or, această suferință fascinează. lar 
ca probă, faptul că acest gen de divertisment, în care 

intensitatea durerii ce precede moartea adună în jurul ei pe 
aceşti oameni, îşi găseşte echivalente în toate ţările sau 
aproape, în toate epocile. În Franța, la Restauraţie, te 
amuzai cum puteai în cârciumile de periferie ale barierelor 
pariziene“: ici-colo se doboară vreun cocoș, se 
organizează o tragere cu săgeți a cărei țintă este câte un 
şobolan viu, pironit pe un placaj de lemn. În zilele noastre, 
în Australia, trebuie, din când'în când, să te debarasezi de 
puzderia de iepuri care devin un adevărat flagel. Este, însă, 
necesar să organizezi aceste partide de base-ball, în care 
animalul, ce ține loc de minge, explodează, la modul 
propriu, sub lovitura relanceur-ului şi spre marca 
satisfacție a unui public numeros şi entuziast? 

Ne place uneori să evocăm cruzimea pieţelor 
chinezeşti, în care puii sau pisoii sunt «curăţaţi», apoi 
străpunşi şi prăjiți de vu, șerpii tăiați bucăţi şi ținuți în 
viață timp de câteva zile pentru o mai bună păstrare a 
cărnii, maimuțe perforate pentru a li se putea gusta creierul 
cald încă, în timp ce ele continuă să se zbată... În sens 
propriu, ca şi în sens figurat, nimic nu ne interzice nici 
astăzi să torturăm „fiintele non-umane”, întrucât ele nu 
sunt decât grămezi de materie fără importanţă. lar atunci 
când, sub un pretext sau altul, sunt considerate 
«dăunătoare», «distrugerea» lor devine chiar un exerciţiu 
legitim şi util. Ultimele interdicții cad şi toate mijloacele 
sunt bune pentru a atinge scopuri justificate astfel de 
autoritatea publică sau de  cartezianismul ambiant. 
Animalul prins în cursă, capturat încă viu, nu-și va sfârși 


3% Cr. Maurice Agulhon, loc. cit., p. 83. 
97 


zilele în linişte: singur în faţa omului ce are toate 
drepturile asupra lui, uzanța impune ca el să plătească 
scump apartenenţa la sfera celor care dăunează stăpânilor 
tuturor locurilor. 

Chiar când e vorba de un animal crescut pentru 
produsele sale, simplul fapt că este destinat prin esenţă 
spre a fi ucis pentru a fi consumat este suficient aproape 
întotdeauna ca să-i asigure măcar vreun sfert de oră de 
tratament brutal, întrucât e lipsit de orice demnitate şi 
privit ca o materie primă. Aşa se întâmplă cu puii jumuliţi 
de vii, cu broaştele cărora li se prelevează pulpele fără să 
fie omorâte, cu iepurii cărora li se smulg ochii doar pentru 
a-i însângera, cu porcii stâlciți în bătaie («asta îi face mai 
buni») înainte de a fi sugrumaţi, dacă este posibil, încet şi 
dureros... Anumiți țărani au eleganța de a-i omori în prea- 
labil, însă aceştia sunt mult mai puțin numeroși decât se 
crede şi, în orice caz, nimic nu îi constrânge. Mai am şi o 
altă carte de bucate, publicată în Franţa între cele două 
războaie, care precizează că «iepurele trebuie jupuit de 
viu» pentru succesul unei anumite rețete. Într-adevăr, 
curioasă cerere... 

Întrebarea nu poate fi eludată: de ce atâta ură dacă 
animalele nu sunt decât niște lucruri? 

Va fi nevoie de o fenomenologie a echivocităţii 
animale şi a sentimentelor contradictorii pe care acestea le 
trezesc în noi, pentru a putea răspunde, mai ales într-un 
univers modern în care ierarhiile între fiinţe s-au estompat. 
Psihanaliza ne învaţă, fără îndoială, multe lucruri despre 
natura sadismului ca dispoziţie a subiectului. În schimb, ea 
s-a interesat mai puțin de obiectele asupra cărora acesta se 

cristalizează cel mai adesea, începând cu primul dintre ele, 
trupul viu al animalului. lată de ce, cred eu, echivocitatea 
acestuia fascinează. 

Cel puțin de la Descartes încoace, suntem 
autorizați să-l tratăm ca pe un simplu lucru lipsit de cea 
mai mică semnificație etică. Legea Grammont proteja 
animalul domestic de cruzimea practicată în public. Dar 
despre animalul sălbatic sau” despre maltratările private, 
legea nu suflă nici un cuvânt, fiind carteziană încă în 
fondul său. Aceasta sugerează că el nu are nici un statut 
moral, iar «supraeul» nostru sau ceea ce-i ține locul este 
liber să-l trateze «ca pe un animal». Dar ce plăcere (sau 
câtă groază), ce freamăt intim de nemărturisit ne-ar atinge 
dacă nu am avea de a face, într-adevăr, doar cu mecanica?” 
Maupertuis o spunea deja împotriva lui Descartes într-o 
scrisoare celebră: «Dacă animalele ar fi doar nişte masini, 
atunci a le omori ar fi un act moral indiferent, însă ridicol : 
ar fi ca şi cum ai sparge un ceas.» 

Remarca e mai profundă decât ar părea. Animalul 
nu este nici un automat, nici chiar o plantă care ar avea 
rădăcinile «în stomac», aşa cum ar fi vrut cartezienii. Într- 
adevăr, ştim bine că suferă. Şi chiar dacă nu putem evalua 
natura exactă a durerii lui, gradul de conştiinţă care se 
asociază țipetelor sale, semnele sunt suficient de vizibile, 
simptomele destul de transparente pentru a nu fi vreo 
îndoială asupra proximității acestuia faţă de noi. 

Or, spectacolul suferinței nu poate lăsa cu totul 
indiferent, fie că e vorba de un porc sau de un iepure. 
Întrucât ea este, conform unui anumit concept al vieții, 
simbolul prin excelență al nonapartenenței la lumea 

99 


lucrurilor : suferinţa are o finalitate, induce reacții, precum 
fuga, care depun mărturie în favoarea unei semnificaţii. La 
sfârşitul secolului XVIII, viaţa se definea adesea ca o 
«facultate de a acționa după reprezentarea unui scop» — de 
aceea, se credea, plantele, care nu se pot mişca «pentru că 
au stomacul în pământ», nu sunt ființe vii. Accastă 
definiție nu-şi mai găseşte locul în cdificiul ştiinţelor 
contemporane. Ea are, totuşi, un sens în optica unei 
fenomenologii a semnelor libertății. Mişcarea cu un scop, 
acțiunea, dacă vreţi, rămâne pentru noi criteriul vizibil al 
animalităţii, ceea ce o distinge de materia neorganizată, 
dar şi de lumea vegetală — de aceea intermediarii, anemone 
sau plante carnivore, îşi păstrează, încă, o parte din mister 
în ochii noştri. lar prin această capacitate de a acționa într- 
un mod nemecanic, orientat spre un scop, animalul, 
analogon pentru o ființă liberă, ne apare — că o vrem sau 
nu — într-o anumită relație cu noi. Suferința este o urmă a 
acesteia. Gândită astfel, într-o manieră non utilitaristă, ea 
ne furnizează conceptul sintetic intre ideea că ar trebui să 
respectăm animalele pentru a nu-l cobori pe om şi aceea 
după care animalele ar avea drepturi intrinseci. Aceasta 
este semnificația analogiei. 

Nu este vorba de a reveni, pentru a o contesta, la 
diferența fundamentală, stabilită de Rousseau, între 
animalitate şi umanitate. Animalul rămâne, fără îndoială, o 
ființă de natură. Cum să nu ţii cont, totuși, de ceea cc, în 
el, nu este simplu lucru? Cum să-i negi echivocitatea? În 
această privinţă, suferința nu este decât un caz particular al 
semnelor multiple ce lasă să se vadă că animalul şi 

automatul nu pot fi confundați în acceaşi clasificare a 
ființelor. 

Acesta este, fără îndoială, motivul pentru care 
animalul poate trezi în noi atât sadismul cât şi 
compasiunea — sentimente care nu sunt decât cele două 
feţe ale aceleiaşi dispoziţii psihice, lucru care pare evident. 
Animalul este un obiect visat. Să ne aducem aminte de 
Freud care ne învaţă despre «visul în stare de veghe». 

Este vorba de povestea pe care ne-o spuneam nouă 
înşine pentru a satisface, măcar în imaginar, acele dorinţe 
nerezolvate în realitate. De unde provine şi banalitatea, de 
nemărturisit totuşi, a acelor «castele în Spania», în care 
eroul, adică noi înşine, se găsește în mod obişnuit în plină 
glorie, pe care, însă, lumea reală i-o refuză. Bani, putere, 
dragoste, totul îi aparține acolo, într-un fel ce se 
învecinează cu nebunia. Cunoaşteţi fericita formulă 
«Nevroticul este cel care construiește castele în 
Spania, psihoticul le locuiește, iar psihiatrul încasează 
chiria...» 

În vis, aşadar, intriga convine dorințelor noastre. 
Dar atunci când acestea din urmă sunt interzise, întrucât 
sunt reputate ca imorale sau puţin convenabile — şi 
Dumnezeu ştie dacă lucrul se întâmplă des — trebuie să fii 
şiret; trama poveștii trebuie «elaborată», deformată 
suficient, criptată, pentru ca exigenţele noastre morale să 
se mai relaxeze — dar destul de clară, bineînţeles, pentru ca 
dorinţele noastre să-şi găsească odihna. Obiect paradoxal, 
intriga visată dejoacă vigilența supraeului pentru a se 
adresa, cu atât mai liniștită, libidoului. De asta ține 
obscuritatea ciudată a viselor noastre. 

Nu ne interesează aici dacă această teorie este 
adevărată sau nu. Ea ne oferă un model ce ne permite să 
sesizăm echivocitatea animală şi, o dată cu ea, complexi- 
tatea sentimentelor de sadism sau compasiune pe carc 
aceasta le provoacă. Afirmând că animalul nu este decât 
un lucru, simplu, mecanic, dejucăm interdicțiile care ar 
apăsa asupra eventualelor pulsiuni sadice. Operând astfel, 
facem mai mult decât să le legitimăm, le suprimăm ca 
atare, întrucât nu există sadism faţă de obiecte 
neînsuflețite. Însă, după cum ştim, mai mult sau mai puțin 
secret, că animalul nu este, într-adevăr, pe de-a-ntregul 
lucru, că, din fericire, el suferă, torturile pe care i le 
aplicăm îşi păstrează interesul. 

Dacă ne ridicăm de la fenomenologia senti- 
mentelor la filosofie, nu este oare umanismul însuşi cel ce 
trebuie incriminat? Nu suntem îndreptățiți să descifrăm o 
formidabilă întreprindere ideologică ce vizează să 
legitimeze, prin intermediul «rațonalizării», colonizarea 
naturii «brute» şi, dincolo de ea, a viului în toate formele 
sale «preumane»? Nu în numele umanismului este 
ironizată cu orice preț compasiunea față de animale şi 
calificată drept o «dulcegărie» infantilă? Această întrebare 
nu poate fi evitată a priori şi merită să fie examinată mai 
îndeaproape. 


Umanismul zoofob? 


Ipoteza unei complicităţi secrete între umanism, 
obligatoriu antropocentrist, şi exploatarea naturii nu 
străluceşte, fără îndoială, prin originalitate. Ea este chiar 
un loc comun al gândirii contemporane, unul din cele mai 
sigure pentru criticii modernității. Se pot găsi şi variante 
neo-marxiste, cum este cazul Dia/ecticii Luminilor a lui 
Adorno și Horkheimer, sau, şi mai uşor, neo-heidegge- 
riene. Această a doua cale este cea aleasă de Elisabeth de 
Fontenay într-un articol, în sens propriu, exemplar, 
intitulat La bête est sans raison (Dobitocul nu are 
minte)”. Ea dezvoltă trei teze, pe care le vom prezenta 
mergând de la general la particular: 

1) Esența modernităţii, de la Descartes încoace, nu 
este altceva decât Ratio, pe care o putem defini (varianta 
marxistă) ca «rațiune instrumentală» a capitalismului, 
vizând doar rentabilitatea economică sau (varianta hci- 
deggeriană) ca «lume a tehnicii», care consacră activitatea 
oamenilor, dominației asupra pământului. Această vocație, 
ce apare o dată cu cartezianismul, se împlineşte în 
ideologia Luminilor cu a sa credinţă în progres. Ar exista, 
astfel, «o complicitate ontologică irevocabilă între subiec- 
tivitatea fondatoare şi mecanism», întrucât, în fața 
subiectului instituit ca unic pol al sensului şi valorii, natura 


5 Alliage, “L'animal, l’homme” (Animalul, omul), nr. 7/8, 

nu ar mai putea fi concepută decât ca un rezervor imens de 
obiecte neutre, de materiale brute destinate consumului 
oamenilor. 

2) În această perspectivă, în care raționalitatea 
devine norma absolută a oricărei evaluări, ceea ce este 
fără rațiune nu poate fi decât complet devalorizat. 
Foucault aplicase deja o grilă de lectură asemănătoare 
Istoriei nebuniei, definită ca «non-raţiune» (déraison). 
Elisabeth de Fontenay alege un alt obiect, animalul: 
«Întrucât esenţa însăşi a acestui Aufklärung, pe care noi o 
traducem cu Ratio, este tehnică, teoria carteziană a 
animalelor-maşini, în paradoxala ei evidență, se impune ca 
piesă principală a ştiinţei clasice.» În același fel, am putea 
«deconstrui» reprezentarea modernă a «sălbaticului», a 
femeii, pe care ideologiile machiste le consideră cu 
uşurinţă mai degrabă «intuitive» decât «raţionale», 
«marginale» etc. Dar să rămânem la animale... 

3) De aici ar putea rezulta o veritabilă dezlănţuire a 
violenței anti-animale, pe care tehnoştiinţa ar genera-o, 
fără nici o ruşine sau rezervă. lar ca probă stă legătura 
apropiată ce uneşte demersul experimental şi această 
formă extremă a torturii legitime care este vivisecția: 
«Marea afacere a timpurilor noi este aceea de a sili viața 
să-şi mărturisească secretul. «Cine spune vivisecţie, scrie 
Georges Canguilhem, spune exigență a menţinerii vieţii 
cât mai mult posibil.» Nu este tocmai aceasta definiția 
torturii? Terorism al teoriei, violență a viziunii, ochi 
înarmat, mână fără greş, colaborare implacabilă a 
scalpelului cu microscopul; curiozitatea extermină prin 
lipsa de grabă, prin gustarea plăcerii, aliată cunoaşterii în 

serviciul adevărului, imitată de atâţia sâni ce palpită şi pe 
care-i consultă. Poate că epoca Luminilor a dus mai 
degrabă la desăvârşire, decât a abolit moştenirea creştină, 
dedicându-se acestei manipulăni impasibile a animalului.» 

Foucault spunea că «raţiunea este o tortură al cărei 
subiect este agentul». Elisabeth de Fontenay vorbește, în 
acelaşi sens, de «despotismul rațonalității» care exclude 
orice compasiune, despre acest «travaliu al lui Ratio sub 
supravegherea Cogiro-ului», pentru care «natura nu mai 
este decât substratul dominării». 

Păcat că analiza, prea «aplicată», prea unilaterală, 
subestimează, în manieră atât de clară, complexitatea 
universului modern. Există, după cum semnalăm, 0 
întreagă tradiție a republicanismului «umanitar», care, de 
la Michelet la Hugo, se revoltă tocmai în numele 
Luminilor. Dintr-un punct de vedere strict empiric, 
oamenii de ştiinţă sunt cei care, cel mai adesea, es 
qualités, se interesează de soarta naturii, vor să limiteze 
vivisecțiile sau militează în rândurile ecologiştilor. A 
identifica ştiinţa contemporană cu cartezianismul, mă tem 
că arată o necunoaștere, pe care filosofii heideggericni nu 
au îngropat-o încă. Ar vrea să ne facă să credem cu orice 
preţ că trebuie să «deconstruim» umanismul pentru a 
răspunde, în sfârşit, la amenințările unui antrocenirism 
metafizic. Nu am avea altă şansă, ca să zic aşa, decât să 
alegem între Descartes, pe de o parte, şi Heidegger, 
Derrida sau Foucault, pe de altă parte. Strategia este prea 
masivă, firele ei sunt prea vizibile pentru a mai convinge 
astăzi. Trebuie să mergem mai departe şi să nu cedăm, atât 
de precipitați, unor alternative ce violentează diversitatea 

acestei moşteniri a Luminilor, care cu greu ar putea fi 
asimilate doar forțelor rațiunii instrumentale sau tehnice. 
Aşa cum nici drepturile omului nu sunt doar 
«suprastructura» burgheziei, nici umanismul nu poate fi 
redus la dimensiunile unei «metafizici a subiectivităţii», 
instituite de către Descartes. 

Un motiv în plus pentru a rămâne vigilent și pentru 
a dejuca o parte din cursele pe care şi le întinde singur, 
atunci când pretinde să legitimeze, în numele separării 
între umanitate şi animalitate, dominaţia imperioasă a 
regnului animal. Şi iată un exemplu la care merită să 
reflectăm. 


Umanismul în ajutorul coridei ? 


Într-un articol intitulat Spiritul coridei”, Alain 
Renaut, care este ceea ce cred că se numeşte un oficiando, 
s-a străduit să dea o justificare estetică, dacă nu chiar etică, 
anumitor jocuri taurine, care să-i pernută să le apere 
existența împotriva unor ritualuri de asalt practicate de 
unii zoofili. Textul său are meritul de a evita de la început 
capcana  argumentațiilor tradiționaliste. Să vrei să 
legitimezi o instituţie prin simplul fapt că «ea există de 
mult timp» ni se pare o întreprindere fără sens. Conform 
acestui tip de raționament, am putea cere păstrarea sclavici 
sau canibalismului, în regiunile în care aceste practici 

subzistă «în mod neîntrerupt» de secolc, pentru a relua 
termenii legii asupra tauromahiei. Este evident şi, totuşi, 
să nu uităm că în numele acestei parodii argumentative, 
contrară tuturor principiilor noastre republicane, legislaţia 
franceză face, şi astăzi, o excepție pentru coridă de la 
măsurile ce protejează animalele de cruzimea publică. 
Pledoaria lui Renaut este, deci, de o cu totul altă natură. 

Retrasând istoria coridei madrilene şi analizând, 
una câte una, pentru a le putea elimina, în final, 
interpretările sociologice şi psihanalitice ale semnifica- 
țiilor latente sau inconştiente ale acesteia, el ajunge la 
concluzia că doar un demers filosofic ne-ar permite să 
sesizăm spiritul său veritabil. Căutând să :nfeleagă mai 
degrabă decât să explice, Renaut se sprijină în schița sa de 
lectură pe afirmaţiile unor matadores ca Paquirn, «gloria» 
anilor 70, se pare, şi care a murit în 1984, victimă a unui 
mic toro negru, pe nume Avispado: «Ceea ce îmi place cu 
adevărat este să educ dobitoacele. Ele nu ştiu decât să 
atace. Uneori lent, iar alteori violent. Sunt asemeni 
copiilor ce merg la şcoală pentru prima oară. Trebuie să-i 
înveți tot, de la abc, până la alfabetul întreg, să le 
descoperi posibilităţile...» 

Am putea spune că nu ne-am încredința copiii unui 
astfel de educator, dar trebuie — după cum ştie fiecare — să 
rezistăm facilității. Să-l urmăm, mai bine, pe cel care ne 
serveşte aici de ghid pentru a înțelege această ciudată 
mărturisire. lată ce spune Alain Renaut: «Mai puţin 
şocantă decât o naivă stângăcie în alegerea imaginilor, 
confidenţa lui Paquirri lasă, totuşi, să apară în mod vizibil 
care este sensul luptei pentru un matador, a cărui 

concepţie, prin prisma meseriei sale, exprimă voința de a 
afirma superioritatea raţiunii. Întrucât acest toro reprezintă 
forţa brută şi întrupează tot ce nu este omenesc, corida 
simbolizează lupta omului cu natura — o natură care, 
prezentă în el sau în afara lui, ameninţă, fără încetare, să-și 
reia una din fiinţele care tinde să 1 se smulgă, opunându-i 
rațiunea şi calculul violenţei şi agresivităţii sale.» 

Ca şi la Rousseau sau Kant, omul s-ar defini prin 
«desprinderea» de o naturalitate de care animalul rămâne 
în întregime legat — iar noi asistăm într-o coridă la puncrea 
în scenă a acestei diferențe fondatoare a umanismului 
modern. De unde rezultă, după Renaut, caracterul său 
estetic. Ea ar fi una din ilustrările sensibile şi vizibile ale 
ideii umaniste prin excelenţă, aşa cum o indică într-unul 
din pasajele care concentrează miezul afirmației sale. lată 
ce se întâmplă în arenă, după părerea lui: «În abia 
douăzeci de minute, o putere sălbatică este supusă voinţei 
omului, care ajunge să-i încetinească, apoi să-i canalizeze 
şi să-i dirijeze atacurile. Supunere a naturii brute (adică a 
violenţei) liberului arbitru omenesc, victorie a libertăţii 
asupra naturii, ceea ce trezeşte în spectatori o emoție 
estetică. Asta nu înseamnă că scopul tauromahiei ar fi 
producerea frumosului, prin reuşita unor pase elegante, ci 
să ştii să lupți cu taurul înseamnă să comanzi cursa 
acestuia, să o declanşezi prin voce şi gest, să-i deviczi 
traiectoria printr-o simplă mișcare de pumn, impunând, cât 
mai mult posibil, animalului alegerea terenului în care, pas 
cu pas, forero-ul îl va supune controlului său; în aceasta 
constă cu adevărat dimensiunea estetică a tauromahiei, 
aceea datorită căreia nu este absurd să vezi în ea o artă, 

atât timp cât creația artistică are vreo legătură cu 
supunerea materiei oarbe unei voințe care-i dă formă.» 

Interpretarea este seducătoare. Ea are meritul că 
propune o lectură plauzibilă aspectelor culturale alc unui 
joc care — este adevărat — nu atrage doar mulțimi sadice și 
însetate de sânge. Şi totuşi, eu nu pot împărtăși ideea că 
dragostea de coridă poate fi în acord cu un angajament 
filosofic în favoarea umanismului. Nu e vorba aici de o 
simplă chestiune empirică sau personală. Este adevărat că 
nu mă interesează prea mult corida şi că mi-e greu să 
înțeleg plăcerea pe care aceasta o produce. Însă din 
motivele înseşi ale acestei indiferente, ea nu trezeşte în 
mine nici ostilitatea militantului. Întrebarea este alta şi ea 
se reteră la natura umanismului, în care Renaut vrea să 
vadă sau crede că poate vedea ilustrarea coridei. Aş vrea 
să arăt în cele ce urmează că ea rămâne carteziană («non- 
criticistă») în timp ce obiectul asupra căruia se apleaccă 
(viul) este unul «non-cartezian» (așa cum spunem «non- 
euclidian»). 

Miza acestei dezbateri nu este neglijabilă dintr-un 
punct de vedere strict filosofic. Este vorba despre a ști 
dacă o poziţie ce se vrea expresia unui «umanism teoretic» 
implică menirea naturii, în cazul de față a viului, unui 
statut de obiect ce trebuie dominat sau «civilizat». Dacă 
aşa ar sta lucrurile, mărturisesc că umanismul «non 
metafizic», ale cărui principii ne străduim să le elaborăm 
de cincisprezece ani deja, prin intermediul cărților noastre, 
nu ar mai avea deloc rost în ochii mei. Nu ar mai avea rost 
întrucât nu ar mai exista nici o diferență semnificativă 
între proiectul cartezian de a deveni «stăpâni şi posesori ai 

naturii» şi obiectivul criticist al unui umanism dornic să 
respecte diversitatea ordinelor realităţii. Nu ar mai avea 
rost, de asemenea, întrucât deconstrucțiile heideggenene 
ale modernităţii pe care nu am încetat să le denunțţăm ca 
unilaterale, s-ar găsi, în sfârşit, îndreptăţite. Ele ar putea să 
arate, pe bună dreptate, cum, în manieră carteziană, 
umanismul conduce, sub toate formele sale, la justificarea 
a ceea ce ar trebui să poarte numele de «colonizare a 
naturii». 

Fiecare ştie sau va sfârși prin a afla că ecologia 
sau, cel puţin, ecologismul, are rădăcini îndoielnice din 
care nu lipsesc, adesea, nici adier pâtainiste autohtone. 
Trebuie însă, din această cauză, ca iubirea pentru oameni 
să implice ura față de natură? Trebuie oare să cedezi — 
«întrucât ecologişti ar fi nişte fascişti» — plăcerii polemice 
de a face să depindă în mod vizibil proba umanităţii 
noastre de gradul de dispreţ pe care-l arătăm plantelor sau 
animalelor? Nu cred, deşi ştiu deja — înfruntarea ideolo- 
giilor fiind ceea ce este — că dezbaterea asupra ecologiei 
va lua, în anii care vin, această formă caricaturală. Nimic, 
însă, nu ne interzice să anticipăm mişcarea. 

Să ne întoarcem la coridă. În ce fel interpretarea lui 
Renaut pune în joc un umanism care rămâne cartezian”? 

Să pornim de la esenţial — adică de la ceea ce nu 
poate lipsi din dezbatere fără ca afacerea să-şi piardă 
rostul: trebuie ca lupta să aibă loc împotriva unei fiinţe vi, 
iar nu a unei mașini. Că taurul întrupează, aşa cum vrea 
Renaut, forța brută, «civilizată» de către torero, nu punem 
aici în discuţie (deşi ideea de «civilizație» astfel invocată 
ar fi, totuşi, problematică). Însă trebuic, în mod evident, ca 

această putere să nu fie nici mecanică, nici întru totul 
naturală; nu e posibilă nici o luptă împotriva unei 
locomotive (maşină condusă şi construită de către om), 
nici contra valurilor mării (simplu eveniment material). 
Luptătorul nu este un Don Quijote. El trebuie să 
stăpânească o forţă vie, adică mobilă, motivată şi, cel puțin 
parțial — oricât de infimă ar fi aceasta — imprevizibilă. 
Aceasta este condiția fără de care nu vom putea avea 
niciodată victoria unui animal asupra omului, Jocul 
pierzându-și, astfel, orice interes. 
Trebuie, aşadar, ca libertatea omului să învingă nu 
o forță brută, în general, ci o ființă vie. Şi am impresia că, 
în aceste condiţii, satisfacția estetică obținută la specta- 
colul coridei nu ţine doar de faptul că aceasta din urmă ar 
ilustra sau «prezenta» o idee  non-metafizică a 
umanismului. În fapt, este clar că acest tip de dominare a 
ființelor vii, perfect satisfăcătoare într-o perspectivă carte- 
ziană, este inacceptabilă în perspectiva kantiană extinsă, 
de la care se reclamă, de altfel, Renaut. Nu din «dulce- 
gărie», cum susțin de obicei imbecili, ci pentru că, din 
motive filosofice anticarteziene asupra cărora ar trebui să 
ne interogăm, în sfârşit, reducerea animalului la stadiul de 
lucru (condamnarea sa la moarte) nu poate face obiectul 
unui joc. El poate, la o adică, să fie o necesitate, dar 
niciodată un divertisment pentru cineva care este atent la 
diversitatea ordinelor realului. Şi să nu se spună că 
această «condamnare la moarte» (sau chiar la suferinţa 
animalului) ar fi neesențială în coridă, deoarece, după cum 
știe fiecare, chiar datorită acestui punct a trebuit să fie 
modificată legislaţia, la capătul unor polemici pe cât de 

vechi pe atât de violente, care, de la mijlocul secolului 
XIX, interzicea luptele de sau cu animale. 

Cunoaşteţi şi poziţia lui Kant: animalele, firește, nu 
au drepturi (aşa cum ar vrea zoofilii), dar, în schimb, noi 
avem anumite obligații — indirecte — față de ele sau, cel 
puțin, «ă propos de ele» («in Ansehung von», spune Kant). 
Modul în care acest «à propos» este justificat poate fi 
considerat insuficient. De ce ar trebui să avem obligaţii «ă 
propos» de animale dacă în ele nu există nici o 
particularitate intrinsecă demnă de respect? Totuşi, Kant 
sugerează o cale de reflecţie atunci când scrie: «Întrucât 
animalele sunt un analogon al umanității, vom privi ca 
obligații față de umanitate cele pe care le considerăm 
analoge ale acesteia din urmă și, astfel, împlinindu-lc, ne 
îndeplinim datoriile față de umanitate.» De ce? Pur şi 
simplu pentru că, în opoziție cu ceea ce credeau Descartes 
şi fabricanţii săi de automate, fiinţa vie nu este un lucru, 
animalul nu e nici piatră şi nici măcar plantă. Ei şi, veți fi, 
poate, întrebat? Atunci viața, definită ca «facultate de a 
acționa după reprezentarea unui scop», este un analogon 
al libertăţii. Ca atare (adică în formele sale cele mai 
înalte) şi întrucât întreține un raport de analogie cu ceea ce 
ne constituie ca oameni, ea face (sau ar trebui să facă) 
obiectul unui anumit respect, pe care îl arătăm şi faţă de 
noi înșine prin intermediul acestor animale. 

Nu întâmplător, Kant întâlnește aici una din 
intuițiile cele mai profunde ale iudaismului: omul este, 
fireşte, o fiinţă anti-naturală, o fiinţă-întru-lege (iată ce îi 
interzice tradiției criticiste, precum şi iudaismului, să se 
recunoască în «ecologism»). El poate, deci, înr-o 

oarecare măsură, să dispună de plante şi animale — dar nu 
după bunul plac (nach Belieben), nu jucându-se de-a 
omorâtul, chiar şi după regulile artei sau pentru a da 
mărturie de umanitatea sa. Conform Pentateuhului, tăierea 
va fi practicată nu numai fără cruzime, ci şi cu moderație. 
Există, în acest caz, multă înțelepciune şi profunzime, 
intrucăt această poziție nu e insoțită de nici un principiu 
«naturalist» sau  vitalist, care justifică, de obicei, 
argumentele zooțile. Nu este posibilă nici o confuzie. aici, 
între animal şi om în sânul unui mare tot cosmic. Si nici 
vreo reducere a demnităţii unora sau altora la șimpla 
logică a calculului plăcerilor şi durerilor. Ci doar o atenţie 
clară la specificitatea echivocă a animalului, pe care 
maşina carteziană, în întregime orientată spre dominarea 
pământului, o respinge fără restricție, clasând-o de partea 
lucrurilor. 

Acest dezacord amical îmi inspiră alte trei reflecții 
programatice. 

Prima este aceea că, aparent, statutul filosofic al 
fiintei vii rămâne încă de gândit, atâta timp cât mai suntem 
stânțeniți de puternica antinomie dintre mecanicism 
(cartezian) şi vitalism (romantic, apoi nietzschean). 
Rousseau, Kant, Fichte au indicat posibile căi de urmat. 
Am văzut că niciodată ei nu au redus animalul la simpla 
mecanică. În momentul în care Rousseau descrie animalul 
ca fiind ghidat de codul instinctului, el îi acordă privilegiul 
afectivității şi chiar al gândirii. «Primul» Heidegger, cel 
care a fost mai aproape de Kant decât am fi dispuși să 
credem, încercase şi el să elucideze sensul echivocului 
animal, în cursul semestrului de iarnă 1929-1930, prin 

analiza propoziției: «Piatra este fără lume, animalul este 
sărac în lume, iar omul e constructor de lume 
(Welrbildend).» «Sărac în lume» înseamnă «mai puţin» 
decât omul, fără îndoială, care poate «exista», poate 
transcende ciclurile naturale pentru a se ridica până la 
înălțimea întrebărilor ce nu mai poartă doar asupra 
ființărilor intramundane, ci asupra ființei înseşi a lumii. 
Este, totuşi, «mai mult» decât piatra, care nu accede la 
reprezentare şi nu este înzestrată cu nici o mişcare cu scop. 
Printre altele, Heidegger sublimază că expresiile «mai 
mult» sau «mai puțin» sunt înșelătoare aici, pentru că ele 
sugerează ideea unei continuități între ordinele realului, în 
timp ce acestea sunt calitativ diferite. Ceea ce nu interzice 
analogiile care le pot lega între ele, mai ales atunci când e 
vorba de ultimele două. Să nu uităm că totul a fost făcut 
împotriva/pentru animale, exact aşa cum totul a fost făcut 
împotriva/pentru oameni. Formula rituală se impune aici şi 
nu este întâmplător... 

În faţa reproşului adresat tradiţiei umanismului, 
care nu ar fi decât antropocentrism, «metafizică a 
subiectivitățib», al cărei adevăr ar fi devastarea pământului 
şi tortura animalelor în sânul unei «lumi a tehnicii», a 
venit timpul să arătăm că umanismul non-cartezian rezistă 
alternativei absurde în care ecologismul ar vrea să-l 
închidă, propunând «pasul în spate» sau barbaria. Şi 
pentru că îi cerem uneori filosofului să deducă 
consecințele concrete ale distincţiilor pe care le stabileşte, 
iată o astfel de consecinţă, ce indică linia de demarcaţie de 
cartezianism: de ce să nu te inspiri din ceea ce se întâmplă 
în Canada, unde «comitete de etică animală» sunt 

însărcinate să controleze, în spitalele universitare, iar, dacă 
e cazul, să modifice protocolul experimentelor ce pun în 
joc suferința animalelor? Cu ce drept, la urma urmei, 
trebuie noi să acceptăm, în mod pasiv, ca şi cum ar fi de la 
sine înțeles, ca oameni de ştiinţă iresponsabili să-și poată 
permite  nepedepsiţi, în secretul laboratoarelor lor, 
experiențele cele mai bizare? Nu am pretenţia că acesta ar 
fi cazul general — însă, sunt nenumărate experiențele în 
care o suferinţă atroce este suportată, fără nici o utilitate, 
de mii sau chiar milioane de animale în fiecare an, deși, 
există la majoritatea oamenilor de știință, fără îndoială, 
reguli de deontologie deja în vigoare. Însă nu văd ce ar 
putea fi șocant în faptul de a ne asigura că aceste reguli 
sunt respectate în practică și că nu e posibil să se întâmple 
orice, nu doar «ă propos» de animale, Ci, pur şi simplu, 
faţă de ele. 

Mi-a fost dat să studiez îndeaproape procesele 
verbale ale şedinţelor comitetelor de etică animală ale 
Universităţii din Quebec şi trebuie să mărturisesc că, în 
mai multe sute de pagini de lectură, am găsit doar remarci 
inteligente şi sfaturi utile. Şi totul bine cântărit, adică 
odată trecute şi depăşite primele reacţii, sunt convins că nu 
este nimic ridicol în faptul de a prescrie cutare tip 
analgezic sau cutare metodă, mai puţin dureroasă, de a 
omorî un animal ce trebuie disecat — mai degrabă decât să 
consideri că nu este vorba aici de nici o materie de 
reflecţie şi că totul e permis. 


Se va obiecta că respectul față de animale este 
«proiectiv», în sensul pe care psihanaliştii îl dau acestui 

termen — şi, deci, că ar fi propriu copilăriei. Într-un anume 
sens, nu este deloc greşit. Însă trebuie să sesizăm că, dacă 
omul nu poate să nu se recunoască, oricât de puţin, în 
echivocitatea animalului, aceasta nu se întâmplă doar din 
cauza efectului unei proiecții psihologice, ci şi a unei 
proiecții filosofice, întrucât analogon-ul libertății nu-l 
poate lăsa niciodată complet indiferent pe cel pe care 
secolul XVIII l-ar fi numit un «om de gust». Freud spunea 
despre acesta din urmă că trebuie să renunţe, chiar dacă cu 
regret, la plăcerea Jocurilor de cuvinte. Aş adăuga corida şi 
alte jocuri de acelaşi fel. Între  «lăsarea-în-fiinţă», 
heideggeriana Gelassenheit şi  imperioasa acțiune 
«civilizatoare» a cartezienilor, ne-ar trebui un concept 
sintetic. Iar dacă respectul circumscris pe care îl datorăm 
animalelor, departe de a fi înscris în natură, departe de a fi 
înglodat în civilizație, ar fi, în acest sens, o chestiune de 
politețe şi de civilitate? 

PARTEA A DOUA 


Umbrele Pământului 


I. «SĂ GÂNDEŞTI CA UN MUNTE» . 
MARELE PROIECT AL «ECOLOGIEI 
PROFUNDE» 


«Să gândeşti ca un munte»: program ce se anunță 
delicat pentru unii dintre noi. În orice caz, Aldo Leopold, 
pe care mulți îl consideră părintele «ecologiei profunde», 
se exprimă în acești termeni, invitându-ne să răsturnăm 
paradigmele ce domină societățile occidentale. Prefaţa 
eseului său despre Etica pământului”, citat de mu de ori 
în literatura americană, dezvoltă tema majoră a acestei 
revoluţii ciudate: 


* Mort în 1948, Aldo Leopold rămîne una din figurile 
marcante ale ecologiei americane. Cartea sa de căpătâi, A Sand County 
Almanac (0 culegere de eseuri publicată în 1949, care cuprinde şi pe 
cel mai cunoscut dintre acestea, A Land ethic) a exercitat o influență 


notabilă asupra mişcării ecologiei profunde. 

«Când divinul Ulise se întoarse din războiul Troiei, 
puse să fie spânzurate de aceeași funie o duzină de sclave 
ce aparţineau casei sale, pentru că le suspecta de purtare 
urâtă pe durata absenței lui. Nu se punea problema 
pertinenţei acestui act. Aceste tinere erau proprietatea sa, 
iar libera dispunere de o proprietate era, pe atunci, ca şi 
astăzi, o chestiune de bun plac personal, nu una de bine 
sau rău. Şi totuşi, conceptele de bine şi rău nu lipseau în 
Grecia din timpul Odiseei... Nici până astăzi nu există o 
morală care să ia în considerare pământul sau animalele și 
plantele pe care le adăposteşte. Pământul, ca şi tinerele 
sclave din Odiseea, este întotdeauna privit ca o proprietate. 
Relația cu acesta rămâne, încă, strict economică: cuprinde 
privilegii, însă nici o obligație.» 

Concluzia se impune: după ce am ştiut să 
respingem instituția sclaviei, mai trebuie făcut un pas 
suplimentar şi să luăm în serios natura, considerând-o ca 
dotată cu o valoare intrinsecă ce ne obligă să o respectăm. 
Această convertire — metafora religioasă nu e deplasată în 
acest caz — presupune o adevărată deconstrucție a «şovi- 
nismului uman» în care îşi are rădăcina prejudecata 
antropocentristă prin excelenţă, aceea care ne face să 
vedem universul ca pe un teatru al acţiunilor noastre, 
simplă periferie a unui centru instaurat ca subiect unic al 
valorii şi dreptului. 

De aici şi disputa care împarte ecologia americană 
şi care tinde astăzi, mai ales via Germania, să intre şi în 
Europa. Este vorba doar de a veghea asupra locurilor în 
care trăim, întrucât deteriorarea acestora riscă să ne atingă 
sau, dimpotrivă, de a proteja natura ca atare, pentru că ne 

dăm seama că ea nu este un simplu material brut, maleabil 
şi exploatabil după bunul nostru plac, ci un sistem 
armonios şi fragil, mai important şi admirabil în sine 
însuşi decât această parte, infimă, la urma urmei, pe care o 
constituie viaţa umană? Că aceste două opţiuni se pot 
întâlni uneori în practică, pentru a combate unul sau altul. 
dintre neajunsurile industriei, este evident. Dar asupra 
fondului, în ceea ce priveşte principiile filosofice și 
politice pe care le pun în aplicare, ele sunt diametral 
opuse. Prima poate păstra fără probleme moştenirea 
umanismului modern (respectul pământului în virtutea 
țelurilor umane), în timp ce a doua implică repunerea cea 
mai radicală în discuţie a acestuia. Umanismul nu ar fi 
remediul crizei lumii industriale moderne, ci, adevărat 
păcat originar, ar constitui mai degrabă cauza sa primă şi 
malefică. De aici şi caracterul ireductibil al. unui conflict 
pe care Bill Devall, unul dintre principalii teoreticieni ai 
acestui nou fundamentalism, îl prezintă în termenii 
următori: «Există două mari curente ecologiste în a doua 
jumătate a secolului XX. Primul este reformist şi încearcă 
să reducă în primul rând poluarea apei şi a aerului, să 
schimbe practicile agricole aberante ale naţiunilor 
industrializate, păstrând câteva din zonele sălbatice ce încă 
se mai găsesc, cu statutul de «zone clasate». Celălalt 
curent apără, la rândul său, numeroase obiective comune 
cu reformiştii, fiind însă revoluţionar, el vizează o 
metafizică, o epistemologie şi o cosmologie not, precum și 
o etică ambientală nouă a raportului persoană/planetă.» 

Bill Devall, pe urmele filosofului norvegian Arne 
Naess, care a fost primul care i-a descris «tipul ideal», 
propune să numim deep ecology, ecologie «profundă» 
această viziune despre lume, încă inedită. Am greşi dacă 
ne-am imagina că ne aflăm în prezența unei simple 
curiozităţi, a unui simptom exotic al acestei nebunii care 


“9 Cf. Arne Naess, “The shallow and the deep, long-range 
ecology movement. A summary”, Inquiry, vol. 16, 1973. A se vedea, 
de asemenea, de același autor, “The deep ecological movement: some 
philosophical aspects”, Philosophical inquiry, vol. VIII, 1986. 
Literatura consacrată acestei mişcări este considerabilă, dar adesea 
repetitivă, trebuie să recunoaştem. Pentru un prim reperaj, sugerez 
lectorului dornic de informaţii suplimentare articolele următoare, care 
mi s-au părut cele mai semnificative: George Sessions, “The dcep 
ecology movement: a review”, Environmental review, nr. 9, 1987 — 
după cum indică titlul, trece în revistă ideile principale și cărțile 
majore care au marcat istoria ecologiei profunde; Richard şi Val 
Routley (care nu este alta decât Val Plumwood, teoreticiana 
ecofeminismului): “Against the inevitability of human chauvinism”, în 
K. E. Goodpaster şi K. Satre, “Ethics and the problems of the 21st 
century”, University of Notre-Dame Press, Notre-Dame, 1979; J. 
Baird Callcott, “Non-anthropocentric value theory and environmental 
ethics”, American Philosophical Quarterly, vol. 21, octombrie 1984; 
Michael E. Zimmerman, “Toward a Heideggerian ethos for radical 
environmentalism”, Environmental ethics, vol. 5, vara 1983 ; Paul W. 
Taylor, “The ethics of respect for nature”, Environmental ethics, vol. 
IN, 1981; Roderick Nash, “The rights of nature. A History of 
Environmental Ethics”, The University of Wisconsin Press, 1989. 
Pentru o reflecţie critică asupra acestei mişcări, a se vedea, de 
asemenea, Luc Béjin, “La nature comme sujet de droit ? Réflexions 
sur deux approches du probleme”, Dialogue, XXX, 1991. Adaug că, 
în multe privinţe, ecologia profundă se întâlneşte cu preocupările 
mişcării numită de Illitch ecologie “radicală”. 

pare uneori să cuprindă universitățile americane, când 
acestea cedează modei «deconstrucţionismului» sau 
imperativului lui «political corectness"!». Ecologia 
profundă a avut un ecou veritabil în afara mediului 
academic, precum şi în străinătate, inspirând, de exemplu, 
ideologia unor mişcări ca Greeanpeace sau Earth first, a 
unor puternice asociații precum Sierra Club, dar şi a unei 
părți importante a partidelor. Verzi Și, în mare măsură, 
lucrările unor filosofi populari ca Hans Jonas sau Michel 
Serres. 

Trebuie, deci, să măsurăm bine anvergura unei 
astfel de întreprinderi. Cu riscul de a părea stranie într-un 
prim moment (poate chiar şi în al doilea), ea nu este 
lipsită, dincolo de fațetele sale multiple, de o coerență 
sistematică destul de impresionantă pentru a seduce pe 


4 Ne-am obişnuit să desemnăm cu această expresie 


moralizarea vocabularului utilizat pentru a numi persoane sau grupuri 
considerate, cu sau fără motiv întemeiat, ca fiind tratate indecent de 
către ideologia dominantă a civilizației occidentale. Astfel, nu trebuie 
să se mai vorbească de „negri”, ci de „afro-americani”, „indienii” 
devin „americani autohtoni” (“Native-americans”), nu se mai spune 
“Mankind”, ci “Humankind”, nu „bolnav mintal”, ci „persoană 
înzestrată diferit din punct de vedere psihic” etc. În 1991, guvernul 
federal canadian a distribuit presei şi instituţiilor interesate o broşură 
ce indica expresiile „politic corecte” ce trebuiau folosite de acum 
pentru diversele forme de boală. Acesta este şi contextul în care, fiind 
invitat să ţin o conferinţă la Montreal despre Declaraţia drepturilor 
omului (fr. homme, Care înseamnă şi bărbat — n. tr.), Universitatea m-a 
rugat, la presiunea grupurilor feministe, să modific titlul comunicării 
mele, care a devenit: „Asupra declarației drepturilor umanului de la 


1789”... 

numeroşi dintre cei pe care vidul politic și sfârşitul 
utopiilor i-au lăsat în suspensie. Am evocat deja felul în 
care Christopher Stone înțelegea să pledeze în favoarea 
statutului legal al arborilor şi văilor, în procesul intentat de 
Sierra Club companiei Walt Disney. Nu este inutil, fără 
îndoială, dată fiind ciudăţenia proiectului, să ne imaginăm 
— înainte de a ajunge la principii mai generale — şi două 
exemple concrete privitoare la modul în care ecologiştii 
profunzi înțeleg să înnoiască abordarea noastră etico- 
juridică a naturii după «moartea omului» şi deconstrucția 
antropocentrismului. 


Despre obligaţiile noastre faţă de insule 


Într-un eseu ce poartă acest titlu, Mary Midgley, 
filosof britanic, autoare a numeroase lucrări despre 
ecologie şi dreptul animalelor, propune o nouă versiune a 
lui Robinson Crusoe, al cărui jurnal, revăzut şi corectat, 
ne-ar destăinui următoarele fapte: „19 septembrie 1685. 
Îmi propun ca astăzi să distrug insula. Şalupa îmi este 
pregătită la mal şi totul e gata de plecare. Prietenii lui 
Vineri mă aşteaptă şi ei, iar vântul, rece, suflă dinspre 
micul meu port înspre larg. Vreau să văd cum va arde 
totul. Presărând praf în mod ingenios şi punând câteva 
scântei pe lângă boscheţii uscați bine aleşi, aş face să se 
aprindă totul şi, chiar până în zorii ce vin, nu va mai fi nici 
un fir de iarbă printre aceste ruine...» 

Jată acum comentariul lui Midgley: «Oricât veți 
lucra la îmbunătăţirea stilului, nu veţi reuşi să faceţi 
convingător acest paragraf. Deşi nu era cel mai scrupulos 
dintre oameni, Crusoe ar fi resimţit o puternică împotrivire 
la această distrugere nesăbuită. Şi noi am fi simţit acelaşi 
lucru. Totuşi, limbajul tradiției noastre morale, începând 
din Renaştere, a tins să facă inexprimabilă această 
obiecţie.» - 

Sensul argumentaţiei este dublu: pe de o parte, 
trebuie arătat că există datorii de necontestat pe care le 
avem față de fiinţele non-umane. Subliniez cuvântul «a 
arăta», întrucât nu e vorba de un raționament veritabil, ci 
mai degrabă de invocarea a ceea ce, conform lui Midgley, 
orice om de bună credință ar trebui să recunoască în 
conştiinţă văzând delirul lui Robinson. Or, acest sentiment 
al ororii — aceasta este cea de a doua etapă — nu-și mai 
găseşte azi cuvintele pentru a se putea exprima, deoarece 
tradiția morală a umanismului, de la Renaştere încoace, a 
conceput datoriile noastre etice după modelul contrac- 
tualist al angajamentului față de alți indivizi, consideraţi 
egalii noştri: «Modelul care a semănat zâzanie în acest 
domeniu este, în mod evident, acela al contractului social 
şi, pentru a i se conforma, semnificația unui întreg grup de 
termeni morali esenţiali — drept, datorie, justiție, etc. a fost 
treptat restrâns», câmpul de validitate al conceptelor 
noastre fiind limitat doar la ființele umane. Or, anecdota 
cu Robinson face manifestă — cel puțin aceasta este teza 
afirmată — existența obligațiilor față de alte entități decât 
oamenii. Iar insulele nu sunt, fireşte, singurele beneficiare. 
Mai există, după Midgley, obligații morale față de 

«moarte, posteritate, copii, alienați mintali, fetuşi şi alții, 
animale sensibile şi  non-sensibile, plante, obiecte 
neînsuflețite fabricate sau naturale, sisteme (familia, 
specia, ţara, biosfera), față de sine însuşi şi fată de 
Dumnezeu»! 

Ceea ce se susține, de fapt, este că morala umanistă 
a redus în mod drastic noțiunea de obligaţie! Dar se 
sugerează şi cât de mult ar putea ecologia profundă, cu un 
concept mai larg de obligație, să devină o putere 
moralizatoare de primă mărime, dacă doar o mică doză de 
control social i-ar asigura o putere reală asupra indivizilor! 
Acesta este cazul actual al Statelor Unite şi al Germaniei. 
Nimeni nu ar putea prevedea ce se va întâmpla mâine cu 
restul Europei. 

Dintr-un punct de vedere filosofic, este vorba de o 
deconstrucție a întregii tradiții a umanismului moștenit de 
la doctrinele contractului social şi ale drepturilor omului, 
dacă se dorește apariția statutului juridic al insulelor şi 
pădurilor. După cum subliniază Midgley, «avem mai 
multe tipuri de datorii față de animale, plante şi biosferă. 
Însă nu putem afirma aceasta decât după ce ne-am eliberat, 
o dată pentru totdeauna, de utilizarea contractualistă 
restrictivă a termenului, fără de care îndoieli nejustificate 
nu vor înceta să survină». În acest sens, problema 
recunoaşterii etice a fiinţelor neînsuflețite tinde să devină 
criteriul succesului sau insuccesului unei astfel de 
deconstrucții a modernității după cum sugera Roderick 
Nash, un alt teoretician al mişcării: «Au stâncile drepturi? 
Dacă va veni o zi în care această întrebare nu va mai părea 
ridicolă pentru un mare număr dintre noi, vom fi atunci pe 

calea unei schimbări a sistemului valorilor, care va face 
posibile măsurile ce vor permite să terminăm cu criza 
ecologică. Să sperăm că mai este timp.'7» 

Pesimismul lui Nash este nejustificat: problematica 
dreptului lucrurilor e departe de a fi rămas doar literă 
moartă sau simplă ficţiune filosofică. În legătură cu 
aceasta stă mărturie şi vigoarea dezbaterilor juridice ce se 
poartă asupra problemei «crimelor împotriva ecosferei». 


Crime împotriva ecosferei 


În 1985, foarte oficiala Comisie de reformă a 
legilor, iniţiată în Canada în 1971 în vederea modernizării 
legislației federale, publică un raport intitulat: Crime 
împotriva mediului înconjurător. Printre numeroasele 
propuneri destinate a fi discutate în Parlament, una dintre 
acestea recomandă să fie adăugat în codul criminal un nou 
delict, specific, privitor la actele ce «atentează în mod grav 
la o valoare fundamentală a societății noastre, şi anume la 
dreptul la un mediu înconjurător sănătos sau la un nivel 
rezonabil al calității acestuia». 

Totuşi, membri Comisiei, fideli esenței dreptului 
anglo-saxon, care vizează întotdeauna protecţia intereselor 
identificabile, recunosc că nu pot lua în considerare natura 


* Cf. “Do rocks have rights 7”, Center magazine, 10, 1977. 
“5 Working paper, nr. 44, 1985. 

însăşi ca subiect de drept: «Câmpul unui cod criminal care 
să se refere la delictele contra mediului înconjurător nu 
trebuie să se întindă până la a-l proteja ca atare pe acesta 
din urmă (for its own sake, spune limba engleză), 
independent de valori, de drepturi sau interese umane». 
Deşi decisă pentru a face să avanseze tezele ecologiste, 
Comisia alege tabăra adepților mediului înconjurător 
împotriva ecologiei profunde. Ea rămâne în cadrul 
umanismului clasic, deci al antropocentrismului atât de 
denunţat de radicali: «Prezentul cod criminal interzice, în 
fapt, delictele împotriva peroanelor şi a proprictății. 
Acesta nu interzice în manieră explicită sau directă 
delictele împotriva mediului înconjurător însuşi.» 

În ciuda distanțelor luate față de tezele 
fundamentaliste, două elemente rămân semnificative în 
privinţa progreselor acestora din urmă în cadrul opiniei 
«luminate». Mai întâi, titlul însuşi al raportului, extrem de 
ambiguu, întrucât pare să conceadă ideea că ar putea exista 
crime împotriva naturii — şi nu doar contra oamenilor. De 
altfel, este clar că ideea unui drept al obiectelor este 
suficient prezentă în aerul timpului pentru ca juriştii, 
chemaţi să emită propoziţii susceptibile de a ajunge în faţa 
Parlamentului, să resimtă nevoia de a o discuta într-un 
mod explicit. În ciuda rezervelor sale, Comisia va admite, 
la capătul unei lungi argumentații, că poluările grave ar 
putea fi considerate ca autentice crime, în sensul Juridic al 
termenului. 

Reacţia mediilor ecologiei profunde nu a fost mai 
puțin aprinsă, după cum depun mărturie dezbaterile ce au 
urmat, reflectate, printre altele, într-un articol al lui Stan 

Rowe, intitulat Crimes against the ecosphere (Crime 
împotriva ecosferei)”. Concluziile sale merită să fie 
expuse aici, întrucât sunt ilustrative pentru poziţiile 
antireformiste: 

«Raportul intitulat «Crime împotriva mediului 
înconjurător» acceptă parti pris-ul  antropocentrist 
(homocentric) tradițional, conform căruia mediul ambiant 
nu este nimic altceva decât sugerează etimologia sa, adică 
un simplu context împrejmuitor pentru lucruri de o mai 
mare valoare — şi anume oamenii. În acest sens comun, 
mediul ambiant nu este decât o periferie, iar conceptul său 
intrinsec peiorativ. Este, deci, logic, în aceste condiţii, ca 
apărarea mediului să fie concepută doar în termeni de 
utilitate pentru om. Acesta nu este decât o «valoare socială 
şi un drept, iar nu un lucru ce posedă valoare intrinsecă. 
Argumentația mea constă în a arăta că doar alternativa 
inversă — şi anume recunoaşterea valorii intrinseci a 
mediului ambiant şi, prin urmare, a drepturilor sale proprii 
— asigură o bază incontestabilă pentru a-l proteja împotriva 
crimelor de degradare sau de jefuire.» 

Urmarea textului dezvoltă două idei, şi ele perfect 
reprezentative pentru principiile radicale: caracterul sacru 
al vieții universale, al «biosferei» şi consecințele 
dezastruoase ale Declarației drepturilor omului şi ale 
cetățeanului, ca ŞI ale umanismului asociat acesteia. La 
primul punct, Rowe precizează cu cea mai mare grijă că 
nu este vorba în primul rând de viaţa umană, ci de ecosferă 


“ Publicat în R. Bradley şi S. Duguid, Environmental Ethics, 


vol. II, Simon Fraser University, 1989. 

în ansamblul său. Ciudată ierarhie, care rezultă, totuşi, din 
aşa-zisul principiu al «egalitarismului biosferic», conform 
căruia se cuvine să fie protejat totul înaintea părților sale. 
Holismul, adică teza filosofică după care totalitatea este 
superioară indivizilor din punct de vedere moral, este 
aşadar asumată în modul cel mai explicit cu putinţă ca o 
temă pozitivă a ecologiei profunde. Împotriva 
individualismului caracteristic modernității occidentale, 
termenul însuşi trebuie revalorizat, chiar reabilitat, întrucât 
«sistemul ecologic, ecosfera, este realitatea din care 
oamenii nu constituie decât o parte. Aceştia sunt aşezaţi în 
ca şi în totală dependență de ea. lată sursa valorii 
intrinseci a mediului ambiant». Astfel, nu ne va surprinde 
când critica se va continua ca o denunțare viguroasă a 
idealurilor Revoluţiei franceze: «Declarația franceză a 
drepturilor omului şi ale cetățeanului a definit libertatea 
prin faptul de a nu fi niciodată restrâns în dreptul său de a 
face orice (faire n'importe quoi) — lumii naturale, firește — 
din moment ce asta nu lezează drepturile altuia. În siajul 
acestui sentiment popular (...) George Grant a definit 
liberalismul ca ansamblul credințelor ce rezultă din 
postulatul central după care esența omului ar fi libertatea 
sa ŞI, prin urmare, sarcina lui principală în viaţă va fi cea 
de a modela lumea conform voinței sale. Acesta este 
principiul normativ ce stă la baza distrugerii masive a 
mediului ambiant, care are loc peste tot unde cultura 
occidentală îşi face simțită influența — distrugere care ar 
putea fi contracarată doar prin recunoaşterea drepturilor şi 
valorii intrinseci a naturii.» 

Faţă de Comisia federală, Stowe propune, deci, să 
fie «recunoscută supremația valorilor ecosferei» asupra 
celor ale umanismului şi să fie elaborată, prin analogie cu 
conceptul de «crimă împotriva umanității», noțiunea de 
«crimă împotriva ecosferei», care să includă, în primul 
rând, «bogăţia şi creşterea economică, ambele exploa- 
tatoare şi încurajate de o filosofie homocentricăy. Trec 
peste conținutul tezei (dar într-o zi va trebui ca ecologiștii 
radicali să înțeleagă cum şi de ce rata natalității este mai 
„mică în Europa şi în Statele Unite decât în lumea a treia, în 
timp ce grija față de mediul înconjurător este infinit mai 
mare; lumea modernă nu are, aşadar, doar aspecte 
negative!). Să reținem, cel puţin, că ecologia profundă va 
face de acum din holism şi din antiumanism sloganuri 
manifeste ale luptei împotriva modernității (termenii 
înşişi, conotaţi pozitiv, sunt — repet — omniprezenţi în 
această literatură). Merită să insistăm asupra acestui aspect 
pentru că ne permite să înțelegem de ce acest funda- 
mentalism ajunge să fie «anclasabil» din punct de vedere 
politic, întrucât amestecă teme tradiționale ale extremei 
drepte cu cele ale extremei stângi. Motivul este destul de 
ușor de identificat. După cum am sugerat în paginile 
precedente, critica externă a modernităţii nu se poate face 
decât în numele unui altceva radical, situat îm amonte 
(nostalgie romantică neo-conservatoare) sau în aval 
(utopie progresistă a unui viitor radios) față de timpul 
prezent, demonizat. 

De unde echivocul unei ideologii, care se pretează 
constant la o dublă lectură. Arne Naess şi George Sessions 
au încercat să grupeze motivele principale într-un text ce 

se cere citat aici în întregime, întrucât poate fi considerat 
ca unul din manifestele cele mai fiabile ale mişcării, 
expunând — cu propriile sale cuvinte — «termenii şi 
propoziţiile cheie ce stau la baza ecologiei profunde»: 

«1) Bunăstarea şi înflorirea vieții umane și non- 
umane pe pământ sunt valori în sine (sinonime: valori 
intrinseci, valori inerente). Aceste valori sunt indepen- 
dente de utilitatea pe care lumea non-umană ar avca-o 
pentru scopurile omului. 

2) Bogăția şi diversitatea formelor viului contribuie 
la realizarea acestor valori şi sunt, prin urmare, de 
asemenea valori în sine. 

3) Oamenii nu au dreptul să reducă această bogăţie 
şi această diversitate decât pentru satisfacerea nevoilor 
vitale. | 

4) Înflorirea vieţii şi a culturii omeneşti sunt 
compatibile cu o diminuare substanțială a populaţiei 
umane. Înflorirea vieţii non umane necesită această 
diminuare. 

5) Intervenția umană în lumea non umană este 
astăzi excesivă, iar situația se degradează rapid. 

6) Trebuie, deci, să ne schimbăm foarte serios 
orientările politice pe planul structurilor economice, 
tehnologice şi ideologice. Rezultatul operațiunii va fi cu 
totul diferit de starea actuală de lucruri. 

7) Schimbarea ideologică constă în principal în 
faptul de a valoriza calitatea vieţii (de a locui în situaţii de 
valoare intrinsecă), mai degrabă decât a viza, fără încetare, 
un nivel de viaţă mai ridicat. Va trebui să aibă loc o 

conştientizare serioasă a diferenței între mare (big) şi 
măreț (great). 

8) Cei care subscriu la punctele pe care le-am 
enunțat au o obligație, directă sau indirectă, de a lucra în 
sensul acestor schimbări necesare.» 

Ultima remarcă face legătura între aspectele 
teoretice ale programului şi voința practică de a fonda un 
nou militantism. Fără a repune în discuţie autodefinirea 
ecologiei profunde de către doi din reprezentanții săi, văd 
posibilă — la rândul meu şi păstrând o minimă distanță — 
propunerea unui tip ideal care să țină cont de alte aporturi 
şi să încerce să o situeze în logica unei deconstrucţii a 
modernității: 


l. Critica «civilizaţiei occidentale»: Revoluţia contra 
reformismului 


Să evităm încă o neînțelegere. Anumiți ecologişti 
profunzi, printre care Roderick Nash şi, într-o oarecare 
măsură, Stone însuşi, au vrut să înscrie recunoașterea 
drepturilor naturii în logica societăților democratice. Ca și 
în tradiția utilitaristă — pe care am văzut-o la: lucru în 
revendicarea dreptului pentru animale — ar trebui arătat că 
după emanciparea negrilor, a femeilor, a copiilor şi a 
dobitoacelor, ar veni vremea arborilor și a pietrelor. 


“5 Arne Naess, The deep ecological movement: some 

Relația non-antropocentrică față de natură şi-ar găsi, 
astfel, locul în mişcarea generală de eliberare ce 
caracterizează istoria Statelor Unite. Această prezentare a 
lucrurilor este, fără îndoială, falacioasă  (trcburc, 
bineînţeles, să se confere respectabilitate ecologiei 
profunde inserând-o în dinamica societăţii americane). În 
sfârşit, este clar că ideea unui drept intrinsec fiinţelor 
naturii se opune radical umanismului juridic ce domină 
universul liberal modern. Majoritatea  ecologiştilor 
profunzi nu s-au înşelat, de altfel, considerând că propriul 
lor proiect intra pe orbita a ceea ce anii '70 ar fi considerat 
drept «contracultură» în raport cu modelul occidental 
dominant. Bill Devall o subliniază foarte clar: «Ecologia 
profundă, spre deosebire de doctrinele ecologiste de tip 
reformist, nu este doar o mişcare socială pragmatică, 
orientată pe termen scurt, având ca obiectiv oprirea 
energiei nucleare sau curățarea cursurilor de apă. 
Obiectivul său principal este de a repune în discuţie 
modelele gândirii convenționale ale Occidentului modern 
şi de a propune o alternativă.» 

Întreaga problemă constă, bineînțeles, în a preciza 
ce se înțelege prin «Occidentul modern» şi în numele 
căror principii are loc critica. Răspunsul ni se oferă sub 
înfățișarea unui tablou, chiar dacă este dat într-o manieră 
impresionistă, prin tuşe succesive. Sunt denunţate, în 
ordinea apariției lor istorice, «tradiția iudeo-creştină», 
întrucât plasează spiritul şi legea sa deasupra naturii, 
dualismul platonician, din acelaşi motiv, concepția tehnică 
asupra ştiinţei, ce se impune în Europa începând din 
secolul XVII cu Bacon şi Descartes, pentru că reduce 

universul la un stoc de obiecte în slujba omului, precum şi 
lumea industrială modernă în ansamblul ei, care acordă un 
primat economiei față de orice alt considerent. Nu vom 
putea schimba lumea doar reamenajând sistemul, aşa cum 
cred — în mod naiv — reformiştii. Ne trebuie o revoluţie 
autentică, inclusiv pe plan economic, ceea ce implică 
faptul că această critică a lumii moderne se alimentează 
din principii radicale. l 

Sursele ecologiei profunde vor fi, deci, şi ele 
localizate într-o exterioritate radicală față de civilizația 
occidentală. Vom găsi, în această dezordine, o referință ce 
se sprijină pe valorile ignorate ale Orientului, pe care 
tinerii americani îl descoperă în anii ‘50-60, prin 
intermediul unor cărți «marginale», precum acelea pe care 
Alan Watts sau Daisetz Suzuki le consacrau pe atunci 
buddhismului zen“$. În acelaşi stil, plus culpabilitatea, 
revalorizarea modurilor de viaţă tradiționale ale indienilor 
americani va furniza, de asemenea, modele «alternative»: 
tradițiile religioase şi moravurile amerindienilor dau un 
exemplu de viaţă în armonie cu natura originilor. Şi aici, 
anii '60 oferă pleiada lor de vestitori, începând cu Carlos 
Castaneda, a cărui întreagă operă se; străduieşte să arate 
superioritattea «vechii înțelepciuni» față de nebunia 
tehnicii contemporane. Dar şi gânditori ca Marcuse, Ellul, 
dar, mai ales, Heidegger sunt convocați la bară ca martori, 
pentru a acuza Occidentul, în timp ce, de partea filosofiei 
clasice, Spinoza e reabilitat cu titlu postum împotriva 


* A. Watts, The spirit of Zen : a way of life, work and art in 
the far east (1955), D. Suzuki, Essays in Zen Buddhism (1961). 

ignobilului Descartes, părinte fondator al antropocentris- 
mului modern. Autorul Eticii nu a arătat în panteismul său 
că natura era divină, dotată ca atare cu valoare intrinsecă, 
în timp ce omul, departe de a fi stăpân şi posesor, nu 
constituie decât o parte infimă? În aceeași optică, 
Robinson Jeffers, filosof californian şi spinozist radical, 
cel care a inspirat lucrările unor ecologişti profunzi ca 
George Sessions", lansează explicit un apel la edificarea 
unci filosofii «neumaniste», singura susceptibilă, în ochii 
lui, să răstoarne paradigma dominantă a antropocen- 
trismului pentru a acorda naturii, în sfârşit, drepturile pe 
care le merită. 


2. Antiumanismul sau «preferința naturală» 


«Ostilitatea umanistă» față de «lucrurile non umane» 
este, deci, cea care explică faptul că «cultura occidentală 
diferă de majoritatea celorlalte culturi prin această 
permisiune generoasă de a distruge și care, începând din 
secolului al XVII-lea, n-a încetat să se răspândească». 
Tema va fi reluată fără încetare până în cărți de succes 
precum cea a lui David Ehrenfeld, The arrogance of 
humanism (1979). Ea îşi găseşte azi chiar o traducere 
franceză în Contractul natural al lui Michel Serres. De la 


iu Cf. George Sessions, “Spinoza and Jeffers on man in 
nature”, Inquiry, 20, 1977. 

48 Mary Midgley, op. cit., p. 105. 

Descartes şi formidabilul său proiect de stăpânire, noi nu 
am încetat să dominăm lumea, fără limite. Mai întâi, am 
privat-o de orice mister, decretând-o manipulabilă și 
calculabilă, după bunul nostru plac. S-a terminat cu 
animismul şi cu «calităţile» oculte, aceste puteri tainice ce 
mai traversau natura alchimiştilor Evului Mediu. Ba chiar 
mai mult, nemulțumindu-ne cu dezvrăţirea universului, am 
pus în locul ei, o dată cu naşterea industriei moderne, 
mijloacele de a o consuma până la completa epuizare. lată, 
conform lui Serres, noutatea în această privinţă: pentru 
prima oară, fără îndoială, în istoria umanității, problemele 
ridicate de devastarea pământului au ajuns globale. Ca pe 
o navă pierdută în furtună, fuga nu este posibilă, nu există 
loc unde ne-am putea căuta adăpostul salvator. De acum, 
această lume pe care am tratat-o ca pe un obiect redevine 
subiect, capabil de răzbunare; deteriorată, poluată, maltra- 
tată, ea ameninţă astăzi să ne domine, la rândul ei. De 
unde ideea unui «contract natural», analog faimosului 
contract social al filosofilor din secolul al XVIII-lea. Aşa 
cum aceştia din urmă propuseseră să se guverneze prin 
lege relaţiile inter-umane, ar trebui imaginate astăzi, sub 
aceleaşi auspicii, raporturile cu natura. Poate mai concret, 
contractul cu natura ar însemna restabilirea unei anume 
justiții. Din «parazit», care girează în sens unic, deci 
într-un mod inegal, raportul cu natura, omul trebuie să 
devină «simbiot», să accepte schimbul ce constă în a da 
înapoi ceea ce ai împrumutat: «Întoarcere, deci, la natură! 
Ceea ce înseamnă: să adaugi încheierea unui contract 
natural la contractul exclusiv social, contract natural de 
simbioză şi reciprocitate, în care raportul nostru față de 

lucruri ar renunța la stăpânire şi posesie în favoarea unei 
ascultări  adnurative... Dreptul de stăpânire şi de 
proprietate se reduce la parazitism. În opoziţie cu acesta, 
dreptul la simbioză se defineşte prin reciprocitate; cu 
statutul de subiect de drept, cu cât natura îi dă mai mult 
omului, cu atât acesta trebuie să-i înapoieze pe măsură». 

Că un atare program implică o punere în discuţie 
radicală a tradiției umaniste, chiar o oarecare întoarcere la 
vechile concepţii asupra dreptului, nu doar un simplu 
adaos, nici Michel Serres nu poate omite accastă 
subliniere. Ca şi the deep ecologists americani, el trebuie 
să facă procesul Declaraţiei franceze de la 1789, care 
«ignoră şi trece sub tăcere lumea», devenită victima sa. 
Conform acelor definiţii ale dreptului pe care le combate, 
omul singur, «ca subiect al cunoaşterii şi al acţiunii, se 
bucură de toate drepturile, iar obiectele sale de nici unul... 
lată de ce destinăm lucrurile, în mod fatal, distrugerii». 
Trebuie, deci, să răsturnăm perspectiva umanistă a 
Declaraţiei drepturilor omului. lar astăzi, Serres înțelege 
să apere punctul de vedere al acestor obiecte: «O dată în 
plus, trebuie să facem dreptate celor învinşi, prescriind 
drepturi ființelor care nu au.» 

Se va obiecta, nu fără motiv, că e vorba aici de o 
fabulă cu valoare de metaforă, mai degrabă decât de o 
argumentaţie riguroasă. Pare, în fapt, destul de greu să 
conferi un sens propriu contractului propus de Serres 
(«Bună ziua, Doamnă natură, aş vrea să facem o 
înțelegere...»). În Principiul responsabilităţii, Hans Jonas 


% Le contrat naturel. Flammarion, 1990, p. 67. 

stabilea şi el o legătură filosofică între necesitatea unei 
critici a umanismului şi cea a unei recunoaşteri a 
drepturilor naturii. În capitolul intitulat semnificativ «Un 
drept etic autonom al naturii?», nici el nu ezita, la rândul 
său, să răspundă afirmativ la această întrebare. Invocând 
opinia după care «obligaţia noastră se întinde dincolo de 
interesul strici al omului», el decreta «în afara mizei 
limitarea  antropocentrică proprie tuturor  eticilor 
trecutului». Totuşi, Jonas nu va împinge analogia între 
umanitate şi naturalitate până la a considera natura ca pe o 
«persoană», în sensul clasic al termenului. În fapt, aceasta 
nu ar putea angaja contracte cu noi — motiv pentru care 
Jonas consideră puţin incoerentă şi forțată ideea unui 
«contract natural”0). Cu toate acestea, el crede că «nu este 
lipsit de sens să te întrebi dacă starea naturii extra-umane, 
a biosferei în totalitatea, precum şi în părțile sale, care sunt 
acum în puterea noastră, nu a devenit, prin însuşi acest 
fapt, un bun încredințat omului şi că această stare a naturii 
are faţă de noi ceva analog unei pretenții morale — nu doar 
pentru binele nostru, ci pentru hinele său propriu şi ca un 
drepi al său... Ceea ce ar insemna Să căutăm nu numai 
binele uman, ci şi binele lucrurilor extra-umane, adică să 
extindem recunoaşterea «scopurilor in Sine» dincolo de 
sfera omului şi să integrăm această solicitudine în 
conceptul binelui comun» — ceea ce, după Principiul 
responsabilităţii, nici o morală umanistă nu a fost încă în 
stare să facă, şi tocmai din acest motiv. 


50 Cf. “De la gnose au “principe responsabilité” : un entretien 


avec Hans Jonas”, Esprit, mai 1991, p. 15. 

Dacă lăsăm la o parte metafora contractualistă, 
într-adevăr puţin riguroasă în contextul unei reabilitări a 
drepturilor naturii împotriva — tocmai — a logicii antropo- 
centriste care a fost aceea a gânditorilor contractului (ne 
amintim, aceasta a fost argumentaţia lui Mary Midgley), 
observăm ce unitate de vederi leagă între ele aceste 
versiuni americane, germane şi franceze ale ecologiei 
profunde, căci în toate aceste variante e vorba să fie repusă 
în discuţie tradiția modernă a umanismui juridic pentru a 
se ajunge la ideea că natura posedă o valoare intrinsecă şi 
că este, ca atare, demnă de respect. Şi în această optică, 
Jonas propune chiar să i se aplice conceptul de «scop în 
Sine», despre care se ştie cât de mult era prețuit de 
gândirea epocii Luminilor, fiind rezervat cxclusiv ființelor 
umane, obiectele naturale neavând niciodată decât statutul 
de mijloace. Astfel revalorizat, Cosmosul, în ansamblul 
său, vede atribuindu-i-se un coeficient pozitiv superior 
celui al omenirii însăși, întrucât constituie condiția primă 
în ierarhia fiinţelor. Natura poate să se dispenseze de om, 
însă reciproca nu este valabilă, de unde se legitimează, pas 
cu pas, şi ideea unei «preferințe naturale», ca orizontul 
metafizic cel mai logic, la urma urmei, al ecologiei 
profunde. 

Aceasta este şi semnificația ultimă a referiri la 
Spinoza. După cum scrie ecologistul german Klaus 
Meyer-Abisch, inspirându-se din această metafizică 
panteistă: «Natura se continuă în noi, devenind limbaj și 
artă, iar în celelalte fiinţe vii ea își trăieşte — ca să zicem 
aşa — propria viaţă (i.e., viaţa naturii). Viaţa noastră şi cea 
a lunii înconjurătoare este viaţa sa.» «Natura naturans, 

forţa creatoare, este pretutindeni ea însăși totul. Astfel, ea 
este adevăratul centru al lumii.» Concluzia, ce se vrea o 
reabilitare a holismului, se impune: «Dacă un copac moare 
sau dacă un om moare, în ambele cazuri moare o ființă vie 
şi se întoarce în țărână”!.» Dar suntem noi oare convinși că 
cele două dispariţii au aceeași semnificaţie, acceaşi 
valoare, că distrugerea unor populaţii întregi este 
într-adevăr comparabilă cu aceea a copacilor care compun 
o pădure? 

Cu toate cele menţionate, nu trebuie să ne 
imaginăm că tezele «neumaniste» ale ecologiei funda- 
mentale apar doar în sferele înalte ale filosofiei profe- 
sioniste. Acestea se regăsesc, formulate mai clar sau mai 
puţin clar, în toate mişcările Verzi din Europa, cum atestă, 
de exemplu, un pasaj din ultima carte a lui Antoine 
Waechter: «Cuvântul «natură» este exclus din orice 
discurs ca şi cum ar fi indecent sau, cel puţin, pueril să 
invoci ceea ce el desemnează. Termenul de mediu 
înconjurător s-a impus, fiind în aparenţă mai credibil (...). 
Alegerea nu este neutră. Etimologic, sintagma «mediu 
ambiant» desemnează ceea ce înconjoară, iar în context, 
mai precis, ceea ce înconjoară specia umană. Această 
viziune antropocentristă este conformă spiritului civili- 
zaţiei noastre cuceritoare, a cărei singură referință este 
omul şi orice acțiune tinde către o stăpânire totală a 
pământului (...). Această concepție este unul din punctele 
de ruptură fundamentale cu filosofia ecologistă, care vede 


`l K, M. Meyer-Abisch, Wege zum Frieden mit der Natur, 


Miinchen, 1984, pp. 90, 100, 187. 

ființa umană ca pe un organism printre milioane de alte 
organisme şi consideră că orice formă de viaţă are dreptul 
la o existență autonomă 7.» 

Tema constituie şi fondul ideologic al unei 
organizații ca Greenpeace, care îşi anunţă clar orientarea 
într-un editorial din ale sale Chroniques, datat aprilie 
1979: «Sistemele de valori umaniste trebuie înlocuite cu 
valori supraumaniste, care plasează orice viață vegetală şi 
animală în sfera luării în considerare legală şi morală. Şi, 
pe termen lung — fie că place sau nu unuia sau altuia —, 
dacă este cazul, va trebui să se recurgă la forță împotriva 
acelora care continuă să deterioreze mediul ambiant.» 

Avertismentul este clar: depăşirea umanismului în 
folosul unei încoronări a regnului vegetal și animal ca 
subiecte ale eticii şi ale dreptului nu se va face fără 
împotrivire -— argument, de altfel, coerent dintr-o 
perspectivă în care e vorba să se pună capăt, în sfârşit, 
logicii acelor faimoase «dreptun ale omului», care nu au 
servit decât la legitimarea uitării sau chiar a distrugerii 
lumii prin năvălirea tehnicii. 

În acelaşi stil un Jean Brière, fost membru al 
Verzilor şi prieten apropiat al lui Waechter, sugerează să 
fie «secat izvorul supraproducției de copii în lumea a 
treia», în timp ce Jean Frechaut, care şi el a fost un timp 
membru al Verzilor, visează la un «guvern mondial ce ar 
putea oprima populaţiile astfel încât să reducă poluarea şi 
să schimbe dorințele, ca şi comportamentele, prin mani- 


5? Op. cit., p. 151. 

pulări psihologice»! Delir al unor marginali, ce nu 
exprimă sentimentul general, pacifist, al ecologiştilor 
radicali? Poate — sau fără îndoială, chiar —, dacă suntem 
atenţi doar la forma, în fapt revoltătoare, în care aceștia se 
exprimă. Dar fondul? Nu spun ei cu voce tare ceea ce 
mulți gândesc în şoaptă? Când se vorbeşte despre «bomba 
D», adică, pentru neinițiaţi, despre suprapopulare, despre 
ce este vorba de fapt? Nimeni nu va contesta că avem de a 
face aici cu o dificultate reală şi că rata fecundității 
anumitor ţări i-ar putea îngrijora pe cei care, cu un titlu sau 
altul, se ocupă de destinul acelor populaţii. Dar, ca 
întotdeauna, există diferite moduri de a aborda o problemă 
foarte serioasă. Când se ajunge să se susțină că numărul 
ideal al ființelor umane, din punctul de vedere al nevoilor 
ființelor non umane, ar fi de 500 milioane (James 
Lovelock), chiar de 100 milioane (Arne Naess), am vrea 
să ni se explice exact cun se înțelege punerea în practică a 
acestui atât de înalt obiectiv filantropic. Căci, şi aici, visele 
ecologiştilor radicali devin adesea coşmaruri, după 
modelul acelui program al morţii elaborat în linişte de 
către William Aiken şi publicat într-o lucrare colectivă ce 
se bucură de o reputație excelentă: «o mortalitate umană 
masivă ar fi un lucru bun şi este de datoria noastră să o 
provocăm. E de datoria speciei noastre, vis-à-vis de mediu, 
să elimine 90% din efective”“!» 


* Aceste două pasaje sunt citate şi comentate de către 
Pronier şi Le Seigneur, op. cit. , pp. 191, 208. 
54 Citat de A. Berque, Mediance, p. 76. Să adăugăm că, în 


versiunea originală, textul lui Aiken a fost publicat de către Tom 

Și nici să nu uităm că acest gen de consideraţii 
trebuia să-i facă pe mulţi dintre ecologiştii germani să 
prefere sistemul sovietic regimului de democraţie liberală. 
Jonas însuşi, pe care unii îl consideră un autentic filosof, 
trebuia să dea exemplu atunci când, la sfârşitul anilor '70, 
atribuia încă  totahtarismului «meritul» planificării 
riguroase a consumului, care îi constrângea astfel pe 
fericiții săi subiecți la o «frugalitate sănătoasă» (sic!). 
Mi-ar fi atât de uşor să mă abțin de la ironie. Să zicem că 
paginile consacrate acestui subiect de către Jonas în al său 
Principiu al responsabilității nu adaugă nimic gloriei 
intelectualilor acestui secol şi că ele infirmă în bună parte 
chiar titlul cărții sale”. 


3. Frankenstein sau ucenicul vrăjitor: tehnica in discuție 


Este ecologia profundă ostilă ştiinţei? Astfel formula- 
tă, intrebarea nu are deloc sens. Trebuie să îi precizăm 
termenii. Dacă se înțelege prin ştiinţă o înțelepciune 
globală, o nouă cosmologie ce şi-ar avea originile în 
viziunile tradiționale şi religioase despre lume, care au fost 


Regan într-o culegere de eseuri consacrate eticii mediului înconjurător 
(Earthbound, “New introductory. Essais in Environmental ethics”, 
Random House, New York, 1984). Nu e vorba, deci, de un text 
marginal, ce reflectă opinia unui nebun izolat. 

5$ Dominique Bourg e unul dintre puținii care a înțeles corect 
acest aspect al cărții lui Jonas. Cf. excelentelor sale articole la acest 
subiect, publicate în revista Esprit. 

cele ale anticilor (de preferință greci, chinczi sau indieni), 
„atunci fundamentalismul este pentru. Dacă, în schimb, este 
vorba despre tehnica modernă, legată strâns de naşterea 
unei civilizaţii occidentale antropocentriste, în întregime 
orientată către producție şi consum, atunci e clar că 
atitudinea sa nu ar putea fi decât negativă. Chiar cu totul 
negativă, până într-acolo încât filosofii care au plasat 
critica tehnicii în centrul operet lor devin treceri obligatorii 
— începând bineînțeles cu Heidegger, despre care Bill 
Devall nu ezită să spună că este, împreună cu Whitehead, 
gânditorul european «cel mai influent» asupra mişcării ”. 
Principiul responsabilității îşi construieşte, în mare 
parte, pe această temă formidabilul său succes. De la 
prima pagină cărțile sunt date pe faţă: «teza liminară a 
acestei cărți este că promisiunea tehnicii moderne s-a 
transformat într-o ameninţare (...). Supunerea naturii în 
vederea bunăstării oamenilor a antrenat, prin lipsa de 
măsură a succesului său, care se întinde acum la natura 
omului însuşi [Jonas se gândeşte aici la ştiinţele viului și la 
posibilitatea de a opera manipulări genetice asupra speciei 
umane], cea mai mare provocare pentru fiinţa umană pe 
care capacitatea ei de a produce a antrenat-o vreodată». 
Frica de tehnică duce la întoarcerea vechilor mituri 
ştiințifico-fantastice. În povestea lui Frankenstein, ca și în 
cea a ucenicului vrăjitor, asistăm la o răsturnare prin care 


s5 În particular, numeroşi filosofi americani care se 


interesează, în acelaşi timp de conştiinţa ecologică şi de filosofiile 
contemporane, discută critica heideggeriană a filosofiei occidentale și 


a societăților occidentale contemporane.” 

creatura devine stăpâna stăpânului ei. Ecologia profundă 
vede o bună aplicare a acestei metafore asupra tehnicii. 
După Jonas, istoria relaţiei noastre cu lumea ar trece prin 
trei etape, fiecare caracterizată de un anumit tip de putere. 
Mai întâi, aceea pe care omul o cucereşte treptat asupra 
naturii. Acesta corespunde emergenţei tehnicii ca proiect 
de dominare a pământului. Însă această primă putere tinde 
astăzi să se inverseze: tehnica ne scapă, astfel încât noi nu 
mai controlăm propria noastră stăpânire. De exemplu, 
pentru a evoca o temă care îl preocupă pe Jonas, noi 
dispunem de mijloace pentru a efectua modificări genetice 
susceptibile să schimbe specia, atât cea animală cât şi cea 
umană. Or, nu există nici un mijloc, etic, juridic, politic 
sau de alt fel, pentru a controla experienţele despre care 
ştim că au loc în fiecare zi, în laboratoarele răspândite în 
lume. Mai mult chiar, totul ne face să credem că, din 
imperative economice evidente (descoperirea unui vaccin, 
a unui medicament etc. poate fi miza unor sume 
considerabile), experienţele cele mai îngrijorătoare nu vor 
face decât să se înmulțească tot mai mult, fără ştirea 
noastră. Creatura scapă astfel stăpânului său şi riscă să-l 
aservească într-un mod ireversibil. Ar trebui, deci, 
instaurată o a treia putere, controlată din nou stăpânirea 
naturii. Dar această sarcină pare imposibilă sau, cel puţin, 
irealizabilă, după Jonas, în cadrul unei societăţi 
democratice. Ar trebui să se recurgă la forță — se regăsesc 
aici concluziile mișcării Greenpeace —, la constrângerea 
statului, de exemplu, pe care Jonas” nu se poate abţine să 


57 Cf. Le Principe responsabilité, Cerf, 1990, p. 205 şi urm. 

îl admire şi să-i încurajeze exercițiul în ţările din Est şi în 
Uniunea sovietică... 

În fapt, aici este toată problema. Nici un democrat 
serios nu va contesta că trebuie, dacă nu să fie limitată 
desfăşurarea tehnicii, cel puţin controlată şi orientată. Că 
acest control trebuic efectuat cu preţul democraţiei însăși, 
este un pas suplimentar pe care ecologiştii profunzi — 
animați, cum sunt, de ura faţă de umanism şi faţă de 
civilizația occidentală, dar şi de fascinația nostalgică a 
modelelor trecute (indienii) sau viitoare (comunismul) — 
nu ezită aproape niciodată să-l treacă. Pentru această 
propensiune există rațiuni care încep să apară, sper, şi pe 
care o anumită dragoste de viaţă, care o dublează pe cea 
pentru natură, nu face decât să le întărească. 


4. «Biocentrismul» sau cultul vieții 


Dragostea de viaţă, pentru propria viaţă ca și 
pentru a acelor ființe care ne sunt dragi, este, în mod 
evident, una din pasiunile cele mai comune ale umanităţii. 
Nu este nimic aici care să şocheze şi nimic ce ar putea să 
treacă drept caracteristic unei sensibilități ideologice 
particulare. Dar când acest ataşament se transformă în 
«vitalism», când se îndreaptă asupra a ceea ce ecologişti 
profunzi numesc «biosferă», atunci îşi schimbă 
semnificaţia. «Biosferăy»: termenul merită unele precizări. 
Acesta nu desemnează, aşa cum s-ar putea crede la prima 
vedere, simpla totalitate a ființelor vii. El definește mai 

degrabă ansamblul elementelor care, în sânul ecosferei, 
contribuie la desăvârşirea şi la înflorirea vieţii în general. 
De ce este esențială această nuanţă? Pur şi simplu pentru 
că permite să se facă diferenţa între o dragoste de viață 
încă «homocentrică», rezervată fiintelor umane, şi o 
dragoste «holistică», ce se extinde asupra întregului 
«biogen», de care depinde, direct sau indirect, existența 
noastră. 

Mai clar, este vorba să fie recunoscut şi aici că 
oamenii nu sunt decât o parte infimă din univers, de care 
depind în întregime, şi astfel acesta din urmă trebuie să 
facă obiectul unei valorizări şi al unui respect mai înalte 
decât cele pe care le rezervăm de obicei umanităţii. După 
cum subliniază neobosiți fundamentaliştii noștri, «recu- 
noaşterea acestei dependențe decisive ar trebui să conducă 
la ridicarea valorii mediului generator de viață la nivelul 
unui scop în sine [...] Anumite ecosisteme ar trebui să fie 
strict prezervate şi ar trebui să se dea componentelor lor 
alte nume decât cel de «resurse», pentru a indica faptul că 
acestea sunt sacrosancte».Ceea ce ar permite să terminăm 
cu «această tradiție naivă din punct de vedere ecologic, a 
oamenilor care nu valorizează decât oamenii, această 
tradiție susținută de o etică homocentrică, rezultat al unei 
lungi istorii umaniste în sânul căreia natura, concepută ca 
mediu ambiant, a fost depreciată și considerată o lume 
alienată, mai puţin decât umană, inferioară și, deci, 
nedemnă de o valorizare fundamentală». 


58 Stan Rowe, Crimes against the ecosphere, p. 89. 

Am fost adesea frapat, de-a lungul lecturilor mele, 
de frecvenţa cu care expresiile religioase — «valori 
sacrosancte», «sfințenie a vieţii» (Sanctiry of life) etc. — 
reveneau sub pana ecologiştilor profunzi atunci când 
trebuiau să invoce viul în general. Trebuie să cădem de 
acord că faptul se poate explica destul de bine prin 
caracterul holist al acestei gândiri. Vrând să depăşească 
limitele umanismului, se ajunge să se considere biosfera 
ca o entitate cvasidivină, infinit mai înaltă decât orice 
realitate individuală, umană sau non-umană. În acelaşi 
timp exterioară oamenilor şi superioară lor, aceasta poate 
fi privită, la limită, ca veritabilul lor principiu creator — 
aici regăsim una dintre figurile clasice ale divinității; Deus 
sive natura, spunea deja panteismul lui Spinoza... 

Dar acest nou spinozism întâlnește şi una dintre 
intuițiile cele mai adânci ale vitalismului nietzschean, 
aceea potrivit căreia viaţa ar constitui «esenţa cea mai 
intimă a ființei», fondul ultim al oricărui lucru şi, în 
acelaşi timp, principiul oricărei valorizări. Ne aducem 
aminte că, în numele unei astfel de referiri la viaţă, 
Nietzsche ajungea să denunțe «absurditatea» opoziţiei 
platonico-creştine dintre o lume de aici (sensibilă) şi o 
lume de dincolo (inteligibilă). Acest dualism nu ar 
ascunde, după el, decât o voinţă patologică şi «decadentă» 
de negare a existenţei reale, totuşi singura viață care 
există cu adevărat, în folosul unei pure ficțiuni produse de 
elucubraţiile unei imaginaţii bolnave. Aceasta este esenţa 
moralei şi a religiei, menită întotdeauna, într-o manieră 
nevrotică va spune mai târziu Freud, să caute altundeva un 
sens vieţii: «cealaltă lume”, aşa cum rezultă din aceste 

fapte, e sinonimă cu nefiinta, cu neviața, cu voinţa de a nu 
trăi. Vedere de ansamblu: laşitatea in faţa vieţii, şi nu 
instinctul vital, este cea care a creat „cealaltă” lume?» 
lată de ce — şi avem aici o temă crucială a 
ecologiei profunde, pe care o vom vedea reluată şi de către 
«ecofeminism» — nu ar putea exista valoare în afara 
vieții: «Judecăţile, aprecierile asupra vieţii, pro sau contra, 
nu pot fi, la urma urmei, niciodată adevărate; ele nu au altă 
valoare decât aceea de a fi simptome — astfel de judecăți, 
în sine, sunt nişte prostii“ întrucât întotdeauna viața este 
cea care se exprimă în noi şi prin noi, Chiar şi în enunţurile 
cele mai eterate, în aparență. De unde ideea, dragă 
ecologiștilor profunzi, că trebuie, în sfârşit, să reînvățăm 
să venerăm entitatea cvasisacră ce comandă alfa şi omega 
existenței noastre, în loc să ne revoltăm împotriva ei cu 
temeritatea orgolioasă şi stupidă de care dă dovadă 
civilizația occidentală. Trebuie să acceptăm realitatea 
totalei noastre imanențe față de natură, față de această 
biosferă împotriva căreia nu ne-am putea revolta decât 
într-un mod patologic, deci provizoriu şi sortit eșecului. 
Și aici ecologia profundă îşi descoperă un dublu 
chip. Întrucât acest vitalism de tip holist, a cărui țintă 
mărturisită este umanismul, autorizează două lecturi poli- 
tice. Prima, mai degrabă neo-conservatoare şi contra- 
revoluționară (ostilă Declarației drepturilor omului), şi-ar 


5 Volonté de puissance (Voința de putere), trad. Bianquis, 
Gallimard, t. I, Liv. 1, § 213. 

“0 Crépuscule des idoles. Le cas Socrate (Crepusculul 
idolilor. Cazul Socrate), $ 2. 

putea avea rădăcinile în romantismul german sau chiar în 
extrema dreaptă franceză. Arborele lui Taine, pus în scenă 
în Les déracinés (Dezrădăcinaţii) al lui Barrès, ar putea să 
îi servească drept ilustrație: maestră în morală, precum şi 
«mare masă de verdeață», planta este un obiect demn de 
admirat întrucât ea «ascultă de o rațiune secretă, de cea 
mai sublimă filosofie, care este acceptarea necesităților 
vieţii». Însă proiectul de a lua: ființa vie ca model sau, cel 
puţin, de a înrădăcina obiectivele unei existenţe autentice, 
îşi găseşte astăzi varianta sa «de stânga». Astfel 
procedează Hans Jonas, ale cărui profesiuni de credinţă în 
favoarea regimurilor comuniste au fost subliniate, care 
încearcă, la rândul său, să «plaseze în natură» scopurile 
eticii sale a responsabilității. Dacă trebuie, în ultimă 
instanță, să protejăm mediul ambiant, să-l păstrăm și 
pentru generaţiile viitoare, este, în fond, pentru că «viaţa 
spune da vieţii», pentru că ea este deja, în noi şi în afara 
noastră, în regnul animal şi vegetal, alegere a perseverării 
în ființă mai degrabă decât sinucidere. Se va obiecta, 
poate, că gândirea lui Jonas, precum şi a ecologiştilor 
germani care se reclamă de la el, este mai profundă, că 
depăşeşte cadrele unei simple filosofii a biologiei. Se va 
sublinia, de exemplu, că aceasta alocă libertății umane, şi 
nu doar naturii vii, îndatorirea etică propriu-zisă de a 
asuma, în mod voluntar, responsabilitatea păstrării lumii. 
Ceea ce înseamnă uitarea fondului romantic, antiuma- 
nist*!, care este reinvestit în această nouă filosofie a 


6l Istoricii idealismului german vor recunoaşte fără greutate 


influenţa tezelor lui Schelling asupra lui Hans Jonas. 

naturii. Jonas insistă, totuşi, în repetate rânduri, în mod 
explicit, asupra acestui fapt: dacă este adevărat că «da»-ul 
spus vieţii Şi «nu»-ul spus morţii, care caracterizează orice 
ființă vie, nu devin conştiente şi, deci, responsabile şi 
voluntare, decât în sânul umanităţii, nu e mai puţin 
adevărat că această voinţă şi această conştiinţă nu îi revin 
decăt ca specie vie care desăvăârşeşte parcursul evoluției 
naturale şi, deci, întrucât este o realitate a naturii mai 
mult decăt a libertăţii: «omul trebuie să asume «da»-ul în 
voința sa şi să-şi impună puterii sale «nu»-ul opus 
nefiinţeiS?> întrucât este «supremul rezultat al travaliului 
de finalizare a naturii». 

Aşadar, ca şi la Nietzsche sau la Schelling, s-a 
terminat cu transcendenta, iar atitudinile noastre nu sunt, 
în ultimă instanţă, decât nişte «simptome», produse ale 
vieții în general. O întrebare simplă, însă de acum crucială, 
se impune: dacă nu este nimic dincolo de viață, de ce să 
mai admitem existența unor valori situate deasupra ei, a 
unor idealuri în numele cărora am putea visa să mai facem 


62 Op. cit., p. 119. Paul Ricoeur, într-un articol consacrat lui 
Jonas, publicat în Messager Européen (nr. 5, 1991), vede limpede 
această dificultate. Întemeierea eticii pe biologie este insuficientă, 
întrucât faptul că natura „spune da vieţii” nu demonstrează necesitatea 
etică a unei acţiuni în favoarea păstrării sale de către om. Trebuie, 
după Ricoeur, ca Jonas să accepte un moment umanist, de tip kantian. 
Sau, cel puţin, aş adăuga eu, să poată fi integrată libertatea, conştiinţa 
şi voinţa în natura însăşi, inspirându-se, aşa cum o face Jonas în mod 
deliberat, dintr-o filosofie romantică, de tip schellingian, în care omul 
apare ca fiind culmea evoluţiei naturale, mai degrabă decât ca o ființă 
opusă naturii. 

ceea ce o morală vană şi desuetă numea, nu demult, 
«sacrificiul suprem»? Presimţim, poate, că legătura dintre 
ecologie şi pacifism, dintre grija de a proteja viaţa şi aceea 
de a nu ne-o risca, este mai profundă decât părea la prima 
vedere. 


5. Teama ca pasiune politică 


În adâncul ecologiei contemporane există această 
«mare teamă planetară», pe care autorii unei lucrări 
recente propun să o împartă în trei rubrici: epuizarea 
resurselor naturale, înmulțirea deşeurilor industriale, mai 
ales cele nucleare, şi distrugerea culturilor tradiționale. 
Spaime, la urma urmei, factuale şi empirice, care se referă 
la pericole, cărora ar trebui să ajungem să le măsurăm în 
mod ştiinţific realitatea şi întinderea exacte: efectul de 
seră, gaura în stratul de ozon, posibilele explozii ale 
focarelor radioactive, dispariția pădurii amazoniene și a 
locuitorilor ei, poluarea mărilor etc. Dar există şi altceva 
în grija de a păstra natura aşa cum este sau chiar de ao 
restaura aşa cum a fost, pentru a o transmite, dacă este 
posibil, intactă generațiilor următoare, şi anume principiul 


venir 


fondator al unei politici. egip 
Cel puțin, este ceea ce Hans Jonas a vrut să descrie 
de-a lungul a ceea ce el numeşte o «euristică a fricii». 


6 Pierre Alphandéry, Pierre Bitoun şi Yves Dupont, 


L'Equivoque écologique, La Découverte, Paris, 1991, p. 101 sg. 

Ideea, mai puţin clară decât pare la prima vedere, merită, 
cu atât mai mult, atenţia cu cât ea conţine o temă majoră a 
ecologiei fundamentale. Despre ce este vorba? În primul 
rând, despre conştientizarea formidabilului decalaj dintre 
puţinele noastre lumini şi, pe de altă parte, enormul 
potenţial de distrugere de care dispunem. lar aici Jonas nu 
se gândește atât la unul sau altul dintre pericolele 
particulare, la cel nuclear, de exemplu, cât la dezvoltarea 
însăşi a tehnicii în general. Aceasta — ca şi monstrul lui 
Frankenstein sau fiinţa care-i scapă ucenicului vrăjitor — 
dezvoltă capacităţi de nimicire a pământului care sunt şi 
mai înfricoşătoare întrucât se eliberează, precum în 
miturile evocate, de orice control posibil din partea 
omului. În vremurile de demult, în secolul XVIII, încă, se 
păstra un gen de armonie între cunoaşterea şi puterca 
noastră. Oamenii trăiau într-o lume mai puţin complexă 
decât cea de astăzi şi, pe de altă parte, puterea lor asupra 
acestei lumi era infinit mai mică. Raportul s-a inversat. Nu 
numai că suntem în posesia unor mijloace care permit 
lichidarea oricărei forme de viaţă, ci, în plus, comple- 
Xitatea universului nostru este atât de mare încât ne este 
imposibil, în majoritatea cazurilor, să măsurăm 
consecinţele deciziilor noastre tehnologice, economice sau 
politice. 

De unde şi funcţia etică, şi chiar teoretică, a fricii, 
care devine, în acelaşi timp, o datorie morală şi un 
principiu de cunoaştere. Datorie morală, pentru că nu 
avem dreptul — aceasta este teza lui Jonas — nici la cel mai 
mic risc total, adică cel mai mic risc susceptibil să 
ipotecheze posibilitatea însăşi a existenţei umane și, mai 

general, a vieții; principiu de cunoaştere, de asemenea, 
întrucât frica ajunge să ne călăuzească în reperarea 
pericolelor de acest gen şi ne permite să le distingem de 
cele, mai puţin grave, pentru care asumarea unui risc ar 
rămâne acceptabilă, în acele cazuri. Astfel este introdusă 
în ecologie întreaga problematică a grijii față de 
generațiile viitoare. După cum indică Jonas, «frica este 
deja prezentă în întrebarea otiginară cu care ne putem 
imagina că începe orice responsabilitate activă: ce i se va 
întâmpla dacă eu nu mă ocup de el? Cu cât răspunsul este 
mai neclar, cu atât responsabilitatea se conturează. mai 
bine“. 

Ultima frază aminteşte tema centrală a acestei 
«euristici»: responsabilitatea noastră este cu atât mai 
urgentă cu cât cunoaşterea consecințelor neaşteptate (a 
«efectelor perverse») ale acțiunilor noastre este infimă. Iar 
prima marchează diferența faţă de filosofule politice 
clasice, în particular faţă de cea a lui Hobbes, care făceau 
şi ele din frică un principiu fondator al politicii. În fapt, ne 
aducem aminte cum, la Hobbes, starea naturală este 
descrisă ca fiind locul «războiului tuturor contra tuturor». 
Înseamnă a susține că înaintea apariţiei legilor ce 
guvernează viața în societate, oamenii trăiau într-o frică 
permanentă de moartea violentă. lar ei acceptă să intre 
într-un stat guvernat de legi, tocmai pentru a scățăt de 
acest sentiment şi, deci, pentru a fi în siguranță. Frica este 
astfel pasiunea politică fundamentală. Totuşi, resortul său 
rămâne aici egoismul. În schimb, Jonas ar dori să ne 


s Op. cit., p. 301. 

convingă că în ecologia contemporană, spre deosebire de 
teoria lui Hobbes, este vorba de o «frică-pentru-altul», mai 
ales pentru generaţiile viitoare. 

Bineînţeles că este imposibil şi, fără îndoială, că nu 
e de dorit să scrutezi inimile şi rărunchii. Acest tip de 
genealogie lasă loc întotdeauna unor procese de intenţie. 
Totuşi, pare destul de clar că injoncţiunea altruistă a lui 
Jonas rămâne o dorință pioasă şi — mi se pare — dintr-un 
motiv de fond. În fapt, nu văd cum sentimentul fricii, 
tocmai întrucât e vorba de un sentiment, ar putea să nu fie, 
în primul rând, egocentric. Generaţiile viitoare se reduc, 
prea adesea, la imaginea copiilor noştri, iar grija 
prezervării vieţii în general se confundă cu aceea de a o 
conserva pe a sa şi pe a celor apropiaţi. Nimic mai normal, 
de altfel. Însă, pur şi simplu, ar trebui să medităm şi la 
aceasta; ecologia pare să fie prima mişcare politică 
revoluționară care se bazează pe evacuarea riscului morţii 
şi care este cu totul ostilă utopiilor (este semnificativ 
faptul că lucrarea lui Jonas este în întregime îndreptată 
împotriva Principiului Speranţei (Principe Espérance) a 
lui Ernst Bloch, al cărui titlu îl parodiază). În toate 
revoltele tineretului, până la mişcarea din Mai '68, 
inclusiv, eroismul se impunea, dacă ne putem exprima 
astfel — sau, cel puţin, punerea sa în scenă constituia un 
pasaj obligatoriu. Din momentul în care viața devine 
valoarea supremă, din momentul în care transcendența 
dispare, întrucât nu mai există nimic dincolo sau mai 
presus de biosferă, este de înțeles, de fapt, că e «mai bine 
să fii roşu decât mort». Acesta este, fără îndoială, prețul 
pacificării ecologiste în planul eticii. 

6. Etică şi ştiinţă: intoarcerea «moralelor obiective» 


Există oare experți în materie de morală? 
Întrebarea te-ar face să surâzi dacă nu ar avea, pe zi ce 
trece, un caracter tot mai real. În Statele Unite, în Canada 
sau în Germania, a devenit o temă «academică», care dă 
naştere unor colocvii şi unor publicații universitare. Dar, la 
fel, în restul societăţii, «sfaturile întelepţilor» se înmulţesc, 
apar «comitete de etică», în care oameni de știință, jurişti, 
teologi sau filosofi profesionişti sunt chemați să emită 
păreri asupra problemelor ce ţin de viața intimă a 
indivizilor: procreare asistată medical, grefe de organe, 
experimente făcute pe oameni, eutanasie etc. Vedem 
dezvoltându-se ideea potrivit căreia cunoaşterea secretelor 
universului sau a organismelor biologice i-ar dota pe cei 
care le deţin cu o nouă formă de înțelepciune, superioară 
celei a muritorilor de rând. Nu este, însă, nici o îndoială că 
în câmpul ecologiei se impune în mod evident sentimentul 
că ştiinţele naturii ca atare ne vor oferi învățăminte 
aplicabile în ordinea eticii şi a politicii. Problema 
filosofică clasică — cum să treci de la teorie la practică? — 
dar care îşi găseşte, sub noi forme, o actualitate ce merită 
într-adevăr o reflecţie. Întrucât pericolul este întotdeauna 
mare — atunci când se pretinde că s-au găsit modele de 
conduită «naturale» şi, deci, «obiective» şi se poate decide 
more geometrico unde se află binele şi răul — să se ivească 


noi dogmatisme. 

Argumentul dezvoltat începând din secolul XVIII 
de către filosoful scoțian David Hume este, totuşi, 
binecunoscut: de la simpla considerare a ceea ce este, e 
imposibil să inferezi ceea ce trebuie să fie. Mai clar spus, 
o teorie ştiinţifică poate foarte bine să ne descrie oricât de 
adecvat realitatea şi să anticipeze într-o manieră oricât de 
plauzibilă asupra consecințelor eventuale ale acțiunilor 
noastre, şi tot nu vom putea câştiga, direct, nimic pentru 
practică. Chiar dacă serviciile de medicină au demonstrat 
în mod convingător că tutunul este dăunător sănătăţii, 
trebuie să adăugăm o verigă intermediară pentru a trage o 
minimă concluzie etică. În fapt, trebuie să facem, în 
prealabil, din buna noastră condiţie fizică o valoare, 
pentru ca rezultatele cercetării științifice să ia forma unui 
«nu trebuie!». Așadar, întotdeauna subiectivitatea (un 
«eu» sau un «noi») este cea care decide, în ultimă instanţă, 
dacă să valorizăm sau să devalorizăm o atitudine sau alta. 
În lipsa unei decizii, imperativele pe care pretindem să le 
deducem din ştiinţe rămân întotdeauna «ipotetice», 
întrucât nu pot depăşi cadrul unei formulări de tipul «Dacă 
nu vrei să-ți afecteze sănătatea, atunci lasă-te de fumat.» 
Dar, la urma urmei, rămâne cu putință, cel puţin în acest 
gen de situaţie privitoare la bunăstarea individuală, să ai 
alte valori decât cea a conservării de sine, să preferi, de 
exemplu, o viaţă scurtă, dar bună, unei existente lungi şi 
plictisitoare. 

= Dacă acordăm credit argumentului lui Hume, 
suntem nevoiţi să recunoaștem că morala nu ar putea, ca 
atare, să fie o chestiune de experți. Bineînţeles că savantii 
pot să aibă un rol de jucat în determinarea alegerilor 

noastre, atunci când este important să ţinem seama de 
consecințele actelor noastre, iar acestea sunt greu 
previzibile. Pentru a rămâne în perimetrul exemplelor 
clasice, un comandant militar care, neexaminând părerea 
consilierilor avizaţi, şi-ar conduce trupele la o moarte 
sigură, ar comite nu doar o greşeală strategică, ci şi una 
morală. Un om politic care, din ignoranță în materie de 
economie, ar reduce la şomaj o parte a populaţiei, s-ar găsi 
într-o situație analogă. Anumite erori, cele care ar fi putut 
fi evitate prin luarea în considerare a cunoştinţelor 
disponibile şi efectiv accesibile, pot fi privite ca greşeli. 
Limita dintre ignoranța admisibilă şi cea pe care o vom 
considera culpabilă e greu de fixat. De aici eforturile 
filosofiei contemporane pentru a reformula termenii unei 
etici a responsabilității. Nu este mai puțin adevărat că, o 
dată admisă şi situată importanța intervenției sale, nu 
expertul ca atare este cel care determină alegerea 
valorilor. lată o lecţie pe care am fi interesați să nu o 
uităm, căci, de la Lenin la Hitler, pretenția de a fonda 
practica pe obiectivitatea unei ştiinţe a naturii sau a istoriei 
s-a soldat întotdeauna cu catastrofe umane. 

Și totuşi, tocmai aici se află prăpastia pe care 
ecologismul vrea să o umple, şi aceasta din cel puţin trei 
perspective foarte diferite. În primul rând, din cea a 
utilitarismului care este astăzi principala doctrină care 
revalorizează ideea unei «expertize morale»; dacă se 
admite (postulatul este, bineînțeles, cam greu de acceptat, 
însă fără el totul se năruie în această doctrină) că interesele 
pot face obiectul unui calcul, atunci expertul moral prin 
excelență va fi «matematicianul pasiunilor». În acest sens, 

de exemplu, utilitariştii discută despre valoarea comparată 
a suferinței copiilor, animalelor sau bolnavilor mintali, în 
speranţa că o ştiinţă exactă a plăcerilor şi a durerilor ne va 
permite să operăm, în sfârşit, alegeri etice raționale. Apoi, 
ecologia poate spera să găsească o întemeiere «obiectivă» 
a eticii din perspectiva unei filosofii a vieţii sau a 
biologiei. Întrucât viaţa, după formula lui Jonas, «spune da 
vieții». Natura ar conţine în ea însăşi anumite obiective, 
anumite scopuri, de exemplu instinctul de conservare şi 
voinţa de «a persevera în ființă», independent de părerile 
şi decretele noastre subiective: «să întemeiezi „binele” sau 
„valoarea” pe ființă, scrie Jonas, înseamnă să treci peste 
aşa-zisul abis dintre ființă şi datorie». Omul nu ar mai fi, 
ca şi în cadrul umanismului republican, acea ființă 
autonomă ce se vrea autoarea normelor şi a legilor, ci doar 
cel care le descitrează, le adăposteşte şi le poartă respon- 
sabilitatea, întrucât este el însuşi produsul cel mai înalt al 
naturii. Aici ecologia începe să viseze la Cosmosul 
aristotelician, la acea ordine a lumii descoperită de 
înțelepciunea teoretică, în care se mai putea detecta o 
dreptate imanentă şi se mai putea citi dreptul, adică partea 
şi locul ce revin fiecăruia. Reluându-l pe Jonas chiar la 
nivelul terminologiei, Michel Serres nu ezită să răspundă 
cu aceste cuvinte jurnalistului care-l întreabă despre 
fundamentul valorilor: «Fundamentul pe care îl cereţi 
valorilor ce vor prezida (...) deciziile noastre este foarte 
simplu a acționa astfel încât viaţa să rămână cu putință, 
generațiile să continue, genul uman să se perpetueze ... 


6 Op. cit., p. 115. 

astfel, viaţa întregii specii ajunge în mâinile noastre, 
fundament la fel de precis şi fidel lucrurilor înseși precum 
acela al ştiinţelor. Intrăm într-o perioadă în care morala 
devine obiectivă.» 

Fundamentul eticii, «precis», «simplu», «global», 
«obiectiv»? Şi, deci, indiscutabil? Vestea cea bună! Şi 
dacă nu ar fi decât în mintea celor care înţeleg să termine 
cu nedeterminarea proprie oricărei interogări democratice? 

Dar, paradoxal, un al treilea grup de ecologişti se 
întorc, de asemenea, la Hume şi la tradiția empirismului. 
Paradox, într-adevăr, care reţine atenția, întrucât Hume 
pare să fie, prin excelenţă, filosoful care interzice trecerea 
de la ştiinţă la etică, de la a fi la a trebui, de la Zs la Ought. 
Într-un articol remarcat, unul dintre discipolii lui Aldo 
Leopold, J. Baird Callicott, el însuşi ecologist profund, 
pune problema într-un mod exemplar. În loc să ia calea ce 
constă în transgresarea interdicţiei humiene“” — ca şi Jonas 
sau Serres — el preferă să arate că este cu putinţă să treci 
de la is la ought şi să rămâi fidel principiilor empirismului. 
Miză decisivă, deci, dacă admitem că ştiinţele pozitive, pe 
care ecologia ar fi dorit să întemeieze o viziune reală 


66 Le monde, 21 ianuarie 1992. | 
67 În această optică, c/. Holmes Rolston IH, “Is there an 
ecological ethic”, în Ethics, 85, 1975. Cf., de asemenea, de acelaşi 
autor, „Are values in nature subjective or objective?”, în 
Environmental Ethics, 3, 1981; Don E. Marietta Jr, “Interrelationship 
of ecological science and environmental ethics”, în Environmental 
Ethics, 2, 1979; Tom Regan, “On the connection between 
environmental science and environmental ethics”, în Environmental 
Ethics, 2, 1980. 

despre lume, sunt ştiinţe empirice. Demonstrație cu atât 
mat necesară cu cât această întemeiere ştiinţifică a unei 
etici a mediului înconjurător nu poate avea loc, după 
Callicott, decât în cadrul gândirii humiene. lată 
argumentația sa: 

a) La prima vedere, poziția lui Hume pare 
defavorabilă acestui proiect. Totuși, al său Tratat despre 
natura umană nu încetează să vorbească despre asta; 
natura umană fiind în întregime aceeaşi în fiecare din noi, 
variațiile morale, ca şi variațiile de gust, sunt infinit mai 
mici decât se spune de obicei pentru a susține argumentele 
scepticilor. Într-adevăr, diferenţele, foarte reduse, sunt 
excepţii ce trebuie interpretate fie ca deviații în raport cu 
normalitatea naturală (răul se identifică aici cu patolo- 
gicul), fie ca o lipsă de cultură a acestei naturi, care ar 
câştiga mult dacă ar fi elaborată (răul este, în acest caz, 
una dintre figurile «sălbăticie» ). 

b) Așadar, chiar la Hume însuşi se găseşte veriga 
lipsă. Medierea între a fi şi a trebui se poate efectua foarte 
bine de către natura universală a omului. Pentru a lua 
exemplul elocvent furnizat de Callicoti, nu 1 se va spune 
fetei: «Nu trebuie să fumezi pentru că dăunează sănătăţii», 
ci: «l) fumatul dăunează sănătății; 2) sănătatea ta este un 
lucru față de care — este o situație de fapt — tu ai 0 
«atitudine pozitivă» (pentru a folosi limbajul nostru de 
astăzi — Hume ar fi evocat, într-o manieră mai înflorită, o 
«pasiune sau un sentiment de afecțiune»), 3) deci, tu nu 
trebuie să fumezi. 

c) Silogismul poate fi extins la întreaga ecologie: 
«1) științele biologice au dezvăluit a) că natura organică 

este o totalitate sistematică integrată; b) că specia umană 
este un membru neprivilegiat al continuum-ului organic; şi 
c) că, în consecință, jefuirea mediului înconjurător 
ameninţă viața umană, sănătatea şi bunăstarea acesteia. 2) 
Noi, ca ființe umane, împărtăşim un interes comun pentru 
viața umană, pentru sănătatea şi bunăstarea acesteia. 3) În 
consecinţă, nu trebuie să violăm integritatea şi stabilitatea 
mediului natural ambiant...» - 

Raționamentul lui Callicott are meritul coerenţei... 
în interiorul cadrului humian, se înţelege. Căci, în afara 
acestui cadru, el se loveşte de cel puţin două dificultăți. 

Prima constă în faptul că imperativul său moral nu 
este niciodată decât ipotetic. În fapt, noi toţi ținem la 
sănătate, întrucât suntem ființe biologice. Însă, mai trebuie 
precizat: «până la un anumit punct». Căci sănătatea nu este 
pentru toți, şi în orice situaţie, o valoare absolută. Chiar 
dacă este «asertoricy, adică se sprijină pe un fapt empiric, 
imperativul lui Calhcott rămâne relativ. Pentru a-l face 
categoric, ar trebui, tocmai, să 1 se adauge condiţii diferite 
de cele factuale şi să se spună, de exemplu: «Nu fuma, nu 
doar pentru că, ținând la sănătatea ta, ca să zicem aşa tu 
vrei deja asta, ci, de exemplu, pentru că ai obligația morală 
de a rămâne în viață cât mai mult cu putință, pentru a-ţi 
creşte copiii, pentru a-i ajuta pe dezmoşteniți sau pentru 
orice altă îndatorire ce vizează un serviciu față de 
celălalt.» 

Teza neo-humiană nu depăşeşte, deci, nivelul a 
ceea ce ar trebui numit o «etologie», iar nu o etică; 
într-adevăr, nu se pune problema normelor morale pe care 
ar trebui să ne străduim să le aplicăm, ci doar a unei 

analize, nenormative, a ceea ce, de facto, oamenii (după 
Hume sau Callicott) ar trebui să iubească sau să urască. 
Criteriile etice se identifică cu ceea ce antropologia 
empirică ne învaţă despre psihologia umană (sau 
humiană...). Însă pericolul unei pretinse. întemeieri a eticii 
pe ştiinţă reapare. Pornind de la ideea că există, în 
principiu, o natură umană «sănătoasă şi identică» în 
fiecare individ, suntem conduşi, din ce în ce mai mult, să 
identificăm orice practică presupusă ca deviantă cu o 
atitudine patologică. La limită, răul se confundă cu 
anormalitatea. Trebuie să fii nebun ca să fumezi, ca să nu 
iubeşti natura aşa cum se cuvine etc. — de aceea Callicott 
nu ezită să spună că «ar trebui prescris recursul “la un 
consilier psihologic» pentru cel care ar nega validitatea 
silogismului ecologist, reînnodând astfel, fără îndoială 
involuntar, cu unul din cele mai rele aspecte ale 
proiectului marxist de deducere a eticii pornind de la 
ştiinţă. 


Ciudat tip ideal: coerent, însă greu, chiar imposibil 
de clasat într-atât de amestecate sunt nuanțele de brun şi 
roşu — iubirea. de pământ, nostalgia purității pierdute, ura 
cosmopolitismului, a dezrădăcinării moderne, a universa- 
lismului şi a drepturilor omului, pe de o parte; dar, de 
cealaltă parte, visul autogestionării, mitul creşterii zero 
(sau, cum se spune acum, «menținute»), lupta împotriva 
capitalismului, pentru puterile locale, referendumuri din 
inițiativă populară, împotriva rasismului, a neocolonia- 
lismului, pentru dreptul la diferenţă... Punctului comun 
acestor teme — în aparenţă divergente, chiar la limita 

inconciliabilului — nu-i lipseşte totuşi profunzimea. Dacă îi 
sesizăm principiul, tipul ideal, el îşi regăseşte coerenţa 
(dacă nu adevărul, care este o altă problemă) pe care am fi 
putut fi înclinați să i-o refuzăm: și anume că în toate 
cazurile ecologistul profund este călăuzit de ura față de 
modernitate, de ostilitatea faţă de timpul prezent. După 
cum scrie Bill Devall, într-un pasaj ce trădează, în negativ, 
fondul gândirii sale, civilizația-modernă este aceea în care 
«noul este valorizat mai mult decât vechiul, iar prezentul 
mai mult decât generaţiile viitoare“5». Idealul ecologiei 
profunde ar fi o lume în care epocile pierdute şi 
orizonturile îndepărtate ar avea preeminenţă în raport cu 
prezentul. Astfel, nu mai este o întâmplare că ea nu 
încetează să ezite între motivele romantice ale revoluției 
conservatoare şi acelea, «progresiste», ale revoluţiei 
anticapitaliste. În ambele cazuri se afirmă aceeaşi grabă de 
a termina cu umanismul, în manieră uneori nevrotică, până 
la a putea spune despre ecologia profundă că îşi trage 
anumite rădăcini din nazism, în timp ce ramurile îi cresc 
până la sferele extremului stângism cultural. 


68 Loc.cit. p.301. 

II. ECOLOGIA NAZISTĂ. LEGISLAŢIILE DIN 
NOIEMBRIE 1933, IULIE 1934 ŞI IUNIE 1935 


«Im neuen Reich daref es keine Tierquilerei mehr 
geben» (în noul Reich va trebui să nu mai aibă loc 
cruzimea față de animale). Extrase dintr-un discurs al lui 
Adolph Hitler, aceste cuvinte simpatice inspiră impozanta 
lege din 24 noiembrie 1933 asupra protecției animalelor 
(Tierschutzgesetz). După Giese şi Kahler, cei doi consilieri 
tehnici ai ministerului de interne însărcinaţi să redacteze 
textul legislativ, acesta este mesajul Fiihrer-ului ce trebuie 
tradus, în sfârşit, în realitatea concretă — sarcină 
imposibilă, după cât se pare, înaintea venirii la putere a 
guvernului național-socialist. Cel puţin, este ceea ce ei 
explică în lucrarea publicată în 1939, sub titlul Dreptul 
german şi protecția animalelor“. Se găsesc adunate, în 
vreo trei sute de pagini dense, toate dispoziţiile juridice 
relative la noua legislație, ca şi o introducere expunând 
motivele «filosofice» şi politice ale unui proiect a cărui 
amploare, într-adevăr, nu avea egal pe atunci. Va fi curând 
completată, în 3 iulie 1934, de o lege ce limita vânătoarea 
(Das Reichsjagdgeserz), apoi, în 1 iulie 1935, de acel 
monument al ecologiei moderne care este legea protecţiei 
naturii (hReichsnaturschuizgesetz). Toate trei, comandate 


© Das deutsche Tierschutzrecht, Berlin, Duncker şi Humblot, 
1939. 

de către Hitler, care făcea din ele o afacere personală — 
chiar dacă acestea corespundeau şi dorințelor puternicelor 
şi numeroaselor asociaţii ecologiste din epocă'%- poartă, în 
afara celei a Cancelarului, semnăturile principalilor 
miniştri în chestiune: Göring, Giirtner, Darré, Frick şi 
Rust. 

Fapt destul de ciudat, în timp ce aceste legi erau 
primele în lume care să concilieze un proiect ecologic de 
anvergură cu grija pentru o intervenţie politică reală, nu se 
găsesc urme ale lor în literatura consacrată astăzi mediului 
ambiant (în afara unor aluzii venind din partea adversarilor 
Verzilor, cu atât mai vagi cu cât se sprijină pe referințe de 
mâna a doua). Totuşi, este vorba de o serie de texte foarte 
elaborate, întru totul semnificative pentru. 0 interpretare 
neo-conservatoare a ceea ce se va numi mai târziu 
«ecologie profundă». Trebuie, deci, să le analizăm. - 


1 În particular, ale lui Bund Deutscher Heimatschuiz, fondată 
în 1904 de către biologul Ernst Rudorff şi ale lui Sraarliche Stelle für 
Naturdenkmalpflege in Preussen, apărută la Berlin în 1906. Despre 
aceste mişcări şi, mai general, despre mişcările de protecţie a naturii 
sub regimul nazist, trebuie citite lucrările lui Walther Schoenichen. El 
însuşi naţional-socialist convins, titular al catedrei de protecția naturii 
a universităţii din Berlin, va redacta până la sfârşitul anilor *50 o serie 
de lucrări despre misiunea Germaniei în materie, dintre care două 
eseuri despre binefacerile regimului lui Hitler: Naturschutz im dritten 
Reich, Berlin, 1934 şi Naturschutz als Vălkische und internationale 
Kulturaufeabe, lena, 1942, care constituie, fără îndoială, cele mai 
bune comentarii ce pot fi citite asupra semnificației ecologiei naziste 
în ochii celor care au participat la elaborarea sa. Se găseşte aici mai 
ales o situare a acestor legislații în raport cu istoria intelectuală a 


romantismului german. 

Să precizăm mai întâi obiectivul. S-a subliniat 
adesea apropierea neliniştitoare dintre iubirea de pământ 
care animă o anumită ecologie fundamentalistă şi temele 
fascizante ale anilor '30. Ne-am putut da seama, în 
capitolele precedente, de faptul că aceste apropieri erau 
uneori îndreptățite. Dar trebuie să nu avem prea mare 
încredere în demagogia care constă în a juca pe coarda 
sfintei orori, inspirate, pe bună dreptate, de nazism, pentru 
a descalifica a priori orice preocupare ecologică. Prezenţa 
unui interes autentic pentru ecologie în sânul mișcării 
naţional-socialiste nu este, ca atare, după părerea mea, o 
obiecțic pertinentă în examinarea critică a ccologici 
contemporane. Dacă ar fi aşa, ar trebui denunţată ca fiind 
fascistă construcţia de autostrăzi — care se ştie că a fost 
una dintre prioritățile regimului  hitlerist. Practica 
genealogică a bănuielii, aici, ca şi în alte părți, nu are 
valoare. 

Acestea fiind spuse şi menținute în atenție, marile 
legislații trebuie să ne îndemne la reflecţie, în pofida a 
orice altceva, asupra faptului că interesul pentru natură, 
deşi nu implică ipso facto ura față de om, nici nu o 
interzice. Trebuie să recunoaştem: formula lui Hitler care 
inaugurează a sa Tierschuizgeserz te lasă visător. Înainte 
de a intra în conţinutul excepţional al acestor legi, trebuie 
să ne întrebăm ce poate să ne pună pe gânduri în alianţa 
dintre zoofilia cea mai sinceră (care nu a rămas la vorbe, ci 
s-a întrupat în fapte) şi ura cea mai încrâncenată faţă de 
oameni pe care a cunoscut-o istoria. Faptul că această 
constatare nu este folosită în polemicile grăbite îndreptate 

împotriva anumitor forme ale ecologiei, nu trebuie să ne 
interzică să medităm la semnificaţia sa. 

Dragostea de natură, cea pe care ecologia profundă 
ne invită să o practicăm, este însoțită, la «reacționari», ca 
şi la «progresişti», de o propensiune vizibilă către 
deplângerea a tot ceea ce, în cultură, ţine de ceea ce am 
numit aici «dezrădăcinare» (dar care ar putea fi desemnat, 
peiorativ, dacă vrem, prin acelaşi termen)'! şi în care 
tradiția epocii Luminilor n-a încetat să vadă semnul 
specificului uman. Orice gândire care vede în om o ființă 
de franscendență, fie că este vorba de iudaism sau de 
criticismul  post-hegelian, de exemplu”, dar şi de 
republicanismul francez, îl defineşte şi ca ființa de anti- 
natură, prin excelență. Nu ne surprinde, în aceste condiţii, 
că hitleristul scoate pistolul și trage asupra apatridului, cel 
care nu e înrădăcinat în vreo comunitate, ca şi atunci când 
aude cuvântul cultură. Nimic surprinzător nici în faptul că 
el o face păstrându-şi intactă dragostea pentru pisica sau 
câinele ce-i populează viața domestică. 

7l în limba franceză sunt doi termeni, arrachement şi 
déracinement (n. tr.). 

7? Scoala de la Marburg, dar şi fenomenologia lui Husserl, ar 
putea servi aici drept referinţe. Cu noţiunea de „transcendență” sau de 
„ec-sistență” ca specifică Dasein-ului, Heidegger se înscrie şi el în 
această tradiție, fapt pentru care, între altele, adeziunea sa la nazism, 
deşi profundă şi durabilă, nu a fost decât parțială şi nu s-a purtat 
niciodată pe latura „biologică” sau vitalistă a acestei ideologii. Faptul 
că numeroşi discipoli ai lui Heidegger caută să eradicheze astăzi 
această gândire a „specificului uman”, a autenticităţii, prin care 
Heidegger aparține încă (puţin) tradiției umanismului, este o 
prevestire a unor timpuri ce nu anunță nimic bun. 

În această privință, tezele filosofice care subîntind 
legislaţiile naziste se suprapun adesea cu cele pe care le va 
dezvolta the deep ecology şi aceasta dintr-un motiv cc nu 
trebuie subestimat: în ambele cazuri, avem de a face cu 
aceeaşi reprezentare romantică şi/sau sentimentală asupra 
raporturilor dintre natură şi cultură, legată de comuna 
revalorizare a stării sălbatice împotriva celei de (pretinsă) 
civilizație. Aşa cum a insistat biologul Walther 
Schoenichen, unul dintre principalii teoreticieni nazişti ai 
protecției mediului ambiant, legislațiile din 1933-1935 
constituie culmea mișcării romantice, «ilustrarea perfectă 
a ideii romantice» (die Darstellung der vălkisch- 
romantischen Idee)”. Este semnificativ faptul că, în ciuda 
aversiunii sale pentru Statele Unite, această patrie a 
liberalismului şi a plutocrației — aversiune pe care o 
regăsim intactă astăzi la numeroşi dintre tinerii ecologişti 
germani —, el recunoaşte: o relație de paternitate între 
dragostea de «Wilderness» şi aceea «des Wilden». În 
ambele cazuri, prin intermediul unor cuvinte ce stau 
mărturie pentru o frumoasă origine comună ce 
desemnează aceeaşi «sălbăticie», se exprimă o anumită 
voință de a regăsi virginitatea naturală pierdută. lar 
Schoenichen salută ca pe un eveniment decisiv în 
elaborarea unui raport corect față de natură crearea, la 
mijlocul secolului trecut, a  «Parcurilor naționale» 
americane. El subliniază, fără glumă, că expresia însăşi 


733 Naturschutz als  vălkische und internationale 
Kulturaufgabe, p. 45. 

este fericită, întrucât comportă cel puţin un cuvânt ce 
merge în sensul cel bun...” 


Cele două idei de natură 


Nu se pune problema să acredităm aici opinia după 
care nazismul ar fi continuarea, pur şi simplu, a roman- 
tismului Şi, ca să zicem aşa, după cum vrea Schoenichen, 
realizarea sa adecvată. Ar fi, fără nici o îndoială, la fel de 
absurd să-i consideri pe Hölderlin sau Novalis ca părinţi 
fondatori ai național-socialismului, ca și de a vedea în 
Stalin cel mai fidel interpret al lui Marx. Şi totuşi, există în 
principiul legislațiilor naziste reluarea unei teme, efectiv 
centrale, a luptei sentimentalismului romantic împotriva 
clasicismului Luminilor. Adevărata natură, ce trebuie 
protejată cu orice preţ de vătămările culturii, nu este aceea 
care a fost transformată prin artă şi, prin chiar acest fapt, 
umanizată, ci natura virgină şi brută, care depune încă 
mărturie pentru obârşia timpurilor. E cu neputinţă să 
înţelegi ecologia nazistă dacă nu vezi că ea se înscrie în 
cadrul dezbaterii deja seculare asupra statutului natura- 
lităţii ca atare. Trebuie să reamintim, pe scurt, principala 
miză în acest context. 

Începând cu mijlocul secolului al XVII-lea, apar, 
de-a lungul unei dispute ce opune două şcoli estetice, cca a 
clasicismului şi cea a  «sentimentalismului», două 


74 Op. cil., p. 46. 

reprezentări antinomice despre natură”. Or, prin inter- 
mediul lor, nu este vorba doar de statutul frumuseţii și al 
artei, ci chiar de atitudinile noastre filosofice şi politice 
față de civilizație în general, întrucât procesul de elaborare 
a culturii ne îndepărtează de autenticitatea presupusă a 
originilor pierdute, într-o manieră, se pare, ireversibilă. 
Pentru clasici, a căror patrie preferată este Franța, această 
îndepărtare este salutară. Ma: mult, ideea unei naturi în 
acelaşi timp originare şi autentice nu are, la drept vorbind, 
nici un sens. Şi iată de ce. Începând cu cartezianismul şi 
cu lupta sa împotriva animismului Evului Mediu, apare 
ideea că natura veritabilă nu este aceea pe care o percepem 
imediat prin simţuri, ci aceea pe care o atingem printr-un 
efort al intelivenţei. După Descartes, rațiunea este aceea 
prin care aprehendăm esența lucrurilor. lar ceea ce clasicii 
francezi vor numi «natură» nu este nimic altceva decât 
această realitate esențială ce se opune aparenţelor date în 
imediatitatea sensibilă. Astfel se explică de ce Molière, 
care voia «să picteze după natură» în comedule sale, nu ne 
descrie viaţa cotidiană a oamenilor obişnuiţi, ci trasează 
portretul ideal tipic cu caracterele esențiale: avarul, 
mizantropul, Don Juan, ipohondrul etc. 

Arhetipul acestei viziuni «clasice» şi raționaliste 
asupra naturii ne este dat, bineînţeles, de către grădinile à 
la française. Acestea se sprijină în întregime pe ideea că 
trebuie să foloseşti artificiul, pentru a atinge esența 
veritabilă a naturii sau, mai bine-zis, «natura naturii», 


'5 Am analizat în altă parte, în Homo Aestheticus (Grasset, 
1990), termenii acestui conflict. 

artificiu care constă în «geometrizare». Întrucât matema- 
tica este cea prin care, uzând de raţiunea cea mai abstractă, 
se sesizează adevărul real. Aşa cum a scris Catherine 
Kinzler: «grădina à la française, lucrată, tăiată, conturată, 
calculată, alambicată, artificială şi forțată este, în final, 
dacă vrem să mergem până în profunzimea lucrurilor, mai 
naturală decât o pădure sălbatică... Ceea ce se oferă 
contemplației estetice este o: natură cultivată, luată în 
stăpânire şi dusă până la capăt, mai adevărată şi mai 
fragilă în acelaşi timp, pentru că esențialul nu se dezvăluie 
niciodată decât silit». În ochii clasicilor francezi, grădina 
englezească nu este, deci, naturală. În cel mai bun caz, ea 
pare să fie aşa. Însă nu atinge adevărul real. Mai rău, ea 
poate să o ia pe panta afectării şi a manierismului, întrucât 
nu încarnează nici natura în stare brută, nici adevărul său 
matematic esenţial. lar în ceea ce privește peisajele 
sălbatice, pădurea, oceanul, muntele, acestea nu ar putea 
inspira decât o groază îndreptățită oamenilor cu gust; 
dezordinea haotică ce o guvernează disimulează realitatea. 
Dacă armonia figurilor geometrice evocă ideea unei ordini 
divine, natura virgină nu aduce în fața spiritului decât 
imagini păgâne, la limita diabolicului. Acesta este, de 
altfel, motivul pentru care, de-a lungul întregii perioade 
clasice, Alpii, pe care noi îi considerăm bucuroşi astăzi un 
loc privilegiat pentru turism, nu vor fi percepuți decât ca 


$ Jean-Philippe Rameau, Splendeur et naufrage de 


l'esthétique du plaisir à l'âge classique, Minerve, Paris, 1983. 

un obstacol hidos şi greu de trecut”. Frumosul, în această 
optică, nu ar putea fi decât prezentarea artificială a unui 
adevăr al raţiunii şi nu punerea în scenă a sentimentelor pe 
care ni le poate inspira restaurarea unei origini pe care 
civilizația oamenilor ar fi ocultat-o. lubim natura dresată, 
şlefuită, pe scurt, cultivată şi, pentru a spune tot, 
umanizată. 

Tocmai împotriva acestei viziuni Clasice despre 
frumuseţe se revoltă estetica sentimentului. Departe de a fi 
matematică, lucrată, umană, natura veritabilă se identifică 
cu autenticitatea originară, căreia cultura ştiinţelor şi a 
artelor, pentru a vorbi ca Rousscau, ne-a făcut să-i 
pierdem sensul. Naturalul nu este, deci, esențial aici, ca şi 
la clasici, ci e esențial ceea ce nu este incă denaturat şi se 
numește «stare sălbatică». Pădurea, muntele şi oceanul îşi 
regăsesc drepturile împotriva artificiilor geometriei. Ba 
Chiar mai mult, natura, departe de a putea fi umanizată 
prin civilizare — nu ar face decât să se piardă —, oamenii 
sunt aceia care îi aparțin în întregime, în ciuda pretențiilor 
lor. Ei trebuie, deci, să-i rămână credincioşi. De aici, la 
Rousseau şi la primii romantici, apologia a ceea ce ei 
desemnează, într-un mod semnificativ, drept «naturale», 
acele «Caraibe», pe care gustul pentru lux şi pentru 
artificii nu le-au corupt încă, dar şi acei «mândri oameni 
de munte cu inima curată», pe care izolarea i-a protejat de 


77 A se vedea asupra acestui punct frumoasa introducere a lui 
Robert Legros la jurnalul de călătorie în Alpi al tânărului Hegel, ed. 
Jérôme Millon, 1988. Reiau aici una dintre tezele sale fundamentale. 

rău”. Astfel renaşte mitul vârstei de aur şi al paradisului. 
Îl însoțește, aşa cum se cuvine, inevitabilul discurs asupra 
«căderii», care anunţă tema antiumanistă a «declinului 
Occidentului». 

S-a subliniat adesea cât de departe este încă această 
estetică a sentimentului de romantismul matur. Nu se 
prezintă acesta din urmă ca o sinteză a opoziţiei dintre 
clasicism și sentimentalism? Natura este aici definită ca 
«Viaţă», ca uniune «divină» a corpului cu sufletul, a 
sensibilităţii cu raţiunea. Rămâne, însă, faptul că separația 
dintre sentimentalism şi romantism este mai puțin netă 
decât se spune de obicei. Romanticii vor păstra până şi în 
filosofia lor a istoriei ideea unei vârste de aur pierdute şi, 
de asemenea ideea că frumuseţea ţine mai mult de ordinul 
sentimentului decât de rațiune. 


DO a O N O N N CI RI N O a Ca a O ap ai 


78 Robert Legros a descris foarte bine naşterea acestei noi 
sensibilităţi, în ruptură cu clasicismul francez: „Această natură este 
cea a originilor. Ea este „originară” în sensul că nu este încă 
îmblânzită, organizată, disciplinată, supusă. Ea e doar puritate, 
inocenţă, înflorire, elan, prospeţime, spontaneitate... Or, muntele ne 
oferă o imagine a acestei naturi „originare”, în acelaşi timp virgină şi 
abundentă. Florile multicolore şi revărsările de izvoare, jocul 
cascadelor şi vegetaţia exuberantă, aerul curat şi prospețimea 
pădurilor, iată adevărata natură, cea încă nedenaturată... Ea nu se 
manifestă doar în peisajul alpestru, ci şi în comportamentul oamenilor 
de la munte. Trăind în armonie cu natura originară, locuitorii Alpilor 
sunt ei înşişi impregnați de un spirit „natural”, ceea ce înseamnă că ei 
nu sunt corupți de civilizație, deformaţi de artificial... Prin intermediul 
idealului unei naturi originare pure şi generoase prinde formă mitul 


unei vârste de aur în sânul munţilor”, op. cit., p.20 

În esenţă, acestea sunt cele două teme pe care le va 
reține ecologia nazistă, opunând clasicismului francez, 
raționalist, umanist şi artificialist, reprezentarea «germa- 
nă”» a unei naturi originare, sălbatice, pure, virgine, 
autentice şi iraționale, întrucât este accesibilă doar pe 
calea sentimentului. Această natură originară se defineşte 
tocmai prin caracterul său extra-uman ca atare. Ea este în 
afara omului şi inaintea lui, exterioară rațiunii sale 
matematice şi anterioară apariției culturii artificiale, de 
care sunt responsabile doar nebunia și orgoliul uman. 

În lucrarea sa din 1942, consacrată Protecției 
naturii ca indatorire culturală populară (vOlkisch) şi 
internațională, Walther Schoenichen precizează, dintr-o 
perspectivă naţional-socialistă, în ce termeni trebuie 
înțeleasă noțiunea de natură. Precizările sale nu sunt lipsite 
de interes. Pornind de la «evidența» după care «respectul 
pentru creaturile naturii este înscris în sângele popoarelor 
Nordului», el începe prin a deplînge faptul — greu de 
contestat, este adevărat, — că acest cuvânt «natură» trimite, 
prin etimologia sa, la latinescul «natura». Origine 
supărătoare, prea sudică, aproape franceză, căreia 
Schoenichen preferă de îndată să îi substituie cuvântul 
grecesc phyo, care înseamnă «a creşte, a se naște» şi care 
dă substantivul physis, de unde vine cuvântul «fizică». 


a DR eMM e paz 


"9 Alfred Bäumler a consacrat un capitol acestei specificități 
germane a esteticii sentimentului în opoziţie cu caracterul francez al 
clasicismului în lucrarea sa despre Das Irrationalitătsproblem in der 
Logik und Aesthetik desz achizehnten Jahrhunderts, reeditată la 
Darmstadt de către Wissentschafiliche Buchgesellschafi. 

Această operație filologică oferă avantajul de a ajunge la 
următoarea concluzie: «din cele de mai sus, se poate 
considera ca sigur că acest concept de natură desemnează 
în primul rând obiecte şi fenomene care s-au făcut singure, 
fără intervenţia omului.» Suntem aici la antipodul naturii 
«umanizate)» a clasicilor. Şi aceasta este exact esenţialul 
pentru Schoenichen, care insistă asupra valorii şi asupra 
semnificației etimologiei greceşti după care «absenţa, 
chiar excluderea oricărei intervenţii a omului este trăsătura 
absolut caracteristică a naturii». Am putea deci, întrucât 
este necesar, să germanizăm (verdeurschen) cuvântul 
natură, punând în locul său Yrlandschafi, «pământ» sau 
«câmp originar»! 

Cu o astfel de definiție, ecologia nazistă stabileşte 
parcă dinainte o legătură între estetica sentimentului şi 
ceea ce va deveni mai târziu tema centrală a ecologiei 
profunde, şi anume ideea că lumea naturală este în ea 
insăşi demnă de respect, independent de orice luare în 
considerare a fiintelor umane. Acesta este sensul în care 
Schoenichen citează cu emfază textele lui Wilhelm 
Heinrich Riehl ce anunţă critica justificărilor utilitare şi, 
deci, antropocentriste, critică făcută de ecologie din 
perspectiva «ambientalistă»: «poporul german are nevoie 
de păduri. Şi chiar dacă nu am mai avea nevoie de lemn 
pentru a încălzi omul exterior... ar fi încă mai necesar 
pentru a încălzi omul interior. Trebuie să protejăm 
pădurile, nu doar pentru ca soba să nu rămână rece iarna, 
ci pentru ca pulsul poporului să continue să bată în veselia 
căldurii vitale, pentru ca Germania să rămână germană.» 
Într-o bună logică, această deconstrucţie a primatului 

intereselor individuale se încheie printr-o revendicare clară 
şi netă a drepturilor pentru copaci şi pentru stânci. Timp 
de secole ni s-a tot repetat ideea că este un progres să aperi 
dreptul pământurilor cultivate, însă, astăzi este efectiv un 
progres revendicarea de drepturi pentru natura sălbatică, 
pe lângă cele ale câmpurilor. Și nu doar pentru terenurile 
împădurite, ci şi pentru dunele de nisip, pentru mlaştini, 
pentru zonele stâncoase şi pentru ghetari!» 


Critica antropocentrismului şi revendicarea de drepturi 
pentru natură 


Acestea sunt prezente mai ales în legea cea mai 
importantă, cea care atinge problema protecției regnului 
animal, acest «suflet viu al satului» (die lebendige Seele 
der Landschaft), după expresia lui Göring. Sub pana 
principalilor redactori, Giese şi Kahler, se găseşte o lungă 
şi minuțioasă analiză a inovaţiilor radicale proprii acelei 
Tierschutzgesetz naţional-socialiste, în opoziție cu toate 
legislaţiile anterioare, din ţară sau străine, consacrate 
aceleiaşi probleme. Or, după propria lor mărturie, această 
originalitate ține de faptul că, pentru prima dată în istorie, 
animalul este protejat întrucât este ființă naturală, pentru 
el însuşi şi nu în raport cu omul. O întreagă tradiție 
umanistă, chiar umanitaristă, apăra ideea că trebuie, 
fireşte, interzisă cruzimea față de animale, însă mai ales 
pentru că aceasta traduce o proastă dispoziţie a naturii 
umane sau chiar pentru că riscă să incite fiintele umane la 

violență, decât pentru că ar aduce un prejudiciu 
dobitoacelor ca atare. Acesta este spiritul în care legea 
Grammont interzicea în Franţa, de la mijlocul secolului 
XIX, spectacolul public al cruzimii față de animalele 
domestice (tauromahie, lupte de cocoşi etc.). 

Or, dacă se compară această Tierschutzgesetz cu 
cele care intră în vigoare în celelalte țări ale Europei la 
sfârşitul anilor '20, este evident faptul că ea se deosebeşte 
prin voinţa sa afişată de a termina cu antropocentrismul*. 
Trebuie citată aici litera acelor texte, care sunt de o 
precizie exemplară: «... poporul german are dintotdeauna o 
mare dragoste pentru animale și a fost întotdeauna 
conștient de înaltele obligaţii etice pe care le avem faţă de 
acestea. Şi totuşi, doar grație Direcţiei național-socialiste 
această dorință, împărtăşită de cercuri largi, de a ameliora 
dispozițiile juridice privitoare la protecția animalelor, 
dorința edictării unei legi specifice care recunoaşte că 
dreptul pe care îl au animalele ca atare de a fi protejate 
pentru ele însele (um ihrer selbst willen) a fost realizat în 
fapt.» 

Două indicii, care domină întreaga inspirație a 
acestei noi legislații, manifestă caracterul său non-antro- 
pocentrist. Conform redactorilor legii (şi, în afara 
excepțiilor, printre care şi Belgia, ei au dreptate), în-toate 
celelalte legislații, inclusiv în cele ale Germaniei dinaintea 
naţional-socialismului, trebuia, pentru ca violenţa față de 


50 poate fi comparată doar cu legislația belgiană din 22 martie 

1929, însă nici Anglia — pentru a nu menţiona țările din sudul Europei 
— nu pedepseşte cruzimea față de animalele sălbatice. 

dobitoace să fie pedepsită, ca aceasta să fie publică şi 
îndreptată împotriva animalelor domestice. În consecinţă, 
textele juridice nu constituiau «o ameninţare cu pedeapsa 
ce ar servi protecția animalelor însele în vederea asigurării 
lor împotriva actelor de cruzime şi de comportament 
bestial», ci ele vizau, într-adevăr, «protecția sensibilităţii 
umane în fața sentimentului penibil de a trebui să fii părtaş 
la o acţiune violentă față de animale». Așadar, se pune 
acum problema de a reprima «cruzimea ca atare, iar nu din 
cauza efectelor sale indirecte asupra sensibilităţii 
oamenilor». Şi legislatorul insistă: «Cruzimea nu mai este 
pedepsită din cauza ideii că ar trebui protejată sensi- 
bilitatea oamenilor de spectacolul cruzimii față de 
animale, interesul oamenilor nu mai constituie aici 
arierplanul, ci se recunoaşte că animalul trebuie să fie 
protejat ca atare (wegen seiner selbst).» Actele de 
cruzime comise în spațiul privat vor fi şi ele, deci, de 
acum înainte, la fel de criticabile ca şi celelalte. 

În acelaşi spiritt!, se cuvine să fie depăşită 
opoziția, ea însăşi de inspirație antropocentristă, dintre 
animalele domestice şi animalele sălbatice — loc în care 
legislația nazistă anticipează, într-o manieră novatoare, 
exigenţele cele mai radicale ale antispecismului contem- 
poran. Acesta este obiectul parafrafului 1 al legii care «se 


51 Trebuie remarcat, totuşi, că redactorii legii au refuzat să 
considere animalele ca persoane juridice de acelaşi rang cu cetăţeanul 
german. Însă este semnificativ că problema a fost evocată şi discutată 
în mod explicit, şi că din răspunsul negativ care s-a dat nu rezultă 
ideea că animalele nu ar avea drepturi ca atare. 

referă la toate animalele. Prin «animal», în sensul pe care 
il prevede prezenta lege, se ințelege, deci, orice fiinţă vie 
desemnată ca atare în limbajul curent, ca şi in ştiinţele 
naturii. Din punct de vedere penal, nu se va face, aşadar, 
diferență, nici între animale domestice şi alte animale, nici 
între animale inferioare şi superioare şi nici intre animale 
folositoare şi dăunătoare pentru om». lată-ne, deci, într-o 
poziție opusă celei a legii Grammont, cu acest text ce ar 
putea fi semnat în unanimitate de ai noştri deep ecologists. 

Fără a intra în detaliile acestei legi, trebuie să 
adăugăm că ea examinează cu multă grijă toate problemele 
importante discutate astăzi de către apărătorii dreptului 
animalelor, de la interzicerea îndopări gâștelor până la 
vivisecția fără anestezie, arătându-se «în avans» cu 
cincizeci de ani (sau chiar mai mult) faţă de timpul său. 

Este remarcabil că în două puncte, în care în mod 
special ea se dovedeşte prolixă şi minuțioasă, această 
Tierschutzgeseiz dă încă de gândit asupra faptului că 
dragostea de animale nu implică automat şi dragostea 
pentru oameni; un capitol întreg este consacrat barbariei 
iudaice care prezidează sectorul tăierilor rituale, de acum 
înainte prohibite. Un alt capitol consacră pagini inspirate 
condiţiilor de alimentaţie, de odihnă, de aerisire etc., în 
care se cuvine de aici înainte, grație binefacerilor 
revoluţiei naționale în curs, să fie organizat transportul 
animalelor în trenuri... 

Ura față de liberalism: paradisul pierdut şi declinul 
Occidentului 


Tema «căderii», a «derelicțiunii» este omnipre- 
zentă în aceste legi. Naturii originare şi autentice i se 
opune barbaria destructivă inerentă economiei liberale 
moderne. Este ceea ce se subliniază apăsat, în termeni 
semnificativi, în preambulul acelei Reichsnatur- 
schutzgesetz din 26 iunie 1935, reînnodându-se astfel cu 
viziunea romantică a unei istorii în trei timpi — vârsta de 
aur, căderea, restaurarea: «Astăzi, ca şi altădată, natura, în 
pădurile şi câmpurile sale, este obiectul fervorii nostalgice 
(Sehnsucht), al bucuriei şi mijlocul regencrării poporului 
german. 

Mediul nostru rural, la nivel național (heimarliche 
Landschaft), a fost profund modificat față de timpul 
obârşiilor, flora i-a fost alterată în multiple modalități, de 
către industria agricolă şi forestieră, ca şi de către o 
reconstituire unilaterală şi o monocultură a coniferelor. În 
acelaşi timp în care habitatul său natural se reducea, fauna 
diversificată care dădea viață pădurilor şi câmpurilor s-a 
subțiat. 

Această evoluţie se datora adesea unor necesități 
economice. Astăzi, o conştiinţă clară a pagubelor intelec- 
tuale, dar şi economice, ale unei astfel de răsturnări a 
mediului rural german, a văzut lumina zilei. 

Înainte, nu se puteau dota decât cu măsuri pe 
jumătate, «monumentele naturale» apărute la începutul 
acestui secol, ca locuri de protecţie, întrucât condiţiile 

politice şi intelectuale  (welranschauliche  Woraus- 
setzungen) esenţiale lipseau. Doar metamorfoza omului 
german putea să creeze precondițiile unei protectii 
eficiente a naturii. 

Guvernul german al Reich-ului consideră de 
datoria sa să garanteze compatrioților noștri, chiar și celor 
mai săraci, partea lor de trumuseţe naturală germană. El a 
edictat, deci, legea Reich-ului în vederea protejării 
naturii...» 

Ar fi multe de spus despre acest text. Se citeşte, 
mai întâi, acea confuzie romantică dintre cultural şi 
natural, care singură îngăduie să dăm un sens ideii unei 
«frumuseți naturale germane», precum şi celei a «monu- 
mentelor naturale» (Naturdenkmale), pe care paragraful 3 
al legii trebuia să-l definească în termeni ce amintesc de 
proiectul, drag ecologiei profunde, de instituire a unor 
zone sălbatice ca subiecte de drept: «Monumentele 
naturale, în sensul în care această lege le înțelege, sunt 
creații originare ale naturii a căror păstrare ţine de 
interesul public, din cauza importanţei și a semnificației 
lor ştiinţifice, istorice, patriotice, folclorice, sau de altă 
natură — este vorba, de exemplu, de stânci, de căderi de 
apă, de accidente geologice, de arbori rari...» Legea va 
prevedea, deci, crearea unor «zone naturale protejate ($ 
4)». 

Dar se vede imediat că regimul nazist, în ciuda 
unei legende încetăţenite, nu a fost orientat doar către 
tehnica modernă, ci, cel puţin la fel de mult, a fost ostil în 
raport cu ceea ce numim astăzi «modernizare» economică, 
percepută ca destructivă față de caracteristicile etnice 

particulare ca şi față de natura originară. Aceasta este 
perspectiva din care asistăm la un veritabil «elogiu al 
diferenței», la o reabilitare a diversităţii ca atare, împotriva 
unidimensionalității universului liberal. Întrucât ideologia 
care subîntinde liberalismul — Schoenichen o reamintește 
în contextul apărării sale și ca ilustrare a legii din 1935 — 
se caracterizează prin «influenţa nivelatoare a culturii 
generale şi a urbanizării, care refulează fără încetare, tot 
mai mult, esenţa proprie şi originară a naţiunii, în timp ce 
raționalizarea economiei face să dispară, puţin câte puţin, 
specificitatea originară a peisajelor**». Conform unei teme 
care va fi reluată atât de către revoluţia conservatoare cât 
şi de stângismul anilor '60, de la Heidegger la Marcuse şi 
de la Alain de Benoist la Félix Guattari, trebuie, deci, să 
învăţăm să resingularizăm, să rediferențiem grupurile şi 
indivizii, împotriva marii mişcări de nediferenţiere («de 
americanizare»), ce constituie dinamica centrală a capita- 
lismului mondial. În versiunea sa naţional-socialistă, acest 
motiv antiliberal se traduce în ideea că după primele două 
momente ale istoriei, cel al vârstei de aur şi cel al căderii, 
doar producerea unui om nou (die Umgestaltung des 
deutschen Menschen) va deschide calea sfârşitului istoriei, 
adică a mântuirii ce ar permite reînnodarea cu obârşia 
pierdută. Chiar dacă aceasta ar putea să pară astăzi 
paradoxală, este, așadar, perfect logic ca legile asupra 
protecţiei naturii să se prelungească într-un tier-mondism 
grijuliu pentru respectul  pluralității («bogăția şi 
diversitatea») diferenţelor etnice. 


* Op. cit., p. 21. 

Tier-mondismul şi elogiul diferenţei 


Doar ignoranţa şi prejudecățile ne împiedică să 
înțelegem că nazismul deține, din motive care nu au nimic 
contingent, premisele unei griji autentice pentru păstrarea 
«popoarelor naturale», adică,” încă o dată, «originare». 
Capitolul pe care Walther Schoenichen îl consacră, în 
cartea sa, acestui subiect nu găseşte cuvinte suficient de 
dure pentru a stiematiza atitudinea «omului alb, acest 
mare distrugător al creației»; el n-a ştiut să taie, în 
paradisul pe care singur l-a pierdut, decât un drum «de 
epidemii, de furturi, de incendii, de sânge şi de lacrimi’ !»: 
«De fapt, aservirea popoarelor primitive în istoria 
«culturală» a rasei albe constituie unul dintre capitolele 
cele mai ruşinoase, ce nu este traversat doar de râuri de 
sânge, ci de torturi şi cruzimi de cea mai joasă specie. ŞI, 
în plus, ultimele sale pagini nu au fost scrise în epoci 
apuse, ci chiar la începutul secolului XX.» Iar 
Schoenichen trasează, cu multă minuțiozitate, lista 
diverselor tipuri de genocid ce au marcat istoria coloni- 
zării, de la masacrarea indienilor din America de Sud până 
la cea a indienilor Sioux, care «au fost împinşi, în condiţii 
de neimaginat de cruzime şi infamie», trecând prin cea a 
boşimanilor din Africa de Sud. Mai ales cazul acestora din 
urmă este semnificativ pentru daunele capitalismului 
liberal: ei au fost exter-minați pentru că nu aveau simţul 


% Idem., p. 411. 

proprietății. Vânatul dispărând în regiunea lor, acest popor 
de vânători era constrâns să «fure» din caprele ce 
aparțineau colonilor. Cuvântul «a fura» trebuie pus între 
ghilimele, întrucât boşimanii ignorau complet proprietatea 
privată. Şi cum erau aruncați în închisoare fără să 
înţeleagă nimic din ceea ce li se întâmpla, ei se lăsau să 
moară de foame: «Astfel se stingea sub ochii noştri un 
popor interesant, pur şi simplu pentru că o politică 
exogenă impusă indigenilor nu a vrut să înțeleagă că acești 
oameni nu puteau să abandoneze de la o zi la alta viaţa lor 
de vânători pentru a deveni cultivatori...» 

Acest rechizitoriu, redactat în 1942 de către un 
biolog nazist, care vede în acea Naturschutzgesetz un 
mijloc de a remedia aceste daune (nu protejează ea toate 
formele vieţii sălbatice?), nu este lipsit de interes. El are o 
țintă precisă, liberalismul, ba încă și mai exact, 
republicanismul à la française. Însă, el vizează şi un 
obiectiv pozitiv, apărarea drepturilor naturii în toate 
formele sale, umane şi non-umane, din moment ce acestea 
reprezintă o originaritate (Urspriinglichkeit). Pe primul 
versant, atacurile lui Schoenichen sunt foarte clare. Ele 
repun în cauză aviditatea capitalismului. Căci în contextul 
unei alte viziuni asupra lumii, «ar fi fost într-adevăr cu 
putință să se găsească un compromis rezonabil între 
pretenţiile cuceritorilor şi nevoile vitale ale primitivilor. În 
primul rând, viziunii liberale asupra lumii i se datorează 
greşeala de a fi pus piedici unei astfel de soluţii, întrucât 
ea nu recunoaşte nici un mobil în afara rentabilităţii 
economice, care a ridicat la rangul de principiu 
exploatarea coloniilor doar în beneficiul patriei mamă». 

Este o ocazie, bineînţeles, pentru a pune la punct teoria 
franceză a asimilaţiei, care este, după Schoenichen, «extra- 
să direct din principiile Declarației drepturilor omului de 
la 1789». Aceasta este «vechea teorie liberală a exploa- 
tării, care a constituit întotdeauna anerplanul polhlicii 
coloniale franceze, astfel încât nu era loc pentru o tratare a 
primitivilor care să meargă în sensul unei gândiri 
protectoare a naturii». i 

Împotriva acestei viziuni «asimilaţioniste» a stării 
sălbatice, politica nazistă preconizează o recunoaştere 
autentică a diferențelor: «Pentru politica naturală a 
național-socialismului, calea ce trebuie urmată este foarte 
clară. Politica de represiune şi de exterminare, pe care ne- 
o furnizează ca model, la începuturile lor, America sau 
Australia, este, în egală măsură, de neluat în considerare, 
ca şi teoria franceză a asimilaţiei. Convine doar acea 
înflorire a lucrurilor naturale, care să fie în conformitate cu 
tulpina lor rasială specifică.» În toate cazurile, trebuie, 
deci, ca indigenii să fie lăsați să sc dezvolte din ci înşişi. 
Singura recomandare, evidentă după Schoenichen, «din 
punctul de vedere al unei viziuni național-socialiste asupra 
lumii», este accea a interzicerii căsătoriilor mixte, tocmai 
pentru că implică dispariția diferenţelor şi unitormizarea 
genului uman. Astăzi ca şi ieri, extrema dreaptă nu va 
înceta să biciuie metisajul, în orice formă, atribuind ca 
sarcină principală a ecologiei «apărarea identității», adică 
«păstrarea mediului etnic, cultural şi natural» al popoa- 
relor — începând, e de la sine înțeles, prin specificul său: 
«De ce să lupţi pentru păstrarea speciilor animale şi să 

accepți, în acelaşi timp, dispariția raselor umane prin 
metisaj generalizat?» În sfârşit... 

Ca şi estetica sentimentului sau ecologia profundă 
care, ambele, reabilitează popoarele sălbatice, oamenii de 
la munte, amerindienii, concepţia naţional-socialistă 
despre ecologie face un loc confortabil ideii după care 
Naturvolker-ii, «popoarele naturale», ajung la armonia 
perfectă dintre moravuri şi mediu. Acesta este chiar 
semnul cel mai sigur al superiorității lor asupra lumii 
liberale a dezrădăcinării şi a mobilității perpetue. Cultura 
lor, asemănătoare modului de viaţă al animalelor, nu este 
decât prelungirea naturii, iar modernitatea rezultată din 
Revoluţia franceză a distrus tocmai această reconciliere 
ideală, pe care e vorba, în sfârşit, să o restaurăm. 


Despre natură ca aspect al culturii şi despre cultură ca 
aspect al naturii 


Astfel, trebuie regăsită unitatea naturii şi a culturii 
în viața națiunii germane, fiecare termen trecând în 
contrariul său pentru a-şi afla adevărul, conform unui 
motiv romantic ce refuză să separe culturalul de natural, 
aşa cum invita gândirea epocii Luminilor. Autorii acestei 
legi asupra vânătorii din 3 iulie 1934 precizează, la rândul 
lor, în introducere: «Dezvoltarea biseculară a dreptului 


* Bruno Mégret, intervenție la colocviul organizat de Frontul 
național pe tema ecologiei, 2 noiembrie 1991. 

german al vânătorii a ajuns la un deznodământ de mare 
importanță pentru poporul şi Reich-ul german. Această 
lege nu a permis doar depăşirea stării de împrăştiere a 
dreptului german, care se reflecta până atunci în douăzeci 
de legi regionale diferite şi ajungerea, astfel, la unitate 
juridică, ci şi-a propus, de asemenea, sarcina de a conserva 
vânatul (des Wildes), ca fiind unul dintre cele mai 
prețioase bunuri culturale ale noastre, precum şi educarea 
poporului în vederea dragostei şi a înțelegerii pentru 
natură şi pentru creaturile ei.» Natura sălbatică (das Wilde) 
se defineşte ca un «bun cultural» al Germaniei şi nu ca un 
dat care precede civilizația. Reciproc, dragostea faţă de 
natură, dacă şi atât cât este un aspect cultural, e prezentată 
ca înrădăcinându-se din vremuri imemoriale în constituția 
biologică propric germanităţii: «Dragostea față de natură 
şi față de creaturile ei, ca şi plăcerea vânătorii, în pădure 
sau pe câmpuri, se înrădăcinează în zonele de mare 
profunzime ale poporului german. Astfel s-a dezvoltat 
de-a lungul secolelor nobila artă germană a vânătorii cu 
câini, ce se sprijinea pe o tradiție germanică imemorială. 
Trebuie păstrate pentru totdeauna pentru poporul german 
vânătoarea şi vânatul, ca fiind bunuri prețioase ale 
poporului. Trebuie aprofundată dragostea germanului 
pentru pământul naţional, trebuie întărită forţa sa vitală şi 
asigurată liniştea necesară după munca unei zile.» 

Pescuit, vânătoare şi, într-un cuvânt, tradiţie... Să 
precizăm de la început că scopul legii nu este doar acela 
de a asigura unitatea Juridică a culturalului şi a naturalului, 
ci şi de a o situa în cadrul unci reflecții ecologice 
autentice. Trebuie, deci, limitat dreptul la vânătoare, 

pentru ca acesta să se acorde cu exigenţele bine înţelese 
ale păstrării mediului natural. În acest sens, legea din 1934 
este, fără nici o îndoială, prima care redefineşte în termeni 
moderni rolul vânătorului. Conform unui motiv destinat 
unei lungi posterități, din simplu jefuitor, el devine astfel 
unul dintre artizanii majori ai protecţiei mediului ambiant 
ȘI Chiar ai unei restaurări a diversităţii originare, ame- 
ninţată fără încetare de uniformizarea modernă: «Datoria 
unui vânător demn de acest nume nu este doar aceea de a 
vâna, Ci şi de a întreţine şi de a se îngriji de vânat, pentru a 
se ajunge şi a sc păstra o situaţie mai sănătoasă a acestuia, 
mai robust şi mai diversificat din punct de vedere al 
speciilor.» 

A şasea secțiune a legii este consacrată expunerii 
limitărilor dreptului la vânătoare, limitări ce ţin nu doar de 
exigenţele securității, ale ordinii publice sau chiar ale 
necesarei protecţii a peisajului, ci şi de imperativul 
«evitării cruzimii faţă de animale». În numele acestei 
voințe, dragi inimii lui Hitler însuşi, anumite feluri de 
vânătoare, care se folosesc de curse dureroase, sunt 
prohibite. Această Reichsjagdgeseiz se dovedeşte a fi piesa 
principală a dispozitivului ecologist național-socialist. O 
dată cu ea, omul devine nu doar stăpân și posesor al unci 
naturi umanizate şi cultivate prin grija sa, ci responsabil 
de o stare sălbatică originară, dotată cu drepturi intrinseci, 
a căror bogăţie şi diversitate îi aparțin spre păstrare pentru 
totdeauna. 

Il. ELOGIUL DIFERENȚEI SAU AVATARURILE 
STANGISMULUI. 
CAZUL ECOFEMINISMULUI 


Iubirea pentru diversitate, grija de a păstra pentru 
ea însăşi varietatea speciilor naturale ca şi a culturilor 
tradiționale nu mai sunt astăzi apanajul unei extreme 
drepte romantice. Respingerea uniformităţii specifice 
timpurilor moderne, disprețul față de consumul de masă, 
critica  universalismului cosmopolit au devenit mai 
degrabă de «stânga». Cândva, revendicarea unui drept la 
diferență se situa cu claritate în orbita contra-revoluţiei, 
căci în faţa abstracției formale a «marii Declaraţii», primu 
«naționalişti» cereau întoarcerea la tradiţiile dreptului 
englezilor, francezilor, italienilor... pe scurt, a fiecărei 
comunități concrete şi particulare. In ce fel acest 
ataşament față de moştenirile singulare, această iubire a 
«propriului» care se afişa fără reținere sub auspiciile 
«reacţiunii» au putut să se încoloneze sub steagul 
«progresismului»? 

Răspunsul nu ne pune nici o problemă, pentru că el 
ține mai mult de greutatea istoriei decît de logica ideilor. 
El poate fi formulat într-un singur cuvînt: decolonizare. 
Cucerirea popoarelor din lumea a treia era înscrisă în 
logica universalismului republican? Sau, dimpotrivă, era o 
trădare a principiilor sale cele mai nobile? Oricât de bine 
ar fi cântărit, răspunsul are destul de puţină importanţă din 

punctul de vedere al istoriei, chiar dacă el rămâne esențial 
într-un plan filosofic. Într-adevăr, indiferent de ceea ce am 
putea crede, s-a impus opinia că ideea republicană 
disimula ceea ce era mai rău, o imperioasă voinţă de 
asimilare, adică de eradicare a diferenţelor. Ajunge să 
călătorești astăzi în una dintre țările Magrebului pentru a 
şti că cea mai mică aluzie la idealul laic şi democratic, aşa 
cum a fost elaborat în Europa, riscă să apară ca efectul 
unui etnocentrism de proastă calitate. Uneori înspre mai 
bine, însă cel mai adesea înspre mai rău, am intrat în era 
bănuielii generalizate în raport cu «Luminile». Prin acelaşi 
proces, ideologia dreptului la diferenţă a încetat să fie sau 
să pară «reacționară» pentru a se identifica cu aspiraţia 
firească a colonizaţilor la o singularitate batjocorită de 
imperialismul europocentrist. 

Deci, nu nostalgia față de Vechiul Regim este 
aceea care se exprimă în voinţa de a restaura identitățile 
comunitare ale națiunilor sudate de «spiritul popoarelor, 
ostil față de spiritul geometric al iacobinilor, ci, 
dimpotrivă, vocea oprimaţilor, a «damnaților pământului», 
care cer acces la o cultură pe care colonizatorul a încercat 
să o distrugă prin toate mijloacele. «Strămoşii noştri galii» 
nu se mai bucură de succes la Dahar sau la Kairuan... De 
unde şi formidabilul paradox din care suntem departe de a 
fi ieşit, şi anume acela că replierea asupra sa, 
comunitarismele şi naționalismele cele mai extreme au 
căpătat forma revoluţiei! Şi acest proces, deja rodat în 
lumea a treia, se prelungeşte astăzi în lupta anumitor 
republici din Est împotriva resturilor fostului imperiu 
sovietic. Peste tot răsună acelaşi strigăt : fiți buni 

musulmani, buni cehi sau buni slovaci, dar şi buni francezi 
şi, ca în 1914, buni germani... Şi, pe drept cuvînt, nimeni 
nu poate să spună dacă un asemenea îndemn este «de 
dreapta» sau «de stânga». Doar istoria şi sociologia ne 
permit să tranşăm între tezele care tind, ici si colo, la foștii 
oprimaţi ca şi la noii fascişti, să se confunde. Răul radical 
ar fi metisajul şi universalismul de proastă calitate care 
domină universul tehnicii, al culturii şi al consumului de 
masă. Un singur cuvînt de ordine, la extrema dreaptă la fel 
ca şi la extrema stângă: trebuie să învăţăm să 
«resingularizăm» modurile de viaţă, să le rediferențiem 
împotriva «unidimensionalităţi»» lumii moderne. 

Orice am spune despre aceste schimbări de locuri 
şi chiar dacă trebuie să fim atenți la parcursurile prin care 
ideile trec de la o extremă la alta, trebuie să admitem că, în 
cele din urmă, discursurile diferenţialiste se aseamănă. 
Dragostea pentru mediul înconjurător ne dă astăzi cea mai 
bună dovadă pentru aceasta, căci elogiul diferenţei, omni- 
prezent în legislațiile naziste, se regăseşte aproape cuvînt 
cu cuvînt în versiunile cele mai «avansate» ale ecologiei 
profunde. Să fim bine înţeleşi: o asemenea apropiere nu 
încearcă să sugereze că stângismul şi fascismul sînt 
ideologii similare, fiindcă ar însemna să le nedreptăţim pe 
aniândouă. E absurd şi pur şi simplu injust să asimilăm, 
aşa:Cum se întîmplă prea adesea astăzi din plăcerea de a 
polemiza, partidul Verzilor cu cel de la Vichy. Să ne ferim 
de acest tip de anatemă a cărui victimă iese întotdeauna 
victorioasă, pentru că oricine simte că ceea ce este excesiv 
este insignifiant. 

Totuşi, nu e mai puţin adevărat că proiectul, 
legitim în sine, de a prezerva anumite identități comunitare 
e însoțit uneori de derapaje cu atît mai neliniştitoare cu cît 
ele nu au nimic accidental, fiind înscrise în chiar centrul 
unei filosofii a diferenţei. O dovadă, printre atîtea altele, a 
acestor atitudini este un text redactat în decembrie 1985 de 
Jean Reynaud şi Gérard Monnier-Besombes, deputat eco- 
logist european, în vederea deschiderii în sânul partidului 
a unei dezbateri asupra imigrației. El merită în această 
privinţă întreaga noastră atenţie: «Ar fi relativ incoerent 
din partea ecologiştilor să ceară salvarea şi promovarea 
culturilor regionale fără a lua în seamă prezența unor 
puternice minorități alogene. 

Ar fi frustrant să vizitezi Bretania dacă ar trebui să 
întâlneşti la fiecare pas un elvețian sau un croat și să nu 
mai regăsești, chiar amestecat cu alte componente, un 
popor (ein Volk /) în strânsă simbioză cu pămîntul (ein 
Land !) pe care îl locuieşte, de care este legat, fiind capabil 
să dea viaţă patrimoniului său lingvistic, cultural şi 
arhitectural»*”. 


Să trecem peste referinţele din jargonul nazist, care 
sînt de cel mai bun gust. Ceea ce e important în această 
declarație, ceea ce îi dă alura unei veritabile mărturisiri, 


“ Textul complet al acestei interesante contribuţii mi-a fost 
încredințat de J. F. Bizot, directorul revistei Actuel, cu ocazia 
procesului pe care i l-au intentat (şi l-au pierdut!) anumiţi membri ai 
Verzilor, scandalizați pentru că au fost tratați în mod public drept 
fascişti. 

este faptul că autorii săi insistă ei înşişi asupra incoerenței 
de a apăra o poziție diferențalistă fără a trage din aceasta 
toate consecinţele logice în privința imigrării, căci din 
punctul de vedere al purității, dacă nu a rasei, cel puţin a 
culturii, amestecul excesiv dintre bretoni, elveţieni şi 
croaţi este în mod evident intolerabil ! 

Această doctrină este foarte bine precizată într-un 
alt «document» care, deşi este al lui Antoine Waechter, ar 
fi putut să primească semnătura unui Walther 
Schoenichen. Puteţi să judecaţi şi dumneavoastră: «Civili- 
zaţiile sînt ca şi teritoriile vii în care îşi înfig rădăcinile, 
adică diverse. Această diversitate culturală este ameninţată 
la fel ca şi diversitatea biologică pentru că anumite 
civilizaţii, convinse de superioritatea lor, pretind să ocupe 
tot spațiul, declarându-şi valorile universale. (...) Ataşa- 
mentul față de o comunitate identificată prin limba sa, prin 
tradițiile ei, prin abilităţile sale, prin istoria ei, dragostea 
pentru un teritoriu care exprimă, prin peisajele sale, 
sufletul acestei comunităţi, este o dimensiune fundamen- 
tală a persoanei umane. Dezrădăcinarea este o dramă, o 
sursă a destabilizării psihologice şi a dificultăților existen- 
tiale. Primul drept fundamental al unei persoane este acela 
de a poseda o identitate şi aceasta se confundă cu aceea a 


i S F : 8 
grupului uman căruia îi aparține» să 


Să evităm, încă o dată, un proces de rău augur, 
fiindcă nimeni nu poate să-l suspecteze în mod serios pe 
Waechter de simpatie pentru fascism. Din acest motiv, 


55 Dessine-moi une planete, p. 161 

întrebarea devine şi mai presantă: de ce, în aceste condiţii, 
o asemenea proximitate cu unele dintre temele esenţiale 
ale fascismului? De ce să vorbeşti despre «sufletul unei 
comunități», să asimilezi cultura cu viaţa, să negi 
autonomia individuală în folosul apartenenţelor comunita- 
re, să faci apologia rădăcinilor şi a specificului local 
împotriva universalismului abstract al acelei «Republici a 
lui Jules Ferry care interzicea folosirea limbii materne în 
acelaşi timp cu utilizarea semnelor distinctive ale identită- 
ților regionale...»? De ce această concesie făcută 
ideologiei «sângelui şi pământului»: «O comunitate 
culturală nu se poate dezvolta decît pe un pămînt pe care 
se desfăşoară continuitatea generațiilor și unde identitatea 
sa capătă forma concretă şi vizibilă a unui peisaj care nu 
seamănă cu nimic altceva»? Ce să spunem despre 
«apatrizii» şi despre «dezrădăcinații» care nu corespund 
acestor exigente? Ce să mai spunem despre toate aspectele 
prin care cultura modernă refuză să se inrădăcineze, să se 
bazeze pe certitudinile moștenirii sau să se recunoască 
într-un specific local oarecare? Cât poate să valoreze 
elogiul diferenţelor cînd el îmbracă forma unei revendicări 
naționaliste sau comunitariste atât de plate? 

Și să nu fim acuzaţi aici de exagerare, să nu se 
vorbească de efectele unei retorici a hiperbolei de prost 
gust prin care citate extrase din context ar fi scoase în 
relief cu multă iscusință, căci «elogiul diversităţii», pentru 
a relua titlul ultimului capitol al cărții lui Waechter, se află 
chiar în centrul dispozitivului intelectual al ecologiei 
fundamentale. Putem să citim despre acesta la Bill 

Devall“! ca și la Hans Jonas, Aldo Leopold sau Felix 


Guattari. Ni se va obiecta, în mod evident, că un asemenea 
elogiu nu are, în sine, nimic şocant şi că, într-adevăr, 
unidimensionalitatea şi uniformitatea sînt pericole reale 
într-o lume a tehnicii, mai ales într-o țară de tradiție 
iacobină cum este Franţa. Adică... Aici se impune un 
minimum de precizie filosofică, fiindcă respectul diferen- 
telor poate fi conceput în moduri foarte diferite. Şi dacă 
nimeni nu doreşte o Europă în care diversitatea culturilor 
naționale să dispară pentru totdeauna în folosul unei 
standardizăni a modurilor de viață «după model american», 
nu este, totuşi, clar în ce fel soluţia s-ar putea găsi în 
valorizarea în sine şi pentru sine a «dissensului» ca atare — 
mai ales dacă se socoteşte că acesta ar trebui să-şi 
găsească originea într-o viziune comunitaristă a rapor- 
turilor dintre oameni. 

Totuşi, aceasta este varianta pe care ne-o propune o 
versiune «ultra-stânga» a ecologiei radicale pe care o 
regăsim cel mai bine formulată în scrierile pe care Felix 
Guattari le-a consacrat ecologiei după adeziunea sa din 
1985 la partidul lui Antoine Waechter. Într-un articol 
redactat în colaborare cu Dany Cohn-Bendit, el enunță 
programul său într-un mod care are cel puțin meritul 
clarității: «Scopul nostru nu este acela de a ajunge la un 
consens aproximativ în privința câtorva enunţuri generale 
referitoare la ansamblul problemelor în curs, ci, 


*7 «Diversitatea este de dorit în mod intrinsec, atât într-un 
plan cultural, cît şi ca un principiu al sănătăţii şi stabilității 
ecosistemelor», loc. cit., p. 312. 

dimpotrivă, de a favoriza ceea ce noi numim o cultură a 
dissensului care să contribuie la aprofundarea pozițiilor 
particulare şi la o resingularizare a indivizilor şi a 
grupurilor umane. Ce inepţie să pretinzi să obţii acordul 
imigranților, al feminiştilor, al rockerilor, al regionaliștilor 
şi al pasionatilor de informatică asupra unei aceleiaşi 
viziuni despre lucruri! Ceea ce trebuie urmărit nu este un 
acord programatic care să sufoce diferenţele lor». 


Voi îndrăzni, oare, să mărturisesc? Nu văd de ce 
este o inepţie să cauţi acordul şi nici de ce un asemenea 
scop duce în mod inevitabil la distrugerea diferenţelor. In 
schimb, mi se pare că în perspectiva lui Guattari toate 
valorile lui res publica, acest unic spațiu public în sânul 
căruia este posibil să construieşti liber, prin discuţie şi 
argumentare, consensul legii şi al interesului general, sînt 
pur şi simplu măturate în folosul unui discurs pe care noua 
dreaptă ar putea să-l recupereze fără cea mai mică 
dificultate. Căci dacă diferitele grupuri omenești şi 
diferitele culturi nu pot şi nici nu trebuie să încerce să 
comunice între ele, dacă orice referire la valori comune nu 
mai este decît tiranie şi violenţă a universalului, atunci nu 
mai există alegere şi vom asista, ca în unele țări din Est, la 
o disoluție a însăşi ideii de republică în folosul unei 
întoarceri la viziunea romantică a unor comunități închise 
în mod visceral asupra lor însele, incapabile să-și 


5 «Contribution pour le mouvement», în Autogestion, 


P'Alternative (săptămânal al PSU), noiembrie 1986 

depăşească singularitățile atavice pentru a intra în 
comunicare cu celălalt*?. 

În aceste condiţii, nu e nici o întâmplare dacă 
elogiul diferenței, înţeles astfel într-un sens anti- 
republican, se mulează pe nişte formule care sunt, la 
limită, dacă nu rasiste, atunci cel puţin rasialiste. Să-l 
ascultăm încă o dată pe Guattari: «Diversele niveluri ale 
practicii nu numai că nu trebuie omogenizate, racordate 
unele la altele sub o tutelă transcendentă, ci trebuie să le 
angajăm în procese de eterogeneză. Niciodată fenuniştii 
nu vor fi destul de implicaţi în devenirea femeii- şi nu 
există nici un motiv pentru a le cere imigranţilor să 


——— —_ —— 


5 De aici o veritabilă aversiune pentru discuţie care se 
exprimă la Deleuze şi Guattari în ultima lor carte, Qu'est-ce que la 
philosophie? Citim aici că teoreticienii unei etici a comunicării (fiind 
vizat în primul rând Habermas, însă nu numai el...) se epuizează «în 
căutarea unei opinii universale liberale ca şi consens dedesubtul căreia 
regăsim percepțiile şi afecțiunile cinice ale capitalismului»! Habermas 
va aprecia... In interviul acordat revistei Nouvel Observateur cu ocazia 
apariţiei cărţii (ei bine, trebuie să ne sacrificăm în faţa legilor genului 
şi să ne supunem imperativelor «comunicării») mai găsim ceva care 
„ne face să visăm: «A discuta este un exercițiu narcisistic în care 
fiecare încearcă să pară cât mai frumos, în aşa fel încât, foarte repede, 
nu se mai ştie despre ce se vorbeşte. Ceea ce e foarte dificil este 
stabilirea problemei căreia îi corespunde cutare sau cutare propoziţie. 
Or, dacă înțelegem problema pusă de cineva, nu avem nici un chef să 
discutăm cu el, căci sau punem aceeași problemă, sau punem alta şi 
atunci avem mai degrabă chef să avansăm dinspre partea noastră. Cum 
să discutăm dacă nu avem un fond comun de probleme şi de ce să 


discutăm dacă avem unul?» Într-adevăr... 

renunțe la caracteristicile culturale care sînt legate de 
ființa lor sau de apartenența lor naționalitară»*. 

«Trăsături culturale care sînt legate de ființa lor»: 
să fie aceasta o versiune «de stânga» a «delictului de 
facies»? Pentru Guattari ca şi pentru Schoenichen, cultura 
este o realitate ontologică, nu este o abstracţie, căci ea este 
înscrisă în ființa oamenilor, în același fel ca şi starea lor 
biologică, motiv pentru care trebuie să se renunţe înainte 
de toate la proiectul republican al integrării. Tot în acest 
mod, ideologia dreptului la diferență face legătura între 
ecologie şi feminism sau, cel puțin, între o anumită 
ecologie şi un anumit feminism. Insă o altă tradiție de 
gândire, cea a existențialismului, ne propunea o viziune 
diametral opusă de a concepe demnitatea femeilor. Tre- 
buie să reamintim aici principiul acestei viziuni, dacă 
vrem să percepem în întregime mizele unei dezbateri care 
poate să fie considerată pe drept cuvînt exemplară pentru 
abordarea diferențialistă a naturii şi pentru o versiune 
ultra-stângistă a ecologiei profunde. 

În Existențialismul este un umanism, Sartre a 
consacrat cîteva pagini de o simplitate şi o profunzime 
luminoase problemei clasice a «naturii umane». Fără să 
ştie — căci nu era deloc versat în istoria filosofiei — el 
regăseşte aici intuițiile fundamentale ale lui Rousseau şi 
Kant în privința diferenţei dintre animalitate şi umanitate: 
omul este ființa prin excelenţă de anti-natură, singurul care 
este capabil să nu fie determinat în întregime de condiţiile 
naturale de care are parte la naştere. Iată de ce, potrivit lui 


*9 Les trois &cologies, Galilée, 1989, p. 46. 

Sartre, nu putem să vorbim cu adevărat despre o «natură 
umană». Să evităm încă de la început o neînțelegere foarte 
frecventă: nu este vorba despre negarea faptului că noi 
trăim într-un corp, masculin sau feminin, într-o naţiune, o 
cultură, într-un mediu social particulare care au asupra 
noastră o influență considerabilă. Este clar că nu-mi aleg 
nici sexualitatea aşa cum nu-mi aleg nici limba maternă. 
Eu le primesc, pentru a spune aşa, din exterior şi toate 
acestea nu ţin, în mod evident, de autonomie, pentru că ar 
fi pur şi simplu absurd să-i impunem libertăţii noastre 
sarcina imposibilă de a eradica o asemenea exterioritate. 
Totuşi, nu e mai puţin adevărat că noi putem, ba 
chiar mai mult, că trebuie să operăm o distincţie între o 
simplă situație factuală, fie ea şi una intangibilă, aşa cum 
este apartenența la unul dintre cele două sexe, şi o 
determinare prin care suntem într-o oarecare măsură 
modelaţi în afara oricărei activități voluntare. Căci, spre 
deosebire de animal, care este în întregime supus codului 
natural al instinctului propriu speciei sale mai mult decît 
individualității lui, fiinţele umane au posibilitatea de a se 
emancipa, adică de a se revolta împotriva propriei lor 
naturi. Tocmai prin aceasta, adică desprinzându-se de 
ordinea lucrurilor, ele îşi mărturisesc autentica umanitate 
şi acced în mod simultan în sferele eticii şi ale culturii. 
Într-adevăr, aceste două domenii ţin de efortul antinatural 
de a construi un univers specific uman. Nimic nu e atât de 
puţin natural ca domnia dreptului sau ca istoria 
civilizaţiilor, fiindcă şi una şi cealaltă sînt necunoscute 
plantelor şi animalelor. Putem să spunem, împreună cu 
Spinoza, că stă în firea peştilor mari să-i mănânce pe cei 

mici. Desigur, trebuie să ne temem ca uneori, sau chiar 
adesea, să nu se întâmple la fel, mutatis mutandis, şi în 
cazul fiinţelor umane şi ca ele să nu fie înclinate, tocmai 
datorită naturii lor, să cedeze domniei forţei. Însă nu aşa 
ceva se aşteaptă de la ele într-un plan etic şi cultural, şi 
această aşteptare nu ar avea nici un rost dacă nu am 
presupune la ele facultatea de a rezista înclinațiilor naturii 
şi de a nu lăsa în acest fel ca o situație să se transforme 
într-o determinaţie. 

Această definiție a omului — a ființei umane — este 
mobilizată de Simone de Beauvoir în Al Doilea Sex. 
Interogându-se asupra condiţiilor în care ar putea avea loc 
emanciparea femeilor, ea precizează, pe drept cuvînt, că o 
asemenea «problemă nu ar avea nici un sens dacă am 
presupune că asupra femeii atârnă un destin fiziologic, 
psihologic sau economic»”!. Dacă femeile sînt destinate 
imanenței, dacă li se refuză posibilitatea de a transcende 
natura, înțelegând aici şi natura lor, şi dacă le socotim 
legate din totdeauna de viaţa domestică pentru care le 
determină, se pare, biologia, atunci ele sînt reduse la 
animalitate. Dar, aşa cum subliniază, dintr-o perspectivă 
destul de apropiată, Elisabeth Badinter, «sacrosanctă 
natură este astăzi manipulată, modificată şi sfidată în 
funcţie de dorințele noastre». De aici un feminism 
umanist (refuză să confunde umanitatea cu animalitatea), 
egalitarist (femeile nu sînt mai predispuse decît bărbaţii 
determi-nismelor naturii) şi republican (smulgându-ne din 


? Le Deuxième Sexe, Gallimard «Folio-Essais», p. 32. 
”2 L'un et lautre, Livre de Poche, p. 315. 

sfera determinaţiilor particulare ale naturii în general ne 
înălțăm la unversalul culturii şi al eticii). 

Desigur, filosofiile diferenţei nu ar putea tolera o 
asemenca perspectivă. E semnificativ în această privință 
că ecologia radicală şi feminismul diferențialist s-au 
regăsit sub steagul «ecofeminismului» pentru a duce lupta 
împotriva acestui existenţialism republican. Aşa cum vom 
vedea, polemica nu e lipsită de interes. 

Dar să vedem mai întîi ce se înțelege dincolo de 
Atlantic prin «ecofeminism». Termenul apare pentru 
prima dată în 1974% sub pana lui Françoise d'Eaubonne. 
El va fi reluat extrem de repede în Statele Unite, unde va 
face, aşa cum se şi cuvine, carieră. Despre ce este vorba ? 
Despre ideea, simplă în principiu, potrivit căreia ar exista 
o legătură între oprimarea femeilor şi cea a naturii, în aşa 
fel încât apărarea unora şi a celeilalte nu ar putea să fie 
separate fără pagube. De unde şi definiția pe care o 
propune una dintre protagonistele mişcării, Karen J. 
Warren: «Utilizez termenul de ecofeminism pentru a 
desemna o poziţie bazată pe următoarele teze: 1) Există 
legături importante între oprimarea femeilor şi cea a 
naturii; 2) a înțelege statutul acestor legături este 
indispensabil pentru orice încercare de a înțelege în mod 
adecvat oprimarea femeilor precum şi oprimarea naturii; 
3) teoria şi practica feministe trebuie să includă o 


% CI. George Sessions, The deep ecology movement, p. 115. 

perspectivă ecologistă; 4) soluţiile aduse problemelor 


trebuie să includă o perspectivă feministă». 


La prima vedere, am putea crede că printr-un 
asemenea program ecofeminismul se apropie de ecologia 
profundă. Oare cele două mişcări nu provin dintr-o aceeaşi 
respingere a civilizaţiei occidentale, orientată în întregime 
de un obiectiv al dominației şi stăpânirii? Nu se opun ele 
oare, în această privință, specialiştilor în probleme de 
mediu de tip reformist? Toate acestea sînt exacte. Şi totuși, 
ecofeminismul se va dovedi destul de ostil dintr-un anumit 
punct de vedere ecologiei profunde. Într-adevăr, potrivit 
ecofeminiştilor, deep ecologists comit eroarea de a-şi duce 
lupta împotriva «antropocentrismului în general». Or, ceea 
ce este în cauză nu este faptul că lumea occidentală este 
«centrată asupra umanității», nu este a sa «human 
centerdness», ci a sa «male centerdness», faptul că ea este 
«centrată asupra bărbaţilor». O ecologie cu adevărat 
«profundă» ar trebui deci să o depăşească pe cea care mai 
poartă încă Și astăzi acest nume prea prestigios pentru ea Şi 
să ia în sfârşit în seamă singura problemă care merită 
dezbătută, şi anume cum pot fi descrise legăturile care 
unesc dominația femeilor şi cea a naturi de către bărbați. 
Deconstrucţia tradiției umaniste, care este revendicată în 
cele două cazuri, nu va putea deci să se realizeze pe deplin 
dacă nu observăm în ce fel critica antropocentrismului 
trebuie să facă loc celei a androcentrismului. Acesta este 


* «Feminism and ecology», Environmental Ethics, vol. 9, 


leitmotivul acestui nou integrism pe care îl găsim expus 
mai ales într-un articol al lui Ariel Kay Salleh cu titlul 
foarte semnificativ de Deeper than deep ecology: the 
ecofeminist connection (Mai profund decît ecologia 
profundă: «conexiunea»  ecofeministă): «Există (în 
ecologia profundă) un efort pentru a regândi metafizica, 
epistemologia şi etica occidentale... Dar acest efort rămâne 
prizonierul unui efort închis- asupra sa, pentru că el 
eşuează în înfruntarea problemei, într-adevăr inconfor- 
tabile, a originilor psihosexuale ale culturii noastre și ale 
crizei sale (...) Mişcarea ecologiei profunde nu va izbuti cu 
adevărat atâta vreme cît oamenii nu vor avea curajul de a 
redescoperi şi de a iubi femeia care e în ei»”. 

Căci teza lui Salleh, care e reprezentativă pentru 
ansamblul mișcării, este aceea că ura îndreptată împotriva 
femeilor, care generează ipso facto ura împotriva naturii, 
este unul dintre principalele resorturi care guvernează 
acțiunea bărbaţilor (a «masculilor») şi, prin aceasta, 
ansamblul culturii occidentale/patriarhale. 

Ar fi greşit să credem, deși poate că vom fi tentaţi 
să o facem din «perspectivă europeană», că este vorba de 
încă o simplă fantezie, de una dintre acele hiperbole 
caracteristice pentru funcționarea grupusculelor, aşa cum 
am cunoscut noi înşine atât de multe în anii “60, pentru că 
ecofeminismul începe să ocupe un loc deloc de neglijat în 
sânul feminismului american și dincolo de acesta, fiind 
omniprezent în universități, unde contribuie puternic la 
domnia terorii intelectuale exercitate în numele formulei 


% Environmental Ethics, vol. 6, 1984, p. 339 sqq. 


«politic corect» şi a acestui drept la diferență care se 
prelungeşte cu plăcere prin revendicarea unei diferenţe de 
drepturi”. El a dat naştere deja unei abundente literaturi 
care aduce în lumina poziţii foarte diferite, pe baza 
programului comun pe care tocmai l-am evocat. 

Pentru a încerca să clarificăm aceste dezbateri şi să 
determinăm cu o oarecare precizie în ce sens şi ecofe- 
minismul culminează într-un elogiu al diferenței, vom 
repera întîi cele trei tendințe fundamentale ale sale”. 
Toate acestea îşi au originea în faptul că legătura dintre 
exploatarea femeilor şi cea a naturii poate să îşi găsească 
explicația în trei direcţii filosofice uneori divergente. 
Prima face să urce această dublă opresiune la apariția 
dualismului, a doua îi găseşte originea în apariţia 
mecanicismului, iar a treia o înrădăcinează direct în 
diferențele psihosociologice dintre sexe. 

Explicaţia prin intermediul dualismului are meritul 
simplităţii. lată cum se prezintă ea potrivit formulării 
destul de sugestive a lui Val Plumwood dintr-un articol 
care încearcă o sinteză a diferitelor aspecte ale ecofemi- 
nismului: «În perspectiva ecofeminismului, gândirea 
occidentală s-a caracterizat printr-o serie de dualisme care, 
legate unele de altele, se întăresc reciproc şi cuprind 
conceptele cheie necesare pentru înţelegerea structurii 


* Affirmative action nu este o simplă viziune intelectuală, ci 
o presiune foarte reală în universitățile americane. 

” Reiau aici tipologia propusă de Val Plumwood în 
«Ecofeminism. An overview and discussion of positions and 
arguments», Australian Journal of Philosophy, iunie 1986. 

sociale. Putem să prezentăm unele dintre acestea în felul 
următor, fără ca aceasta lista să poată pretinde că este 
exhaustivă: 


SFERA 1 SFERA 2 
Mentalitate (intelect, spirit, Fizicalitate (corp, natură, 
raționalitate) materie) 

Omenesc Ne-omenesc, animal 
Masculin Natura feminină 


Produs în mod cultural şi Produs în mod natural 
istoric 


Producție Reproducție 
Public Privat 
Transcendenţă Imanenţă 
Raţiune Emotie». 


Desigur, trebuie să adăugăm că, pentru a forma 
rădăcina exploatării femeii/naturii, aceste dihotomii ma: 
trebuie să fie interpretate într-un mod triplu. Întâi, ca 
indici a unei ierarhii în care spiritul valorează mai mult 
decît trupul, omenescul decît ne-omenescul, masculinul 
decît femininul etc. Apoi, în sensul unei instrumentalizări 
a sferei 2 în folosul primei sfere: omul este în acest fel 
legitimat să utilizeze femeia, natura, animalele etc. pentru 
propriile sale scopuri. În sfârşit, fiecare dintre acești 
termeni trebuie înțeleşi ca semnul unei polarități ireduc- 
tibile, doar cei din sfera 1 definind ceea ce este considerat 
ca autentic omenesc. 

Or, potrivit ecofeminiştilor, tocmai o asemenea 
grilă de lectură domină gândirea occidentală cel puţin de 

la Platon, menţinându-se pînă în zilele noastre prin 
intermediul tradiției creştine, a cartezianismului, a filoso- 
fiei Luminilor, a liberalismului Declaraţiei drepturilor 
omului, a Revoluției franceze etc., fiecare dintre aceste 
etape putând fi analizate ca un moment în constituirea 
ideologiei patriarhale care predomină astăzi. 

Explicarea fenomenului dominaţiei prin emergenta, 
începând din secolul al XVI-lea, a unei gândiri meca- 
niciste, care rupe cu vechea viziune despre lume socotită 
un cosmos organizat, pare să se opună explicaţiei pe care 
o invocă dualismul. Potrivit lui Carolyn Merchant, a cărei 
carte The Death of nature (Moartea naturii) poate fi 
considerată un model al genului, doar o dată cu moderni- 
tatea identificarea femeii cu natura ar deveni peiorativă, 
căci la antici, precum şi în Evul Mediu, «metafora care 
făcea legătura între eu, societate și cosmos era cea a 
organismului»"$. Or, specificul organismului este acela că 
în el foate părțile sînt interdependente în aşa fel încât nici 
una dintre ele nu poate fi devalorizată fără ca ansamblul să 
aibă de suferit. Timpurile moderne distrug tocmai această 


relaţie pozitivă de reciprocitate”. 


? 


*% Moartea naturii. Femeile, ecologia şi revoluția științifică 
Harper and Row, 1960, p. 1. 

* (Bmergența mecanicismului a pus bazele unei noi sinteze 
între cosmos, societate şi ființa umană, sinteză construită ca un sistem 
ordonat de părți mecanice guvernate de legi şi predictibile prin 
intermediul raționamentului deductiv. Un concept nou despre eu ca 
stăpân raţional al pasiunilor aflate într-un corp/maşină a luat locul 
vechii concepţii despre eu ca parte integrantă a unei strânse armonii 
între părţile organice unificate cu cosmosul și cu societatea. Deci, 

Desigur, se poate discuta despre această 
periodizare, căci, din punctul de vedere al primului grup 
de ecofeminişti, se omite faptul că dualismul dintre suflet 
şi trup este deja prezent la antici, de exemplu la Platon. 
Insă s-ar putea răspunde că Platon nu este reprezentativ 
pentru Antichitate, care, este adevărat că, în mod esenţial, 
adoptă o viziune organicistă despre univers. Oricum ar sta 
lucrurile în privinţa acestor dezbateri, ecofeminiştii se vor 
pune de acord fără dificultate pentru a recunoaşte că 
naşterea, o dată cu“ lumea modernă, a unei raţiuni 
instrumentale de tip cartezian nu a făcut decît să agraveze 
dualismele deja prezente în tradiţiile anterioare. În acest 
sens, explicaţia prin intermediul mecanicismului nu este 
atât de opusă primei pe cît s-a lăsat uneori de înțeles!%. 

A treia poziție ne conduce în inima subiectului 
nostru. Ea constă în proiectul de a căuta originea însăşi a 
dihotomiilor în chestiune (spiritual/natural, uman/animal, 
suflet/trup etc.) în diferența dintre genuri, dacă nu chiar în 
diferența dintre sexe. Într-adevăr, situaţia biologică nu 
trebuie confundată cu caracteristicile psihosociologice 
care îi pot fi atribuite în funcție de diferite modalități. Aşa 
cum arată Val Plumwood, «nu biologia, ci diferitele 
experienţe produse de corpuri diferite și de socializare sînt 
cele care determină acest aspect al formării genurilor». 
Într-adevăr, vom avea ocazia să vedem că această nuanţă, 


mecanicismul a făcut din natură o natură moartă, inertă şi 
manipulabilă din afară...». 

1% Vezi în această privință poziţia lui Val Plumwood, care 
socoteşte cele două teze incompatibile. 

legitimă în sine și de dorit, este dificil de menținut în 
practică. În rest, ea tinde să se estompeze chiar în 
formularea pe care i-o dă Plumwood, căci a spune că 
experiențe diferite sînt produse de trupuri diferite, nu 
înseamnă deja, pe drept cuvînt sau nu, a sugera că există o 
determinare biologică, şi nu numai una culturală şi 
istorică? 

Oricum ar sta lucrurile, teza majoră a acestei a treia 
forme de ecofeminism este aceea că geneza dublei 
exploatări a femeii/naturii care trebuie explicată este direct 
legată de aceste diferenţe de gen. Optând pentru a nu intra 
într-o expunere generală, voi propune cîteva exemple 
semnificative pentru interpretările cărora le dă naştere 
această nouă versiune a feminismului. 

Să începem cu esențialul, adică cu acea grijă 
raționalistă care ar caracteriza, se pare, masculinitatea şi ar 
conduce-o la ura pentru iraționalitatea emoţiilor şi a 
sentimentelor naturale. De unde vine această ură în cazul 
bărbaților? Potrivit lui Rosemary Radford Ruether, a cărei 
carte New Women, New Earth (Noua femeie, noul Pămint) 
se bucură de autoritate în domeniu, această «prioritate 
excesivă acordată raționalului» s-ar datora incapacității lor 
de a da naştere vieţii. Acest handicap insurmontabil i-ar 
provoca la un tragic «efort de a nega faptul că sînt supuşi 
morții, la un efort de a identifica umanitatea esențială 
(adică umanitatea masculină) cu o sferă transcendentă 
situată dincolo de matricea naştere/moarte. Dintr-odată, 
femeile sînt identificate cu sfera finitudinii, cu acea sferă 
care trebuie negată pentru a eradica faptul că aparțin ei 
înşişi, prin originile şi prin ființa lor, acestui regat al 

fimtudinii. Femeia, trupul şi lumea constituie astfel în 
sânul unui dualism partea inferioară care trebuie declarată 
„posterioară lui”, „creată de”, „supusă lui” şi care este 
considerată în final străină naturii conștiinței (masculine) 
după imaginea căreia omul îşi creează divinitatea». Şi 
inevitabila decepţie care este urmarea fragilității acestei 
construcții «conduce în mod logic la distrugerea 
Pământului». QED ! i 

Pornind de aici, totul se leagă fără dificultate şi 
analiza prin intermediul genurilor se aplică cu mare 
plăcere interpretării fenomenelor culturale celor mai 
diverse, incluzându-le aici chiar şi pe acelea pe care alții le 
consideră, fără îndoială în mod greşit și pentru motive 
îndoielnice, foarte complexe. De exemplu, vrem să 
înțelegem, în sfârşit, adevărata origine a cartezianismului 
în acelaşi timp cu semnificația sa ultimă? Iat-o în faţa 
noastră: «Raționalismul extrem al lui Descartes precum şi 
dualismul său dintre subiect şi obiect sînt produsele unei 
viziuni masculine extreme despre eu şi despre realitate, o 
viziune care este împărtăşită de mulți bărbați din 
societatea modernă. Îndepărtaţi de propriile lor sentimente, 
bărbaţii devin singuri, rigizi, excesiv de raționali şi gata să 
se angajeze în luptă pentru nişte principii abstracte în 
detrimentul relaţiilor personale concrete. Ca şi o 
consecinţă a ataşamentului lor pentru doctrinele abstracte, 
bărbaţii au dezvoltat filosofii morale foarte raționaliste. 
Asemenea filosofii nu rețin nimic sau aproape nimic din 
rolul grijii şi al sentimentului ca precondiții ale eticii, 


101 Op. cit., p. 195. 

incluzând aici şi etica privitoare la relațiile umanității cu 
102 
natura» ~. 


Vrem, în acelaşi stil, să determinăm esenţa teoriilor 
liberale despre drept şi, în special, a Declaraţiei din 1789? 
ȘI în acest caz, explicația cade asupra noastră ca şi cuțitul 
ghilotinei: «Viziunea unui eu separat, autonom şi puternic 
individualizat, aşa cum o întâlnim în ideologia liberală 
economică Şi politică, precum şi în filosofule spiritului de 
tip individualist, poate să fie considerată o reificare 
defensivă în faţa procesului dezvoltării eului care îi 
caracterizează pe bărbaţii crescuţi de femei într-o societate 
patriarhală. Structura familiei patriarhale tinde să producă 
bărbaţi pentru care aceste viziuni politice şi filosofice par 
să fie descrieri corecte din punct de vedere factual şi care 
sînt astfel mai mult sau mai puţin profund motivaţi pentru 
a admite adevărul acestor concepţii pentru că ele sînt 
adevărul lor» ”. 

Deci, nu trebuie să se tindă către revendicarea unui 
drept al animalelor, al copacilor sau al stâncilor, fiindcă 
însăşi ideea de drept este descalificată din pricina 
originilor sale «masculine». «Extensionismul juridico- 
etic» care caracterizează ecologia obişnuită îşi trădează 
rădăcinile «androcentrice»: «Doctrina drepturilor naturale 
este improprie pentru a permite stabilirea unei relații de 


1% Michael E. Zimmermann, Feminism, deep ecology and 
environmental ethics, p. 27. 

1% Naomi Scheman, «Individualism and the Object of 
psychology», in Discovering Reality, Boston, 1983. 

non-dominație între om și natură, pentru că ea este |) 
androcentrică, 2) ea socoteşte că fiinţele non-umane nu au 
decît o valoare instrumentală, 3) este ierarhică, 4) dualistă, 
5) atomistică, 6) aderă la principii etice abstracte care 
accentuează cu emfază importanța individului izolat, 7) 
neagă importanţa sentimentelor în formarea comportamen- 
tului moral şi 8) este incapabilă să perceapă relaţia 
esențială a vieţii umane cu biosfera care ne dă naştere». 
Să adăugăm că aceste analize parțiale sau «regio- 
nale» ale multiplelor fațete ale culturii moderne își au 
rădăcinile într-un cadru mai general în care se amestecă, în 
vrac, surprinzătoare derivate ale psihanalizei, sociologiei 
sau ale științelor politice. Uneori, întreaga istorie a uma- 
nităţii este rezumată în cîteva rânduri, ca şi în cazul acestui 
eșantion reprezentativ pe care îl amintesc pentru a da o 
idee despre această stranie literatură: «Concepţia 
masculină despre un eu izolat îşi are originea în relațiile 
mamă/fiu din copilărie. La început, copilaşul se identifică 
cu mama sa. Totuşi, mai tîrziu, el descoperă că este diferit 
de ea în plan sexual. Încercând atunci să-şi câştige propria 
identitate sexuală, băiatul îşi trăieşte retragerea față de 
mamă ca pe un abandon. Încercând o deceptie şi o 
ranchiună profunde din pricina acestui presupus abandon, 
el ajunge să privească femeile cu neîncredere, să se teamă 
de ele şi să le urască. Această frică și această ranchiună îl 
determină să dorească să domine în acelaşi timp femeia 
din el (imaginea mamei) şi femeia din afara lui... „Mama- 
natură” apare astfel ca o forță amenințătoare, 


1% Zimmermann, op. cit., p. 34. 


imprevizibilă, de care bărbatul trebuie să se deosebească şi 
pe care trebuie să ajungă să o controlezey»1%. 

Deci, aşa arată configurația inițială care ar explica, 
potrivit acestei viziuni paranoice despre istorie, apariția 
întregii civilizații occidentale cu proiectul său de dominare 
a Pământului şi cu ura sa bine cunoscută împotriva 
femeilor. Două concluzii pot fi deduse de aici, concluzii 
care vin să precizeze rolul salvator al ecofeminismului. 

Prima concluzie este aceea că salvarea nu poate să 
vină, într-adevăr, decît prin intermediul femeilor. Doar ele 
sînt în măsură să scape de ameninţarea pe care o face să 
apese asupra întregii umanități prezența dualismelor 
malefice, şi aceasta pentru un motiv foarte simplu, acela 
că, spre deosebire de bărbaţi, ele nu au rupt niciodată 
legătura cu natura. Experienţa trupului lor, a ataşamentului 
lor față de mecanismele naturale ale vieții este mult prea 
prezentă, mult prea puternică pentru ca ele să poată măcar 
să se gândească să se «emancipeze» de ea. Potrivit lui 
Dodson Gray, ciclul reproducerii «face din existenţa fizică 
o limită de nedepășit. Ar fi dificil pentru o femeie să se 
imagineze, chiar şi în vis, ca un spirit nelimitat, 
atoatecuceritor sau ca un eu prometean»!%*. În aceeași 
perspectivă, Mary O'Brien încearcă să arate în ce fel 
«conştiinţa reproducătoare» a femeii este experiența unei 
continuități fundamentale cu ritmurile biologice «datorită 


105 Cf. Zimmermann, loc. cit, p. 31, care rezumă aici 
afirmaţiile lui Nancy Chodorow, autorul cărții The reproduction of 
mothering, Berkeley, 1978. 

„1% Citat de Val Plumwood, op. cit., p. 125. 

faptului că ea însăşi s-a născut în urma muncii unei femei. 
Această muncă vine să confirme coerenţa genetică şi 
continuitatea speciei», spre deosebire de conştiinţa 
reproducătoare a bărbaţilor, care e discontinuă şi lacunară. 
Procesul reproducerii apare astfel ca un «act de mediere şi 
de sinteză care confirmă în mod empiric unitatea femeii cu 
natura»!”. Deci, din această simbioză trebuie să se inspire 
un discurs ecologic autentic, căci numai o unitate, ea 
însăşi naturală, cu natura poate să garanteze adevăratul 
său respect. De unde şi distanța decisivă care trebuie luată 
în raport cu toate formele de ecologie obişnuite, inclu- 
zându-le aici chiar şi pe cele mai radicale în aparenţă. 

Dar, în același timp, trebuie observată distanţa care 
separă o asemenea viziune despre lume de înfățişările 
tradiționale ale teminismului, începând, desigur, cu femi- 
nismul existențialist. Am sugerat în ce fel acesta s-ar putea 
înscrie în perspectiva egalitaristă şi umanistă a unei 
emancipări în privinţa determinismelor naturale. Din 
punctul de vedere al ecofeminismului, această pretinsă 
«emancipare» nu poate să fie decît o amăpire, la drept 
vorbind amăgirea supremă, pentru că ea implică o negare 
simultană a feminitățu şi a naturalității în folosul unui 
model de libertate tipic masculin. Asta îi reproşează Val 
Plumwood, inspirându-se din Mary Midgley, lui Simone 
de Beauvoir în nişte termeni pe care trebuie din nou să-i 
cităm: «Pentru Simone de Beauvoir, femeia trebuie să 
devină „pe deplin umană” în același fel ca şi bărbatul, 


1% The politics of reproduction, Routledge and Kegan Paul, 


Boston, 1981, p. 59. 

întâlnindu-l pe acesta în proiectul de a se distanța de 
natură, de a o transcende şi a o controla. Ea opune, astfel, 
'transcendența masculină și cucerirea naturii care decurge 
din ea imanenței feminine identificate cu natura şi cu 
trupul în care ea s-a scufundat în mod pasiv. Deci, pentru a 
accede la deplina umanitate, femeia trebuie să intre în 
sfera superioară a spiritului pentru a domina şi a 
transcende natura. În plan fizic, ea trebuie să acceadă la 
sfera libertății şi a controlului în loc să fie scufundată 
orbeşte în natură şi în incontrolabil. Deci, femeia devine 
„deplin umană” fiind absorbită în sfera masculină a 
libertăţii şi a transcendenței conceptualizate în termenii 
şovinismului omenesc»!%. 

Observăm în acest fel cît de departe suntem de 
feminismul existențialist: afirmându-şi diferența faţă de 
«masculi», insistând asupra proximității sale specifice în 
raport cu natura, femeia încarnează, ca proletariatul de 
altădată, fracțiunea salvatoare a umanităţii. Pericolul unei 
asemenea poziţii este extrem de clar şi el a fost deja 
presimțit de Simone de Beauvoir şi a fost analizat de 
Elisabeth Badinter. Insistând asupra «naturalității» femeii, 
riscăm pur şi simplu să reproducem clișeele cele mai 
neconvingătoare despre «intuiţia feminină», vocația pentru 
maternitate şi iraționalitatea a ceea ce ar putea să fie 
considerat, din acest moment, «al doilea sex». A spune că 
femeia este mai «naturală» decit bărbatul, înseamnă a-i 
nega libertatea, deci apartenenţa sa plenară şi integrală la 
umanitate. Dacă ecofeminiştii urăsc civilizaţia occidentală 


1% Loc. cit., p. 135. 

şi modernitatea, e treaba lor. Însă dacă ei (sau ele) vor să 
găsească o justificare naturală pentru acest sentiment, ei 
intră în jocul unui determinism biologic ale cărui 
consecinţe ar trebui să fie suportate de către toate femeile, 
dacă el ar trebui să fie luat în serios. Revendicarea 
dreptului la diferenţă încetează să mai fie democratică cînd 
ea se prelungeşte în exigenţa unei diferenţe a drepturilor. 


* 


IV. ECOLOGIA DEMOCRATICĂ ŞI PROBLEMA 
DREPTURILOR NATURII 


Sub cele două înfățişăni ale sale, ecologia profundă 
oferă o imagine antipatică pentru un democrat. Totuşi, 
aceasta nu înseamnă că provocările pe care le lansează 
eticilor umaniste, pe care pretinde să le depăşească, ar fi 
mal puţin serioase. 

Prima provocare este de ordin politic. Într-o 
perioadă în care doliul utopiilor pare să-i atingă pînă şi pe 
cei care nu le-au gustat niciodată, ea deschide un nou 
spațiu de acțiune şi de reflecţie. Nimic nu-i lipseşte pentru 
aceasta, căci sînt prezente ştiinţa şi morala, epistemologia 
şi filosofia, cosmologia şi mistica, material suficient 
pentru a deschide orizonturi noi unui militantism căruia îi 
lipsesc investiţiile plauzibile. Însă există şi ceva în plus : 
ecologia profundă pune adevărate probleme, pe care 
discursul critic care denunță urmele ptainismului sau ale 
stângismului nu reuşeşte să le descalifice. Nimeni nu va 
putea face în aşa fel încât opinia publică să creadă că 
ecologismul, oricît de radical ar fi, e mai periculos decit 
duzinele de Cernobil-uri care ne ameninţă. Şi vom putea 
să discutăm cît vom voi despre inanitatea temelor anti- 
moderne agitate de noii integrişti fără ca adoptarea 
atitudinii liberale a lui «laisser faire, laisser passer» în 
zilele noastre să fie socotită mai puţin prostească. E mai 
mult decît probabil că. într-o zi, datorită surplusului de 
ştiinţă şi de tehnică, vom reuşi să rezolvăm problemele pe 

care le abordează etica mediului înconjurător. Însă ar fi un 
semn de infantilism să ne imaginăm din această pricină că 
soluțiile se vor prezenta de la sine, ca într-un soi de 
armonie prestabilită, fără ca noi să avem nevoie să 
mobilizăm o reflecţie şi o acțiune colective. Tocmai de 
aici apare şi necesitatea de a integra ecologia într-un cadru 
democratic. Monopolul ecologiei nu trebuie să le fie lăsat 
ecologiștilor profunzi nu pentru că toate problemele lor ar 
fi a priori lovite de nulitate, ci pentru că ea este ceva prea 
serios pentru ei. Repunerea în cauză a.logicii liberale a 
producţiei şi a consumului nu ar putea să ne lase indife- 
renți, căci, sub o formă sau alta, romantică sau utopică, ea 
nu a încetat să însoțească dezvoltarea societăților demo- 
cratice şi ar fi o naivitatea să ne imaginam că, în lipsa 
combatanților (comunismul fiind mort, iar fascismul 
nesimţindu-se în apele lui), lupta ar dispărea ca prin vrajă. 
Sfârşitul istoriei, orice s-a putut gândi despre asta, nu este 
la ordinea zilei, ci dimpotrivă, în sfârşit singuri cu noi 
înşine, lăsați în seama «melancoliei democratice», 
putem să observăm tot ceea ce este nesatisfăcător în 
dinamica consumeristă. Fără să fim atraşi în exces, 
laicitatea obligă, de motivele religioase, presimţim totuşi 
că omul nu se află pe pămînt pentru a cumpăra maşini şi 
televizoare mereu mai performante. Şi chiar dacă nu ştim 
nimic despre destinația sa, suntem convinşi că nu acesta 
este termenul ultim al destinului său. Fundamentalismul, 


1% pascal Bruckner reabilitează pe drept cuvînt o temă 
profundă a lui Nietzsche şi Carl Schmidt cînd asociază această 


melancolie cu dispariția «duşmanilor». 

politic sau religios, poate să conteze întotdeauna pe 
această nelinişte, fiindcă ea este inerentă soartei pe care 
neutralitatea statelor liberale le-o rezervă indivizilor lăsați 
în seama lor înşişi şi lipsiți de ajutorul unei ideologii 
colective puternice. 

Dar şi în planul metafizicii ecologia profundă 
marchează puncte, lansând o a doua sfidare umanismului. 
Cele două forme dominante ale antropocentrismului, 
cartezianismul!!€ si utilitarismul, nu dau deloc dreptate 
sentimentului naturii care predomină astăzi. Din simplul 
punct de vedere al «intuițiilor» noastre imediate, adică al 
«convingerilor noastre bine cântărite»,. cum spun anglo- 
saxonii, nu putem să renunțăm în întregime la impresia că 
natura posedă o anumită valoare în ea însăşi, că ea este 
uneori capabilă să ne mire, să ne încânte în afara oricărei 
consideraţii despre stăpânirea sau utilitatea ei. Această 
«experienţă trăită» pare imediată, independentă, cel puțin, 
de scopurile noastre. Ca şi cum natura ar conţine în ea, 
„alături de rău — domnia forţei brutale şi a morţii violente —, 
cele mai bune dispoziţii, ale căror semne cele mai vizibile 
sînt armonia şi frumuseţea. Desigur, rămâne să apreciem 
statutul unui asemenea sentiment, totul petrecându-se ca şi 
cum tezele care se înfruntă în sânul antinomiei 
ecocentrismului şi a antropocentrismului nu ar reuşi Să 
discearnă prea bine datele problemei. Una îi acordă prea 


119 Deşi cartezianismul nu se reduce la caricatura care i se 
face adesea. Cf., în această privință, ca şi în privinţa criticii tezelor lui 
Michel Serres, cartea lui Francois Gucry si Alain Roger, Maîtres et 
protecieurs de la nature, Champ Vallon, 1991. 

mult naturii, iar cealaltă ii acordă prea puţin, fiecare 
dobândindu-şi tăria, ca în orice antinomie, pe seama 
slăbiciunilor adversarului său. Fără îndoială că unul dintre 
criteriile care definesc proiectul unui umanism non- 
metafizic constă în capacitatea de a sesiza mizele unui 
asemenea conflict, analog, în fondul său, cu cel pe care 
l-am examinat în legătură cu drepturile animalelor. 

Cele două planuri evocate, cel politic şi cel 
metafizic, se întâlnesc aici, căci afirmarea unor drepturi 
ale naturii, cînd aceasta ia forma instaurării naturii ca 
subiect de drept, implică respingerea unui anumit tip de 
democrație, şi anume a aceluia, moştenit de la Declaraţia 
drepturilor omului, care s-a impus în societățile noastre 
liberale-social-democrate. lată de ce ecologia profundă are 
cel puţin meritul coerenţei cînd pretinde că purcede la 
«deconstruirea» umanismului modern şi a lumii liberale 
care este una dintre expresiile sale politice. Din punct de 
vedere filosofic, ideea că am putea să «adăugăm» un 
«contract natural» Declaraţiei drepturilor omului este prea 
puţin riguroasă. Într-adevăr, există o discontinuitate între 
cele două contracte, fiindcă în cadrul umanismului juridic 
natura nu ar putea să aibă un alt statut decît acela al unui 
obiect şi nicidecum cel al unui subiect. Acesta este 
motivul pentru care partidele verzi se declară 
«revoluționare» şi cheamă la o autentică convertire. Pentru 
a folosi o metaforă pe care acestea o îndrăgesc, vom spune 
că cel care vrea să meargă la Marsilia şi o apucă din 
greşeală înspre Lille nu ar putea să se mulțumească să 
încetinească, ci va fi silit să o apuce în direcţia opusă. Mai 
clar, nu de reforme e nevoie, ci de o revoluţie! 

Dacă nu este vorba doar de a descalifica ecologia 
profundă subliniindu-i excesele şi pericolele, dacă trebuie 
să punem în lumină şi acele părți ale ei care s-ar putea 
dovedi pertinente, se impune următoarea întrebare: pentru 
a asigura protecția mediului nostru înconjurător, trebuie să 
îi acordăm, oare, drepturi egale sau chiar superioare celor 
ale fiintelor umane? Până unde şi în ce sens se poate vorbi 
despre «drepturi ale naturii»? Faptul că îi recunoaștem 
naturii o anumită demnitate implică deconstrucția radicală 
a umanismului sub toate formele sale? O critică internă a 
acestei tradiții antropocentrice nu ar permite să i se facă 
loc şi preocupării ecologiste, fără a renunţa la principiile 
democratice? Şi, în mod reciproc, în ce sens şi în ce mod 
concret liberalismul politic, cel al drepturilor omului, ar 
putea să integreze preocupările unei etici a mediului 
înconjurător? 

În sfârşit, trebuie să riscăm câteva propuneri vizând 
elaborarea reperelor teoretice şi practice necesare pentru 
apărarea unei ecologii democratice. Pentru început, un 
asemenea program ar putea să se definească în acești 
termeni: nici antropocentrismul cartezian sau utilitarismul, 
nici ecologia profundă. Pe fondul acestui «nici, nici», cum 
să răspundem provocării din cele două planuri evocate, 
politica şi metafizica? 


O critică internă a fundamentalismului 


Construind tipul ideal de ecologie profundă, am 
avut ocazia să indic efectele perverse cele mai vizibile ale 
acestui nou integrism: antimodernismul radical face loc 
fascinației pentru modelele politice autoritare, scientismul 
moral conduce în mod ineluctabil la dogmatism, divini- 
zarea naturii implică o respingere a culturii moderne, 
suspectată pentru că a provocat dezrădăcinarea oamenilor, 
elogiul diversității se arată ostil spaţiului public republican 
etc. Dar reperarea acestor derapaje neliniștitoare rămâne 
exterioară obiectului său. Criticile pe care le sugerează nu 
le vor părea pertinente decît acelora care se situează deja 
într-o perspectivă democratică bazată pe o acceptare, chiar 
dacă minimală, a principiilor liberalismului politic (dacă 
nu cumva şi economic). În schimb, pentru alţii, pentru cei 
care vor tocmai să o termine cu acest univers democratico- 
liberal, ele vor părea puţin convingătoare, descalificate din 
start de apartenenţa lor la cadrul de gândire cu care trebuie 
să se rupă. 

Deci, trebuie să mergem mai departe, evocând 
criticile interne ale ecologiei profunde, adică obiecțiile 
care se înrădăcinează în dificultățile inerente unei 
asemenea poziţii. 

Prima obiecție trimite la un paradox care, deşi este 
simplu în aparenţă, nu e mai puţin dificil de depăşit: pe 
cînd programul enunțat de deep ecologists constă în 


întregime în respingerea antropocentrismului (cartezian 

sau utilitarist) în numele drepturilor ecosferei, logica 
propriului lor demers îi face să cadă din nou în una dintre 
formele cele mai extravagante de antropomorfism. Philip 
Elder, unul dintre susţinătorii unei ecologii «superficiale» 
şi «ambientaliste», a formulat sub forma unei glume, însă 
‘al cărei fond ideatic e greu de contestat, următoarea 
dificultate majoră: discutând tezele lui Stone despre 
dreptul copacilor care «populează» valea Mineral King, el 
observă că adversarii săi radicali «presupun întotdeauna că 
interesele obiectelor (munţi, lacuri şi alte lucruri naturale) 
sînt opuse dezvoltării. Dar de unde ştiu asta? Şi, la urma 
urmei, de ce n-ar avea poftă Mineral King să adăpostească 
o pistă de schi după ce a rămas fără să facă nimic vreme 
de milioane de ani? (...) Într-adevăr, oare nu sînt chiar 
ecologiştii profunzi „antropocentrişti” atunci cînd pretind 
că ştiu ce este mai bine pentru mediul înconjurător»! !!? 

Pe drept cuvînt, este deja discutabil să spui că 
animalele posedă interese, chiar dacă putem să le 
recunoaştem capacitatea de a resimţi plăcerea sau durerea. 
Insă a afirma acelaşi lucru despre copaci, despre stânci sau 
despre întreaga biosferă nu înseamnă, oare, a te lăsa pradă 
unui animism comparabil cu cel care prezida, în Evul 
Mediu, instrumentarea unor procese îndreptate împotriva 
lăcustelor sau a gărgărițelor? Există o insurmontabilă 
eroare de logică chiar în principiul raționamentelor care 
alimentează fundamentalismul. Această eroare poartă un 
nume: «contradicţie performativă». Modelul ei ne este pus 


1 «Legal rights for nature. The wrong answer to the right(s) 


question», Environmental Ethics, vol. II, p. 111. 

mi ai a 


la dispoziţie de acest tip de propoziţie: «Mă aflam pe un 
vapor care a naufragiat și nu a existat nici un 
supravieţuitor». Conţinutul enunţului este în contradicţie 
cu condițiile enunțării sale. Această discordanță se 
regăseşte în discursul juridic al ecologiştilor profunzi. 
Imaginându-şi că binele e înscris în fiinţa lucrurilor, ei uită 
că orice valorizare, inclusiv valorizarea naturii, este 
făcută de oameni şi că, în consecință, orice etică 
normativă este in oarecare măsură umanistă şi antro- 
pocentristă. Omul poate să decidă să acorde un anumit 
respect unor entități non-umane, unor animale,. unor 
parcuri naționale, unor monumente sau unor opere 
culturale, însă acestea rămân întotdeauna, fie că vrem, fie 
că nu, obiecte şi nu subiecte de drept. Cu alte cuvinte, 
proiectul unei etici normative anti-umaniste este o 
contradicție în sine. Fundamentaliştii noştri ar vrea să 
păstreze ideea de valoare și să suprime condiţiile sale de 
posibilitate. Făcând aceasta, ei cad în contradicţia perfor- 
mativă, uitând în trecere că ei, ca şi ființe umane, sint cei 
care valorizează natura şi nu invers, că este imposibil să 
faci abstracție de acest moment subiectiv sau umanis! 
pentru a proteja în univers o oarecare «valoare 
intrinsecă». Fără îndoială că există în natură aspecte care 
ne impresionează — fenomen care merită să fie descris şi 
analizat împotriva unui anumit tip de cartezianism. Dar 
aceasta nu implică faptul că ar fi posibil să se facă 
abstracție de acest «ne». Dimpotrivă, tocmai prin această 
operație prin care pretinde că face abstracție de 
subiectivitate, filosofia naturii cedează iluziilor antropo- 
morfismului. Împotriva lui Jonas, trebuie să reamintim că 

scopul, dacă se vrea «moral», nu poate niciodată să 
«domicilieze în natură», că «întemeierea biologică», aşa 
cum reaminteşte Ricoeur, «chiar dacă e necesară, 
încetează să mai fie suficientă» cînd e vorba despre 
determinarea condiţiilor unei vieți bune a oamenilor, şi nu 
doar despre supraviețuirea lor pe pămînt — ceea ce este o 
cu totul altă poveste!17. 

Ni se va obiecta, poate, că ideea unui drept al 
naturii nu este decit o metaforă literară, destinată să 
provoace atenția unei opinii publice cufundate într-un 
somn letargic. Astfel, Michel Serres nu ar putea să creadă 
cu adevărat că omul şi natura pot să încheie un adevărat 
«contract» în care să apară, aşa cum totuşi susține, ca părți 
perfect egale. Fie. Dar ce sens are o asemenea licenţă 
poetică dacă trebuie de îndată să-i înlăturăm ponderea 
filosofică? Ce raport mai există între contractul social şi 
corespondentul său natural dacă acesta din urmă nu este 
un veritabil pact, ci un articolaș decorativ adăugat în grabă 
primului? De ce să utilizăm o imagine atât de puternică 
dacă trebuie să-i anulăm semnificațiile, dacă ea nu indică o 
preocupare reală de a transforma fiinţele naturii în subiecți 
de drept? Şi ce diferență mai subzistă între această viziune 
care se pretinde nouă despre raporturile noastre cu natura 
şi viziunea ecologiştilor «superficiali» şi  «antropo- 
centrici»? 

Instituind natura ca persoană juridică, ecologia 
profundă ajunge să facă, atunci cînd este riguroasă, din 
universul material, din biosferă sau din Cosmos un model 


1 Cf. Le Messager européen, n. 5, p. 217. 

etic demn de imitat de către oameni. Ca şi cum ordinea 
lumi ar fi bună în sine, orice corupere emanând atunci de 
la specia umană, poluantă şi vanitoasă. Am sugerat deja că 
un asemenea romantism conducea la negarea celor mai 
importante trăsături ale culturii moderne, fie că e vorba 
despre drept, impus împotriva domniei naturale a forței, 
fie că e vorba de moştenirea Luminilor şi a Revoluţiei 
franceze, dobândită împotriva imperiului tradițiilor şi a 
evidențelor «naturale». Dar mai există ceva, în optica unei 
critici interne la care trebuie să revenim în fața celor 
animați de ură împotriva modernității: este vorba de faptul 
că sacralizarea naturii e de nesusţinut şi în mod intrinsec. 
Ca şi fanaticii religioşi, ostili oricărei intervenţii medicale 
pentru că o presupun contrară intenţiilor divine, ecologiștii 
profunzi ascund cu voioşie tot ceea e demn de urât în 
natură. Ei nu rețin decît armonia, pacea şi frumuseţea. In 
această optică, unii descalifică în mod voluntar categoria 
«dăunătorilor», socotind că o asemenea noțiune, în 
întregime antropocentrică, este un nonsens. Inspirându-se 
din teologie, ei presupun că natura este nu numai Fiinţa 
supremă, ci şi ens perfectum, entitatea perfectă a cărei 
modificare sau ameliorare ar reprezenta un sacri-legiu. 
Simplă întrebare: ce se întîmplă, în acest caz, cu viruşii, 
epidemiile, cutremurele de pămînt şi tot ceea ce numim pe 
drept cuvînt «catastrofă naturală»? Se va spune că sînt 
«utile»? Dar cui şi pentru ce? Vom socoti că acestea 
beneficiază de aceeași legitimitate ca şi noi pentru a 
persevera în fiinţa lor? Dacă aşa stau lucrurile, de ce să nu 
existe un drept al ciclonului de a devasta, al zgeuduirilor 
seismice de a îngropa, al microbilor de a inocula maladia? 

În afară de cazul în care ne hotărâm să adoptăm o atitudine 
în orice circumstanță anti-intervenționistă, trebuie să 
admitem că natura luată ca un tot nu este «bună în sine», 
ci că ea conţine atât binele, cât şi răul. In raport cu cine, ne 
vom întreba? Desigur, în raport cu omul, care rămâne, 
pînă la proba contrarie, singura ființă susceptibilă să 
enunţe judecăţi de valoare şi, aşa cum spune înţelepciunea 
națiunilor, să separe grâul de neghină. Nu este vorba 
despre a nega faptul că natura poate să fie ea însăşi 
frumoasă, utilă sau chiar «generoasă» (ceea ce pune din 
nou problema limitelor cartezianismului), ci despre 
sublinierea faptului că ea nu este astfel în mod voluntar şi 
constant, aşa cum ar fi divinitatea în care unii vor să ne 
facă să credem şi că, în schimb, noi, fiinţele umane, 
suntem acelea care trebuie să decidem în ultimă instanță. 
Ca şi în economie, filosofii non-intervenției presupun 
sacralizarea armoniei naturale a lumii. Optimism meta- 
fizic, chiar mistic, pe care, din păcate, nimic nu îl justifică. 

Omul poate şi trebuie să modifice natura, aşa cum 
poate şi trebuie să o protejeze. Problema filosofică a 
drepturilor inerente ființelor naturale o întâlneşte pe aceea, 
politică, a raportului nostru cu lumea liberală. În aceste 
două planuri, în care intră în concurență cu ecologia 
profundă, un umanism non-metafizic, un antropocentrism 
anti-cartezian trebuie să-şi explice opțiunile. Fără nici o 
îndoială, acestea presupun elogiul criticii interne şi 
acceptarea unor datorii indirecte față de natură. 


Politica democratică şi opțiunea criticii interne 


Criticile externe universului liberal, cele făcute în 
numele unui alifel radical diferit, fie acesta trecut sau 
viitor, riscă să cedeze din nou farmecelor tulburi ale 
totahtarismelor brune sau roşii. Critica internă, critica 
democraţiei reale şi imperfecte în numele promisiunilor şi 
principiilor sale este, chiar prin definiție, singura care 
rămâne compatibilă cu exigența democratică. Totuşi, ea 
trebuie să înfrunte o dificultate pe care contează funda- 
mentalismul religios sau politic, şi anume aceea că, după 
două secole de utopii mesianice, convertirea la reformism 
pare prea puțin exaltantă, prea cuminte, pentru a nu spune 
prea plată, pentru a-i seduce pe militanții cărora moartea 
comunismului şi a stângismului le-a provocat un şoc. 
Dificultate a cărei depăşire e cu atât mai delicată cu cît 
sentimentul doliului nu este incompatibil cu acceptarea 
lucidă a «greşelilor» trecute şi cu abandonarea hotărâtă a 
teoriilor defuncte. Una este să recunoşti nelegiuirile 
comunismului, alta este să îngropi în mod definitiv 
militantismul, viața asociativă şi, încă mai profund, 
perspectivele pe care le deschidea asupra clasicei 
probleme a sensului existenței. Nimeni nu se mai îndoiește 
astăzi că marxismul a fost o «religie a salvării terestre», 
însă trebuie să surprindem şi să precizăm semnificația 
exactă a formulei, dacă vrem să avem măcar o şansă de a 
înțelege de ce noi integrisme, începând cu cele care animă 
ecologia profundă, se înghesuie în jurul rămășițelor 

acestuia pentru a-i succede şi pentru a compromite cât mai 
repede şansele unei politici democratice. 

Sentimentul vidului care pune stăpânire pe foştii 
fideli pare să ţină în mod esențial de o necunoaştere 
filosofică şi istorică a raporturilor politicii cu religia, 
necunoaştere care le interzice să reformuleze în termeni 
pozitivi principiile unui «reformism radical». Într-adevăr, 
ceea ce trăim de mai bine de două secole este istoria unei 
lente, dar ineluctabile, disocieri între aceste două sfere, 
altădată atât de intim legate încât credincioşii puteau să 
treacă pe nesimţite de la una la alta. Pentru a o spune mai 
simplu, noi am făcut, în siajul Revoluţiei franceze, 
experienţa unei duble rupturi cu religiosul. 

Prima ruptură este atât de importantă încât poate fi 
socotită constitutivă pentru spațiul cultural european în 
ansamblul său. Este vorba despre nașterea laicității. Aşa 
cum a subliniat extrem de bine Marcel Gauchet în 
Dezvrăjirea lumii, ceea ce caracterizează în primul rând 
spațiile noastre democratice este sfârşitul înrădăcinării 
normelor şi valorilor colective într-un univers teologic, 
aspect care ne separă şi de republicile «islamice». Acest 
eveniment este desemnat de jargonul filosofic contem- 
poran ca «sfârşitul teologico-politicului». Dincolo de 
cuvinte, care rămân marcate de ponderea tradiţiei, 
«Declaraţia drepturilor omului» simbolizează instaurarea 
unor norme care, deşi păstrează încă o vocaţie colectivă, 
au încetat să-și extragă legitimitatea dintr-o inspiraţie 
religioasă. Cel puţin în principiu, de acum înainte, ele 
trebuie să îşi aibă sursa doar în voinţa indivizilor — fie că 
ei sînt în mod direct autorii legii, aşa cum o doreau 

Rousseau şi discipolii săi, fie că se exprimă, aşa cum vrea 
sistemul reprezentativ, prin intermediul parlamentului lor. 
Cu alte cuvinte, care exprimă aceeaşi constatare, oamenii 
descoperă că pot şi chiar trebuie să-şi rezolve problema 
vieții sau a deciziei celei mai potrivite prin ei înşişi, fără a 
căpăta nici un ordin de sus. Noi nu mai dispunem de 
evidențe comune, de acele repere colective pe care puteam 
să le găsim altădată «gata făcute» într-o religie pe care o 
împărtăşeam (de fapt, ele erau modelare în întregime de 
autoritatea clericală şi de istoria interpretărilor...). 

A doua ruptură este mai recentă. Ea coincide cu 
prăbuşirea comunismului sub toate variantele sale şi poate 
că ne lipseşte încă acea distanță necesară pentru o analiză 
istorică, ceea ce nu ne interzice să formulăm niște ipoteze 
în legătură cu efectul unei dispariţii atât de considerabile 
încât nu poate să lase nimic intact în planul politicii. Fie că 
o vor sau nu, liberalii şi social-democraţii, privaţi în 
același timp de un adversar și de un aliat, nu vor scăpa 
nevătămați dintr-o asemenea bulversare. Se impune să 
facem o precizare în legătură cu semnificațiile cuvântului 
religie, care poate să fie înțeles în trei sensuri: întîi ca 
tradiție comună, care se impune oamenilor din exterior, 
plecând de la divinitate, pentru a-i lega între ei, pentru a le 
asigura liantul social pe modelul teologico-politicului; 
apoi, ca discurs al superstiției, adică al alienării oamenilor 
— în această optică materialiştii Luminilor, apoi moşte- 
nitorii lor marxişti sau freudieni, vor denunța credinţa ca 
«opiu pentru popor» sau ca «nevroză obsesională a 
umanității»; în sfîrşit, ca loc al problemei sensului 
existenței sau, dacă vrem, «al sensului sensului» (al 

semnificației ultime şi supramundane a tuturor semni- 
ficaţiilor partiale şi intramundane). 

Prima ruptură între politică şi religie, cea a 
laicității, se realizează împotriva tradiției şi ea apare ca 
actul suprem al Revoluţiei împotriva ordinii moştenite a 
Vechiului Regim. În ea şi prin ea credinţa în Dumnezeu 
tinde să fie definită ca superstiție. In schimb, a doua 
ruptură se face în raport cu cel de al treilea sens al 
termenului. Ea este la originea acestui sentiment al vidului 
care, deşi este de înțeles, nu este mai puțin iluzoriu. 
Emancipaţi de tutela autorităţilor religioase, eliberaţi de 
opiniile partizane dogmatice, indivizii îşi caută sensul 
existenței în altă parte decit în religie şi in politică. 
Momentul temporal în care se situează semnificaţiile este, 
astăzi, prezentul, eventual viitorul imediat, însă trecutul şi 
viitorul, care sint dincoace şi dincolo de viață, nu mai sînt 
la modă. Desigur, noi «existăm» în modul proiectului, 
fixîndu-ne fără încetare «obiective» de tot felul: 
profesionale, amoroase, culturale sau de alt fel. In inte- 
riorul acestor mici planuri, care sînt ca tot atâtea sfere 
închise asupra lor însele, acțiunile noastre capătă un sens. 
Insă problema sensului acestor proiecte sau, dacă vrem, 
problema sensului, nu mai poate fi pusă colectiv în sânul 
unui univers laic. Şi această pierdere se vede atât în 
privinţa religiei, care devine o problemă privată, cât şi în 
privința formelor utopice ale politicilor de altădată. A 
crede că construirea Europei unite sau ajutorul economic 
pentru ţările din Est ar putea să înlocuiască în inimile 
militanților proiectul construirii unei societăți fără clase şi 
fără constrângeri ţine de domeniul unei gogomănii care, 

deşi este omniprezentă în rândul politicienilor, nu este mai 
puţin colosală. În rest, intelectualii şi ziariştii care deplâng 
pe zeci de pagini dispariţia clivajelor ideologice pure şi 
dure, vremea cea bună «în care, desigur, ne înșelam, dar 
cu cât entuziasm» cad pradă aceleiaşi iluzii, pentru că nu 
au înţeles că depresia nu are nimic pasager. Noi nu 
traversăm, aşa cum crede Edgar Morin, o «perioadă de 
ape stătute mitologice», o repliere provizorie asupra sferei 
private şi a intereselor egoiste, sortite să fie în curând 
înlocuite de un nou mare plan (desigur, ecologia!). Dar, în 
mod evident, criza este structurală, «istorială», dacă vrem, 
adică legată de devenirea adultă a universului laic şi 
democratic. 

Acest diagnostic nu este doar efectul unei ipoteze 
filosofice abstracte şi imateriale, ci el ţine şi de anumite 
constatări. Într-adevăr, totul indică faptul că problema 
sensului existenţei s-a retras din politicile religioase pentru 
a se deplasa către alte sfere, cele ale eticii şi ale culturii, 
înțelese ca înflorire a personalităţii individuale. O 
dovedeşte şi faptul că, în cursul anilor optzeci, singurele 
mişcări politice «noi»... nu sînt mișcări politice! Morale şi 
culturale, ele se afişează cu plăcere în «societatea civilă» 
sau, cel puţin, în marginea partidelor tradiționale. Acest 
lucru este adevărat pentru organizaţiile antirasiste, care 
pretind că se sprijină pe o «cultură tânără» (în mod 
esenţial muzicală) şi pe anumite revendicări morale, 
începând cu lupta împotriva excluziunii, pentru respec- 
tarea «celuilalt». Acest lucru este adevărat, deşi poate 
părea paradoxal, şi pentru Frontul Naţional care, de 
asemenea, abandonează politica clasică pentru a apăra 

anumite «valori», cele ale «reînarmării morale a Franţei» 
şi un proiect cultural centrat pe apărarea identității 
naționale. La fel stau lucrurile şi în legătură cu 
formudabilul succes al organizațiilor umanitare şi, last but 
not least, al ecologiei, care, în acest sens, nu mi se pare că 
s-ar înscrie, aşa cum pare să creadă Alain Touraine!!?, pe 
linia unei renaşteri a stângii şi a mişcării muncitoreşti. 

lată de unde vine, după părerea mea, greşeala celor 
care mai percep căderea ideii revoluționare în modul unui 
doliu ireparabil şi asociază reformismul cu o apă călduţă 
inodoră şi incoloră: pentru că nu au înţeles că în 
democrația laică politica trebuia să părăsească modelul 
religios, ei nu văd decît partea proastă a poveștii, cu atât 
mai mult cu cât ea coincide cel mai adesea (e doar o 
chestiune de fapt, însă care îşi are importanţa ei) cu 
propria lor tinereţe. Într-adevăr, dacă spaţiul democratic 
este cu adevărat un spaţiu al criticii interne, aceşti militanți 
ar trebui, dacă se consideră democrați, să sărbătorească 
cum se cuvine acest doliu liberator şi salvator, căci, pentru 
prima dată în istoria umanității, noi trăim astăzi vremea 
în care această critică, pe care luminiştii din secolul al 
XVIII-lea o invocau deja din toate puterile, atinge pragul 
minimal al maturității. Reformismul nu reprezintă doar 
forma cu care trebuie să ne mulțumim în lipsa a ceva mai 
bun atunci cînd lipseşte spiritul revoluţionar, ci el 
reprezintă singura atitudine corespunzătoare pentru ieşirea 
din lumea copilăriei. Nu numai că este singura atitudine 


„115 Vezi intervenţia sa în dosarul din numărul 11/1992 al 
revistei Nouvel Observateur. 

compatibilă cu respingerea democratică a poziţiilor 
partizane şi a autorităților dogmatice, nu numai că pune 
capăt speranței mistice într-un travaliu militant pentru un 
dincolo de lumea reală, ci el deschide, spre deosebire de 
ideologia revoluţionară care se orientează înspre un 
termen ultim, un spațiu infinit pentru reflecţie şi pentru 
acțiune. 

Prin intermediul acestei idei de infinitate — o 
sarcină care nu poate fi redusă la cucerirea unui moment 
final — universul laic încearcă să îşi reaproprieze problema 
sensului sensului. In toate domeniile în care moştenirea 
Luminilor s-a arătat decisivă, s-a impus noţiunea de 
infinitate; fie că e vorba de ştiinţă, de educaţie, de cultură 
sau chiar de etică, ideea teologică a unui obiectiv ultim şi- 
a pierdut drepturile. Ştim că avem de a face cu procese 
fără sfârşit, că progresul 2 ndiculizat de ecologiștii 
radicali — nu ar putea să constea în faptul de a ajunge la o 
etapă finală, dincolo de care orice întrebare să dispară. Și 
chiar în ideea acestei infinități, ființa umană, definită de 
acum înainte prin perfectibilitatea sa, reamenajează 
problema sensului. De ce ar scăpa politica acestei logici a 
secularizării care a pătruns în toate celelalte sfere ale 
culturii? 

Trebuie să regretăm vremea profeților, epoca în 
care folosirea inteligenţei se limita uneori la alegerea unei 
«tabere»? Clivaţele cele mai simpliste — pentru sau 
împotriva revoluţiei, a capitalismului, a alienăriui, a «vio- 
lenţei simbolice», a autogestiunii etc. — erau suficiente 
pentru a departaja binele de rău fără ca nimeni să nu aibă 
nevoie să le aprofundeze. Se discută despre demo- 

cratizarea învățământului, despre naţionalizări, despre 
creşterea zero sau despre rolul URSS sau al SUA 
ignorându-se complet cele mai elementare date. Cum lupta 
de idei nu era decît o prelungire a luptei de clasă prin alte 
mijloace, totul reprezenta doar un pretext pentru 
exprimarea unor opțiuni etice ale raţiunii strategice. 
Într-adevăr, o epocă sinistră, în care linia de demarcaţie 
între intelectuali, veritabil: ideologi profesionişti, şi experţi 
dedicați carierelor lor administrative le permitea să 
oculteze problemele decisive. 

Se spune că sfârşitul acestor certuri politico- 
teologice ar marca apariţia unei ere a gestionării, în care 
politica ar fi redusă la o tehnică printre toate celelalte. Însă 
nu întotdeauna ceea ce este mai rău este şi sigur, căci 
idealul criticii interne schițează, în orizontul său, un «mare 
plan», nu un succedaneu al planurilor de altădată, ci poate 
primul plan care li se potriveşte unor adulţi. Dacă vrem să 
revalorizăm politica drept sferă autonomă a deciziei 
colective şi să contrapunem ceva replierii înspre etică şi 
înspre cultura sinelui la care asistăm în prezent, trebuie să 
reformulăm principiile  reformismului democratic, 
situându-le în perspectiva acestei dispariţii a teologico- 
politicului. Aceasta va presupune o redefinire a rolului 
politicienilor şi intelectualilor, care, departe de a mai 
trebui să furnizeze noi «mari planuri mesianice», vor 
trebui să organizeze, să explice şi să tranşeze marile 
dezbateri a căror absență devine insuportabilă pentru 


cetățenii care părăsesc epoca minoratului. In această 


direcție va trebui să se inoveze!!”. 


Datorii față de natură 


Cele două dificultăți majore pe care le întâlneşte 
ecologia profundă în proiectul său de a impune natura ca 
subiect de drept, capabilă să joace rolul unui partener 
într-un «contract natural», pot să fie rezumate în felul 
următor: prima, cea care şochează prin caracterul său 
evident, este aceea că natura nu este un agent, o ființă care 
poate să acționeze cu rec:procitatea pe care o aşteptăm din 
partea unui alter ego juridic. Dreptul există intotdeauna 
pentru oameni, pentru ei pot să devină balena sau copacul 
obiectele unei forme de respect legate de legislații, iar nu 
invers. Mai puţin evidentă este cea de a doua dificultate. 
Admiţând că e posibil să vorbim în mod metaforic despre 
«natură» ca despre o «parte contractantă», ar mai trebui să 
precizăm ce parte din ea e socotită ca posedând o valoare 
intrinsecă. Fundamentaliştii răspund cel mai adesea că e 
vorba despre «biosferă» în ansamblul său, pentru că ea dă 
viață tuturor ființelor care sînt în ea sau, cel puţin, le 
permite să se mențină în existență. Dar biosfera dă viață 
atât virusului sida cât și unui pui de focă, ciumei şi holerei 


14 Despre naşterea instituţiilor care au vocaţia de a organiza 


dezbaterea democratică, vezi numărul consacrat de revista Pouvoir 


bioeticii în toamna lui 1990. 

ca Şi pădurii şi izvorului. Vom putea spune în mod serios 
că virusul HIV este subiect de drept în același fel ca şi 
omul? 

Obiecția nu urmăreşte să legitimeze a contrario 
antropocentrismul cartezian, ci ea încearcă doar să pună în 
lumină dificultatea de a vorbi despre lumea obiectivă în 
termeni de drept subiectivi. În ce fel să depăşim antinomia 
cartezianismului (care tinde să nege orice valoare 
intrinsecă ființelor naturii) şi a ecologiei profunde (care 
socoteşte biosfera ca singurul subiect de drept autentic)? 
Fără îndoială că această întrebare, sub o formă sau alta, va 
ocupa centrul dezbaterilor ecologice în anii care vor veni. 
Ea se va afla cluar în miezul preocupărilor filosofice refe- 
ritoare la noul statut al raporturilor omului cu natura, dar şi 
al proiectelor legislative care vor vedea lumina zilei în 
țările industrializate. Fără să pretindem să o rezolvăm, e 
deja posibil să indicăm o cale pentru reflecţie analogă 
celei evocate în legătură cu dreptul animalului. 

Dacă animalul nu ar fi decit o maşină, aşa cum 
cred. cartezienii, problema drepturilor sale nu s-ar fi pus 
niciodată. Ceea ce poate să trezească în raport cu el 
sentimentul unei obligații, chiar dincolo de compasiunea şi 
de mila care ţin de simpla simpatie, este caracterul non- 
mecanic al viului pe care îl încarnează. Nu e vorba de a 
descalifica în întregime abordarea sentimentală a 
problemei drepturilor, ci, mai degrabă, de a căuta, dincolo 
de simpla descriere fenomenologică, eventualele sale 
principii de legitimitate, căci simpatia nu este decît un fapt 
care se loveşte de alte fapte şi, ca atare, nu justifică nimic. 
Astfel; există oameni cărora le place corida de facto şi 

oameni care o resping de facto, astfel încât, dacă vrem să 
hotărâm de jure, trebuie să ne ridicăm deasupra sferei 
factualităţii pentru a căuta argumente. Unul dintre aceste 
argumente, pe care l-am evocat atât împotriva cartezienilor 
cît şi împotriva utilitariştilor pentru a justifica ideea unui 
anumit respect faţă de animal, este acela că el pare să țină 
de un plan al realului care nu este nici cel al pietrei, nici 
cel al plantelor, deşi nu aparține nici umanității propriu- 
zise. Deşi este condus de codul instinctului şi nu de către 
libertate, el este, în natură, singura fiinţă care pare 
capabilă să acționeze în funcție de reprezentarea unor 
scopuri, deci în mod conştient şi intenționat. În virtutea 
acestui fapt, el se îndepărtează de imperiul mecanismului 
pentru a se apropia, prin analogie, de cel al libertăţii. El nu 
este un simplu automat și suferința sa, la care putem şi 
chiar trebuie să nu rămânem indiferenți, este un semn 
vizibil pentru aceasta, alături de care ar putea fi evocate şi 
altele, precum devotamentul, afecțiunea şi inteligența de 
care poate să dea dovadă uneori. Pe scurt, totul se petrece 
ca şi cum natura ar tinde să se facă, prin intermediul 
animalului, în anumite circumstanțe, umană, ca şi cum ea 
s-a pune de acord de la ea însăşi cu anumite idei pe care 
noi le prețuim cind se manifestă prin intermediul 
umanităţii. 

Sensul acestui «ca şi cum» trebuie precizat: el este 
dovada faptului că judecata de valoare despre animal şi 
despre eventualele sale drepturi nu este nici în întregime 
«naturalistă» (ca în ecologia profundă), nici în întregime 
«antropocentrică» (ca în cCartezianism şi, în anumite 
privințe, în kantianism). Căci, într-adevăr, natura însăşi 

237 


este cea care face semn către anumite ide. care ne sînt 
dragi, iar nu noi suntem cei care le proiectăm în ea. Spre 
deosebire de ceea ce cred cartezienii, pare rezonabil să 
admitem că țipetele animalelor care suferă nu au aceeaşi 
semnificație ca şi sunetele orologiului, că fidelitatea 
câinelui nu este aceea a ceasului. De aici şi sentimentul că 
natura posedă într-adevăr această faimoasă valoare 
intrinsecă pe care se sprijină deep ecologists pentru a-şi 
legitima antiumanismul lor. Dar, pe de altă parte, şi asta 
este ceea ce le scapă din vedere, ideile evocate de către 
natură sînt cele care îi dau întregul său preţ. Fără ele, noi 
nu am acorda nici cea mai mică valoare lumii obiective. 
Ba chiar mai mult, pentru că natura merge adesea în sensul 
invers al acestor idei, pentru că ea este şi generatoare de 
violenţă și de moarte, îi refuzăm de îndată valoarea pe carc 
i-o atribuisem cu o clipă înainte, cînd ni se părea 
frumoasă, armonioasă sau chiar, în animal, inteligentă și 
afectuoasă. 

În acest fel vedem că problema «dreptului 
copacilor» ar trebui lăsată la distanță de antropocentrismul 
cartezian (pentru că natura este aceea care evocă idei care 
ne plac) şi de fundamentalism (ideile, şi nu obiectele ca 
atare, se află la originea judecăților de valoare pe care 
doar oamenii sînt capabili să le formuleze; scopurile etice, 
politice sau juridice nu sînt niciodată «domiciliate în 
natură», care nu cunoaşte decit finalități extra-morale). 
Astfel, trebuie să facem dreptate sentimentului că natura 
nu este lipsită de orice valoare, că avem datorii față de ea, 
deşi ea nu este, totuşi, un subiect de drept. Tot pe această 
cale am putea să încercăm să definim ceea ce trebuie 

respectat in natură şi ceea ce, în schimb, trebuie combătut 
în numele unui intervenționism bine înţeles. In lipsa unei 
asemenea distincţii, ideea unor datorii față de NATURA 
şi-ar pierde sensul, pentru că este evident că nu tot ceea ce 
conţine ea merită în egală măsură să fie protejat. 

În afara libertăţii, a cărei urmă o percepem în 
suferința viului în măsura în care ea dovedeşte caracterul 
său non-mecanic, mai există încă două idei pe care le 
valorizăm şi care, tocmai datorită acestui fapt, valorizează 
la rândul lor natura cînd aceasta e pe cale să le 
«prezinte»! sau să le «ilustreze». E vorba despre 
frumuseţe şi despre finalitate. Desigur, nimeni nu ne 
interzice să preferăm, împreună cu Hegel sau cu clasicii 
francezi, frumuseţile artistice şi spirituale celor ale naturii. 
Totuşi, atracția romantică pentru virginitatea sălbatică 
rămâne un fapt atât de general, încât trebuie să existe 
anumite motive pentru aceasta. Se ştie că Leibniz, care a 
fost un mare savant şi un om de spirit, obişnuia să îi 
elibereze pe scarabeii pe care tocmai îi examinase sub 
microscopul său. Desenele geometrice de o puritate fără 
egal, bogăția infinită şi armonia culorilor care împodobesc 
aripile scarabcilor i se păreau semnul unei favori, ase- 
menea darului generos al unui univers material care s-ar fi 
făcut, cu această ocazie, artist şi matematician, fiindcă 
“natura este frumoasă cînd imită arta. Nu există nici un fel 
de antropomorfism în această judecată, ci doar constatarea 
misterului bogăției naturale, acest straniu fenomen prin 


15 Potrivit unei structuri pe care filosofia o desemnează ca o 


«Judecată care reflectă». 

care lumea, deşi obiectivă şi străină nouă, se face într-o 
oarecare măsură mai umană decît am fi putut să sperăm. 
Armonia naturii: momentul în care haosul devine ordine 
fără ca omul să intervină pentru a o impune. 

Cred că un sentiment analog prezidează observarea 
finalităților naturale. Ecosistemele sînt mai bine aranjate 
prin ele însele decît majoritatea construcţiilor omeneşti, în 
aşa fel încât intervenţiile noastre se dovedesc, cel mai 
adesea, atât de ruşinoase încât ele cer, ca şi în planul 
economiei, cea mai mare prudenţă. Chiar şi cînd crede că 
face ceva bun, omul nu încetează să dea naştere unor 
«consecinţe neaşteptate», unor «efecte perverse». În 
Franţa, «distrugemy» vulpile pentru că sînt turbate. Insă 
populațiile de rozătoare ale căror principal răpitori sînt 
vulpile se înmulțesc atât de mult încât va trebui să se 
intervină din nou pentru a restabili un echilibru, fără să 
avem certitudinea că nu vom da naştere altor perturbări. 
Există o mulțime de asemenea exemple, însă, desigur, ele 
nu pot fi mobilizate pentru a interzice orice acțiune asupra 
lumii. Dar, ele trebuie să ne cheme, cel puţin, la phronesis, 
la acea celebră prudență a anticilor care le lipseşte atât de 
mult politicilor noastre moderne şi, mai ales, să ne indice 
ceea ce trebuie să fie respectat în sânul naturii, căci, în 
finalitatea de care dă dovadă, ea ni se arată adesea 
superioară prin inteligența sa. Nici aici nu există 
antropomorfism, chiar dacă formula este în mod inten- 
ționat provocatoare, ci doar grija de a recunoaște şi, dacă 
se poate, de a păstra ceea ce pare deja omenesc în ea și 
ceea ce întâlneşte în acest fel ideile care ne sînt cele mai 
dragi: libertatea, frumuseţea, finalitatea. 

În această perspectivă trebuie să elaborăm, lăsând 
la o parte cartezianismul, utilitarismul și ecologia funda- 
mentală, o teorie a datoriilor față de natură, desigur, nu în 
sensul în care ea ar fi subiectul şi partenerul unui contract 
natural — ceea ce nu are sens —, ci pentru că echivocitatea 
anumitor ființe nu ar putea să-i lase indiferenți pe cei care 
țin la ideile pe care acestea ne fac plăcerea de a le încarna. 
Echivocitatea este cu adevărat termenul care se potriveşte 
cel mai bine, căci, fiind nişte fiinţe mixte, sinteze de 
materie brută şi de idei cultivate, ele participă atât la natu- 
ralitate cât şi la umanitate. Astfel, ar trebui făcută o 
fenomenologie a semnelor omenescului în natură pentru a 
accede la conştiinţa clară a ceea ce poate şi trebuie să fie 
valorizat în ea. Şi, impunând pe o asemenea bază limite 
intervenționismului tehnoştiinței, ecologia democratică va 
putea să răspundă provocării pe care i-o lansează, în plan 
politic ca şi în sferă metafizică, concurenta sa integristă. 


Sensibilitatea ecologică şi 
pasiunile democratice 


Un asemenea program filosofic este departe de a fi 
deconectat de ceea ce numim uneori «sensibilitatea 
ecologică». Căci deep ecology, în ciuda efectelor sale 
seducătoare, în ciuda atracției mediatice exercitate de 
organizaţii radicale precum Greenpeace, nu este mai puţin 
marginală în raport cu entuziasmul de care are parte astăzi, 
în toate ţările industrializate, grija pentru mediul încon- 

241 


jurător. Mi se pare că, în mod esenţial, iubirea pentru 
natură este compusă din pasiuni democratice impărtăşite 
de către imensa majoritate a indivizilor care doresc să 
evite o degradare a calității vieţii lor, însă că aceste 
pasiuni sînt recuperate fără încetare de către cele două 
versiuni extremiste, neoconservatoare sau neoprogresistă, 
ale ecologiei profunde. Aceasta este una dintre funcțiile 
partidelor ecologiste în lupta lor împotriva reformismului. 
Deci, am greşi dacă am denunta ecologia în general ca 
«petainistă» sau «stângistă», ar însemna să trecem pe lîngă 
„adevărata semnificație a fenomenului, ratând sensul 
acestei preocupări de fond care pune stăpânire pe socie- 
tățile democratice de astăzi şi care nu este în mod necesar 
legată de  renaşterea  nostalgiilor romantice sau a 
mesianismelor utopice. 

În rest, e destul de uşor să reperăm temele care 
merg în sensul unei asemenea interpretări şi care dovedesc 
prezența unor pasiuni democratice în etica mediului 
înconjurător. Pentru a le înțelege în mod corect, trebuie să 
ne amintim că ecologia se structurează ca mişcare politică 
la sfârşitul anilor ‘60, în paralel cu apariția revoltelor 
studenţeşti care vor culmina în mai 1968. Or, Stimmung- 
ul, atmosfera intelectuală şi morală a acestei perioade, este 
în cel mai înalt grad marcată de emergenta unei «etici a 
autenticității». 

Este vorba, pe de o parte, de a respinge valorile 
aristocratice, de a combate ierarhiile în numele ideii, 
foarte egalitare şi, în acest sens, democratice, că fiecare 
are dreptul de a-şi trăi diferența, de a fi el însuşi. De 
exemplu, în această perspectivă vor refuza mişcările de 

«eliberare sexuală»  discriminările tradiționale între 
«normalitate» şi «perversiune», vor încerca să decul- 
pabilizeze homosexualitatea şi, mai general, toate compor- 
tamentele condamnate altădată în numele unui ideal 
normativ care ierarhizează formele de viaţă. 

Pe de altă parte, etica autenticității încearcă să 
descalifice moralele datoriei şi ale meritului. Dacă de 
acum înainte e «interzis să interzici», înseamnă că nor- 
mele transcendente, «idealul ascetic» pe care Nietzsche îl 
denunţă în creştinism ca Și în rigorismul protestant, nu mai 
sînt valabile. Dacă mai rămâne vreo datorie de împlinit, 
aceasta este aceea care ne invită să «fim noi înşine»; dacă 
mai subzistă vreo normă, aceasta este aceea potrivit căreia 
fiecare trebuie să devină pentru sine propria sa normă. 
Altădată, etica consta în efortul de a atinge, cel mai adesea 
împotriva propriilor înclinații egoiste, anumite standarde 
exterioare nouă. Ea presupunea efortul voinţei determinate 
de imperative exprimate în forma unui «trebuie!». Acum, 
ea vizează desăvârşirea de sine în ideea că legea, departe 
de a ni se impune din exterior, este imanentă fiecărui 
individ în parte. 

Regăsim acest individualism democratic şi care 
menţine exigența autenticității în voința de a conserva 
mediul înconjurător, fiindcă pe acest fond ideologic se 
dezvoltă «grija de sine», voința de a «se simți bine în 
pielea şi în mintea say. Să ne ierte foştii combatanți, însă 
Mai ‘68 este o mişcare mai degrabă «dietetică» decit 
revoluționară. Ceea ce mai rămâne din ea, astăzi, este mai 
mult ideologia lui «be yourself», dorinţa de a-şi îngriji şi 

de a-și dezvolta trupul şi spiritul, decît principiile rigide şi 
mortificatoare ale maoismului sau troțkismului. 

Astfel, întregul traseu al unei anumite stângi 
libertare şi democratice se exprimă în această nouă etică a 
autenticității, venind să susțină grija pentru mediu. 
Ecologia reformistă, cea care rupe cu radicalismul 
partidelor verzi'!€, trece cu plăcere de la o revendicare de 
Qutogestiune pură şi dură, a cărei stupiditate a fost în 
sfârşit confirmată, la preocuparea mult mai concretă de a 
obține mai multă autonomie în privința deciziilor locale. 
Ea cere, de exemplu, extinderea procedurii referendumului 
care are la bază o inițiativă populară. Dacă altădată era 
revoluționară, jucând cartea «societății împotriva statului», 
acum ea a îndoit vinul cu multă apă, devenind, la fel ca 
restul stângii, pragmatică şi realistă, mai ales dacă a 
acceptat, precum Brice Lalonde!!!, să participe la 
exercitarea puterii, asumându-și inevitabilele constrângeri 
ale unei asemenea participări. Dinspre partea militanților, 
blândețea pasiunilor democratice îşi manifestă şi ea 
influenţa, angajarea făcându-se, fără excepţie, prin inter- 
mediul unor manifestări non-violente şi care nu utilizează 
alte arme în afara celor ale umorului şi ironiei. Desigur, e 
vorba, înainte de toate, de «a trăi altfel», de «a-ţi schimba 
viaţa», dar aceste expresii nu mai trimit la revoluție, nu 


Hé Despre această opoziţie, în cadru francez, trebuie citită 
cartea lui Dominique Simonnet, L'ecologisme, Paris, PUF, 1992 
(pentru a treia ediţie). 

117 Care, trebuie să precizăm, nu a fost niciodată cu adevărat 
un «soixante-huitard». | 

mai fac semn înspre un oarecare «în altă parte», ci 
semnifică, mai degrabă, «a trăi după propria dorinţă», «a 
alege tu însuți». sau, aşa cum spune o formulă care 
traduce foarte bine etica autenticității, «a-ți trăi viaţa». 
Reconciliată cu statul, care îi dă ministere, cu democraţia, 
care îi oferă posibilitatea unor schimbări fără violenţă, 
ecologia se integrează în sfârşit tendinţelor pieţei, care se 
adaptează în mod natural noilor exigenţe ale consuma- 
torilor. Pădurea este amenințată de gazul de eşapament al 
maşinilor? Vom construi filtre catalitice, mai scumpe, însă 
mai puţin poluante. Această docilitate a constructorilor 
germani a devenit un model, industria curată dezvoltându- 
se cu paşi de gigant şi creând o puternică concurenţă între 
întreprinderi pentru obținerea unor etichete «verzi». Să fie 
acesta semnul supremei recuperări? Poate că da, însă de ce 
să ne supărăm dacă ea permite atât progresul exigențelor 
unei etici a mediului cât şi inserarea lor într-un cadru 
democratic? 

Se pune adesea întrebarea dacă ecologia este o 
forță politică distinctă, dacă este legitim ca ea să se 
constituie într-un partid care să aibă, eventual, vocatia de a 
exercita puterea în toate sectoarele tradiționale ale 
activităţii guvernamentale. Se pare că asta doresc verzii, 
dar mie mi se pare că ei greşesc. In plan intelectual sau 
chiar filosofic, doar deep ecology poate să pretindă că are 
o viziune politică globală, însă pentru aceasta ea trebuie să 


115 Ceea ce a arătat foarte bine Antoine Maurice în cartea sa 

Le surfeur et le militant, Autrement, 1987, consacrată evoluţiei 
sensibilităţilor contemporane față de ecologie şi față de sport. 

îmbrace veşmintele uzate ale romantismului neocon- 
servator sau neostângist. Dacă ecologia vrea să scape de 
aceste arhaisme derizorii şi periculoase, dacă acceptă să se 
declare reformistă, va trebui să admută că este un grup de 
presiune ce exprimă o sensibilitate care, deşi este 
împărtăşită de imensa majoritate a oamenilor, nu are ea 
singură vocaţie pentru putere. Politică, ecologia nu va fi 
democratică; democratică, va trebui să renunte la mirajele 
marii politici. 


EPILOG 


NAŢIONALISM ȘI COSMOPOLITISM: 
CELE TREI CULTURI 


Sunt numeroşi aceia care caută astăzi o definiţie 
culturală a Europei. Ce au în comun bătrânele naţiuni care 
o compun, dincolo de clivajele culturale inerente 
identităților naţionale particulare? Cum să abordezi 
împreună, dincolo de diferenţele noastre, probleme care, la 
fel ca problemele de mediu, oferă în mod evident o 
dimensiune transnațională? Şi în dezbaterile care îi opun 
pe partizanii tradiției celor ai modernităţii, pe naţionalişti 
cosmopoliților, distingem cu uşurinţă două idei despre 
națiune. Pe de o parte, o concepţie etnică, pe de altă parte, 
o viziune voluntaristă!!”. Prima, moştenită din roman- 
tismul german, ar defini cetățenia în termeni de apar- 
tenenţă la o rasă, la o limbă şi la o cultură, pe scurt, la ceea 
ce nu se alege. A doua, care urcă pînă la Revoluţia 
franceză, ar desemna, dimpotrivă, regruparea voluntară a 
indivizilor în jurul unor principii universale precum cele 


119 Această distincţie apare în centrul lucrărilor lui Louis 


Dumont despre naşterea individualismului modern. 

ale marii Declaraţii. lată cum s-ar putea explica faptul că 
întâlnim astăzi un naționalism de dreapta şi unul de stânga. 

Desigur, problema este că această elegantă 
imagerie este un pic prea frumoasă pentru a fi onestă. 
Flatantă pentru noi, ea ocultează cu voioşie tot ceea ce 
gândirea germană a putut să aducă idealului democratic şi, 
de asemenea, contribuţia Franţei la elaborarea doctrinelor 
fasciste, pentru a nu mai spune nimic despre paternalismul 
colonial. Ea trece, mai ales, alături de paradoxul care dă 
întreaga dificultate conceptului de naţiune, căci cele două 
momente, referirea la principii abstracte, pe de o parte, şi 
identitatea comunitară, pe de altă parte, sînt în mod 
evident prezente chiar în concepţia republicană. Aceasta 
este, într-adevăr, cea mai remarcabilă caracteristică a ideii 
moderne de naţiune, ea desemnând atât o identitate 
culturală caracteristică cît şi o pretenţie la universalitate. 
Nu avem decît să citim textele consacrate acestui subiect 
de către cei mai iluştri dintre revoluționarii noştri. Ei sînt 
în mod indisolubil francezi (particulari) şi cosmopoliți 
(universali), sprijinindu-se pe o tradiție şi aflându-se în 
ruptură cu ea. De ce se întîmplă aceasta? Mergând la 
esență, cu riscul de a omite anumite articulații, răspunsul 
este următorul: pentru că ideea democratică, care şi-a făcut 
atunci apariţia, se sprijină pe o exigență fundamentală, 
aceea că indivizi particulari, determinaţi cultural în sfera 
lor privată («societatea civilă»), se recunosc în comun în 
principiile exprimate la un nivel public (prin «statul» 
reprezentativ). Deci, nimic nu ne obligă să alegem între 
naționalismul romantic şi cosmopolitismul imaterial. Ideea 

de naţiune poate şi trebuie să-şi găsească astăzi un sens în 
alte orizonturi intelectuale. 

Trebuie să înțelegem bine teama legitimă pe care ar 
putea să o provoace construcția europeană dacă ea ar 
trebui să se traducă prin abandonarea formelor clasice ale 
politicii. Cunoaştem teza, apărată mai ales de primarii 
anumitor mari metropole regionale, potrivit căreia, în 
viitor, chestiunile decisive “vor fi tratate fie la nivel 
internațional, fie la nivel local. O asemenea viziune 
bipolară asupra politicii va fi plătită printr-un formidabil 
deficit democratic în legătură cu care nu e greu de 
prevăzut că le va aduce beneficii demagogilor. 

Desigur, există anumite probleme, chiar în afara 
câmpului economiei, care nu mai au prea mult sens la 
nivel naţional. Este cazul ecologiei, dar şi al bioeticii, ca 
să nu mai spunem nimic despre apărarea militară; norul de 
la Cernobil nu cunoaşte frontierele şi nu prea vedem ce 
sens ar avea la noi interzicerea comerţului cu organe dacă 
el ar fi permis la Luxemburg sau la Frankfurt. Să însemne 
aceasta că politica națională ar putea fi golită fără pericol 
de orice conţinut şi că forma statelor-naţiune ar fi desuetă, 
aşa cum cred unii ecologişti, dar şi ultraliberalii? A crede 
aceasta ar însemna să riscăm să vedem terenul părăsit de 
democrați recuperat de îndată şi apoi exploatat fără 
scrupule de extrema dreaptă. Deci, nu trebuie să renunțăm 
la naţional în folosul unei bipolarități a localului şi a 
internaţionalului, ci să articulăm cele trei niveluri, ceea ce 
presupune o reflectie aprofundată asupra rolului 
instituțiilor europene şi a modului în care ele ar putea să ia 

în seamă mult mai concret şi mai vizibil pentru cetăţeni 
exigenţele legitime ale politicilor naţionale. 

În spatele acestei dezbateri, despre care fiecare 
poate să-şi formeze o părere, a reapărut o autentică 
problemă filosofică, aceea a statutului culturii într-o socie- 
tate în care tradițiile religioase şi, o dată cu ele, transcen- 
denta sacrului s-au evaporat. Dar pentru a ne da seama de 
adevărata pondere a chestiunii, ar trebui să părăsim aceste 
opoziții binare în care vrem prea adesea să ne închidem: 
înalta cultură literară împotriva subculturii tehnice, tradiția 
împotriva modernităţii, obscurantismul romantic împotriva 
universalismului Luminilor etc. Într-adevăr, pentru mulți 
dintre noi drama culturii contemporane se joacă în aceste 
alternative imposibile. 

În primul rând, nu există două, ci trei concepții 
filosofice despre cultură care nu încetează să se înfrunte, 
fiecare pretinzând să le înlocuiască pe celelalte două într-o 
bătălie pe viaţă şi pe moarte. Alături de utilitarişti, am 
putea să considerăm operele drept nişte «produse», drept 
nişte «mărfuri» care îşi împlinesc destinația atunci cînd, 
fiind consumate de către un public, îi produc satisfacție. 
Această viziune consumatoristă este denunțată, în parte pe 
bună dreptate, de către intelectualii critici ca semn al unei 
«americanizări a lumii». Pe urmă, alături de romantici 
putem să vedem în opera reuşită expresia geniului propriu 
fiecărui popor. Fiecare națiune posedă un «spirit», o 
«viață» şi limba, instituțiile juridice şi politice, dar și 
cultura în general fiind o manifestare cu atât mai perfectă a 
acestora cu cât ele nu pun sub semnul întrebării acea 
realitate a cărei înfăţişare imanenta sînt. În sfârşit, spre 

deosebire de romantism, operei poate să îi fie atribuită 
sarcina eroică de a răsturna formele estetice ale trecutului, 
de a se smulge, aşa cum voiau revoluționarii francezi, 
acelor coduri determinante constituite de tradițiile 
naționale. Consumare, inrădăcinare, smulgere, iată cele 
trei cuvinte cheie, cele trei steaguri sub care se înfruntă, 
astăzi la fel ca ieri, nou cruciați de după religie. Există și 
trei răstălmăciri posibile: demagogia sloganului «totul este 
cultural», care ameninţă întotdeauna utilitarismul, pentru 
că singurul criteriu devine succesul, efectul produs asupra 
publicului, excluzându-se orice altă unitate de valoare. 
Căderea în naționalism şi în folclor pândeşte un 
romantism îngust, care oscilează în acest caz între 
arogânţa fascizantă şi falsa umilinţă a artizanatului local. 
Cât despre ideologia inovației, aceasta îşi are reversul în 
avangardism, care a caricaturizat în asemenea măsură 
gestul libertăţii, încât l-a coborât la rangul de abstracție 
goală. Conţinutul artei s-a redus atât de mult încât ea nu 
mai este decit punerea în scenă a unor simboluri ale 
rupturii şi ale subversiunii pentru subversiune. 

Marile dezbateri despre cultură la care asistăm de 
la moartea avangardelor, la mijlocul anilor “70, se nasc 
adesea pentru că aceste trei viziuni despre viaţa spiritului 
par de neconciliat, avangardismul, care a dominat «marea 
cultură» a acestui secol, se opune în mod la fel de hotărât 
iubirii romantice pentru tradiție ca şi domniei cinice a 
pieței. Cât despre romantism, ura sa împotriva dezrădă- 
cinării inerente culturii moderne nu are ca egal decît ura 
împotriva plutocrației afişate în mod insolent de către 
lumea liberală. Fără să fie preocupaţi de un conflict care 

opune în ochii lor elitismul desuetudinii, susținătorii 
industriei culturale continuă liniștiți producerea unor 
varietăți şi a unor divertismente mercantile. Deci, ar trebui 
să ne alegem tabăra şi unii buni intelectuali ne somează cu 
vigoare să despărțim în sfârşit grâul de neghină. Unii ne 
invită să optăm în favoarea inovației, pentru susținerea 
ferventă a «culturii dificile», dar «curajoase»; alţii ne 
recomandă valorile sigure ale patrimoniului şi ale autorilor 
Clasici. 

Trebuie să alegem cu adevărat între cele trei 
momente ale culturii, între smulgere, înrădăcinare şi 
consumare? Nu cred, căci cea mai simplă descriere 
fenomenologică a operelor pe care le socotim «mari» 
indică în mod evident faptul că ele sînt cele care 
articulează cele trei momente. Emancipându-se dintr-un 
context pe care îl păstrează pînă şi în inovaţie, ele 
conciliază într-un mod de fiecare dată original această 
desprindere şi această înrădăcinare pe care avangardismul 
şi romantismul o izolează şi o tematizează în mod 
unilateral. În această articulare şi numai prin ea singură ele 
întâlnesc, spre marea noastră plăcere, pasiunea unui 
spectator, această plăcere estetică fără de care nici măcar 
cultura cea mai elevată nu ar valora nici un sfanţ. Nu văd 
nici un contra-exemplu pentru această afirmaţie. Ea e 
valabilă atât pentru muzică cât şi pentru pictură, atât 
pentru marea moschee din Kairuan cât şi pentru Notre- 
Dame din Paris. Atât una cât şi cealaltă aparțin unui 
context istoric şi geografic particular, atât una cât şi 
cealaltă îl transcend pentru a ajunge la un public care îl 
depăşeşte cu mult pe cel al credincioşilor cărora monu- 

mentul părea să le fie destinat iniţial. Şi în această lărgire a 
orizonturilor, imposibilă în afara articulării aspectelor pe 
care unii ar dori să le separe din motive ideologice, constă 
veritabila grandoare. Cosmopolitismul nu se mai opune 
aici naționalismului, chiar dacă trebuie afirmată preemi- 
nența momentului de desprindere în raport cu momentul 
tradiției, căci fără acesta nu ar exista creație, nu ar exista 
inovaţie şi ar dispărea urma a ceea ce e specific uman. În 
aceasta constă, mi se pare, adevăratul pericol la care ne 
expune o victorie a ecologismului radical în opinia 
publică: considerînd cultura, în maniera sociobiologiei, ca 
o simplă prelungire a naturii, întreaga lume a spiritului 
este pusă în pericol. Ecologiei democratice îi revine 
sarcina să tranşeze între barbarie și umanism. 

